
Η έκδοση "Κβπτβτηύβτ Όεεεπιύετ Ό8_ΡίβΜ Νοιν" σελιδοποιήθη¬ 
κε από την «Συνέλευση για την Κυκλοφορία των Αγώνων» και 
τυπώθηκε στην Αθήνα, τον Μάρτιο του 2010 σε 1500 αντίτυπα. 
Χρησιμοποιήθηκε η γραμματοσειρά Βοο1( ΑηΗηιια, και φωτογρα¬ 
φικό υλικό από προσωπικά αρχεία, ύ1ο§3 καταλήψεων και από το 
αρχείο που είχε μαζευτεί οτα πλαίσια της «Κατάληψης ΕΣΗΕΑ». 
Η αναπαραγωγή της παρούσας έκδοσης για κινηματικούς σκο¬ 
πούς είναι κάτι παραπάνω από επιθυμητή, όπως και η οποιαδή¬ 
ποτε κριτική. Για επικοινωνία: βΕγαΘεβρίν.ηεΙ 

φώτο εξωφύλλου: Κούκλα-εμπόρευμα αγναντεύει τον αττικό ουρα¬ 
νό, γυμνή από τη μέση και πάνω λόγω απαλλοτρίωσης της μπλού¬ 
ζας που έφερε, μετά από επίθεση εξεγερμένων στα καταστήματα 
της οδού Ερμού, το βράδυ της 6ης Δεκέμβρη 2008. 

φώτο οπισθόφυλλου: διαφήμιση του βιβλίου του Κ. Καστοριάδη "Η 
Ελληνική Ιδιαιτερότητα" πάνω στις σπασμένες βιτρίνες της επι¬ 
χείρησης "Ιανός". 

ΠΡΟΛΟΓΟΣ 


Μπορεί ο Δεκέμβρης του 2008 να έχει περάσει αμετάκλητα στην ιστορία, το πλήθος όμως 
των ζητημάτων που άνοιξε και των ερωτημάτων που άφησε μετέωρα εξακολουθούν να μην 
μπορούν εύκολα να απαντηθούν, ταλανίζοντας όσες και όσους βάδισαν στα χνάρια του. Ήδη 
ένα περίπου χρόνο μετά, η ίδια η εξέγερση του Δεκέμβρη έχει για αρκετούς/ες σχεδόν περά¬ 
σει στη σφαίρα του μυθικού, ρίχνοντας στη λήθη όχι μόνο τα προβλήματα και τις ελλείψεις 
τις οποίες ανέδειξε, αλλά και, κυρίως, τη στάση που σε ατομικό και συλλογικό επίπεδο κρατή¬ 
σαμε όλοι και όλες εμείς που συμμετείχαμε ενεργά στις δράσεις και τα εγχειρήματα που δια¬ 
δέχθηκαν τη δολοφονία της 6ης Δεκέμβρη. 

Η μπροσούρα που κρατάτε στα χέρια σας είναι το αποτέλεσμα μιας συλλογικής διαδικα¬ 
σίας αποτίμησης της εμπειρίας και επεξεργασίας του τρόπου δράσης ενός πολύ μικρού κομ¬ 
ματιού κόσμου που συμμετείχε στα οργανωτικά εγχειρήματα του Δεκέμβρη. Μια διαδικασία 
που συγκροτήθηκε λίγους μήνες μετά τον Δεκέμβρη, έπειτα από πρόσκληση της συλλογικό- 
τητας «Νομάδες Αντιρροής», με σκοπό να συζητήσει το πώς ο Δεκέμβρης και η κρίση έχουν 
αλλάξει τις αντικειμενικές και υποκειμενικές συνθήκες της πολιτικής δραστηριότητας γενικά, 
και της δικής μας συγκεκριμένα, αλλά και να επανεξετάσει, στη βάση αυτή, τι κάνουμε τώρα 
(στη Μετά Δεκέμβρη εποχή) ώστε να προχωρήσουμε παρά κάτω. Μια πρόσκληση που απευ¬ 
θύνθηκε σε έναν κόσμο τόσο γνωστό όσο και άγνωστο μεταξύ του. Ενώ, δηλαδή, κάποιοι από 
εμάς μπορεί να είχαμε συναντηθεί στη βάση της κοινής κοινωνικής/ταξικής μας θέσης με διά¬ 
φορες αφορμές στο δρόμο (κινήσεις αλληλεγγύης, απεργίες, φοιτητικές κινητοποιήσεις κτλ.), 
παρόλα αυτά ουδέποτε πιο πριν είχαμε επιχειρήσει να συζητήσουμε διεξοδικά και να αποτι¬ 
μήσουμε την εμπειρία μας προκειμένου να βρούμε από κοινού τρόπους να δράσουμε. Από 
την άλλη, κάποιοι σύντροφοι συμμετείχαν στην πρωτοβουλία επ' αφορμή του καλέσματος 
και χωρίς να μας γνωρίζουν προσωπικά από πριν. Σε κάθε περίπτωση πάντως, η ατζέντα των 
ζητημάτων με τα οποία καταπιάνεται η νεοσύστατη αυτή συνέλευση, ένα εκ των οποίων είναι 
η κριτική αποτίμηση της εμπειρίας από τις κοινότητες αγώνα του Δεκέμβρη, προσδιορίστηκε 
από κοινού με τους συντρόφους και τις συντρόφισσες που αποτελούν τη διαδικασία, σημα¬ 
τοδοτώντας, έτσι, το τέλος της παρέμβασης στη συνέλευση της πολιτικής συλλογικότητας που 
είχε την αρχική πρωτοβουλία του καλέσματος. Γιατί ας μην το ξεχνάμε: ο Δεκέμβρης στάθηκε 
αφορμή (και) για τη δική μας γέννηση. 

Κοινή υπήρξε η πεποίθηση πως οι αδυναμίες που συναντήσαμε στις κοινότητες αγώνα που 
συμμετείχαμε, πολλές φορές, επαναλαμβανόνταν από εγχείρημα σε εγχείρημα με διαφορετι¬ 
κό ή/και παρόμοιο τρόπο (καταλήψεις δημοσίων κτηρίων, συνελεύσεις γειτονιάς κτλ.). Αδυ¬ 
ναμίες οργανωτικές, αδυναμίες διεύρυνσης της εξέγερσης σε άλλους χώρους, αλλά και εγγε¬ 
νείς αδυναμίες των οργανωτικών κινηματικών δομών που υπήρχαν πριν το Δεκέμβρη και 
των υποκειμένων τα οποία τις αποτελούν. Αυτές λοιπόν τις αδυναμίες, τις οποίες αναγνωρί¬ 
σαμε και ως δικές μας αδυναμίες, προσπαθήσαμε να θέσουμε στις από κοινού μας συζητήσεις, 
συγκρίνοντας ο καθένας την υποκειμενική του οπτική με αυτές των υπολοίπων. 

Ο τρόπος αυτός συζήτησης υπήρξε στην ουσία και τρόπος συγγραφής των κειμένων: οι δι¬ 
αφορετικές οπτικές που κατατίθενται στα ενυπόγραφα κείμενα και οι οποίες εκθέτουν την 
κριτική αποτίμηση του κάθε εγχειρήματος, στάθηκαν αφορμή για ανταλλαγή απόψεων χω¬ 
ρίς απαραίτητα να επιδιώκεται η επίτευξη συμφωνίας πάνω οε κάθε επιμέρους εκτίμηση. Για 
το λόγο αυτό, και τα επιμέρους κείμενα της συλλογής αυτής φέρουν ατομικές αντί για συλλο¬ 
γικές υπογραφές. Αν επιλέξαμε αυτόν τον πολυφωνικό τρόπο παρουσίασης είναι γιατί πολι¬ 
τικά αυτός είναι ο τρόπος με τον οποίο αντιμετωπίζουμε και τις απόψεις που υποστηρίζου¬ 
με: ως αφορμές για διάλογο, όχι μόνο μεταξύ μας, αλλά πρώτα και κύρια με έναν κόσμο με 
τον οποίο βρεθήκαμε δίπλα-δίπλα σε διάφορες στιγμές το Δεκέμβρη, χωρίς, για διάφορους 
λόγους, να σταθεί δυνατό να επικοινωνήσουμε. Αλλά και με έναν κόσμο ο οποίος μπορεί να 
έχει παρόμοιους προβληματισμούς, ουδέποτε όμως του δόθηκε το βήμα να τους εκφράσει, 
εφόσον, όπως γίνεται συχνά, το λόγο συνηθίζουν να παίρνουν αυτοί που μπορεί να λένε και 
να γράφουν πολλά, αλλά που στην ουσία ελάχιστα πράγματα έχουν να πουν. Με τον τρό¬ 
πο αυτό συζήτησης προσπαθήσαμε να δούμε και μέσα από τις εμπειρίες μας: να συνδέσουμε 
την κάθε επιμέρους εμπειρία με τα ευρύτερα πολιτικά ζητήματα που έχει ανοίξει η εξέγερση 
και να ενσωματώσουμε οργανικά τη ζωντανή αυτή πείρα που αποκτήσαμε, ώστε να αναζητή¬ 
σουμε σε αυτή ξανά τα ίχνη μας. Με την έννοια αυτή, κοινό σημείο σύγκλισης των επιμέρους 
οπτικών που κατατέθηκαν στις συζητήσεις αποτελούν τα «συμπεράσματα», στα οποία κατα¬ 
λήξαμε μέσα από την τριβή και την επεξεργασία των διαφορετικών εμπειριών και για το λόγο 
αυτό υπογράφονται από όλα ανεξαιρέτως τα μέλη της διαδικασίας. Γιατί για εμάς δεν μπο¬ 
ρεί να υπάρξει πολιτική δραστηριότητα χωρίς να εξετάζει συνεχώς τους στόχους τους οποί¬ 
ους θέτει στον εαυτό της και χωρίς να διερευνά τα πραγματικά αποτελέσματα που παράγει 
η δράση της. 


Συνέλευση για την ΚΥκλοφορία των Αγώνων, 

Άνοιξη 2010 


Για την κατάληψη 
της ΑΣΟΕΕ, τον χώρο 
και την εξέγερση 



Η κατάληψη της ΑΣΟΕΕ ξεκίνησε το βράδυ του Σαββάτου 
με τον ίδιο άμεσο, αυθόρμητο και δυναμικό τρόπο που οργα¬ 
νώθηκαν όλες οι δράσεις εκείνη την ημέρα ως απάντηση στην 
κρατική δολοφονία που είχε προηγηθεί. Κόσμος που είναι συ¬ 
γκεντρωμένος σε πηγαδάκια στο Πολυτεχνείο, συζητά τρό¬ 
πους προκειμένου να διαχυθούν οι απαντήσεις πέρα από τα 
στενά και κατασταλτικά ελεγχόμενα όρια των Εξαρχείων και 
του Πολυτεχνείου. Άλλοι φεύγουν προς την Ερμού και προς 
άλλα σημεία της μητρόπολης, άλλοι θεωρούν ότι στη δυναμι¬ 
κή αυτών των συγκρούσεων, όσο και αυτών που ήδη είχαν ξε¬ 
κινήσει στο Πολυτεχνείο (στο οποίο μαζευόταν συνεχώς κό¬ 
σμος) θα βοηθούσε και (μια) επέκταση των συγκρούσεων στον 
άξονα της Πατησίων, μέσω της κατάληψης του κτιρίου της 
ΑΣΟΕΕ. Την πρωτοβουλία παίρνει κόσμος με συντροφικές 
σχέσεις, οι οποίες ανάγονται στις φοιτητικές κινητοποιήσεις 
του 2006-2007 1 . Από το ίδιο βράδυ, η κατάληψη πλαισιώνεται 
από άτομα με πολιτικές αναφορές στον ευρύτερο αναρχικό/ 
αντιεξουσιαστικό/αυτόνομο χώρο, στήνονται οδοφράγματα, 
καταστρέφονται καταστήματα και ξεκινάνε συγκρούσεις μέ¬ 
χρι τα ξημερώματα, με τους Ματατζήδες να καταφτάνουν αρ- 
γοπορημένα και σε αυτό το φλέγόμενο σημείο της μητρόπο¬ 
λης· 

Όλο το Σαββατοκύριακο η κατάληψη λειτουργεί τόσο ως χώ¬ 
ρος συγκρούσεων, όσο κι ως χώρος ενός πρώτου συντονισμού 
και συσπείρωσης του α/α/α κόσμου, που όπως είναι λογικό 
δεν έχει ακόμα κατανοήσει ότι η δυναμική των γεγονότων στα 
οποία συμμετείχε, θα οδηγούσε στο φούντωμα της εξέγερσης 
την επόμενη μέρα. Την Κυριακή το βράδυ γίνεται η πρώτη 
«πολιτική» (κι όχι μόνο «πρακτική») συνέλευση, στην οποία 
αποφασίζεται η κατάληψη να λειτουργεί ως ανοιχτός χώρος 
συσπείρωσης και αντιπληροφόρησης, κάτι που προϋποθέτει 
τον περιορισμό των συγκρούσεων περιμετρικά της 2 . Μια ομά¬ 
δα εργασίας αναλαμβάνει να γράψει το πρώτο κείμενο της 
κατάληψης που θα εκφέρει πολιτικό λόγο για τα γεγονότα και 
θα καλεί σε πλαισίωση του εγχειρήματος. 

Παρ' όλα αυτά, τα εξεγερτικά γεγονότα της Δευτέρας εί¬ 
ναι αυτά που θα καθορίσουν σε μεγαλύτερο βαθμό την πο¬ 
ρεία που θα ακολουθήσει η κατάληψη. Μετά την εντυπωσι¬ 
ακή κάθοδο των μαθητών και την ολοσχερή πυρπόληση του 
κέντρου της Αθήνας, σε ένα κατάμεστο αμφιθέατρο 3 ακούγε- 
ται για πρώτη φορά (και γίνεται ευρύτερα αποδεκτή) η άποψη 
ότι «συμμετέχουμε σε μια κοινωνική εξέγερση η δυναμική της 
οποίας μας ξεπερνά» (ο πρώτος πληθυντικός συνήθως αναφέ- 




ΐΜΜΙΜ» :Ά/'1_0ΟΤ7Λ/& 

2 Ισχύει ότι ο χώρος στρατηγι¬ 
κά μπορούσε να πνιχτεί εύκο¬ 
λα στα δακρυγόνα και να λει¬ 
τουργήσει εγκλωβιστικά για 
την κατάληψη. 


3 Στις καθημερινές συνελεύ¬ 
σεις της Κατάληψης, από τη 
Δευτέρα μέχρι και την επό¬ 
μενη εβδομάδα, συμμετείχαν 
εκατοντάδες άτομα. 

4 Ή μήπως, από την άλλη, η 
χρόνια (και σε κάποιες περι¬ 
πτώσεις ηθελημένη) κοινωνική 
απομόνωση του α/α/α χώρου, 
μπλοκάρει τη δυνατότητα ψύ¬ 
χραιμης πολιτικής εκτίμησης, 
σχετικά με τις διαστάσεις μιας 
εξέγερσης στην οποία εμπλέ¬ 
κονται διαφόρων ειδών μειο- 
ψηφικά κοινωνικά κομμάτια 
που απολαμβάνουν την υπο¬ 
στήριξη/συμπάθεια μιας πλει¬ 
οψηφικής τάσης στην ελληνι¬ 
κή κοινωνία, που όμως ούτε 
τώρα κατέβηκε στους δρόμους; 
Πιο απλά, αν ο αναρχικός 
έχει συνηθίσει να έχει απένα¬ 
ντι του ένα «κοινωνικό τείχος» 
που τον περιορίζει στον ρόλο 
του «γνωστού - άγνωστου» 
('80ς-'90ς) ή του «κουκουλοφό- 
ρου» (ΌΟς), μήπως έχει συνηθί¬ 
σει να αντιμάχεται ή να απο¬ 
δέχεται αυτήν την περιχαρά¬ 
κωση σε τέτοιο βαθμό που όταν 
για πρώτη φορά «η κοινωνία» 
του εκφράζει τη συμπάθεια 
της, αυτός χάνει και τα ανα¬ 
λυτικά του εργαλεία, χάνει και 
τη δυνατότητα του να αντιλη- 
φθεί το μέγεθος της αναταρα¬ 
χής (πόσο μάλλον να βοηθήσει 
στην εξάπλωση της); Έστω κι 
εκ των υστέρων, καλό είναι να 
διακρίνουμε ότι ούτε πιο πριν 
σύσσωμη η κοινωνία γούσταρε 
ασφάλεια και μηδενική ανοχή, 
ούτε τώρα φόρεσε κουκούλα 
και βγήκε για μπάχαλο. 



ρεται στον ευρύτερο αναρχικό/αντιεξουσιαστικό χώρο). Το 
κλίμα είναι ταυτόχρονα πανηγυρικό και αμήχανο. Έρχο¬ 
νται από παντού πληροφορίες γι 'αυτά που γίνονται στους 
δρόμους πανελλαδικά, ενώ ανάβουν οι κουβέντες γύρω από 
τη φήμη ότι θα κατέβει ο στρατός στους δρόμους. Ταυτό¬ 
χρονα, οι συγκρούσεις στο Πολυτεχνείο αποκτούν μια όλο 
και πιο άγρια, ανοργάνωτη μορφή, με τα κομμάτια της προ¬ 
λεταριακής νεολαίας που έχουν συγκεντρωθεί εκεί να βρί¬ 
σκονται σε αντιπαράθεση με πολλούς από τους αναρχικούς 
καταλήψιες. Το αποτέλεσμα είναι στην ΑΣΟΕΕ να συσπει¬ 
ρωθεί κόσμος που δεν μπορεί να εκφραστεί πολιτικά μέσα 
από την ανεξέλεγκτη κατάσταση που επικρατεί στο Πολυτε¬ 
χνείο. Πάνω κάτω ίδιο κλίμα επικρατεί και τις επόμενες μέ¬ 
ρες, κατά την διάρκεια των οποίων οι καταλήψιες της ΑΣΟ¬ 
ΕΕ έρχονται σ' επαφή με μετανάστες γύρω από την Βικτώ- 
ρια (που προχωρούν επίσης σε συγκρούσεις και απαλλοτρι¬ 
ώσεις εμπορευμάτων και εναντίον τους ενεργοποιείται άμε¬ 
σα ο (παρα)κρατικός μηχανισμός), όσο και με εξοργισμέ¬ 
νους μαθητές (μ' έντονο το μεταναστευτικό στοιχείο) που 
κυνηγιούνται στους δρόμους με τους μπάτσους και μερι¬ 
κές φορές καταφεύγουν στο άσυλο για να εξαπολύσουν από 
εκεί τις επιθέσεις τους. 

Τα παραπάνω χαρακτηρίζουν την πρώτη «συγκρουσια- 
κή φάση» της κατάληψης, όπου το κτίριο αποτελεί μια επέ¬ 
κταση των οδοφραγμάτων που στήνονταν στην Πατησί¬ 
ων. Ένα οδόφραγμα χρήσιμο ως χώρος συνάντησης, αντι- 
πληροφόρησης, ξεκούρασης ανθρώπων που συγκρούονται 
στους δρόμους. Ακόμα και οι συνελεύσεις έχουν σε μεγά¬ 
λο βαθμό τέτοιο χαρακτήρα, ενημέρωσης και ανταλλαγής 
απόψεων, εν μέσω «κόκκινων συναγερμών» για «φασίστες 
που έρχονται» και με τις μάσκες και τα πολεμοφόδια έτοι¬ 
μα για χρήση στο προαύλιο ή στην ταράτσα. «Η κατάστα¬ 
ση μας έχει ξεπεράσει», αυτή η διαπίστωση έχει όμως διττό 
χαρακτήρα. Κανείς δε θέλει να κεντρικοποιήσει, να κατευ¬ 
θύνει μια εξέγερση που εξαπλώνεται κοινωνικά, αλλά από 
την άλλη μήπως δεν είναι τόσο θέμα θέλησης, όσο αδυνα¬ 
μίας; Μήπως το εξεγερσιακό φαντασιακό που καλλιεργούσε 
τόσες δεκαετίες ο χώρος, ερήμην της «συμβιβασμένης» κοι¬ 
νωνίας, μπλόκαρε τη δυνατότητα εκπόνησης μιας στοιχει¬ 
ώδους στρατηγικής για την εξάπλωση μιας εξέγερσης, στην 
οποία για πρώτη φορά συμμετείχαμε και δε γράφαμε ή δε 
διαβάζαμε γι' αυτήν 4 ; 

Μετά την απεργία της Τετάρτης 10/12, όπου διαψεύδο- 
νται οι όποιες προσδοκίες των καταληψιών για εξάπλωση 
της εξέγερσης και στους εργασιακούς χώρους, μπορούμε να 
πούμε ότι ξεκινάει η δεύτερη «δημιουργική φάση» της κα¬ 
τάληψης. Τη φάση αυτή μπορεί να την περιγράψει ένα σύν¬ 
θημα εκείνων των ημερών στους τοίχους του κτιρίου: «Είναι 
μαγικό, η οργή μετατρέπεται σε συνείδηση». 

Μαζί με το εξεγερσιακό τοπίο, αρχίζει να ξεδιαλύνεται και 
η πολιτική/κοινωνική σύνθεση της κατάληψης. Μπορούμε 
να διακρίνουμε δυο είδη ομαδώσεων στο κέντρο της. Από 
τη μια εργαζόμενοι, στους οποίους όμως βαραίνει περισσό¬ 
τερο η πολιτική τους συνείδηση, μέσα από χρόνια συμμετο¬ 
χής σε κινηματικά εγχειρήματα και αγώνες του αναρχικού 
χώρου (στέκια γειτονιών, πολιτικές ομάδες κτλ.). Από την 
άλλη, φοιτητές, άνεργοι, επισφαλείς εργαζόμενοι των οποί- 

ων η κινηματική εμπειρία ανάγεται στις φοιτητικές κινη¬ 
τοποιήσεις και κυρίως στην αυτόνομη/αντιεξουσιαστική 
τάση που αναπτύχθηκε μέσα σ' αυτές. Αυτή η σύνθεση επη¬ 
ρεάζει και την πορεία που θα πάρει το εγχείρημα, από τη 
στιγμή που η εξέγερση δείχνει ότι έφτασε στην καταστρο¬ 
φική κορύφωση της: Η κατάληψη της ΑΣΟΕΕ πριμοδο¬ 
τεί εμφανώς το πολιτικό σκεπτικό της εξάπλωσης/ αποκέ¬ 
ντρωσης της εξέγερσης στις γειτονιές, την πραγματοποίηση 
δράσεων ανάδειξης των ποικίλων κοινωνικών ζητημάτων 
που αντιμετωπίζουν τα υποκείμενα στην «κανονικότητα» 
τους, καθώς και την εκφορά λόγου αντιπληροφόρησης που 
θα αντιστέκεται στην προσπάθεια της κυρίαρχης ιδεολογί¬ 
ας να απονοηματοδοτήσει την εξέγερση ως ένα «τυφλό και 
άναρθρο ξέσπασμα». 

Ακολουθώντας τη λογική της κατάληψης του Δημαρχεί¬ 
ου του Αγίου Δημητρίου, πολλοί συμμετέχοντες αφήνουν 
το κέντρο για να δραστηριοποιηθούν σε εξεγερσιακά εγ¬ 
χειρήματα στις γειτονιές τους. Οι υπόλοιποι/ες συγκρο¬ 
τούν ομάδες εργασίας μέσω των οποίων επιζητούν την πα¬ 
ρέμβαση στο «τεταμένο» κοινωνικό έδαφος: Πραγματοποι¬ 
ούνται καταλήψεις ραδιοφωνικών σταθμών, παρεμβάσεις 
στο μετρό και στον ηλεκτρικό (υπέρ των δωρεάν μεταφο¬ 
ρών, με σαμποτάζ στα ακυρωτικά μηχανήματα και υπέρ 
της διασάλευσης της εμπορευματικής κανονικότητας των 
χώρων μετακίνησης με σπρέι, μοίρασμα κειμένων, κάπνι¬ 
σμα κτλ.)ή συγκροτούνται ομάδες για μοιράσματα σε ερ¬ 
γασιακούς χώρους και σε σχολεία, γράφονται δεκάδες δι¬ 
αφορετικά κείμενα 6 (τα οποία τυπώνονται από την ομάδα 
τυπογραφείου), ανεβαίνουν στο μεγάλης επισκεψιμότη- 
τας Ε1ο§ 7 της κατάληψης, όπου μεταφράζονται σε διάφο¬ 
ρες γλώσσες και, τέλος, συνθέτουν την ύλη του περιοδικού 
της κατάληψης (τενοΐί) το οποίο επιμελείται η ομάδα εντύ¬ 
που και τα τρία τεύχη του οποίου κυκλοφορούν σε χιλιά¬ 
δες αντίτυπα. Ταυτόχρονα η εσωτερική ζωή στην κατάλη¬ 
ψη αποκτά χαρακτηριστικά κομμούνας, μέσω της ομάδας 
καθαριότητας, της ομάδας κουζίνας που λειτουργεί το κυ¬ 
λικείο της ΑΣΟΕΕ και ετοιμάζει καθημερινά μεγάλες ποσό¬ 
τητες φαγητού και των ομάδων που προχωρούν σε απαλ¬ 
λοτριώσεις εμπορευμάτων από παρακείμενα σουπερμάρ¬ 
κετ και καταστήματα. 

Τα «ραντεβού στο δρόμο», από την άλλη, αρχίζουν να συ¬ 
γκεκριμενοποιούνται γύρω από τις πορείες των μαθητών 
και τα πανεκπαιδευτικά συλλαλητήρια, όπου «ο καθένας 
συμμετέχει όπως νομίζει». Αυτή η τακτική σεβόταν μεν την 



5 Οι παρεμβάσεις στο με¬ 
τρό και στον ηλεκτρικό είχαν 
πρώτη φορά δοκιμαστεί πει¬ 
ραματικά στις φοιτητικές κι¬ 
νητοποιήσεις του 2006-2007. 
Ο Δεκέμβρης προσέφερε όμως 
το πιο εύφορο έδαφος για να 
αναπτυχθούν πρακτικά και 
θεωρητικά, τόσο ως πράξεις 
σαμποταριστικές στην εμπο- 
ρευματική κανονικότητα, όσο 
και ως χειρονομίες κομουνι- 
στικοποίησης οτην καθημε¬ 
ρινότητα και ανοίγματος του 
αγώνα στη μητρόπολη. Στην 
ομάδα εργασίας που προχώ¬ 
ρησε στα σαμποτάζ συμμετεί¬ 
χαν δεκάδες καταλήψιες που 
προσπαθούσαν να ισορροπή¬ 
σουν μεταξύ της «καταστροφι¬ 
κής εμβέλειας» τέτοιων εγχει¬ 
ρημάτων (ήταν χαρακτηριστι¬ 
κό ότι από ένα σημείο κι έπει¬ 
τα η «Αττικό Μετρό» ξέμεινε 
από μηχανήματα αντικατά¬ 
στασης των κατεστραμμένων 
ακυρωτικών) και της ανά¬ 
γκης τέτοιες αντιεμπορευμα- 
τικές πρακτικές να διαχυθούν 
στην κοινωνία (στους επιβά¬ 
τες οτην περίπτωση μας) και 
να μη μείνουν στα χέρια των 
λίγων που το ξεκίνησαν. Η δυ¬ 
ναμική αυτού του «μη παρα¬ 
δοσιακού» μέσου αγώνα φά¬ 


νηκε και στην περίπτωση του κινήματος αλληλεγγύης στην Κ. Κουνεβα, όπου χρησιμοποιήθηκε και 
ως μέσο καταγγελίας των επισφαλών εργασιακών σχέσεων των καθαριστριών στον ΗΣΑΠ. Σε πλήρη 
αναντιστοιχία όμως με τη δυναμική αυτών των παρεμβάσεων, όταν υποχώρησε η εξέγερση δεν υπήρ¬ 
ξε κάποια συνέχεια πιο σταθερής παρέμβασης για το ζήτημα των δωρεάν μεταφορών. 


6 Η θεματολογία αυτών των γραπτών είναι εξαιρετικά ενδιαφέρουσα, αφού μέσα σε σύντομο χρονι¬ 
κό διάσημα άνοιξαν σαν βεντάλια διαφόρων ειδών λόγοι που δε φαίνονταν πίσω από την εξεγερτική 
πράξη (όπως π.χ. η επίθεση στους μπάτσους ως κριτική στην «μάτσο»/σεξιστική συμπεριφορά). Πέρα 
από τη θεματολογία, προκαλούσε εντύπωση (σε σχέση με τον παραδοσιακό «ξύλινο» αναρχικό λόγο) 
και το ζωντανό και βιωματικό ύφος των περισσότερων κειμένων. 


7 Βλ. ΗΐΙρ://Ι<αΐ£ΐ1ίρ3ί3Βοεε.ίι1ο§8ρο1.αοΓη 

8 Σε αυτή τη φάση, ενώ η βια 
συνεχίζει να είναι παρούσα, 
είναι εμφανής μια επιστροφή 
στην κανονικότητα των υπο¬ 
κειμένων που την ασκούν: Οι 
μαθητές καταφεύγουν σε αυ¬ 
τήν όλο και λιγότερο (πόσες 
φορές να την πέσεις στο ίδιο 
τμήμα;), οι μετανάστες αποσύ- 
ρονται λόγω της καταστολής 
που δέχτηκαν, η μεγάλη μάζα 
των εξεγερμένων της Δευτέρας 
δε φαίνεται να παρακολουθεί 
το εξεγερσιακό πρόγραμμα, το 
θέαμα έχει επανακτήσει έδα¬ 
φος όσον αφορά στα «πλιάτσι¬ 
κα» (αντιπαραθετικά ως προς 
τη «δικαιολογημένη οργή» 
των μαθητών). Το αποτέλεσμα 
είναι ότι η άσκηση (αντήβίας 
αρχίζει να επιστρέφει στα χέ¬ 
ρια των «συνηθισμένων» εξε¬ 
γερμένων του α/α/α χώρου, 
χωρίς βέβαια να παραβλέπου¬ 
με τη μαζικοποίηση αυτού του 
χώρου τόσο τα τελευταία χρό¬ 
νια, όσο και μέσα στα γεγονό¬ 
τα του Δεκέμβρη. Αυτή η τάση 
θα ισχυροποιηθεί τα δυο επό¬ 
μενα Σάββατα, όπου συρρέ¬ 
ει στην κατάληψη κόσμος που 
πιέζει για τη διενέργεια συ¬ 
γκρούσεων, επειδή τον «τρώει 
το χέρι του», όπως χαρακτηρι¬ 
στικά αναφέρεται. 

9 Αυτή η ομάδα πρότεινε και 
προχώρησε τις παρεμβάσεις 
στα εαΐΐ οεηίεη έχοντας στο 
μυαλό της να δοκιμαστούν 
μέσα στο κλίμα του Δεκεμβρί¬ 
ου πρακτικές μπλοκαρίσματος 
της παραγωγής που να αντι¬ 
στοιχούν στην αδυναμία συν¬ 
δικαλιστικής αντίστασης πολ¬ 
λών νέων που εργάζονται υπό 
επισφαλείς συνθήκες. Η φιλό¬ 
δοξη αυτή σκέψη, όμως, «γειώ- 
νεται» πολιτικά από την καχύ¬ 
ποπτη αντιμετώπιση μιας με¬ 
ρίδας των εργαζόμενων κα¬ 
ταληψιών της ΓΣΕΕ, που λίγο 
έως πολύ αντιμετωπίζουν αυτή 
την ομάδα ως «φοιτητές που 
δεν ξέρουν από δουλειά» και 
που δεν ταιριάζουν με τον «ερ¬ 
γατικό» χαρακτήρα της κατά¬ 
ληψης. Ας σημειωθεί, επίσης, 
ότι για πολλούς καταλήψιες 
της ΑΣΟΕΕ που επιχείρησαν 
να μετακομίσουν στη ΓΣΕΕ, 
ήταν κάτι παραπάνω από ευ¬ 
διάκριτη η διαφορά ποιότη- 


αυτονομία των μαθητικών κινήσεων και δεν έδινε την πο¬ 
λυπόθητη ευκαιρία στην ΕΛ.ΑΣ. να διαχωρίσει τους μαθη¬ 
τές από τους «κουκουλοφόρους», δυσκόλευε δε την συλλο- 
γικοποίηση πρακτικών και λόγου πέρα από τα παρεΐστικα 
δίκτυα, τη στιγμή που ήταν εμφανές ότι ο «κόσμος της εξέ¬ 
γερσης» δεν ήθελε να επιστρέψει στους κλασσικούς «περι¬ 
πάτους» της αριστερός στο κέντρο της Αθήνας. Παράλληλα, 
η κινηματική/προλεταριακή (αντί) βία διοχετεύεται σε ορ¬ 
γανωμένα και μαζικά πεσίματα σε παρακείμενους της Πα¬ 
τησίων κρατικούς στόχους 8 . 

Καθώς προχωράει η δεύτερη εβδομάδα, μπορούμε να δια¬ 
κρίνουμε μια τρίτη και τελευταία φάση στην κατάληψη της 
ΑΣΟΕΕ, οπότε γίνεται εμφανής η αναντιστοιχία της δημι¬ 
ουργικής κίνησης στο εσωτερικό της κατάληψης και της γε¬ 
νικότερης εξεγερσιακής οπισθοχώρησης στο εξωτερικό της, 
ενόψει και της καταναλωτικής ομαλότητας των Χριστουγέν¬ 
νων. Τα αίτια αυτής της οπισθοχώρησης εντοπίζονται από 
αρκετούς καταλήψιες στις αδυναμίες εξάπλωσης της εξέγερ¬ 
σης στους εργασιακούς χώρους και στις γειτονιές. Απέναντι 
στο πρώτο, πραγματοποιείται η κατάληψη της ΓΣΕΕ, στην 
οποία προσπαθεί να συμμετέχει και μια χαλαρή δικτύωση 
επισφαλών εργαζομένων που έχει αρχίσει να δραστηριοποι¬ 
είται στην ΑΣΟΕΕ 9 . 

Όσον αφορά στην εξάπλωση της εξέγερσης στις γειτονιές, 
η υιοθέτηση της πρακτικής της κατάληψης δημοσίων κτιρί¬ 
ων από υποκείμενα της εξέγερσης που δραστηριοποιούνται 
στις γειτονιές, δημιουργεί την προσδοκία ότι είναι δυνατή η 
αποκέντρωση της εξέγερσης. Αυτή η προσδοκία προσπαθεί 
να εφαρμοστεί και στο κάλεσμα για πανευρωπαϊκή ημέρα 
δράσης το Σάββατο 20 Δεκεμβρίου. 

Στη συγκεκριμένη ημέρα η Κατάληψη του Πολυτεχνεί¬ 
ου προσδοκά συγκρουσιακή πορεία στο κέντρο, ενώ η Κα¬ 
τάληψη της ΑΣΟΕΕ προσδοκά σε συγκεντρώσεις «στις κε¬ 
ντρικές πλατείες κάθε γειτονιάς», που μπορεί να οδηγή¬ 
σουν σε διάσπαρτες συγκρούσεις. Η φθίνουσα δυναμική της 
εξέγερσης διαψεύδει τις προσδοκίες και του Πολυτεχνείου 
και της ΑΣΟΕΕ. Οι καταλήψιες της ΑΣΟΕΕ «πέσαμε μέσα» 
ως προς τη δυνατότητα της αστυνομίας να εγκλωβίσει πολύ 
γρήγορα τους εξεγερμένους μέσα στο άσυλο σε περίπτωση 
που κληθεί συγκρουσιακή πορεία από τον τόπο της δολοφο¬ 
νίας (όπως έγινε δηλαδή στην πορεία της Κατάληψης Πο¬ 
λυτεχνείου), «πέσαμε έξω» όμως ως προς τη δυναμική των 
εξεγερσιακών εγχειρημάτων στις γειτονιές: Ουσιαστικά κά- 
μποσες εκατοντάδες άτομα διασπόμαστε σε διάφορες γειτο¬ 
νιές και σε καμιά περίπτωση οι συγκεντρώσεις/πορείες δεν 
πλαισιώνονται από την «τοπική κοινωνία», που ίσως «συ¬ 
μπαθεί», αλλά σίγουρα δε συμμετέχει στην εξέγερση. 

Η αποτυχία αυτού του καλέσματος οδηγεί στην «έτσι και 
αλλιώς» διαφαινόμενη λήξη της κατάληψης, που παρατεί- 
νεται μέχρι την παραμονή των Χριστουγέννων, μια μέρα 
μετά το τελευταίο πανεκπαιδευτικό συλλαλητήριο και την 
ημέρα της πορείας για την απελευθέρωση των συλληφθέ- 
ντων στο Μοναστηράκι. Η «επιστροφή στην κανονικότητα» 
αντιμετωπίζεται από μια αισιόδοξη αντιχριστουγεννιάτικη 
πορεία, που καταφέρνει, έστω και στο τέλος, να ενώσει στο 
δρόμο τους καταλήψιες από τις τρεις «κομμούνες της Πατη¬ 
σίων». Η τελευταία αυτή περίοδος σημαδεύεται επίσης από 

την πλαιοίωοη της κατάληψης από φοιτητές/τριες και ερ¬ 
γαζόμενους/ες σε χώρους τέχνης που οργανώνουν παρεμ¬ 
βάσεις διακοπής θεατρικών παραστάσεων καθώς και από 
τη μετεξέλιξη της ομάδας για την παρέμβαση σε εργασια¬ 
κούς χώρους, τη «συνέλευση για την υγεία», η οποία θα συ¬ 
νεχίσει τη δραστηριοποίηση της το διάστημα μετά τη λήξη 
της κατάληψης. 

Από τα παραπάνω, γίνεται νομίζω σαφές ότι η συνεισφο¬ 
ρά της κατάληψης της ΑΣΟΕΕ ήταν αρκετά καθοριστική ως 
προς την ενίσχυση μιας τάσης αποκέντρωσης που υπήρχε 
από την πρώτη στιγμή στην εξέγερση. Ένα από τα στοιχήμα¬ 
τα που μπήκαν από την εξέλιξη αυτής της κατάληψης, ήταν 
το κατά πόσο μπορεί να συνδυαστεί η αποκεντρωμένη δρά¬ 
ση με κάποιου είδους κεντρικό συντονισμό. Κατά πόσο δη¬ 
λαδή μπορεί να συνδυαστεί η κινηματική παρέμβαση στις 
περιφέρειες του κοινωνικού εδάφους (γειτονιές, εργασία, 
σχολεία, σχολές κτλ.), που αποτέλεσαν τα ριζώματα πάνω 
στα οποία αναπτύχθηκε η εξέγερση, με την συγκέντρωση 
δυνάμεων στο μητροπολιτικό κέντρο, μέσω της οποίας δεν 
μπορεί παρά να φουντώνει κάθε εξέγερση. Εκ των υστέρων, 
θα μπορούσαμε να «γκρινιάξουμε» ότι δεν έγιναν και πολ¬ 
λά ουσιαστικά βήματα προς αυτή την κατεύθυνση. 0α πρέ¬ 
πει να υπολογίσουμε, όμως, ότι αυτή η λογική της «κινημα¬ 
τικής αποκέντρωσης», μόλις τα τελευταία χρόνια φαίνεται 
πλειοψηφική στον α/α/α χώρο, που από τις επετείους του 
Πολυτεχνείου, μέχρι τα αντιπολεμικά και το αντιπαγκοσμι- 
οποιητικό κίνημα, έχει μάθει να κινείται γύρω από κεντρι¬ 
κά συγκρουσιακά γεγονότα. 

Επίσης, η Κατάληψη της ΑΣΟΕΕ συνεισέφερε σε πολλά 
από τα χαρακτηριστικά των κινηματικών δομών που προέ- 
κυψαν μέσα από την εξέγερση του Δεκέμβρη. Ενίσχυσε μια 
κουλτούρα διαλόγου και πολυφωνίας, μαζί με το «μπαστάρ- 
δεμα» διαφορετικών κοινωνικών και πολιτικών ταυτοτήτων 
πάνω στο έδαφος της κοινής πρακτικής. Από εδώ προέκυ- 
ψε άλλωστε το οργανωτικό μοντέλο της αυτοοργανωμένης 
συνέλευσης με τις επιμέρους ομάδες εργασίας , ένα μοντέ¬ 
λο που αποτέλεσε κυρίαρχο οργανωτικό πρότυπο για την 
πλειοψηφία των (μετα)Δεκεμβριανών εγχειρημάτων. Αυτό 
το μοντέλο βοήθησε να αναδειχθεί η δημιουργικότητα και 
η διαφορετικότητα (κάποιων εκ) των υποκειμένων της εξέ¬ 
γερσης, ξεπερνώντας τους σκοπέλους της «συνελευσιακής 
γραφειοκρατίας» και των (μικρο)πολιτικών ανταγωνισμών 
που συνήθως αναπτύσσονται σε αυτή. Από την άλλη, πρέπει 
να παραδεχτούμε ότι οι ομάδες εργασίας είναι μια έξυπνη 
λύση για να μετακυλήσει εκτός συνέλευσης η αδυναμία των 
αυτοοργανωμένων -με βάση την αρχή της συναίνεσης- δια¬ 
δικασιών να πάρουν αποφάσεις, που θα εμπεριέχουν δια¬ 
φορετικές/ανταγωνιζόμενες πολιτικές/κινηματικές αντιλή¬ 
ψεις. Ενέχει, με άλλα λόγια, ο κίνδυνος τα σοβαρά πολιτικά 
ζητήματα να παρακάμπτονται λόγω ενός πνεύματος πρα- 
κτικισμού, που «πάει πακέτο» μαζί με ένα υποτιθέμενο ξεπέ¬ 
ρασμα των κοινωνικών και πολιτικών αντιθέσεων μέσα από 
την ταμπέλα του εξεγερμένου 12 . 

Τα υγιή χαρακτηριστικά των αυτοοργανωμένων διαδικα¬ 
σιών, οι ομάδες εργασίας, η πολυφωνία στις συνελεύσεις δεν 
είναι ικανά από μόνα τους για το ξεπέρασμα των περιχα¬ 
ρακωμένων πολιτικών ταυτοτήτων, των ιδεολογικών παρω- 

τας ανάμεσα στις δυο διαδικα¬ 
σίες. Στη μεν ΑΣΟΕΕ οι αντα¬ 
γωνιστικές απόψεις/πρακτι¬ 
κές έβρισκαν χώρο να εκφρα¬ 
στούν ενισχύοντας την πολυ¬ 
μορφία και το άνοιγμα της 
κοινότητας αγώνα, ενώ στην 
ΓΣΕΕ οι ανταγωνιστικές από¬ 
ψεις συγκρούστηκαν άμεσα 
οδηγώντας σε περιχαράκωση 
και σε διάσπαση την κοινότη¬ 
τα του αγώνα. 

10 Πρόκειται ουσιαστικά για 
μια δικτύωση ατόμων που θα 
προχωρήσει ένα μήνα μετά 
στην κατάληψη της Λυρικής 
Σκηνής. 

11 Προφανώς και αυτό το μο¬ 
ντέλο αναδείχθηκε αλλά δεν 
ανακαλύφθηκε εκ του μηδε- 
νός στην ΑΣΟΕΕ, προϋπήρ- 
χε ως αντιγραφειοκρατική λο¬ 
γική στα κινήματα και τις εξε¬ 
γέρσεις του παρελθόντος Τις 
πιο πρόσφατες ρίζες του μπο¬ 
ρούμε να τις βρούμε τόσο στην 
παράδοση του κινήματος ενά¬ 
ντια στην παγκοσμιοποίηση με 
τις ομάδες νομικής/ιατρικής 
βοήθειας, αντιπληροφόρησης 
κτλ., όπως και στην αυτόνο¬ 
μη τάση των φοιτητικών κατα¬ 
λήψεων 2006-07, που έδινε πε¬ 
ρισσότερο βάρος στα πρακτικά 
αποτελέσματα, παρά στην εκ¬ 
πόνηση ρητορικών λόγων στα 
αμφιθέατρα. 

12 Για να γίνουμε πιο συγκε¬ 
κριμένοι, το συγκεκριμένο μο¬ 
ντέλο αδυνατούσε να λειτουρ¬ 
γήσει σε κάποιες περιπτώσεις 
που εμφανίζονταν υποκείμε¬ 
να με διαφορετικές απόψεις 
από αυτές που έχουν επεξερ¬ 
γαστεί ομάδες του αντιεξου- 
σιαστικού χώρου που συμμε¬ 
τείχαν στην κατάληψη. Αυτό 
μπορεί να μην είναι «τραγικό» 
όταν εμφανίζονται (και εκδι¬ 
ώκονται χωρίς βία) μέλη της 
Αριστερής Πρωτοβουλίας του 
ΠΑΣΟΚ (!), ή όταν το ΣΕΚ θέ¬ 
λει να κάνει την προγραμματι¬ 
σμένη προ Δεκέμβρη εκδήλω¬ 
ση στην ΑΣΟΕΕ για τον μαρξι¬ 
σμό, ή όταν οι αριστερές παρα¬ 
τάξεις της ΑΣΟΕΕ επιζητούν 
να πραγματοποιηθεί η γενι¬ 
κή συνέλευση του φοιτητικού 
συλλόγου σε ένα έδαφος που 




έχει ξεπεράσει τις δημοκρατι¬ 
κές αντιφάσεις τέτοιων διαδι¬ 
κασιών. Δημιουργείται, όμως, 
ζήτημα όταν κάποιοι προτεί¬ 
νουν στη συνέλευση να πραγ¬ 
ματοποιηθεί κατάληψη τηλε¬ 
οπτικού σταθμού και μπαίνει 
«βέτο» από καταλήψιες που 
θωροόν θεαματική οποιαδή¬ 
ποτε χρήση της τηλεοπτικής 
εικόνας. Όλα αυτά τα λέμε 
όχι για να απορρίψουμε το 
συγκεκριμένο μοντέλο, τα θε¬ 
τικά για το κίνημα στοιχεία 
του οποίου τα υποστηρίξαμε 
και τα υποστηρίζουμε, αλλά 
για να εμβαθύνουμε ένα δι¬ 
άλογο (που ποτέ δεν ανοίγει) 
γύρω από το ζήτημα της λή¬ 
ψης αποφάσεων με συναίνε¬ 
ση ή πλειοψηφία, με την πρώ¬ 
τη λογική να κατακρίνει ως 
«δημοκρατική παρέκκλιση» 
κάθε υπόνοια κινηματικής 
χρησιμότητας και της δεύτε¬ 
ρης λογικής. 


πίδων και των άτυπων ιεραρχιών που ενυπάρχουν/ ανα¬ 
πτύσσονται μέσα στους ριζοσπαστικούς χώρους, που υπήρ¬ 
ξαν και μέσα στον Δεκέμβρη και αναστηλώθηκαν μετά από 
αυτόν. Για να είμαστε ειλικρινείς, η Κατάληψη της ΑΣΟΕΕ 
αποτελεί ένα καλό παράδειγμα του πως οι πολιτικές ταυ¬ 
τότητες του αναρχικού/αντιεξουσιαστή/αυτόνομου μπο¬ 
ρούν να διευρυνθούν στο κινηματικό έδαφος, χωρίς όμως 
να (αυτό)καταργηθούν μέσα σε ευρύτερες των πολιτικών 
ιδεολογιών κοινότητες αγώνα. Μια (αυτό)κατάργηση που, 
κατά την ταπεινή μας γνώμη, μας την επιβάλλει η συμμετο¬ 
χή σε κοινωνικά κινήματα και εξεγέρσεις τα οποία ξεπερ¬ 
νούν την μερικότητα της (ατομικής ή συλλογικής) υποκει¬ 
μενικής μας αντίληψης. 

Η κοινότητα αγώνα και η συντροφικότητα που βιώσα- 
με στην ΑΣΟΕΕ 1 εμπεριείχε ένα σύνολο κοινωνικών υπο¬ 
κειμενικοτήτων, από πολιτικοποιημένους αναρχικούς ερ¬ 
γαζομένους και την (αναδυόμενη) κινηματική φιγούρα 
του «φοιτητή/επισφαλώς εργαζόμενου» μέχρι τα αλβανά- 
κια που έκαναν βΕ&Ιε με σπασμένες καρέκλες στους διαδρό¬ 
μους του ιδρύματος και τους αφρικανούς μετανάστες που 
έτρωγαν στο αυτοδιαχειριζόμενο κυλικείο . Αυτό το «μπα- 
στάρδεμα» και το «ξεπέρασμα» που νιώσαμε όλοι οι πολι¬ 
τικοποιημένοι/ες θα θέλαμε να το ξαναζήσουμε, αλλά σε 
τέτοια ένταση ώστε να δημιουργηθούν εκείνες οι συνθήκες 


13 Η δυναμική αυτής της κοι¬ 
νότητας, των συντροφικών 
σχέσεων και του πολιτικού 
διαλόγου που αναπτύχθη¬ 
κε στην ΑΣΟΕΕ, οδήγησε ένα 
μεγάλο κομμάτι του πυρήνα 
της κατάληψης να προχωρή¬ 
σει στην κατάληψη της Πα¬ 
τησίων και Σκαραμαγκά τον 
Μάρτιο του 2009. 

11 Κάποιος μάλιστα από τους 
Αφρικανούς μετανάστες μι- 
κροπωλητές έστειλε στην κα¬ 
τάληψη και το κείμενο «Η 
κραυγή απόγνωσης ενός μαύ¬ 
ρου μετανάστη», κείμενο το 
οποίο δημοσιοποιούμενο από 
την κατάληψη, έδωσε ένα μι¬ 
κρό μερίδιο λόγου σε ένα από 
τα υποκείμενα της εξέγερσης 
που το είδαμε, αλλά δεν κατα¬ 
φέραμε να ακούσουμε να μι¬ 
λάει. 


που να κάνουν αδύνατη την επιστροφή στην κανονικότητα 
των πολιτικών ταυτοτήτων. 


γ.λ. 



% 


Μια ματιά στην κατάληψη 
του δημαρχείου του Αγίου 
Δημητρίου 


Η κατάληψη του δημαρχείου του Αγίου Δημητρίου 
(Μπραχάμι επί το λαϊκότερον) υπήρξε νομίζουμε μία απ'τις 
πιο ενδιαφέρουσες παρεμβάσεις μέσα στο θερμό Δεκέμβρη 
του Ό8. Έτσι, θεωρούμε απαραίτητη μια αναφορά στα ζη¬ 
τήματα που έβαλε, παρότι η άμεση επαφή μας με το εγχεί¬ 
ρημα ήταν μικρή και έτσι, σε αντίθεση με τα υπόλοιπα κεί¬ 
μενα αυτής της μπροσούρας, όσα πούμε είναι, εκ των πραγ¬ 
μάτων, από μια οπτική γωνία σχετικά εξωτερική. 


Η αρχή έγινε, απ'όσο ξέρουμε, όταν στην κατάληψη της 
ΑΣΟΕΕ σύντροφοι με τοπική δράση από το στέκι «Πικρο¬ 
δάφνη» πρότειναν, μερικές μέρες μετά τη δολοφονία του 
Αλέξανδρου Γρηγορόπουλου, να γίνει μια κατάληψη στην 
περιοχή τους με σκοπό να ανοίξει η εξέγερση και στις γειτο¬ 
νιές. Η πρόταση αυτή όμως δεν «κύλησε» μέσα στην κατει¬ 
λημμένη ΑΣΟΕΕ και οι σύντροφοι από το Μπραχάμι προ¬ 
χώρησαν σε ένα κάλεσμα σε συντρόφους από την ευρύτε¬ 
ρη περιοχή τους. Αυτή η ομάδα ανθρώπων ήταν που τελι¬ 
κά ξεκίνησε την κατάληψη του δημαρχείου. Μια ολιγομε¬ 
λής σχετικά ομάδα του αναρχικού/αντιεξουσιαστικού χώ¬ 
ρου που όμως δε θέλησε να βάλει μπροστά την ιδεολογική 
της ταυτότητα , αλλά να πραγματοποιήσει μια κατάληψη 
ανοιχτή στο κίνημα των ημερών. 

Εδώ είναι αναγκαίο να ειπωθεί πως η πρωτοβουλία αυτή 
δεν ήρθε από το πουθενά. Το στέκι «Πικροδάφνη» παρεμ¬ 
βαίνει στα τοπικά -και όχι μόνο- ζητήματα της περιοχής, 
εδώ και περίπου δέκα χρόνια. Υπάρχει δηλαδή ένα σημα¬ 
ντικό υπόβαθρο σχέσεων των συντρόφων με την τοπική 
κοινωνία και ένα ξεκάθαρο στίγμα των απόψεων που πρε¬ 
σβεύουν στον κόσμο της περιοχής. Από την άλλη, πίσω από 
την πρόταση για κατάληψη ενός δημοτικού κτηρίου και 
δημόσιο κάλεσμα των κατοίκων σε λαϊκή συνέλευση, υπάρ¬ 
χει η δεδηλωμένη θέση της ουλλογικότητας του στεκιού για 
το ρόλο που μπορούν να παίξουν οι συνελεύσεις γειτονιάς 
ως τρόπος (αυτό)διαχείρισης των ζητημάτων μιας τοπικής 
κοινωνίας. 

Αν και οι κίνδυνοι για το εγχείρημα αρχικά ήταν πολ¬ 
λοί και τίποτα δεν μπορούσε να προεξοφληθεί (π.χ. πως θα 
αντιδρούσαν οι δημαρχιακοί; ©α καλούσαν την αστυνομία 
να εκκενώσει τον χώρο; Πως θα αντιδρούσαν οι κάτοικοι; 
©α απομονωνόταν το εγχείρημα και τελικά θα'μενε στο πε¬ 
ριθώριο σα δράση 30-40 ακτιβιστών;) γρήγορα φάνηκε ότι 
ήταν μια πρωτοβουλία που αρκετός κόσμος από την περιο¬ 
χή είχε ανάγκη ώστε να συσπειρωθεί και να δράσει. Πρώτα 
απ'όλα, οι εργαζόμενοι στο δήμο του Αγίου Δημητρίου που 



ΣΑΣ ΣΙΧΑΘΗΚΑΜΕΙ 


ΓΓΕ ΦΤΙΑΞΕΙ ΜΙΑ ΑΠΕΡΑΝΤΗ || 

ΧΑΒΟΥΖΑ 1 

ί>Τ07 ΣΔΤ ΖΩΔΙΑΚ¬ 


Α ηοιΧΤη ΙΠίΕλΕϊϋ 


Χ/μ ? 


ιιο 


15 Για παράδειγμα, τα πανό 
που αναρτήθηκαν αρχικά δεν 
είχαν ιδεολογικές αναφορές 
ή σύμβολα, παρότι οι στεκιώ- 
τες δηλώνουν αναρχικοί/αντι- 
εξουοιαστές και δεν το κρύ¬ 
βουν. 

16 Και ακόμα περισσότερο του 
δημαρχείου με όλο τον συμβο¬ 
λισμό που κουβαλάει. 

με μια σπάνια κίνηση, στήριξαν εξαρχής το εγχείρημα μέσω του συλλόγου τους. Μια στήρι¬ 
ξη που όμως, όπως προείπαμε δε θα πρέπει να θεωρηθεί ουρανοκατέβατη, αλλά οφείλεται 
στη σχέση των συντρόφων της Πικροδάφνης, με τους εργαζόμενους στο δήμο. Η σχέση αυτή 
ήταν που οδήγησε στη στήριξη εμπράκτως και όχι κάποιες αόριστες ιδεολογικές αναφορές. 
Και η συγκεκριμένη υποστήριξη έβαλε μεγάλη «πλάτη» στο εγχείρημα, ώστε να νομιμοποι¬ 
ηθεί γρήγορα στα μάτια του τοπικού πληθυσμού και έτσι να διαλύσει κάθε ιδέα καταστολής 
από τα μυαλά των δημοτικών «αρχόντων». 

Η δεύτερη μεγάλη ώθηση δόθηκε στο εγχείρημα από μια μεγάλη ομάδα μαθητών που μό¬ 
λις λίγες ώρες μετά την είσοδο των συντρόφων στο κτήριο, έφτασε μέχρι εκεί με πορεία από 
το σχολείο τους, επιβεβαιώνοντας τον ανοιχτό και κινηματικό χαρακτήρα του εγχειρήμα¬ 
τος. Ένας χαρακτήρας που φάνηκε από το πρώτο κιόλας βράδυ, όταν εκατοντάδες άνθρω¬ 
ποι όλων των κατηγοριών πραγματοποίησαν την πρώτη συνέλευση στο αμφιθέατρο του κα¬ 
τειλημμένου δημαρχείου. 

Από μαθητές των τοπικών σχολείων και εργαζόμενους στο δήμο, όπως προαναφέραμε, μέ¬ 
χρι φοιτητές, εργαζόμενους στον ιδιωτικό τομέα στην περιοχή, ανθρώπους μεγαλύτερης ηλι¬ 
κίας που διέψευδαν συστηματικά με την παρουσία τους τον υποτιθέμενο «νεολαιίστικο» χα¬ 
ρακτήρα της εξέγερσης, μετανάστες που μίλησαν ανοιχτά για τα προβλήματα που αντιμε¬ 
τωπίζουν καθημερινά, ακτιβιστές άλλων εποχών που ήταν σα να βγήκαν από κάποιο χρο¬ 
νοντούλαπο και -αυτό είναι που έκανε τη διαφορά- χωρίς όλοι αυτοί να περιθωριοποιού¬ 
νται από τη διαδικασία, αλλά να αντιμετωπίζονται με σεβασμό από όλους, μέσα σε ένα κλί¬ 
μα πραγματικά εξεγερσιακής αλληλεγγύης. 

Η ομάδα των ανθρώπων που είχε την αρχική πρωτοβουλία για την κατάληψη και που ου¬ 
σιαστικά στήριξε με την παρουσία της το εγχείρημα όλες τις μέρες, κατάφερε με τις παρεμβά¬ 
σεις της να οργανώσει τη διαδικασία χωρίς αποκλεισμούς και καπελώματα, παρεμβαίνοντας 
ασφαλώς με τις απόψεις της, αλλά εν τέλει διαμορφώνοντας ένα κλίμα όπου κάθε άνθρωπος 
που συμμετείχε στο κίνημα αισθανόταν άνετα να παρέμβει. Με δεδομένο το πόσο σπάνια μι¬ 
λάνε σε ανοιχτές διαδικασίες οι άνθρωποι που δεν έχουν κάποια προηγούμενη κινηματική 
ή πολιτική εμπειρία και με δεδομένο ότι ακόμα και όταν επιχειρούν να αναμειχθούν, οι «ει¬ 
δικοί» καταφέρνουν γρήγορα να τους απομονώσουν και να τους περιθωριοποιήσουν, κα¬ 
ταλαβαίνουμε πόσο σημαντικό ήταν το επίτευγμα αυτό. Κατά γενική ομολογία, η συνέλευ¬ 
ση του κατειλημμένου δημαρχείου ήταν η πιο επιτυχημένη από τις διαδικασίες του Δεκέμ¬ 
βρη σε ό,τι αφορά στο περιθώριο που δόθηκε ώστε να παρέμβουν και να αναμειχθούν σ'αυ¬ 
τή μη πολιτικοποιημένοι άνθρωποι, έτσι ώστε να τολμάμε να πούμε ότι αποτέλεσε πράγμα¬ 
τι μια «λαϊκή συνέλευση». 

Η συνεισφορά της κατάληψης δεν ήταν όμως μόνο εσωτερική. Δεν ήταν δηλαδή μόνο το ότι 
κατάφερε να συνενώσει αρκετό κόσμο της περιοχής διαμορφώνοντας μια πραγματική κοι¬ 
νότητα αγώνα. Η συνεισφορά της ήταν σημαντική και ως προς το εξωτερικό της, καθώς με το 
μήνυμα που έστειλε κατάφερε να εμπνεύσει και εγχειρήματα του ίδιου είδους και σε άλλες 
περιοχές της Αθήνας. Δεν μπορούμε βέβαια να μπούμε στο μυαλό κανενός, αλλά υπάρχουν 
αναφορές για το πώς η ενέργεια κέντρισε το ενδιαφέρον και άλλων συντρόφων που τις επό¬ 
μενες μέρες προχώρησαν σε ανάλογες καταλήψεις. Ήταν άλλωστε η πρώτη ενέργεια τέτοιου 
είδους που έγινε εκείνες τις μέρες. 

Με όλα τα παραπάνω δεν προσπαθούμε να εξιδανικεύσουμε. Ασφαλώς, προέκυψαν και 
προβλήματα όπως και πολιτικά ζητήματα που αξίζει να σκεφτόμαστε ξανά και ξανά γιατί 
μόνο από μια τέτοια διαδικασία μπορούμε να μάθουμε σαν κίνημα. Η ενέργεια ήταν πρω¬ 
τότυπη και πρωτοποριακή, και αυτό ήταν που την έφερε γρήγορα και στα όρια της. Το ότι, 
δηλαδή, οδηγήθηκαν τα πράγματα σε περιοχές ανεξερεύνητες μέχρι σήμερα και εμφανίστη¬ 
καν προβλήματα που δεν έχει υπάρξει η ανάγκη να αντιμετωπιστούν ξανά, θέτοντας σε δο¬ 
κιμασία τη δημιουργικότητα του κινήματος και φέρνοντάς το ενώπιον της έλλειψης πείρας 
που συνεπάγεται η μακρόχρονη άμπωτη των κοινωνικών αγώνων των τελευταίων χρόνων. 
Με άλλα λόγια, η κατάληψη ήρθε αντιμέτωπη με προβλήματα που κανένας δεν είχε σκεφτεί, 
γιατί κανένας δεν είχε συμμετάσχει σε κατάληψη δημοσίου κτηρίου με αυτούς τους όρους μέ¬ 
χρι σήμερα ώστε να τα γνωρίζει. 

Ένα από τα βασικότερα προβλήματα, για παράδειγμα, που τέθηκε και που έμελλε να παί¬ 
ξει σημαντικό ρόλο και στη λήξη της κατάληψης, ήταν το πώς είναι δυνατόν μια κατάλη¬ 
ψη να διαχειριστεί ένα κτήριο που στεγάζει υπηρεσίες που εξυπηρετούν και τους από κάτω. 
Τα αφεντικά δεν είναι ηλίθια. Το σύμπλεγμα των διαδικασιών μέσα στις οποίες μας έχουν 

εμπλέξει είναι έται φτιαγμένο που να μας φέρνουν τον ένα 
σε αντίθεση με τον άλλο. Έτσι και οτην περίπτωση του δη¬ 
μαρχείου, ενώ η κατάληψη εκτός από το να λειτουργεί σαν 
κέντρο αγώνα μπλόκαρε παράλληλα και τις υπηρεσίες του 
δήμου -και επομένως την ίδια τη λειτουργία του ευρύτερου 
κράτους και την απρόσκοπτη συσσώρευση του κεφαλαίου- 
επειδή η ίδια η εξέγερση δεν έφτασε στο οημείο να έχει τη 
δυνατότητα να καταστρατηγήσει την λειτουργία του κρά¬ 
τους γενικά, οι προλετάριοι που είναι προσδεδεμένοι για 
την επιβίωση τους στις κρατικές λειτουργίες ήταν μέσα σε 
αυτούς που πρώτοι βρέθηκαν να επηρεάζονται από την 
απόφαση του μπλοκαρίσματος. Παράδειγμα αποτελούν 
οι μετανάστες που χρειάζονταν τις υπηρεσίες του δήμου 
για να ανανεώσουν την πράσινη κάρτα τους. Η θεωρητική 
απάντηση που δίνεται συχνά σε ανάλογες περιπτώσεις (αυ¬ 
τοδιαχείριση των υπηρεσιών) ήταν πολύ πιο δύσκολη στην 
πράξη απ'ότι φαίνεται με την πρώτη ματιά. Μια συνεννό¬ 
ηση με τους υπαλλήλους του δήμου ώστε να διεκπεραιώνο- 
νται ορισμένες επείγουσες υπηρεσίες δεν ήταν τελικά δυνα¬ 
τή. Το πρόβλημα δε λύθηκε εν τέλει από την κατάληψη. Δεν 
πρέπει να το δούμε, όμως, σαν ήττα, αλλά να το υποδεχτού¬ 
με σαν πρόκληση που θα πρέπει να αξιοποιήσουμε θεωρη¬ 
τικά για να ωριμάζουμε τις θεωρητικοπρακτικές απαντή¬ 
σεις που έχουμε κάθε φορά έτοιμες για κινηματική χρήση. 
Τέτοιες εμπειρίες γι'αυτό είναι σημαντικές γιατί μας βοη¬ 
θούν να κρίνουμε στην πράξη απόψεις που μέχρι χθες ήταν 
μόνο θεωρητικές. 

Τα ίδια θα μπορούσαμε να πούμε και για το άλλο μεγάλο 
ζήτημα που υπέβοσκε καθόλη τη διάρκεια -και αυτής- της 
διαδικασίας: ποιοι είμαστε τελικά εμείς εδώ; Με ποια κρι¬ 
τήρια δηλαδή εντάσσεται κάποιος στις διαδικασίες, ποι¬ 
οι είναι εκείνοι που συναντιούνται, συζητούν, αποφασί¬ 
ζουν, και με ποιόν τρόπο; Στην περίπτωση δηλαδή της κα¬ 
τάληψης του δημαρχείου, η συνέλευση ήταν συνέλευση των 
κατοίκων γενικά; Των προλετάριων της ευρύτερης περιο¬ 
χής; Και αν είναι έτσι, τότε τι νόημα έχει ο όρος «λαϊκή συ¬ 
νέλευση»; Και πάλι, η απάντηση που δόθηκε από πολλές 
πλευρές,ότι πρόκειται για συνέλευση των εξεγερμένων, μας 
μοιάζει απλώς σα μετατόπιση του προβλήματος. Γιατί τί θα 
πει εξεγερμένος; Κάποιος που συμμετείχε στις πορείες του 
κινήματος; Κάποιος που είδε το κίνημα θετικά; Και τι γί¬ 
νεται αν τους υπόλοιπους έντεκα μήνες του χρόνου κάνει 
πράγματα αντίθετα από ότι έκανε το Δεκέμβρη; 

Δε θα τοποθετηθούμε παριστάνοντας ότι έχουμε τις λύσεις 
έτοιμες. Το αντίθετο. Ζητήματα τέτοια που αναδείχθηκαν 
από τα γεγονότα του Δεκέμβρη, δε θεωρούμε πως πρέπει να 
τα προσπεράσουμε γρήγορα με ετοιματζίδικες ιδεολογικές 
απαντήσεις, αλλά να τα αντιμετωπίσουμε με τη μεθοδικό- 
τητα και τη σεμνότητα που τους αναλογεί. 

©α πρέπει, με λίγα λόγια, να αντιληφθούμε ότι στρέφεται 
και προς εμάς το σύνθημα: «ο Δεκέμβρης δεν ήταν απάντη¬ 
ση, ήταν ερώτηση». 


Σ. Ρ. 


17 Ασφαλώς καταλήψεις 
δημοσίων κτηρίων έχου¬ 
με ξαναδεί -και ακόμα πιο 
συγκεκριμένα δημαρχεί¬ 
ων-, αλλά κάτω από τε¬ 
λείως διαφορετικές συν¬ 
θήκες. Π.χ. αγρότες κα¬ 
ταλαμβάνουν δημαρχεία 
σε περιόδους κινητοποιή¬ 
σεων, αλλά σ'αυτή την πε¬ 
ρίπτωση το 95% της τοπι¬ 
κής κοινωνίας συμμετέχει 
οτην κινητοποίηση, ή ακό¬ 
μα έχουν υπάρξει περι¬ 
πτώσεις καταλήψεων από 
εργαζόμενους ή άνεργους 
ή πολίτες που έχουν θί¬ 
γει από αποφάσεις δημο¬ 
τικών συμβουλίων, αλλά 
ποτέ η κατάληψη δεν εί¬ 
ναι ολόκληρου του κτηρί¬ 
ου, σε αντίθεση με το δη¬ 
μοτικό συμβούλιο και μά¬ 
λιστα σε μια περίοδο κοι¬ 
νωνικής πόλωσης, όπως 
ήταν ο Δεκέμβρης, όπου η 
κατάληψη έχει να αντιμε¬ 
τωπίσει εκτός από την κε¬ 
ντρική εξουσία και τα το¬ 
πικά συμφέροντα. 

Κατάληψη ΚΕΠ 
Χαλανδρίου 


Το κείμενο που ακολουθεί είναι μια προσω¬ 
πική εκτίμηση για την κατάληψη στο ΚΕΠ Χα¬ 
λανδρίου, με σκοπό λιγότερο την κριτική και 
περισσότερο τη συζήτηση κάποιων ζητημάτων 
που θεωρούμε ότι προέκυψαν από αυτή. Συμ¬ 
μετείχαμε ατομικά στις συνελεύσεις της κα¬ 
τάληψης και στις πρώτες ανοιχτές συνελεύ¬ 
σεις μετά τη λήξη της. Σε όσα ακολουθούν πα¬ 
ρακάτω θίγουμε κάποιους προβληματισμούς 
που μας γέννησε η συμμετοχή μας αυτή. 



I & 


Το παλιό δημαρχείο Χαλανδρίου είναι ένα γωνιακό κτίριο λίγο πιο πέρα από την κεντρι¬ 
κή πλατεία του Αγίου Γεωργίου. Σήμερα στεγάζει ένα από τα ΚΕΠ του δήμου στο ισόγειο και 
στον πρώτο όροφο την αίθουσα συνεδριάσεων του δημοτικού συμβουλίου. Η κατάληψη του 
ΚΕΠ ξεκίνησε στις 12 Δεκεμβρίου και έληξε το Σάββατο 20 Δεκεμβρίου. Κατά τη διάρκεια 
της κατάληψης πραγματοποιήθηκε πλήθος εκδηλώσεων, οι οποίες στόχευαν κυρίως στο να 
γίνει η κατάληψη εστία αντιπληροφόρησης και παρέμβασης σε τοπικό επίπεδο (με μοιρά- 
σματα κειμένων, μικροφωνικές, παρεμβάσεις στους εμπορικούς δρόμους κ.α.), αλλά και ομι¬ 
λίες, διαλέξεις, προβολές καθώς και η οργάνωση δύο πορειών στο κέντρο του Χαλανδρίου. 

Στην πρωτοβουλία για κατάληψη του ΚΕΠ συμμετείχαν άτομα από την κατάληψη του 
κτήματος Πραποπούλου. Η κίνηση πλαισιώθηκε αμέσως από αρκετούς συντρόφους και συ- 
ντρόφισσες που δραστηριοποιούνται σε γειτονικές περιοχές. Στην προπαρασκευαστική συ¬ 
νέλευση που έγινε πριν από την κατάληψη του ΚΕΠ αποφασίστηκε να μην υπάρχει κάποια 
από τα πριν συμφωνία αυτοκαθορισμού ή δράσης, αλλά να επιδιωχθεί ένα "ευρύ κοινω¬ 
νικό προφίλ". Αυτό θα επέτρεπε στην κατάληψη να συμμετάσχει ο μάξιμουμ δυνατός κό¬ 
σμος, γιατί δε θα εμφάνιζε κάτι στημένο και προσυμφωνημένο προς τα έξω που πιθανόν να 
αποτελούσε μια φοβία για τους συμμετέχοντες. Για το λόγο αυτό, στις συνελεύσεις του ΚΕΠ, 
όποτε πήγαινε η κουβέντα στην κατάληψη Πραποπούλου, οι συμμετέχοντες από την κατά¬ 
ληψη αυτή διέκοπταν την κουβέντα λέγοντας πως «εδώ είμαστε κάτι διαφορετικό». Ο χα¬ 
ρακτήρας, πάντως, της κατάληψης ήταν "νεολαιίστικος", για να το πούμε έτσι, ελλείψει άλ¬ 
λου όρου, δηλαδή οι περισσότεροι που μίλησαν εκ μέρους της πρωτοβουλίας για την κατά¬ 
ληψη ήταν νεαρές και νεαροί, φοιτήτριες και φοιτητές. Σίγουρα, τις πρώτες μέρες ειδικά, η 
κατάληψη πλαισιώθηκε και από άτομα μιας πιο προχωρημένης ηλικίας καθώς και από πολ¬ 
λούς μαθητές. Ο πυρήνας που κράτησε όμως την κατάληψη και αργότερα, όταν ο πολύς κό¬ 
σμος έπαψε να έρχεται, ήταν πολιτικοποιημένοι νέοι που ήδη είχαν και έχουν κάποια δρά¬ 
ση σε άλλους χώρους, είτε στην κατάληψη του κτήματος Πραποπούλου, είτε στα φοιτητικά, 
είτε αλλού. 

Το κλίμα στις συνελεύσεις έδειχνε, στην αρχή τουλάχιστον, πως ο στόχος μιας πλατύτερης 
απεύθυνσης θα μπορούσε να είναι εφικτός. Ο κόσμος (εργαζόμενοι, μαθητές, φοιτητές) εξέ¬ 
φραζε με τις τοποθετήσεις του, το πόσο ασφυκτιούσε ο καθένας απ'αυτούς, στην καθημερι¬ 
νότητα του και την ανάγκη του για αλληλοβοήθεια. Αυτό ήταν ένα γενικότερο χαρακτηρι¬ 
στικό εκείνων των ημερών, όταν μπορούσες να συνεννοηθείς με ανθρώπους με τους οποί¬ 
ους σε άλλες περιπτώσεις θα υπήρχε μια διακριτή απόσταση. Χαρακτηριστικό αυτού είναι η 
επόμενη μέρα μετά την επίθεση από ένοπλο μπράβο που δέχτηκε η κατάληψη και κατά την 
προσπάθεια εκφοβισμού/τρομοκράτησης των συμμετεχόντων, όπου εμφανίστηκε μια ομά¬ 
δα από κυρίες μεγάλης ηλικίας, οι οποίες προσέφεραν τους αριθμούς των κινητών τους τηλε¬ 
φώνων σε περίπτωση που χρειαστεί κάτι, ή επίσης το ότι κατά τη διάρκεια παρεμβάσεων που 
γίνονταν σε σχολεία με ντουντούκες, στο πλαίσιο της κατάληψης ΚΕΠ, ο κόσμος επευφημού¬ 
σε ενεργά και οι μαθητές έβγαιναν στα παράθυρα φωνάζοντας το γνωστό σύνθημα «Μπά- 

τοοι, γουρούνια, δολοφόνοι». 

Το Χαλάνδρι ως δήμος δεν έχει αφενός την κεντρική χωροταξία που έχουν άλλοι δήμοι, 
αλλά απαρτίζεται αφετέρου από πολλές «νησίδες» ζωής, οι οποίες σε ένα βαθμό διατηρούν 
και μια ιδιότυπη αυτονομία. Πρόκειται για ένα μάλλον πολυσυλλεκτικό δήμο, η χωροταξία 
και η κοινωνική σύνθεση του οποίου κάνει δύσκολη τη συνολική, ας πούμε, απεύθυνση. Με 
βάση τα παραπάνω, μια κατάληψη στο ΚΕΠ ήταν ίσως μια καλή ιδέα, διότι πράγματι ήταν 
ένα πέρασμα στο οποίο καθημερινά συνέκλιναν οι διαδρομές πολλών ετερόκλητων ατόμων 
και βρισκόταν κοντά στην εμπορική αγορά του Χαλανδρίου. 

Βέβαια, μέσα στις συζητήσεις διατυπώθηκαν και άλλες απόψεις, οι οποίες έλεγαν ότι έπρε¬ 
πε η κατάληψη να απευθυνθεί αποκλειστικά σε «πολιτικοποιημένα υποκείμενα» και ότι η έν¬ 
νοια της "απεύθυνσης στον πολίτη" διατηρούσε διαχωρισμούς που επιβάλλει το επίσημο πο¬ 
λιτικό σύστημα. Ταυτόχρονα, υπήρχαν και γνώμες που επιδίωκαν την εγκατάσταση μονιμό- 
τερων δομών σε μια μακρόπνοη στάση. Δε θα είναι ο δήμος δηλαδή που αποφασίζει για το¬ 
πικά ζητήματα, αλλά η δημιουργία συνελεύσεων με αμεσοδημοκρατική λειτουργία. 

Βέβαια, η πεποίθηση ότι οι διαχωρισμοί που ισχύουν στην καθημερινή ζωή παύουν να 
υπάρχουν στις στιγμές που ακολουθούν μια εξέγερση είναι ελέγξιμος κανόνας, όπως φάνη¬ 
κε από τις πρώτες κιόλας συνελεύσεις. Ακόμα και εκείνες τις στιγμές της απίστευτης φόρτισης 
τελικά δεν άρθηκαν τα εμπόδια επικοινωνίας μεταξύ διαφορετικών κοινωνικών ή και πολι¬ 
τικών υποκειμένων. Η πρόθεση βέβαια υπήρχε, διαφορετικά η δύσκολη συνύπαρξη που επε- 
τεύχθη στις συνελεύσεις αυτές δε θα συνέβαινε καν. 

Ένας βασικός λόγος για τον οποίο δεν επετεύχθη έστω και μια προσωρινή συνεννόηση, εί¬ 
ναι η αδυναμία συνδιαμόρφωσης ενός κοινού «τόπου». Ίσως τελικά η πολυδιάσπαση των 
συζητήσεων, οι πολλοί παράλληλοι μονόλογοι, η έλλειψη συμφωνημένης θεματικής στοίχη- 
σαν περισσότερο από ό,τι μας φαινόταν τότε. Βέβαια, στις συνθήκες των ημερών, οι οποίες 
ακόμα και στους λιγότερο υποψιασμένους θύμιζαν προεπαναστατικές στιγμές, ήταν ιδιαίτε¬ 
ρα δύσκολο να περιοριστούν τα ζητήματα σε ένα ή δύο. Κατά τις πρώτες συνελεύσεις, η διά¬ 
θεση του κοινού, και όχι μονάχα των πολιτικοποιημένων, ήταν να τεθούν όλα τα ζητήματα 
στο τραπέζι, όλες οι πτυχές της καθημερινότητας. Η αγανάκτηση που έφερε στη συνέλευση 
μαθητές, μανάδες, εργαζόμενους, φοιτητές, ήταν κοινή και ισχυρή, αλλά έλειπε το δια ταύτα. 
Προφανώς, δεν ήταν δυνατό να συζητηθούν τα πάντα. Οι τοποθετήσεις που γίνονταν όμως 
είχαν τέτοια πρόθεση. Ακόμα και άτομα μη πολιτικοποιημένα έθεταν στις τοποθετήσεις τους, 
με τον τρόπο τους, το ερώτημα της σύνδεσης των αγώνων, ακόμα και σε ένα αφηρημένο επί¬ 
πεδο του τύπου «να κάνουμε κάτι όλοι μαζί για να αλλάξουν τα πράγματα». 

Βλέπουμε, εκ των υστέρων, ότι η ύπαρξη ενός κοινού συνθήματος για παράδειγμα, σίγου¬ 
ρα δε θα οδηγούσε νομοτελειακά σε μια μεγαλύτερη ανατροπή, την οποία αισθανόμαστε ότι 
προοιώνιζε εκείνη η στιγμή. Όμως, κατά πάσα πιθανότητα, θα δημιουργούσε μια κοινότη¬ 
τα αγώνα η οποία ίσως είχε μεγαλύτερη διάρκεια και ίσως μεγαλύτερο βάθος από αυτή που 
είχε τελικά η κατάληψη του ΚΕΠ. Θα πετύχαινε μια έστω και περιορισμένη σύνδεση με κά¬ 
ποια κομμάτια του πληθυσμού και θα είχε επιπλέον μια υπερτοπική προοπτική σε βάθος χρό¬ 
νου. Ένα τέτοιο σύνθημα ούτε βρέθηκε, αλλά μάλλον ούτε είχε κανείς, ή εμείς οι ίδιοι, τη δι¬ 
άθεση να το αναζητήσει. Αυτό, εν πάσει περιπτώσει, δε σημαίνει ότι όλοι οι αγώνες μπορούν 
και πρέπει να πορευτούν με βάση ένα ενιαίο σύνθημα. Στην περίπτωση του Χαλανδρίου εί¬ 
χαμε - όπως και σε άλλα παρόμοια εγχειρήματα - κινηματικές διαδικασίες που προϋπήρχαν 
της εξέγερσης, αλλά δεν είχαν κατορθώσει να συνδεθούν με αγωνιζόμενα υποκείμενα πριν 
από το Δεκέμβρη - οπότε γινόταν αρκετά δύσκολο να επιτευχθεί μια τέτοια σύνδεση στο σύ¬ 
ντομο χρονικό διάστημα εκείνων των ημερών. Δε μιλούσαμε δηλαδή τελικά για την ευκαι¬ 
ρία να συνδεθούν και να αναδειχθούν δίκτυα επικοινωνίας και αγώνα που προϋπήρχαν, 
αλλά για τη δημιουργία τέτοιων εκ του μηδενός, μέσα από την αλληλεγγύη που δημιούργη¬ 
σε το κλίμα της εξέγερσης. 

Από τις πρώτες φάσεις της κατάληψης, τέθηκε το ζήτημα του αν και πως θα λειτουργήσει το 
ΚΕΠ. Κάποιοι έλεγαν ότι το ΚΕΠ πρέπει να λειτουργήσει, διότι είναι η μόνη υπηρεσία που, 
τέλος πάντων, είναι κοντά στον πολίτη και εξυπηρετεί και άτομα που έχουν πραγματική 
ανάγκη (εκείνη π.χ. την εποχή μοίραζε επίδομα θέρμανσης σε άπορους). Άλλοι έλεγαν ότι το 
ΚΕΠ πρέπει να σταματήσει να λειτουργεί, καθότι κατειλημμένος χώρος, τόσο λόγω του πο¬ 
λιτικού χαρακτήρα της κατάληψης, όσο και των προβλημάτων που θα ανέκυπταν εάν αυτό 
άνοιγε κανονικά (π.χ. περιφρούρηση). Τελικά το ΚΕΠ δε λειτούργησε λόγω και του γεγονό¬ 
τος ότι υπήρχαν και άλλα ΚΕΠ στο Χαλάνδρι στα οποία παραπέμπονταν οι ενδιαφερόμενοι. 

Κάποιοι καταλήψιες μάλιστα προσφέρθηκαν να διαθέσουν τα μεταφορικά τους μέσα σε πε¬ 
ρίπτωση που κάποιο άτομο με κινητικές ανάγκες ήθελε να φτάσει ως εκεί. 

Για εμάς, τα διλήμματα που βάζει ένα τέτοιου είδους εγχειρήματος είναι τεράστια, ειδικά 
στην περίπτωση που δεν υπάρχει προηγούμενη επικοινωνία με εργαζόμενους στο κτίριο το 
οποίο καταλαμβάνεται. Αυτό και πάλι λέμε πως δε σημαίνει ότι η κατάληψη δεν είναι ενδε- 
δειγμένος τρόπος αγώνα ή ότι πρέπει να αποφεύγεται σε περίπτωση που δε γνωρίζουμε τους 
υπαλλήλους. Όμως, όταν ξεκινά ένα εγχείρημα που σκοπό έχει την επαφή με τον κόσμο, εκεί¬ 
νο που δεν είχε βρεθεί πριν το Δεκέμβρη, δηλαδή ένα άνοιγμα ενός κοινωνικού χώρου, είναι 
ρίσκο να γίνεται αυτό μέσα από μια κατάληψη, απλούστατα διότι πολύ γρήγορα η προάσπι¬ 
ση του κτιρίου γίνεται πρώτη προτεραιότητα και τα πρακτικά ζητήματα υπερφαλαγγίζουν 
τα ζητήματα που θέτει ο αγώνας. Στο Χαλάνδρι, αυτό έγινε αρκετά γρήγορα, ιδίως μετά την 
επίθεση ενός οπλισμένου μπράβου τα ξημερώματα της Δευτέρας 15 Δεκέμβρη. 

Κατά δεύτερο λόγο, η κατάληψη ως μορφή πάλης απαιτεί μια δέσμευση, η οποία μπορεί να 
μην ανταποκρίνεται στις ανάγκες ή τις προσδοκίες ενός μεγάλου μέρους ανθρώπων που θα 
μπορούσαν να τρέξουν ένα ζήτημα ή να βοηθήσουν με άλλο τρόπο. Δηλαδή η καθημερινή 
προσέλευση σε μια κατάληψη, η υπεράσπισή της, η συζήτηοη για το μέλλον της και την πο¬ 
ρεία της είναι μια πολύ περιορισμένη πρακτική αφενός και αφετέρου, καλώς ή κακώς, είναι 
μια νεολαιίστικη πρακτική, τουλάχιστον στην Ελλάδα σήμερα. Άνθρωποι μεγαλύτερης ηλι¬ 
κίας έχουν σίγουρα άλλες αντοχές, άλλες προτεραιότητες και άλλες υποχρεώσεις. Επίσης, δεν 
μπορούν ασφαλώς να δουν πως η επιτυχία μιας κατάληψης αποτελεί επιτυχία ενός αγώνα, 
ειδικά αν αυτή δε χρησιμοποιείται ως μέσο πίεοης, αλλά ως άνοιγμα ενός κοινωνικού χώρου. 
Νομίζουμε ότι οι άνθρωποι αυτοί δεν πήγαν εν τέλει σπίτια τους επειδή βαρέθηκαν, ή επει¬ 
δή είναι αλλοτριωμένοι, ©α μπορούσαν να συνεισφέρουν σε ένα κοινό αγώνα, και σε χρόνο 
και σε κόπο, φτάνει ο αγώνας αυτός να είχε συγκεκριμένα και πιο ξεκάθαρα χαρακτηριστι¬ 
κά τα οποία σε κάποιο βαθμό θα τους άγγιζαν. Από αυτή την άποψη, το ΚΕΠ ήταν ένα γέν¬ 
νημα του Δεκέμβρη και, όπως σε γενικότερο επίπεδο έτσι και εδώ, δεν κατάφερε να ξεπερά- 
σει τα όριά του.. 

Τέλος, προκύπτει το ζήτημα της «τυραννίας της μορφής». Δηλαδή το σκεπτικό με το οποίο 
μπαίνουμε σε έναν αγώνα με ένα συγκεκριμένο αριθμό καθιερωμένων και δεδομένων μορ¬ 
φών πάλης, τις οποίες προσαρμόζουμε ανάλογα με την περίοταοη. Με «μορφές πάλης» εν¬ 
νοούμε την κατάληψη, την πορεία, την αφίσα, την προκήρυξη κλπ. Η τυραννία της μορφής 
υπάρχει όταν αδυνατούμε, και εμείς οι ίδιοι, αφενός να επινοήσουμε νέες μορφές απεύθυν- 
σης, νέες μορφές αγώνα, και αφ' ετέρου όταν η μορφή της δράσης περιορίζει τον ορίζοντα 
της δράσης μιας συλλογικότητας. Αυτό δεν είναι πρόβλημα του Χαλανδρίου ασφαλώς, αλλά 
ένα γενικότερο χαρακτηριστικό του «χώρου». Για να έρθουμε σε ένα συγκεκριμένο παρά¬ 
δειγμα: όταν πια ήταν ξεκάθαρο ότι η δυναμική των πρώτων ημερών έπαψε να υπάρχει, και 
ο κόσμος λιγόστευε ολοένα, η συνέλευση της κατάληψης πήρε την ορθή, δεδομένου των συν¬ 
θηκών, απόφαση να λήξει την κατάληψη, αλλά ο κόσμος που απόμενε να συνεχίσει να συ¬ 
γκεντρώνεται και να συζητά στο ΚΕΠ σε τακτική βάση. Στη συνέχεια, ακολούθησε μια κου¬ 
βέντα πάνω στη μορφή που θα έπρεπε να πάρει η συνέλευση για να συνεχίσει να είναι ανοι¬ 
χτή. Η συζήτηοη περιστράφηκε κυρίως γύρω από την ονομασία της, και αποφασίστηκε εν τέ- 
λει αυτή να ονομαστεί «ανοιχτή συνέλευση κατοίκων Δήμου Χαλανδρίου». Ο προβληματι¬ 
σμός που είχε εκφραστεί από εμάς, ήταν ότι αφενός μεν η ονομασία ενός μορφώματος δεν 
του δίνει απαραίτητα και τα χαρακτηριστικά τα οποία θέλουμε να έχει - μάλλον το αντίθε¬ 
το συμβαίνει. Αφετέρου δε, όπως φάνηκε τότε και φαίνεται και εκ των υστέρων, ενώ για ένα 
πολιτικοποιημένο κόσμο και ιδιαίτερα για εκείνον που έχει περάσει από φοιτητικές διαδι¬ 
κασίες, η λέξη (άρα και η μορφή) «συνέλευση» είναι κάτι που έχει ένα περιεχόμενο. Για τον 
άλφα η βήτα κάτοικο όμως, μπορεί το περιεχόμενο της έκφρασης να είναι πολύ διαφορετι¬ 
κό, ή ακόμα και κενό. 

Η λογική λέει το εξής: είτε υπάρχει η κοινότητα αγώνα, το κοινό, που συνθέτει μια ανοιχτή 
συνέλευση και την ονομάζει ως τέτοια, είτε δεν υπάρχει. Αν δεν υπάρχει όμως, ποιος ο λό¬ 
γος να ονομαστεί μια συνέλευση «ανοιχτή συνέλευση κατοίκων»; Η συνήθης απάντηση εί¬ 
ναι ότι έτσι κάποιος που θα ήθελε να έρθει δεν αποκλείεται από τη συνέλευση. Ωστόσο, ακό¬ 
μα και όταν η συνέλευση γινόταν στα πλαίσια μιας κατάληψης, ερχόταν ακόμα κόσμος χω¬ 
ρίς να τον αφορά το όνομά της, ενώ κατόπιν δεν ερχόταν ακόμα και αν η συνέλευση ονομα¬ 
ζόταν «ανοιχτή». Η συζήτηση για το όνομα όμως νομίζουμε ότι κρύβει μια γενικότερη αμη¬ 
χανία για τον τρόπο δημιουργίας και διάχυσης των σχέσεων ανάμεσα στα υποκείμενα, την 

οποία μοιραζόμαστε και εμείς οι ίδιοι. Από την άλλη όμως, νομίζουμε ότι αποτελεί αφορ¬ 
μή για να ξεκινήσει και μια κουβέντα γύρω από τα προβλήματα των πρακτικών «απεύθυν- 
οης» του αντιεξουσιαστικού χώρου, τα χαρακτηριστικά των οποίων μεταφέρθηκαν μεγενθυ- 
μένα στα γεγονότα του Δεκέμβρη. Με απλά λόγια, μέθοδοι και δράσεις που έχουν δοκιμα¬ 
στεί αλλού και έχουν φέρει κάποια αποτελέσματα δε σημαίνει απαραίτητα ότι θα φέρουν τα 
ίδια αποτελέσματα σε κάθε περίπτωση που εφαρμόζονται. Η προσκόλληση στις «καθιερωμέ¬ 
νες" «μεθόδους δράσης και δομές λήψης αποφάσεων, κάποιες φορές οδηγεί στην περιχαρά¬ 
κωση εγχειρημάτων που είναι όντως ανοιχτά και πολυσυλλεκτικά. 

Αργότερα, μετά το τέλος των Δεκεμβριανών και τη μετεξέλιξη του ΚΕΠ σε ανοιχτή συνέλευ¬ 
ση ακολούθησε μια απομαζικοποίηση του κόσμου, κάτι που άλλωστε συνέβη και στα υπόλοι¬ 
πα εγχειρήματα του Δεκέμβρη. Η θεματολογία της ανοιχτής συνέλευσης περιελάμβανε αρκε¬ 
τά ζητήματα όπως, συλληφθέντες του Δεκέμβρη, Κούνεβα, καταναλωτισμός (σε συντονισμό 
και από κοινού με τις υπόλοιπες τοπικές καταλήψεις), κάμερες, τρομονόμος και τοπικά ζητή¬ 
ματα (κτήμα Δουζένη κ.α.). Ιδιαίτερη μνεία πρέπει να γίνει και στη μαθητική συναυλία που 
οργανώθηκε ως απόρροια της παρουσίας μαθητών οτη συνέλευση και η οποία είχε μεγάλη 
συμμετοχή, ενώ τα αποτελέσματα αυτής της σύνδεσης πιστεύουμε θα φανούν οτο άμεσο μέλ¬ 
λον. Επίσης, έγινε αντιεκλογική παρέμβαση στις ευρωεκλογές που πρότασσε τη δημιουρ¬ 
γία ανοιχτών συνελεύσεων σε κάθε γειτονιά αντί του εκλογικού δρόμου. Η ανοιχτή συνέλευ¬ 
ση Χαλανδρίου λειτούργησε προωθητικά και για τη δημιουργία της αντίστοιχης συνέλευσης 
Αγίας Παρασκευής, η οποία ασχολείται με τα εκεί τοπικά ζητήματα μέχρι σήμερα. 

Η συνέλευση Χαλανδρίου έπαψε να υφίσταται από το Μάιο και έπειτα. Αυτό οφείλεται, 
κατά την άποψη μερικών από τους συμμετέχοντες, πρώτον στο ότι «σήκωσε πολλά καρπού¬ 
ζια κάτω από την ίδια μασχάλη και δεν επικεντρώθηκε κάπου συγκεκριμένα» όπως δήλωσε 
μια εκ των συμμετεχόντων. Δεύτερον, ίσως στο ότι η συνέλευση αυτή ήταν κατά βάση ακτι- 
βίστικη και δεν μπήκαν ζητήματα εμβάθυνσης και από κοινού στόχων των ατόμων που συμ¬ 
μετείχαν. Δεν υπήρχε δηλαδή κάτι που να συνδέσει τους ανθρώπους, πέρα από την ανάγκη 
να «γίνουν πράγματα», που κάλυπτε η ήδη υπάρχουσα κατάληψη του κτήματος Πραποπού- 
λου. Τελικά, η συχνή ταύτιση των θεματικών στην ανοιχτή συνέλευση κατοίκων και στην κα¬ 
τάληψη Πραποπούλου δημιούργησε, σε ορισμένες φάσεις, σύγχυση και μία αίσθηση σπατά¬ 
λης δυνάμεων καθότι και στις δυο συμμετείχαν πάνω-κάτω τα ίδια άτομα. 

Συνοψίζοντας, θα λέγαμε ότι η κατάληψη αφενός πέτυχε κάποιους από τους άμεσους στό¬ 
χους που είχε θέσει στο ξεκίνημα, και κυρίως την αντιπληροφόρηση και στην παρέμβαση στο 
κέντρο του Χαλανδρίου. Επίσης, σίγουρα πέτυχε στο να συναντηθούν και να δράσουν μαζί 
κάποια άτομα τα οποία στο μέλλον θα μπορέσουν να τραβήξουν δράσεις και αγώνες με πιο 
ολοκληρωμένο τρόπο. Από την άποψη αυτή, και στα πλαίσια των αντίστοιχων παραδειγμά¬ 
των από άλλες γειτονιές, η εξέλιξή της ήταν ευτυχής. Αυτό που δεν πέτυχε η κατάληψη ήταν 
να θέσει πιο μακροπρόθεσμους στόχους, να εκπονήσει, δηλαδή, μια συγκεκριμένη στρατηγι¬ 
κή αγώνα, ακόμα και αν αυτό ήταν απλώς να ξεκαθαρίσει τι ζητούσε η ίδια. Οι συναντήσεις 
που έγιναν, τα υποκείμενα που συνευρέθηκαν ήταν τελικά εκείνα που θα βρίσκονταν ού¬ 
τως ή άλλως, μεσούσης μιας εξέγερσης, και ίσως όχι εκείνα που θα έπρεπε να βρεθούν, ειδικά 
μέσα σε ένα κλίμα που ήθελε να θέσει συνολικότερα ζητήματα αλλαγής της κοινωνίας. Αλλά 
αυτό είναι ένα στοίχημα που μένει για όλους μας ανοιχτό. 


Άγγελος, 

Ά.Α. 

Κατάληψη ΑηΗ-ίηίο 


ΜΑΤι 



Το ίηίο ωίε, που με την κατάληψη του μετονομάστηκε σε απίί-ίηίο 
εειίέ, ήταν ένας δημοτικός χώρος οτο κέντρο του Ζωγράφου, στην 
πλατεία Γαρδένια, που επί χρόνια νοικιαζόταν σε ιδιώτη, είχε ιδι¬ 
ωτική χρήση και είχε πρόσφατα κλείσει. Η κατάληψη του ίηίο εειίε 
πραγματοποιήθηκε μετά την «αναμπουμπούλα» του Δεκέμβρη, κα- * ' ' ® , 

θώς «μετριόταν» ο απόηχός του και αφού είχαν λήξει οι μεγάλες κα- __' ·5.- 

ταλήψεις του κέντρου. Συγκεκριμένα, η κατάληψη έγινε στις 14 Γενά- *|ί.'— 

ρη και διήρκεσε 12 ημέρες, μέχρι τις 25 Γενάρη του 2009. 

Στη συγκεκριμένη κατάληψη δε συμμετείχαμε ενεργά, ούτε παρα- VI ΓΙΑ Λ-, ίΑ»=3>ίιΙ 
κολουθήσαμε τη διαδικασία από την αρχή ως το τέλος (συνελεύσεις ί , 
κλπ). Αυτό είναι κάτι που κρίνεται αναγκαίο να ειπωθεί, καθώς δη- 

λώνει εξ'ορισμού ότι δεν μπορούμε να εκφράσουμε μια ξεκάθαρη άποψη ή μια άποψη «εκ 
των έσω» όσον αφορά σε λεπτομέρειες ή προβληματικές του εν λόγω εγχειρήματος, αλλά πε¬ 
ρισσότερο μια αίσθηση από όσες φορές την επισκεφτήκαμε και στοιχεία από πληροφορίες 
που αντλήσαμε από άλλους συντρόφους (που είτε συμμετείχαν στην κατάληψη, είτε την επι- 
σκέφτηκαν περισσότερες φορές και μπορούν να έχουν μια πιο ξεκάθαρη άποψη). 


Η κατάληψη του κτιρίου πραγματοποιήθηκε από έναν πυρήνα ατόμων από Ζωγράφου 
και γύρω περιοχές που κινούνταν στο χώρο της αντιεξουσίας και είχαν αναπτύξει κοινωνι¬ 
κούς και πολιτικούς δεσμούς από παλαιότερες δράσεις και σχέσεις στην περιοχή. Η κατάλη¬ 
ψη, ωστόσο, του ίηίο εειίέ ως κοινωνικοπολιτικό εγχείρημα, υπήρχε η πρόθεση, η οποία και 
υλοποιήθηκε, να «φύγει από τα χέρια» των ατόμων αυτών μετά από την πρώτη ανοιχτή συ¬ 
νέλευση που θα καλούνταν μια μόλις ημέρα αργότερα. 

Η κατάληψη στου Ζωγράφου πρότεινε, θεωρητικά και πρακτικά, την επανοικειοποίηση 
του δημόσιου χώρου και το ίηίο εειίέ, ως υποτιθέμενος δημοτικός χώρος που θεωρητικά άνη- 
κε στους κατοίκους, κρίθηκε ως ο κατεξοχήν κατάλληλος χώρος για την υλοποίηση της πρό¬ 
τασης αυτής, δεδομένου μάλιστα και της κεντρικότητας της τοποθεσίας του. Η απόφαση για 
τη συγκεκριμένη κατάληψη ήταν άμεσα συνδεδεμένη με τη λογική ότι οι καταλήψεις κτιρί¬ 
ων αποτέλεσαν και συνέχιζαν να αποτελούν βασική συνισταμένη της εξέγερσης του Δεκέμ¬ 
βρη, ως πρακτική διάχυσης αυτής και του περιεχομένου της στις γειτονιές. Εκτός από τα πα¬ 
ραπάνω, που αποτέλεσαν βασικά συστατικά του συγκεκριμένου εγχειρήματος, τα κύρια ζη¬ 
τήματα που έθιγε η κατάληψη αφορούσαν στην έκφραση αλληλεγγύης και την αντιπληρο- 
φόρηση σχετικά με τους συλληφθέντες του Δεκέμβρη, την Κωνσταντίνα Κούνεβα και τον πα¬ 
λαιστινιακό λαό. Έχοντας, λοιπόν, ως βασικούς άξονες τα ανωτέρω κλήθηκε και η πρώτη συ¬ 
νέλευση της κατάληψης. 

Στην πρώτη ανοιχτή συνέλευση ο κόσμος έφτασε τα 150 άτομα. Από δεκαεξάρηδες μέχρι πε¬ 
νηντάρηδες, μαθητές, φοιτητές και εργαζόμενους, εκ των οποίων πολλοί με «κόντρα» πολιτι¬ 
κές ταυτότητες, ψηφοφόρους κομμάτων, αντιεξουσιαστές/ ριες, αναρχικούς/ες, αριστερούς/ 
ες ανένταχτους/ ες και οργανωμένους/ ες. Στις επόμενες τακτές ανοιχτές συνελεύσεις, όπως 
μας ενημέρωσαν άτομα της κατάληψης, ο κόσμος εξακολούθησε να αγγίζει παρόμοια μεγέ¬ 
θη και να είναι παρεμφερής ως προς τη σύνθεση του. Οι συνελεύσεις, δεδομένου του ότι η πο¬ 
λυφωνία και το ανακάτεμα διαφόρων πολιτικών ταυτοτήτων ειδώθηκε ως ζητούμενο και όχι 
ως κάτι το απαγορευτικό, δεν αποσκοπούσαν στη συνδιαμόρφωση ενός κοινού και αυστη¬ 
ρά ενιαίου θεωρητικού πολιτικού λόγου, αλλά στη συμφωνία με ομοφωνία των εκδηλώσεων 
που θα πραγματοποιούνταν και των πρακτικών που θα ακολουθούνταν. Μετά την ομόφω¬ 
νη απόφαση της εκάστοτε συνέλευσης σχηματίζονταν ομάδες εργασίας, οι οποίες δούλευαν 
επιμέρους πρακτικά ζητήματα. 

Η κατάληψη λειτουργούσε όλη την ημέρα ως αυτοδιαχειριζόμενο καφενείο, έχοντας συ¬ 
χνά ως «πελάτες» τους παππούδες (!) της πλατείας. Στα πλαίσια της κατάληψης, οργανώθη¬ 
καν εντός και εκτός του κτιρίου, στην πλατεία, σε καθημερινή βάση μια σειρά από μικροφω- 
νικές, διήμερα/τριήμερα με προβολές ταινιών, ανεξάρτητων πολιτικών ντοκιμαντέρ και βί- 

ντεο από αυτοοργανωμένες δράσεις στις γειτονιές, συζητήσεις και ενημερώσεις σχετικά με 
την Κούνεβα και τη λωρίδα της Γάζας, αλλά και συναυλίες οικονομικής ενίσχυσης με τοπι¬ 
κά συγκροτήματα, καθώς και ρεμπέτικο γλέντι. Παράλληλα, οι ενημερώσεις για τις εκδηλώ¬ 
σεις αυτές γίνονταν με αφισάκια που κολλιούνταν στη γειτονιά και μέσω του διαδικτυακού 
τόπου που είχε κατασκευαστεί (\ν\ν\ν.3ηΙί-ίτΤοοα£θ.Β1ο§5ροί.οοιη). 

Η κατάληψη απθ-ίηίο εειίέ, τόσο όσο ως πρακτική όσο και ως περιεχόμενο, ήταν σαφώς 
φορτισμένη πολιτικά. Ωστόσο, δε στόχευε στην επικράτηση ενός και μοναδικού πολιτικού 
$1α1ιι$ ηηο. Αποσκοπούσε στο να απευθυνθεί στην τοπική κοινωνία ως εστία αντιπληροφόρη- 
σης και ως «απελευθερωμένος δημοτικός χώρος» ανοιχτός για όλους τους κατοίκους και μαζί 
τις όποιες πολιτικές και κοινωνικές ταυτότητες που κουβαλούν αυτοί. Τις πρώτες ημέρες της 
κατάληψης οι θαμώνες της πλατείας έστεκαν μακριά και είχαν δώσει τη θέση τους στο φόβο 
και την επιφυλακτικότητα. Μέρα με τη μέρα, οι παππούδες επέστρεψαν στα παγκάκια τους 
και «παράγγελναν» καφέ από το αυτοδιαχειριζόμενο καφενείο, μεταναστάκια και μη έτρε¬ 
χαν πέρα δόθε μέσα στην κατάληψη, διαφωνίες και συνεργασίες αναδιπλώνονταν στις συ¬ 
νελεύσεις. Η κατάληψη άρχισε να εναρμονίζεται με το τοπίο της πλατείας και λόγω της κε¬ 
ντρικότητας της έγινε σημείο αναφοράς για πολλούς. Για εκείνους που ήθελαν να «τρέξουν» 
τη φάση, για εκείνους που παλαιότερα ήταν ενεργοί πολιτικά και είχαν κουραστεί, για εκεί¬ 
νους που ήθελαν να ακούσουν, να μιλήσουν, να συμμετάσχουν με κάποιο τρόπο, αλλά δεν 
ήθελαν να κατέβουν στο κέντρο, για εκείνους που ήθελαν να δουν «τι γίνεται εκεί πέρα». Για 
εκείνους που τελικά έκριναν και ένιωσαν ότι τους χωράει όλο αυτό. Σαφώς οι «εκείνοι» δεν 
ήταν όλοι οι κάτοικοι του Ζωγράφου, ίσως ούτε η πλειοψηφία τους. Ωστόσο, όπως μας είπαν 
κάποιοι από τους συμμετέχοντες στην κατάληψη, ο κόσμος, ακόμη και ο πιο αδιάφορος, ήθε¬ 
λε να καταλάβει, να αποκωδικοποιήσει τι συνέβη το Δεκέμβρη και η κατάληψη στην πλα¬ 
τεία φάνηκε να ανοίγει μια τέτοια προοπτική. 

Στο σημείο αυτό θα μπορούσε κάποιος να θέσει το εύλογο ερώτημα του πώς είναι δυνατό 
μια κατάληψη να άνοιγε μια προοπτική που να χωράει τόσους και διαφορετικούς. Η πρώ¬ 
τη απάντηση μοιάζει απλή, αν και στην πράξη της μόνο αυτό δεν είναι: η κατάληψη χώρε- 
σε πολλούς, τουλάχιστον σε επίπεδο παρουσίας στις συνελεύσεις και τις εκδηλώσεις, γιατί, 
έχοντας μεν ως βάση την αυτοοργάνωση και την αντιιεραρχία, εστίασε στην επικοινωνία 
υποκειμένων κοινωνικοπολιτικών, αφήνοντας χώρο στην πολυφωνία και στο μπαστάρδε- 
μα απόψεων και στάσεων. Μια δεύτερη απάντηση βρίσκεται ένα χρόνο πριν όταν κάτοικοι 
του Ζωγράφου με διαμετρικά αντίθετες πολιτικές ιδιοσυγκρασίες έδρασαν μαζί, ο καθένας 
στο πόστο του, έχοντας βρει έναν κοινό παρονομαστή, τη Βίλα Ζωγράφου και την επιθυμία 
του δήμαρχου της περιοχής να μετατρέψει τον εν λόγω χώρο σε εξαώροφο εμπορικό κέντρο. 
Το πρόσφατο αυτό παρελθόν στου Ζωγράφου φαίνεται να είχε αφήσει πρόσφορο έδαφος για 
μια κατάληψη ανοιχτή για όλους, ή για όσους. 

Η κατάληψη του ίπίο-οαίθ όντως χώρεσε πολλούς και διαφορετικούς. «Ανοιχτή για όλους», 
όπως μόλις αναφέρθηκε. «Για εκείνους που τελικά έκριναν και ένιωσαν ότι τους χωράει όλο 
αυτό», όπως, από την άλλη, ειπώθηκε λίγο παραπάνω, «για όσους». Μάλλον, λοιπόν, δεν 
μπορούμε να αγνοήσουμε το «για όσους» και κατ' επέκταση το ποιους δεν συμπεριέλαβε το 
«για όλους». Πιθανώς το «για όλους» να μη συμπεριέλαβε τους επονομαζόμενους νοικοκυ- 
ραίους, που ίσως εν τέλει να περίμενε κανείς τη μη συμπερίληψή τους (δικαίως ή αδίκως θα 
μπορούσε να είναι θέμα προς συζήτηση). Δεν συμπεριέλαβε, όμως, τελικά και ένα μεγάλο μέ¬ 
ρος αριστερών, που πιθανώς κάποιος να περίμενε τη συμπερίληψή τους (λογικό ή παράλο¬ 
γο πάλι είναι προς συζήτηση), δεδομένων των δράσεων της προηγούμενης χρονιάς στην πε¬ 
ριοχή. Πιο συγκεκριμένα, στην πρώτη συνέλευση της κατάληψης έκανε την εμφάνισή του το 
«Κίνημα στην Πόλη» μια δημοτική παράταξη, η οποία περιελάμβανε κόμματα της εξωκοι¬ 
νοβουλευτικής αριστεράς καθώς και ανένταχτους αριστερούς και η οποία είχε κινητοποιη¬ 
θεί και είχε σε κάποιες φάσεις συνεργαστεί κατά κάποιον τρόπο με άτομα της νυν κατάλη¬ 
ψης ένα χρόνο πριν, στα πλαίσια των δράσεων για τη Βίλλα Ζωγράφου. Η συγκεκριμένη πα¬ 
ράταξη δήλωσε ότι δε θα συμμετάσχει οργανωμένα στην κατάληψη, καθώς δε συμφωνούσε 
με τα περιεχόμενα και τη στόχευση της κατάληψης (πχ αντιπληροφόρηση με περιεχόμενο το 
Δεκέμβρη), παρόλο που άτομα από αυτή ήταν παρόντες/παρούσες ως παρουσίες στις περισ¬ 
σότερες από τις συνελεύσεις και εκδηλώσεις της κατάληψης. Με άλλα λόγια, οι συγκεκριμέ¬ 
νοι, αν και δεν ήταν εντελώς αμέτοχοι, μάλλον φαίνεται να απαξίωσαν τελικά την κατάλη¬ 
ψη, καθώς οχυρώθηκαν πίσω από τον κοινωνικό χαρακτήρα των τοπικών δράσεων μην επι¬ 
θυμώντας αυτός να συνδεθεί με τον πολιτικό χαρακτήρα της κατάληψης. 

Αυτή η οχύρωση των αριστερών πίσω από το κοινωνικό» και η απαξίωση της αξίας της 
αντιπληροφόρησης, σε συνδυασμό με μια διάθεση της πρωτοβουλίας των ατόμων που έπρα- 
ξαν την κατάληψη να μεταφέρουν την εξέγερση στου Ζωγράφου χωρίς, όμως, να προσπα¬ 
θήσουν να τη συνδέσουν με τα τοπικά ζητήματα,- πιθανώς γιατί δεν το έκριναν αναγκαίο 
τη συγκεκριμένη χρονική στιγμή ή απλά γιατί δεν στόχευαν σε αυτό-, θα μπορούσε ίσως κά¬ 
ποιος να πει ότι υπήρξε μια αδυναμία της κατάληψης την αδυναμία ουσιαστικά να εκφράσει 
την προ-Δεκέμβρη κινηματική δράση που είχε αναπτυχθεί στην περιοχή, παρόλο που η δρά¬ 
ση αυτή ήταν που φαινόταν να είχε αφήσει το έδαφος για παρουσίες και όχι απουσίες. Από 
την άλλη, κάποιος άλλος «εκ των έσω» της κατάληψης θα έλεγε ίσως ότι δεν υπήρχαν οι κα¬ 
τάλληλες προϋποθέσεις για μια τέτοια σύνδεση και ότι η κατάληψη ως εγχείρημα ξεπέρασε 
τις προσδοκίες του. 

Το γιατί ακριβώς αυτή η προηγούμενη τοπική δράση δε συνδέθηκε με την εξέγερση και όλα 
τα παρελκόμενά της, το αν μπορούσε να συνδεθεί, το τι θα σήμαινε μια τέτοια σύνδεση ή αν 
θα σήμαινε κάτι, δεν είναι εδώ (όπου «εδώ» βλέπε μονομερή γραφή) ούτε ο χώρος ούτε ο χρό¬ 
νος για να συζητηθεί διεξοδικά. Θέτει, ωστόσο, το ζήτημα των προϋποθέσεων και της δημι¬ 
ουργίας προϋποθέσεων για παραπέρα κινήσεις, συνδέσεις και αγώνες. Θέτει, ακόμη, και μια 
προβληματική στόχων και προσδοκιών (πόσο μάλιστα αν στο ζήτημα της σύνδεσης της εξέ¬ 
γερσης με ένα δεύτερο αντικείμενο, στη θέση της προηγούμενης τοπικής δράσης βάζαμε τους 
χώρους εργασίας και ούτω καθεξής). Κι εδώ μπαίνει το «για όσους» που λέγαμε και που είναι 
ένα ζήτημα που τελικά, ή μάλλον εξαρχής, πιθανώς να μειώνει τις ίδιες τις προσδοκίες μας 
και να περιορίζει τους στόχους και τις πρακτικές μας, ενώ αντίθετα μάλλον θα ήταν προτι¬ 
μότερο να προβληματίζει, να επαναπροσδιορίζει τις προσδοκίες και να μας κάνει να θέτου¬ 
με νέους στόχους και να αναρωτιόμαστε πάνω στις ήδη υπάρχουσες πρακτικές.. Όπως είπα¬ 
με, όμως, δεν είναι εδώ ο χώρος και ο χρόνος. 

Κλείνοντας αυτή τη μακροσκελή παρένθεση, φτάνουμε στη λήξη της κατάληψης. Η κατά¬ 
ληψη απά-ίπίο εειίέ έληξε στις 25 του Γενάρη με απόφαση της συνέλευσης. Οι λόγοι που οδή¬ 
γησαν στη λήξη της σχετίζονται αφενός με το ότι η συνέλευση έκρινε ότι η κατάληψη εξά¬ 
ντλησε τους στόχους και τα περιεχόμενα που είχε θέσει και αφετέρου με μια μάλλον κλασσι¬ 
κή προβληματική των «προσωρινών» καταλήψεων που λέει ότι ένας πυρήνας λίγων τελικά 
ατόμων είναι αυτός που τις «τρέχει» και τις κρατά, γεγονός που μάλλον αναπόφευκτα οδη¬ 
γεί στη φθορά. Η τελευταία αυτή συνέλευση, πέρα από τη λήξη της κατάληψης, αποφάσισε 
και τη διοργάνωση πορείας στη γειτονιά με αφορμή τη δράση παρακρατικών στην περιοχή 
με ουσιαστικό στόχο την κατάληψη αηίίπίο-οειίθ και παράλληλα καλούσε μια εβδομάδα αρ¬ 
γότερα σε μια εκ νέου συνέλευση εκτός του ίπίο-οειίθ με την προοπτική συνέχισης της συνέ¬ 
λευσης με νέα μάλλον περιεχόμενα και μετά τη λήξη της κατάληψης. 

Ένα ερώτημα, που δεν ακυρώνει τη σημασία των 12 ήμερών της ύπαρξης της, είναι αυτό του 
τι άφησε τελικά σε πρακτικό επίπεδο...Το γεγονός ότι μετά από πολλά χρόνια στη γειτονιά 
του Ζωγράφου μπήκαν ξανά στο παιχνίδι έννοιες όπως ανοιχτές συνελεύσεις, επιτροπές κα¬ 
τοίκων, καταλήψεις, πορείες, αντεγκλήσεις με μπάτσους, πολυφωνία, συνεργασία δείχνουν 
ότι σίγουρα κάτι άφησε. Αυτό φάνηκε και μετά το πέρας της κατάληψης, όταν η συνέλευση 
του £ΐπίί-ίπίο εειίθ μετεξελίχθηκε στην Αυτόνομη Συνέλευση Ζωγράφου (βγπείεγβίζο^πιίοιι. 
ύ1ο§5ροί.εοιη), με λιγότερο αριθμητικά κόσμο, που από το Φλεβάρη μέχρι σήμερα βγάζει 
αφισάκια, οργανώνει δράσεις και εκδηλώσεις (προβολές, ανοιχτές συνελεύσεις, αποκλεισμοί 
δημαρχείου) και πράττει ενισχύοντας την αγωνιστική κινητικότητα στου Ζωγράφου. Πα¬ 
ράδειγμα των δράσεων αυτών είναι το κάλεσμα σε ανοιχτή συνέλευση στην πλατεία Τερζά- 
κη στα Ιλίσια για να συζητηθεί το ζήτημα του αυτοκινητόδρομου στον Υμηττό, όπου το λόγο 
πήραν άτομα από την Αυτόνομη Συνέλευση Ζωγράφου, άτομα από το «Κίνημα στην πόλη», 
άτομα από το «ΑΝΤ.ΑΡ.ΣΥ.Α», άτομα από έναν πολιτιστικό σύλλογο της γειτονιάς. Μάλ¬ 
λον, λοιπόν, χωρίς να προκρίνει κανείς ότι είναι καιρός για αισιοδοξίες, στις γειτονιές του 
Ζωγράφου και των Ιλισίων κάτι μοιάζει με κάποιο τρόπο να συνεχίζεται ή καλύτερα να εξε¬ 
λίσσεται... Στο μέτρο τουλάχιστον του ιδωμένου ως δυνατού. 


ΥΓ: Ένα ευχαριστώ στον Α. και στον Γ. 


φ. 

Η πιο μακρινή ακτή 


Η κατάληψη της ΓΣΕΕ αποτέλεαε σίγουρα ένα από τα 
πιο κομβικά, αλλά και από τα πιο συμβολικά, γεγονότα 
της εξέγερσης του Δεκέμβρη, γιατί κατά τη γνώμη μας 
εδραίωσε μέσα στην εξέγερση την τακτική της κατάλη¬ 
ψης δημοσίων κτηρίων και πέραν των παραδοσιακών 
χώρων που καταλαμβάνονται συνήθως. Επίσης, αποτέ- 
λεσε τεράστιας σημασίας πολιτική και συμβολική απά¬ 
ντηση στη διαμεσολάβηση των ΜΜΕ και της συνδικα¬ 
λιστικής γραφειοκρατίας της ΓΣΕΕ, ότι δηλαδή οι εργα¬ 
ζόμενοι και οι εργαζόμενες είναι απόντες και απούσες 
από την εξέγερση. Όμως, παρά τους όρους και τις προ¬ 
ϋποθέσεις, ώστε η κατάληψη της ΓΣΕΕ να μετατραπεί σε 
κέντρο αγώνα και δρομολογητής για την επέκταση της 
εξέγερσης στους χώρους εργασίας, δεν κατάφερε τίπο¬ 
τα τέτοιο. Αντιθέτως, θα τολμούσαμε να πούμε ότι ανέ- 
δειξε, στο εσωτερικό του κινήματος, σοβαρές διαφωνίες 
πάνω στην τακτική και τη στρατηγική και, ακόμα χει¬ 
ρότερα, δεν κατάφερε καν σαν κατάληψη να εξασφαλί¬ 
σει τους όρους έτσι ώστε αυτές οι σοβαρές διαφωνίες να 
συζητηθούν, είτε εντός αυτής είτε εκτός. Χαρακτηριστι¬ 
κό αυτού (που ισχυριζόμαστε) είναι ότι ουδέποτε έγι¬ 
νε καν μία απολογιστική συνέλευση του εγχειρήματος. 

Να σημειώσουμε ακόμα ότι το κείμενο που ακολουθεί 
εστιάζει περισσότερο στις πρώτες δύο μέρες του εγχει¬ 
ρήματος, καθότι τότε ήταν που μπήκαν τα περισσότερα 
ζητήματα και η συμμετοχή του κόσμου ήταν μεγαλύτε¬ 
ρη. Εδώ θα κάνουμε μία απόπειρα να εντοπίσουμε τα 
προβλήματα της κατάληψης, να αναδείξουμε ό,τι θεω¬ 
ρούμε ότι την κράτησε πίσω, και γιατί ενώ ήταν μία από 
τις πιο δυναμικές καταλήψεις του Δεκέμβρη, από άπο¬ 
ψη σημασίας και δυναμικής, ελάχιστα πράγματα μπό¬ 
ρεσε να κάνει που να αναλογούν στη σημασία και τη 
δυναμική αυτή. 



Αλλά ας πάρουμε τα πράγματα από την αρχή... 

Η προπαρασκευαστική συνέλευση της κατάληψης συγκροτήθηκε από κάποιο κόσμο ο οποί¬ 
ος τα τελευταία 5-6 χρόνια διατηρεί μία χαλαρή σχέση μεταξύ του γύρω από τα εργασιακά 
ζητήματα και ο οποίος, σε γενικές γραμμές, βρισκόταν σε μία εφήμερη βάση κυρίως με αφορ¬ 
μή επίδικα αμυντικού χαρακτήρα (απολύσεις, δικαστικές διώξεις συναδέλφων, ωράριο κα¬ 
ταστημάτων, ασφαλιστικό κλπ.). Ο κόσμος αυτός, που έχει αυτή τη χαλαρή σχέση, απαρτίζε¬ 
ται ταξικά, στη συντριπτική του πλειοψηφία, από εργαζόμενους του ιδιωτικού τομέα που ερ¬ 
γάζονται σε λίγο έως πολύ επισφαλείς συνθήκες εργασίας. Μιλάμε για συντρόφους και συ- 
ντρόφισσες που δραστηριοποιούνται κυρίως στους κλάδους των κούριερ-εξωτερικών, του βι¬ 
βλίου, των σερβιτόρων, του εμπορίου, της ιδιωτικής εκπαίδευσης αλλά και για μεμονωμένα 
άτομα που εργάζονται στο δημόσιο και ιδιωτικό τομέα και κινούνται πολιτικά από την αντι- 
εξουσία μέχρι τον εξωκοινοβουλευτικό αριστερισμό. Οι δύο βασικές μορφές οργάνωσης που 
έχουν υιοθετηθεί είναι είτε οι άτυπες εργατικές ομάδες, είτε τα σωματεία βάσης. Στην προπα¬ 
ρασκευαστική συνέλευση η απουσία του αριστερισμού ήταν εμφανής. Οι άνθρωποι που την 
αποτελούσαν ήταν, ως επί το πλείστον, εργαζόμενοι του ιδιωτικού τομέα, περιστασιακά ερ¬ 
γαζόμενοι, άνεργοι καθώς και σε κάποιες λίγες εξαιρέσεις σταθεροί εργαζόμενοι του δημο¬ 
σίου τομέα. Πολιτικά, η συντριπτική πλειοψηφία των ανθρώπων σε αυτή προέρχονταν από 
τον αντιεξουσιαστικό χώρο. 

Η ιδέα μιας κατάληψης της ΓΣΕΕ γεννήθηκε στα μυαλά αρκετών συντρόφων ήδη μετά την 
επιτυχημένη αντισυγκέντρωση ένα εξάμηνο πριν, την Πρωτομαγιά του 2008. Η αντισυγκέ- 
ντρωση αυτή, οργανώθηκε με βασικό σκελετό της τους συναδέλφους της ΣΒΕΟΔ (Συνέλευση 
Βάσης Εργαζομένων Οδηγών Δικύκλου), και είχε ως στόχο να καταδείξει το ρόλο της ΓΣΕΕ 
στο θέμα του ασφαλιστικού τον προηγούμενο χειμώνα. Εκεί, στήθηκε μία «αντιεξέδρα» απέ¬ 
ναντι από τους εργατοπάτερες και καθ' όλη την διάρκεια των επίσημων λόγων ακουγόταν 
συνθήματα και διαβαζόταν κείμενα ενάντια στη συνδικαλιστική γραφειοκρατία. Να σημει¬ 
ωθεί εδώ ότι η αντισύγκεντρωση είχε ένα σαφώς εργατικό χαρακτήρα. Με αυτό εννοούμε ότι 
«εμείς» κράζουμε τους γραφειοκράτες όχι επειδή είμαστε αναρχικοί ή αντιεξουσιαστές, αλλά 
πρώτα και κύρια επειδή είμαστε εργαζόμενοι (εξάλλου όσοι θέλησαν να προτάξουν την πο¬ 
λιτική τους ταυτότητα είχαν καλέσει ξεχωριστές συγκεντρώσεις στο Μουσείο και στην Ομό¬ 
νοια). Ωστόσο, στην απολογιστική συνέλευση που ακολούθησε την αντισυγκέντρωση, δε δό¬ 
θηκε κάποια συνέχεια, παρότι διατυπώθηκε από αρκετούς τόσο η ανάγκη για τη δημιουργία 
μιας σταθερής οργανωτικής βάσης συνεύρεσης και συνεργασίας, όσο και η πρόταση για μια 
ενδεχόμενη κατάληψη του κτηρίου της ΓΣΕΕ. 

Η εξέγερση του Δεκέμβρη ωρίμασε πολύ γρήγορα τις προϋποθέσεις προκειμένου να γίνει η 
κίνηση για την κατάληψη του κτηρίου. Η ελεεινή στάση της ΓΣΕΕ εκείνες τις μέρες αποτέλεσε 
την αφορμή και η προφανής δυναμική της εξέγερσης δημιούργησε τις δυνατότητες που χρει¬ 
άζονταν για ένα τέτοιο εγχείρημα. Έτσι, με πρωτοβουλία της ΣΒΕΟΔ καλείται μία προπαρα¬ 
σκευαστική συνέλευση την Τρίτη 16-12. Από τη μια η δυναμική που έχει αναπτύξει η ΣΒΕΟΔ 
μέσα από τη συνεχή δράση της στον κλάδο των κούριερ-εξωτερικών και από την άλλη το γε¬ 
γονός ότι είχε ξαναπάρει πρωτοβουλίες, στις οποίες διασταυρώνονται διαδικασίες, αντιστά¬ 
σεις και κινήσεις στα εργατικά, της επέτρεψαν να κάνει το κάλεσμα και να αποτελέσει τον 
κρίσιμο πυρήνα για την κίνηση αυτή. Έτσι, η κατάληψη στήνεται μέσα σε ελάχιστο χρόνο. 
Πέντε με έξι ώρες φτάνουν για να προετοιμαστούν σχεδόν τα πάντα, από τα απλά πρακτικά 
ζητήματα, όπως π.χ. το πώς θα μπούμε στο κτήριο, μέχρι και το πολιτικό πλαίσιο της κατά¬ 
ληψης το οποίο αποτυπώθηκε στην πρώτη προκήρυξη και στο κεντρικό πανό. Αυτό μοιάζει 
εξαιρετικά εντυπωσιακό αν σκεφτεί κανείς τη δυστοκία την οποία αντιμετώπισε ένα 24ώρο 
μετά η ίδια η κατάληψη σε πολύ πιο απλά θέματα όπως π.χ. στο τι θα γράφει ένα πανό στην 
πορεία της επόμενης μέρας... 

Από την άλλη, ας είμαστε και κάπως ειλικρινείς με τους εαυτούς μας. Καταρχήν, καμία άπο¬ 
ψη και αντίληψη δεν έπεσε από τον ουρανό μέσα στην κατάληψη της ΓΣΕΕ. Όλες οι από¬ 
ψεις, οι τακτικές και οι αντιλήψεις προϋπήρχαν και αποτελούσαν στοιχεία μιας συνολικής 
κίνησης γύρω από τα εργατικά. Η άποψη ας πούμε κάποιων μελών της ΣΒΕΟΔ, η οποία είναι 
τελείως επικεντρωμένη «στο σωματείο μας» και αντιλαμβάνεται πολλά πράγματα με έναν 
εντελώς εργαλειακό τρόπο, δεν είναι καινούρια. Είχε εμφανιστεί και στην απολογιστική της 
αντισυγκέντρωσης για την Πρωτομαγιά, όπου απέφυγε με ιδιαίτερη εμμονή την οποιαδή¬ 
ποτε μετέπειτα συνεργασία κόσμου και ομάδων. Στάση στην οποία αρκετός κόσμος ήδη από 
τότε στάθηκε κριτικά απέναντι της, όπως άλλωστε και μία μειοψηφία της ΣΒΕΟΔ. Με αυτό 
τον τρόπο, τα προβλήματα της παρέμβασης στους εργασιακούς χώρους, οι διαφορετικές προ¬ 
σεγγίσεις πάνω στο θέμα, οι διαφορετικές τακτικές και οι διαφορετικές εκτιμήσεις παρέμεναν 
θαμμένες από το χώμα της αναγκαιότητας μιας κινητοποίησης, μόνο και μόνο όμως για να 
εμφανιστούν πολλαπλάσιες μέσα στην κατάληψη της ΓΣΕΕ. Αν κάποιος επιζητούσε, για να 
υπάρξει η κατάληψη της ΓΣΕΕ, πολιτική ή θεωρητική ομοφωνία έψαχνε έτσι και αλλιώς σε 
λάθος μέρος. Εντός αυτού του κόσμου υπήρχαν και υπάρχουν σοβαρότατες διαφωνίες. Δι¬ 
αφωνίες που μέχρι τότε, εξαιτίας της ενασχόλησης μας με αμυντικές κυρίως κινήσεις (απο¬ 
λύσεις, διώξεις, απάντηση σε διάφορες επιθέσεις του κεφαλαίου εναντίον των εκμεταλλευο- 
μένων) είχαν πολύ μικρή σημασία. Σημασία όμως που μεγαλώνει γεωμετρικά όσο πάμε από 
το «υπερασπιζόμαστε αυτό και αυτό» στο «θέλουμε αυτό και αυτό». Διαφωνίες, ακόμα, που 
εξαιτίας της απουσίας μαζικών ή δυναμικών εργατικών αγώνων όλη την προηγούμενη πε¬ 
ρίοδο, ήταν σε γενικές γραμμές σε αδράνεια. Διαφωνίες, ακόμα και για το ίδιο το εγχείρη¬ 
μα, οι οποίες μπήκαν στην άκρη προκειμένου να το πραγματοποιήσουμε. Ωστόσο, παρόλες 
τις διαφωνίες, πιστεύουμε ότι πολλοί θεωρήσαμε ότι η κατάληψη της ΓΣΕΕ θα έδινε το χώρο 
και τη δυνατότητα σε διαφορετικές απόψεις ή προσεγγίσεις να συνυπάρξουν και να συμπρά- 
ξουν και να είναι παραγωγική αυτή η συνύπαρξη και όχι διασπαστική ή και αυτοκαταστρο- 
φική για το ίδιο το εγχείρημα. 

Το εγχείρημα ήθελε να επικεντρώσει οε 3 οημεία και να τα αναδείξει ως ζητήματα. Το πρώ¬ 
το, ήταν η κριτική στην συνδικαλιστική γραφειοκρατία τόσο γενικά, όσο και ειδικά για τη 
στάση της κατά τη διάρκεια της εξέγερσης. Κριτική που δεν ήταν απλά αντι-ΓΣΕΕ αλλά, αντι- 
θέτως, πρότεινε και έναν άλλο τρόπο: την αυτοοργάνωση στους χώρους εργασίας. Πουθενά, 
είτε στα πανό, είτε στις προκηρύξεις που βγήκαν από την κατάληψη, κανείς δε μιλάει ούτε 
για να «ενισχύσουμε τα σωματεία μας» ούτε για τίποτα παρόμοιο. Η κατάληψη της ΓΣΕΕ 
ήταν σαφής - τουλάχιστον στο επίπεδο της συνθηματολογίας - και ως ένα βαθμό μόνο πέρα 
από αυτό το επίπεδο: Αυτοοργάνωση των εργατών έξω από τις υπάρχουσες αλλοτριωμένες 
δομές. Το δεύτερο σημείο ήταν, να αναδείξει το γεγονός ότι οι εργαζόμενοι δεν είναι απόντες 
από την εξέγερση, τη στιγμή που οι μηχανές του θεάματος θέλανε να την παρουσιάσουν περί¬ 
που σαν ένα πανελλήνιο εφηβικό οικογενειακό καβγαδάκι. Το τρίτο στοιχείο, τέλος, ήταν η 
απόπειρά μας να γίνει η κατάληψη κέντρο αγώνα προκειμένου η εξέγερση να απλωθεί στους 
χώρους εργασίας. Βλέποντας κανείς σήμερα αυτά τα 3 σημεία που είχαν από κοινού συμφω- 
νηθεί, είναι στ' αλήθεια πιο εντυπωσιακό το γεγονός ότι κάποιοι μιλάνε για εργατιστές που 
υποτίθεται ότι ήθελαν να διατηρηθούν οι διαχωρισμοί που είχαν ξεπεραστεί από την εξέγερ¬ 
ση. Τη στιγμή που και τα 3 σημεία του κειμένου αφορούσαν ρητώς τους εργαζόμενους, και 
ακόμα πιο ρητά έβαζαν στην εξέγερση το ζήτημα της εργασίας. Από ότι φαίνεται μάλλον οι 
σύντροφοι και οι συντρόφισσες θεωρούν ότι μέχρι τις 8 το πρωί της Τετάρτης (ώρα εισόδου 
στο κτήριο), ήμασταν εργάτες ενώ μετά τις 8 γίναμε αυτομάτως εξεγερμένοι. 

Τέλος, και κλείνοντας την αναφορά μας στην προετοιμασία της κατάληψης, θα πρέπει να 
πούμε ότι ακόμα και η δέσμευση της ΣΒΕΟΔ να συμμετάσχει για 2 μέρες στο εγχείρημα είχε 
ήδη δηλωθεί από το αρχικό κάλεσμα και την προπαρασκευαστική συζήτηση. Από τη στιγμή, 
λοιπόν, που τα μέλη της ΣΒΕΟΔ έχουν δηλώσει ρητά ότι η συμμετοχή τους μπορεί να πάει μέ¬ 
χρι ένα σημείο και όχι παραπέρα, είναι επιεικώς υποκριτική στάση κάποιοι, που επίσης συμ¬ 
μετείχαν στο εγχείρημα, να σχίζουνε τα ιμάτια τους για την «προδοσία» και την «υπόσκα- 
ψη» της κατάληψης της ΓΣΕΕ. Με αυτή την έννοια το πρόβλημα της αποχώρησης της ΣΒΕΟΔ 
απ'την κατάληψη της ΓΣΕΕ είναι πολιτικό, και όχι ζήτημα ηθικής τάξης. Και είναι ακριβώς 
το ίδιο πρόβλημα που μαστίζει πρωτοβάθμια σωματεία που ενώ γνώριζαν για την κατάλη¬ 
ψη, που ενώ έχουν μια δυναμική, που ενώ βάζουν τα ζητήματα σε μια πιο σωστή βάση, απεί¬ 
χαν πανηγυρικά από τις οποιεσδήποτε διαδικασίες της κατάληψης της ΓΣΕΕ, με εξαίρεση την 
απλή παρουσία τους στις πρώτες δύο μαζικές συνελεύσεις. Αλλά περισσότερα γι' αυτό παρα¬ 
κάτω. 

Μία παρένθεση πριν συνεχίσουμε. Η κατάληψη της ΓΣΕΕ αποτέλεσε ένα από τα πιο πολυ¬ 
συζητημένα, στη μεταδεκεμβριανή περίοδο, εγχειρήματα. Κάποιοι από τους υπογράφοντες 
έχουμε συμμετάσχει σε αυτό το διάλογο, ο οποίος κατά τη γνώμη μας όμως γίνεται σε εντε¬ 
λώς λάθος βάση (και με αυτή την έννοια κάνουμε και την αυτοκριτική μας). Το βασικότερο 
πρόβλημα αυτού του διαλόγου είναι ότι η ανάλυση η οποία γίνεται, γίνεται στη βάση μίας 
αντίληψης περί αντιμαχόμενων τάσεων μέσα στην κατάληψη (βλ, ΒΙιιιιιηΕΐοΗθη τεύχος 3, Τα 
παιδιά της Γαλαρίας, τεύχος 14). Πέραν του ότι αυτό είναι μια άκυρη αναγωγή, μιας και 
αν αναφερθούμε σε προσωπικές ή συλλογικές περιπτώσεις θα δούμε υποκείμενα να συμφω¬ 
νούν πότε με τη μία ή την άλλη «τάση» ή ακόμα περισσότερες φορές να διατυπώνουν τη δική 
τους ιδιαίτερη άποψη, επιπλέον είναι και ένας μανιχαϊσμός εσχάτης κατηγορίας. Σύμφωνα 
με τους υποστηρικτές αυτής της άποψης, η κατάληψη της ΓΣΕΕ δεν πέτυχε όσα θα μπορού¬ 
σε. Και επειδή για αυτή την έλλειψη δεν μπορεί να φταίει η δική τους άποψη, φυσικά, φταί¬ 
νε όλοι όσοι οποιαδήποτε στιγμή (ακόμα και αν μέχρι πριν την τελική πορεία αποχώρησης 
συμφωνούσαν μαζί τους) διαφώνησαν με αυτούς. Και τέλος, και πολύ πιο σημαντικό, αυτή 
η συζήτηση γίνεται σε μία βάση η οποία δεν είναι καθόλου χρήσιμη και γόνιμη για το κίνη¬ 
μα. Απλούστατα, επειδή χρεώνει την όποια αποτυχία σε κάποιους «εργατιστές», απλούστατα 
επειδή διαχωρίζει ένα ενιαίο υποκείμενο (το σύνολο των καταληψιών) για να ρίξει το ανά¬ 
θεμα σε κάποιους, καταλήγουν: «Και άρα πια λύση μπορεί να υπάρχει; Απομονώνουμε τους 
'κακούς εργατιστές'; Τους κόβουμε την καλημέρα;». Αντιθέτως, εμείς θα προσπαθήσουμε να 
προσεγγίσουμε τους καταλήψιες της ΓΣΕΕ σαν ένα ενιαίο υποκείμενο. Σαν ένα χώρο όπου 
τα προβλήματα τμημάτων του συλλογικού υποκειμένου είναι και προβλήματα συνολικά επί 
του υποκειμένου, και των οποίων η λύση και η γονιμότητα των συζητήσεων δεν μπορεί να 
γίνει στη βάση του διαχωρισμού, αλλά στη βάση της ενοποίησης. Επιπλέον, μοιάζει τραγικό 
να αναλωνόμαστε στο ποιος είπε τι, πώς το εννοούσε, γιατί το εννοούσε κλπ., έτσι και να αδυ¬ 
νατούμε τελικά να αντιληφτούμε τους εαυτούς μας σαν ένα ενιαίο υποκείμενο (με τη δυνα- 

μική του προφανώς αλλά και τα υπαρκτά του προβλήματα). Αντιθέτως, ψάχνουμε να βρού¬ 
με συντρόφους που προβοκάρουν και κινδυνολογούν, «κακούς εργατιστές» και ποιος ξέρει 
τι άλλο, εκεί που μέχρι 5 μέρες πριν από κοινού είχαμε αποφασίσει και πραγματοποιήσει την 
κατάληψη του κτηρίου. 0α προσπαθήσουμε ανάμεσα οτα άλλα,, έστω και εμμέσως, (και πα- 
ραβλέποντας διάφορους μικροσταλινισμούς τοπικού καφενείου που θυμούνται ό,τι θέλου¬ 
νε), να τοποθετήσουμε το διάλογο στη σωστή του βάση, η οποία μόνο μία μπορεί να είναι: η 
χρησιμότητα του για το κίνημα, έτσι όπως τουλάχιστον την αντιλαμβανόμαστε με το φτω¬ 
χό μας μυαλό εμείς. 


Η πρώτη μέρα της κατάληψης 


Από την πρώτη στιγμή της κατάληψης θα ξεκινήσουν οι αντιδράσεις. Μόλις μία ώρα μετά, 
ο Παναγόπουλος ψέλλιζε διάφορες ασυναρτησίες στα ραδιόφωνα και στις τηλεοράσεις του 
στυλ «οι εργάτες αυτή την ώρα είναι στην οικοδομή» και άλλα τέτοια σαχλά, που όλα απα¬ 
ντήθηκαν άμεσα από συντρόφους και συντρόφισσες καταλήψιες και μοιραζόταν μαζί με τις 
προκηρύξεις μπροστά από την κατάληψη. Πλήθος κόσμου περνούσε συνεχώς και έκοβε βόλ¬ 
τες στο κτήριο από το ισόγειο μέχρι το τοοί §ατάθπ, δημοσιογράφοι άρχισαν να περιτριγυ¬ 
ρίζουνε γύρω γύρω... Το πρωί και 2-3 ώρες μετά γίνεται η πρώτη διαχειριστική συνέλευση, η 
οποία απλά αποφασίζει για 2-3 πρακτικά προβλήματα που είχαν ανακύψει, τα οποία και λύ¬ 
θηκαν εύκολα, και αποφασίζει να ξαναγίνει διαχειριστική το μεσημέρι, κατά την οποία θα 
ετοιμαζόταν η εισήγηση για τη βραδινή ανοιχτή συνέλευση. 

Από το μεσημέρι και μετά όμως, στη γωνία της Γ' Σεπτεμβρίου άρχισε να μαζεύεται ο τρα- 
μπουκικούς μηχανισμός της ΓΣΕΕ αποτελούμενος από στελέχη της ΠΑΣΚΕ και της ΔΑΚΕ... 
Πράγμα που σαν κίνηση από μόνο του υποδηλώνει πάρα πολλά πράγματα για το συμβολι¬ 
κό και πολιτικό χαρακτήρα της κατάληψης. Περίπου στις τέσσερις το απόγευμα άρχισαν να 
κινούνται προς το κτήριο. Σε εκείνη τη φάση μέσα στο κτήριο ήμασταν περίπου 50 άτομα. 
Σύντροφοι-ισσες από την ΑΣΟΕΕ είχαν ενημερωθεί να είναι έτοιμοι αν χρειαστεί να έρθουνε 
στη ΓΣΕΕ να βοηθήσουν. Τέλος πάντων, οι τραμπούκοι κινούνται προς την είσοδο και ζητού¬ 
νε να μπούνε μέσα, το οποίο και φυσικά αρνούμαστε. Οι φραστικές αντιπαραθέσεις συνεχί¬ 
στηκαν για κανένα δεκάλεπτο μέχρι να κάνουμε αλυσίδες και να τους απωθήσουμε από την 
είσοδο. Στη συνέχεια, όταν έρχονται σύντροφοι και συντρόφισσες από ΑΣΟΕΕ, τους απω¬ 
θούμε σιγά σιγά στο τέλος του πεζόδρομου όπου και διαλύονται. Έτσι, λοιπόν, ανάμεσα στα 
άλλα η κατάληψη της ΓΣΕΕ αποτέλεσε την κατάληψη/εγχείρημα που αντιμετώπισε τη μόνη 
προσπάθεια να κατασταλεί «επιχειρησιακά», όχι από τις δυνάμεις ασφαλείας, αλλά από ένα 
κομμάτι της συνδικαλιστικής γραφειοκρατίας, πράξη που μετά θα παρουσίαζαν ως απάντη¬ 
ση της «κοινωνίας» απέναντι στο εγχείρημα, ότι και καλά, δηλαδή, το «οργανωμένο εργατι¬ 
κό κίνημα» απάντησε στην επίθεση που δέχθηκε από τους «εχθρούς της δημοκρατίας». Προ¬ 
σπάθεια που απαντήθηκε με επιτυχία και σε πολιτικό και σε επιχειρησιακό επίπεδο. Προσπά¬ 
θεια που αν δεν απαντιόταν και, αντιθέτως, συνοδεύονταν από αποτυχία (δηλαδή κατάφερ- 
ναν να μας βγάλουν έξω) θα αποτελούσε τη μεγαλύτερη ήττα που θα μπορούσαμε να υπο- 
στούμε. Πάντως, σε αυτή τη στιγμή πρέπει να σταθούμε λίγο. Εκείνη την πρώτη μέρα, μέλη 
του προεδρείου της ΠΕΚΟΠ, πέρασαν από την κατάληψη και συζήτησαν μαζί μας. Αργότε¬ 
ρα μάθαμε ότι η ηγεσία της ΓΣΕΕ ζήτησε από την ΠΕΚΟΠ να βγάλει ανακοίνωση που να κα¬ 
ταγγέλλει την κατάληψη. Η ΠΕΚΟΠ αρνήθηκε να κάνει τέτοιο. Μια βδομάδα μετά η Κούνε- 
βα δέχεται τη δολοφονική επίθεση. 

Αυτή όμως η ένταση μεταξύ των καταληψιών και των τραμπούκων είχε ως συνέπεια η δια¬ 
χειριστική συνέλευση που είχε κανονιστεί για το μεσημέρι να μη γίνει ποτέ. Και έτσι στη βρα¬ 
δινή συνέλευση να μην υπάρχει τίποτα συγκροτημένο να πούμε πέρα από το ίδιο μας το εγ¬ 
χείρημα. Όχι ότι αυτό είναι μικρό ή ανάξιο λόγου, ίσα-ίσα είχαμε καταλάβει ένα χώρο με τε¬ 
ράστια ιστορική σημασία, ένα χώρο ενός θεσμού που υποτίθεται ότι προασπίζεται τα συμφέ¬ 
ροντα των εργαζομένων, με μία κίνηση που κατέβασε τα βρακιά της συνδικαλιστικής γρα¬ 
φειοκρατίας μπροστά στα γεγονότα. Το εγχείρημα της κατάληψης άξιζε να συζητηθεί με σο¬ 
βαρότητα, πρώτον επειδή η συμβολική του σημασία ήταν προφανής σχεδόν στους πάντες, 
δεύτερον επειδή είχαμε στα χέρια μας μία κατάληψη που δυνητικά είχε μια τεράστια αξία 
χρήσης. 

Εκείνο το βράδυ πρέπει να πέρασαν μερικές χιλιάδες από την κατάληψη, να στάθηκαν λίγο 
ή πολύ να δούνε τι γίνεται και να συζητήσουν. Η πρώτη συνέλευση έχει απροσδόκητα πάρα 

πολύ κόομο και είναι στιγμές που βασιλεύει το χάος. Λέγονται τα πάντα και από τους πά- 
ντες, χωρίς αυτό να είναι απαραίτητα αρνητικό. Οι αριστεριστές μοιάζουν εντυπωσιασμένοι, 
που ενώ τόσα χρόνια πολεμάνε τη συνδικαλιστική γραφειοκρατία (για να πάρουν την θέση 
της;), μέσα σε 9 μήνες μια δράκα αγωνιστών και αγωνιστριών εκμεταλλευομένων καταφέρ¬ 
νει να ματαιώσει την πρωτομαγιάτικη εκδήλωση της ΓΣΕΕ και 6 μήνες μετά να μπουκάρει 
στο κτήριο της ΓΣΕΕ και να κρεμάει ένα πανό που φαίνεται μέχρι τους Αμπελόκηπους. Έτσι 
προσπαθούν να μας βάλουν μυαλό: «πρέπει να έχετε αιτήματα», «πρέπει να συγκροτηθούμε 
σε σώμα», «να αφοπλιστεί η αστυνομία», «κάτω η κυβέρνηση των δολοφόνων» και διάφορα 
άλλα. Γενικά ο αριστερισμός δεν κράτησε μία κοινή στάση, και ούτε ήρθε κατά καμία έννοια 
οργανωμένος να παρέμβει στην κατάληψη. Όλες οι στάσεις ήταν πολύ ρευστές. Από τη μία 
υπήρχε το κομμάτι εκείνο που ήταν στα αλήθεια εντυπωσιασμένο από την κίνηση, αλλά δεν 
ήταν σε θέση να ξεπεράσει τα όρια του (και αυτό δεν είναι πρόβλημα του αριστερισμού αλλά 
του συνδικαλισμού) και από την άλλη υπήρχε το κομμάτι το οποίο στεκόταν εμμέσως εχθρι¬ 
κά απέναντι στο εγχείρημα, χωρίς φυσικά να μπορεί να κάνει κάτι άλλο πέρα από το να μας 
λέει π.χ. ότι τα σωματεία μαζεύονται στη Νομική και κάτι τέτοια... 

Ήδη, το βράδυ μετά από αυτή τη συνέλευση και την τρομακτική προσέλευση του κόσμου 
έγινε, με τον έναν ή τον άλλο τρόπο, κατανοητό ότι το εγχείρημα είχε ήδη αρχίσει να μας ξε¬ 
περνάει. Σε επίπεδο κεντρικής πολιτικής σκηνής είχαμε επιτύχει συντριπτικά κατάγματα στο 
γραφειοκρατικό συνδικαλισμό. Μόλις την προηγούμενη εβδομάδα η ΓΣΕΕ κράτησε την πιο 
ελεεινή στάση που θα μπορούσε να κρατήσει, ακυρώνοντας ακόμα και τη συνηθισμένη του- 
φεκιά-στον-αέρα απεργία κατά του προϋπολογισμού. Καταλαβαίνει κανείς ότι μια διαδήλω¬ 
ση και απεργία 4 μέρες μετά τη δολοφονία του Γρηγορόπουλου, μπορεί ναι μεν να μην οδη¬ 
γούσε αιτιοκρατικά σε κάτι σημαντικό, αλλά έτσι κι αλλιώς ελάχιστα πράγματα μπορούσαν 
να προβλεφθούν εκείνες τις μέρες. Με αυτήν την έννοια, η ακύρωση της απεργίας ήταν το γε¬ 
γονός που αποτέλεσε την αφορμή της κατάληψης. Κατάληψη που ήταν μια ρητή δήλωση: Οι 
εκμεταλλευόμενοι δεν απέχουν από την εξέγερση, αλλά συμμετέχουν εξίσου σαν ένα κομμά¬ 
τι της. Με μία, ακόμα πιο γενική, έννοια: εκεί που το Δεκέμβρη το ανεξέλεγκτο έκανε σε ένα 
πλήθος πεδίων τον εαυτό του ορατό (από τους μαθητές που έσπασαν τη διαμεσολάβηση του 
ΚΚΕ, τους φοιτητές που βγήκαν στους δρόμους σπάζοντας με τη σειρά τους τη διαμεσολά- 
βηση του φοιτητικού συνδικαλισμού, τους μετανάστες που έσπασαν τη διαμεσολάβηση των 
μεταναστευτικών κοινοτήτων και ολόκληρα κοινωνικά κομμάτια που έσπασαν τη διαμεσο- 
λάβηση των ΜΜΕ) η κατάληψη της ΓΣΕΕ αποτέλεσε, ίσως, την πιο επικίνδυνη απόπειρα να 
σπαστεί μία από τις δυνατότερες διαμεσολαβήσεις: αυτή που διαπραγματεύεται την εργατι¬ 
κή μας δύναμη, αυτή που μιλάει εξ' ονόματος μας ως παραγωγοί των αγαθών αυτού του κό¬ 
σμου, αυτή που η δουλειά της είναι οι εργάτες να συνεχίσουν να κάνουν τη δουλειά τους. 

Αυτή η συνέλευση κρατάει για ώρες και ώρες χωρίς όμως να καταλήγει σε κάτι συγκεκριμέ¬ 
νο, παρά μόνο σε μια αόριστη απόφαση ότι την επόμενη μέρα θα φύγει συγκροτημένο μπλοκ 
από την κατάληψη για την πανεκπαιδευτική πορεία, χωρίς όμως να ειπωθεί ούτε τι θα κά¬ 
νει, ούτε τι θα γίνει, ούτε που θα πάει αφήνοντας τα ζητήματα αυτά να λυθούν στη διαχειρι¬ 
στική συνέλευση. Διαχειριστική συνέλευση η οποία στις 3 τα ξημερώματα δεν είναι σε καμία 
θέση να αποφασίσει μιας και προκύπτουν μία σειρά ζητημάτων. Το πρώτο και βασικότερο 
ζήτημα που προκύπτει είναι αν η διαχειριστική έχει διεκπεραιωτικό ρόλο ή μπορεί να παίρ¬ 
νει αποφάσεις και να αναιρεί προηγούμενες αποφάσεις της ανοιχτής συνέλευσης. Με αφετη¬ 
ρία αυτό το ζήτημα, ένα κομμάτι της συνέλευσης υποστηρίζει ότι η διαχειριστική έχει καθα¬ 
ρά διεκπεραιωτικό ρόλο και πρέπει να υλοποιήσει την απόφαση για δημιουργία μπλοκ στην 
πορεία της επόμενης μέρας, ενώ ένα άλλο κομμάτι της συνέλευσης αμφισβητεί το εάν όντως 
πάρθηκε απόφαση από την ανοιχτή συνέλευση με το επιχείρημα ότι εξαιτίας της σύγχυσης 
που επικρατούσε δεν υπήρχε δέσμευση από τους συμμετέχοντες στη συνέλευση. Παράλληλα, 
δεδομένης και της απουσίας του μεγαλύτερου μέρους του κόσμου που συμμετείχε στην ανοι¬ 
χτή συνέλευση, μπαίνει το ζήτημα της περιφρούρησης του χώρου το επόμενο πρωί. Εδώ ανα¬ 
κύπτει το δίλλημα, εάν προτεραιότητα έχει η υλοποίηση μιας, έστω και συγκεχυμένης, από¬ 
φασης της συνέλευσης ή η υπεράσπιση της ίδιας της κατάληψης. Σε γενικές γραμμές η κουβέ¬ 
ντα περιστράφηκε γύρω από αυτόν τον άξονα: κατά πόσο μπορούμε ή θέλουμε να υλοποιή¬ 
σουμε την απόφαση της αρχικής συνέλευσης με τα δεδομένα, υπαρκτά πρακτικά και πολιτι¬ 
κά προβλήματα. Τέλος, να σημειώσουμε ότι το αν θα υλοποιηθεί ή όχι η απόφαση δεν είχε κα¬ 
θόλου να κάνει με το ζήτημα της συνέχισης ή όχι της κατάληψης. Σύντροφοι-ισσες που υπο¬ 
στήριξαν π.χ. να γίνει το μπλοκ παρόλα τα προβλήματα περιφρούρησης αργότερα θα υπο- 

στηρίξουν τη λήξη της κατάληψης, όπως και το αντίθετο. Τελικά, αποφασίστηκε να υλοποιη¬ 
θεί η απόφαση. Έτσι φτιάχτηκε ένα πανό και δημιουργήθηκε ένα ολιγομελές μπλοκ που πήγε 
μέχρι το Πεδίο του Αρεως. 

Εκείνη η μέρα, για όσους συμμετείχαμε με τον έναν ή τον άλλο τρόπο, έχει μία ιστορικότη¬ 
τα πια που κανείς, ακόμα και σήμερα, δεν έχει αναδείξει και που μπορεί να συμπυκνωθεί στο 
ότι πρώτη φορά στην ιστορία του εργατικού κινήματος της χώρας εργαζόμενοι-ες, αυτόνομα 
και αυτοργανωμένα, δεν καταδικάζουν απλά τη συνδικαλιστική γραφειοκρατία, αλλά επι¬ 
πλέον της επιτίθενται με τον πιο σαφή τρόπο: καταλαμβάνοντας τα κεντρικά της γραφεία. 
Εκείνη τη μέρα η αυτοοργάνωση των εργατών έριξε την πρώτη φτυαριά σιο μαλακό χώμα 
από τις βροχές του Δεκέμβρη για να σκάψει τον τάφο των αφεντικών. Αλλά αυτή η φτυα¬ 
ριά έχει και ένα βάρος. Βάρος που θα τολμήσουμε να πούμε ότι σχεδόν το σύνολο της κατά¬ 
ληψης, είτε σα συλλογικό υποκείμενο είτε σαν οι ψηφίδες των συλλογικοτήτων που την συ- 
ναποτελούσαν, δε θέλησε ή δεν μπόρεσε να σηκώσει. Και ακριβώς για να μη σηκώσει αυτό το 
βάρος υπήρξε μια φυγή προς δύο κατευθύνσεις. Η μία ήταν η φυγή προς το καταφύγιο της 
πολιτικής ταυτότητας, δηλαδή της ιδεολογίας. Η άλλη ήταν η φυγή προς τη συνδικαλιστική 
ταυτότητα η οποία διαμεσολαβεί την εργατική διεκδίκηση. 


Η δεύτερη μέρα της κατάληψης 


Και με αυτόν τον τρόπο περνάμε στη δεύτερη μέρα της κατάληψης, η οποία θα αφήσει το 
στίγμα της και στο υπόλοιπο τριήμερο που ακολούθησε. Ο κόσμος της περιφρούρησης το 
πρωί της Πέμπτης ήταν ελάχιστος. Ταυτόχρονα, τα γενικευμένα επεισόδια που κράτησαν 
σχεδόν όλη τη μέρα δεν επέτρεψαν να γίνει η διαχειριστική συνέλευση. Σύντροφοι και συ- 
ντρόφισσες εκείνο το απόγευμα προσπαθήσαμε να μαζέψουμε κόσμο να γίνει η διαχειριστι¬ 
κή, αλλά σχεδόν κανείς δεν προθυμοποιήθηκε χρησιμοποιώντας διάφορες προφάσεις. 

Έτσι, το απόγευμα καλείται η δεύτερη συνέλευση της κατάληψης. Σε εκείνη τη συνέλευση 
ουσιαστικά υπήρξαν τρεις προτάσεις. Ένας πυρήνας από τη ΣΒΕΟΔ και κάποιοι άλλοι σύ¬ 
ντροφοι πρότειναν να λήξει η κατάληψη το ίδιο βράδυ ή το επόμενο πρωί. Οι σύντροφοι 
έκαναν το λάθος να προσπαθήσουν να λήξουν την κατάληψη επικαλούμενοι, σα ΣΒΕΟΔ, όχι 
την ήδη ληφθείσα απόφαση τους να συμμετάσχει ο ΣΒΕΟΔ για δύο μέρες, αλλά τα διάφο¬ 
ρα διαχειριστικά προβλήματα που όπως είναι φυσικό υπήρχαν, ένα πολιτικάντικο παιχνί¬ 
δι που σε γενικές γραμμές έγινε άμεσα αντιληπτό. Η δεύτερη πρόταση ήταν να συνεχιστεί η 
κατάληψη κάνοντας κάποιες εκδηλώσεις και προσπαθώντας να γίνει η ΓΣΕΕ κέντρο αγώνα 
των εργατών που συμμετέχουν στην κατάληψη, αδιαφορώντας πλήρως για τα όποια πρακτι¬ 
κά και διαχειριστικά προβλήματα υπήρχαν, με τα οποία άλλωστε οι συγκεκριμένοι σύντρο¬ 
φοι και συντρόφισσες ουδέποτε μπήκαν στον κόπο να ασχοληθούν. Η τρίτη πρόταση ανα¬ 
γνώριζε τα υπαρκτά διαχειριστικά προβλήματα (ζητήματα περιφρούρησης, ζητήματα οργά¬ 
νωσης του χώρου, ζητήματα έλλειψης οποιασδήποτε διαδικασίας να παίρνει και να υλοποι¬ 
εί αποφάσεις) και θεωρούσε ότι πολιτικά και συμβολικά οι στόχοι της κατάληψης επετεύχθη- 
σαν, άρα ζητούσε να γίνει ένα κάλεσμα για την ερχόμενη Κυριακή (4 μέρες μετά) στον κόσμο 
που συμμετείχε στην κατάληψη προκειμένου να φτιαχτεί μία διαδικασία η οποία θα άρχι¬ 
ζε να παρεμβαίνει σε εργασιακούς χώρους προσπαθώντας να εξαπλωθεί η εξέγερση και εκεί. 

Η κουβέντα σύντομα εκτροχιάζεται. Οι αντικινηματικές συμπεριφορές και στάσεις μέρους 
της συνέλευσης θα οδηγήσουν γρήγορα τη συζήτηση στο δίπολο του αν θα λήξει η κατάληψη 
ή όχι. Ολόκληρη η συνέλευση εγκλωβίζεται σε αυτό το δίπολο αντί να ασχολείται με το πώς 
θα προχωρήσει πρακτικά τα τρία ζητήματα που έβαλε η κατάληψη ή με το πώς θα αντιμετω¬ 
πίσει τα διαχειριστικά προβλήματα της κατάληψης. Σύντομα, υπό το βάρος και το διπολι¬ 
σμό μιας τέτοιας αντιπαράθεσης, σε συνδυασμό με την κούραση και τον εκνευρισμό από μια 
δυστοκία δύο ημερών σε ό,τι προσπάθησε να κάνει η κατάληψη, οδήγησαν σε διάφορους θε¬ 
ατρινισμούς, ψυχοδράματα και συναισθηματισμούς άνευ περιεχομένου. Όλα αυτά, σε συν¬ 
δυασμό με το ότι η αντιπαράθεση των επιχειρημάτων γινόταν με τη σάλτσα των προσωπι¬ 
κών προσβολών, υπονοούμενων για ακεραιότητα και άλλα τέτοια όμορφα, οδήγησε ένα μέ¬ 
ρος του πυρήνα των συμμετεχόντων στην κατάληψη να αποχωρήσει εμφανώς απογοητευ¬ 
μένος από την όλη διαδικασία, αλλά κυρίως, και αυτό είναι το πιο σημαντικό, δημιούργησε 
απογοήτευση στον κόσμο που πέρασε από την κατάληψη ή και συμμετείχε σε κάποιο μικρό¬ 
τερο βαθμό, μειώνοντας κατά πολύ τη δυναμική που είχε το εγχείρημα. 

Ένα πολύ σημαντικό γεγονός στο οποίο αξίζει να σταθούμε κατά τη δεύτερη μέρα είναι 
μια ανακοίνωση που βγήκε από το ΕΚΑ και μια δήλωση του Παναγόπουλου 18 . Η ανακοί¬ 
νωση του ΕΚΑ κατέληγε στο εξής πολύ σημαντικό, για να καταλάβουμε και 'μείς οι ίδιοι με¬ 
ρικά πράγματα: «Το οργανωμένο εργατικό κίνημα δεν είναι το κτήριο της ΓΣΕΕ». Ταυτό¬ 
χρονα, ο Παναγόπουλος, απαντώντας στα «αιτήματα» (σε αυτά τέλος πάντων που κατάλα¬ 
βε αυτός σαν αιτήματα) λέει το εξής: «Αν θέλουν οι καταλήψιες ας καλέσουν αυτοί σε Γενική 
Απεργία». Παρότι υπήρξε κείμενο απάντησης από την κατάληψη, το ότι δεν έγιναν τα απα¬ 
ραίτητα βήματα ώστε να απαντηθούν αυτά τα ζητήματα και πρακτικά και ουσιαστικά φανε¬ 
ρώνουν και τα δικά μας όρια σαν εγχείρημα. Όρια που δεν μπορούν να ξεπεραστούν όσο τα 
ατομικά και τα συλλογικά υποκείμενα παραμένουν δέσμια σε μορφές, περιεχόμενα και αντι¬ 
λήψεις που αφορούν την προ εξέγερσης περίοδο. 

Η δεύτερη μέρα ανέδειξε, κατά τη γνώμη μας, όλα τα όρια και όλα τα προβλήματα της κα¬ 
τάληψης και άρα και ημών των ιδίων σαν συλλογικό υποκείμενο. 

Πρώτον: τα όρια του συνδικαλισμού. Ο συνδικαλισμός βρίσκεται, αναγκαστικά σχεδόν, 
εντός της καπιταλιστικής σχέσης. Πέραν του απλού γεγονότος ότι σήμερα πια, σε όλα σχεδόν 
τα μέρη του κόσμου, αποτελεί θεσμικά οργανωμένη δομή της εργατικής τάξης υπάρχει και το 
προφανές ζήτημα ότι εκτός από αυτή τη μορφή έχει και ένα σαφές περιεχόμενο: τη διαπραγ¬ 
μάτευση του άμεσου ή έμμεσου μισθού και τη διαπραγμάτευση των όρων με τους οποίους 
πωλείται ή αγοράζεται το εμπόρευμα εργατική δύναμη. Οπότε έχουμε από τη μία τη μορφή 
(συνδικάτο-σωματείο) και από την άλλη το περιεχόμενο (διαπραγμάτευση της εργατικής δύ¬ 
ναμης), που βρίσκονται σε μια διαλεκτική σχέση. Επιπλέον, θα πρέπει να έχουμε υπόψη μας 
ότι πριν το φαινόμενο «σωματείο που διαπραγματεύεται την εργατική δύναμη», υπάρχει 
ένα άλλο φαινόμενο το οποίο, για την ακρίβεια, έχει γεννήσει το «σωματείο που διαπραγ¬ 
ματεύεται την εργατική δύναμη». Αυτό το φαινόμενο είναι η εργατική διεκδίκηση, η οποία 
μέσα από την ιστορική της εξέλιξη έχει οδηγήσει στη μορφή «σωματείο». Ωστόσο, το θέμα που 
προκύπτει είναι το εξής: εργατική διεκδίκηση και συνδικαλισμός δεν έχουν μια αιτιοκρατι¬ 
κή σχέση. Η εργατική διεκδίκηση δε γεννά απαραίτητα «συνδικαλισμό», μπορεί να γεννήσει 
και άλλα πράγματα: η ίδια η εργατική διεκδίκηση είναι που σε άλλες εποχές γέννησε το αίτη¬ 
μα για την αλλαγή αυτού του κόσμου, οι εργατικές διεκδικήσεις και οι αγώνες της τάξης μας 
γέννησαν τα πολιτικά προτάγματα του σοσιαλισμού, του κομμουνισμού και της αναρχίας. 
Στη συνέχεια, οι εργατικοί αγώνες, στο δρόμο τους για την αλλαγή αυτού του κόσμου, διατύ¬ 
πωναν και πετύχαιναν να ικανοποιηθούν τα αιτήματα τους. Αντιθέτως, ο συνδικαλισμός εί¬ 
ναι αυτός που, μεταβαλλόμενος μέσα από την ιστορική εξέλιξη σε μία θεσμική καπιταλιστι¬ 
κή μορφή, επιδιώκει να διαμεσολαβήσει την εργατική διεκδίκηση. Γιατί; Απλούστατα, επει¬ 
δή κέρδισε τη θεσμοποίηση του από το καπιταλιστικό κράτος για να κάνει αυτή τη δουλειά. 
Αλλά ας γίνουμε κάπως πιο συγκεκριμένοι. 

Είπαμε στην αρχή ότι ο συνδικαλισμός είναι και μορφή και περιεχόμενο. Και λέμε ότι στην 
κατάληψη της ΓΣΕΕ φάνηκαν τα όρια του συνδικαλισμού. Ας γίνουμε πιο σαφείς: η ΣΒΕΟΔ 
αποτέλεσε το συνεκτικό ιστό ώστε να πραγματοποιηθεί ένα τέτοιο εγχείρημα. Αν δεν υπήρ¬ 
χαν οι σύντροφοι-ισσες από εκεί η κατάληψη πιθανόν δε θα πραγματοποιούταν ποτέ. Η 
ΣΒΕΟΔ τώρα, σα σωματείο έχει και μια θεσμική μορφή και έχει και ένα περιεχόμενο. Ένα πε¬ 
ριεχόμενο τόσο διαφορετικό που την έκανε να είναι το μόνο σωματείο που συμμετείχε στο 
εγχείρημα. Όμως, η θεσμική μορφή - σωματείο - με το περιεχόμενο - αγωνιζόμαστε αυτοορ- 
γανωμένα και αυτόνομα έξω από τα θεσμικά όρια - έρχονται κάποια στιγμή σε σύγκρουση. 
Γιατί, ενώ το περιεχόμενο της δράσης σου σα σωματείο έχεις μια σχετική ελευθερία να το κα¬ 
θορίσεις, τη θεσμική σου μορφή την καθορίζει ρητώς το καπιταλιστικό κράτος. Αυτή τη σύ¬ 
γκρουση η ΣΒΕΟΔ την έληξε μέσα στην κατάληψη της ΓΣΕΕ και ήταν μια υποχώρηση που 
έθετε η θεσμική της μορφή σαν τέτοια. Άλλα σωματεία, που τα περιεχόμενα της δράσης τους 
είναι κοντινά με τη ΣΒΕΟΔ το έληξαν πριν την κατάληψη, αποφασίζοντας να μη συμμετά- 
σχουν ως σωματεία. Ας είμαστε όμως όσο πιο αντικειμενικοί μπορούμε: η ΣΒΕΟΔ βρέθηκε 
σε μια κατάσταση έχοντας τραβήξει στα άκρα τις δυνατότητες του θεσμικού της ρόλου μόνη 
της. Σε αυτή την κατάσταση και εκείνη τη στιγμή επέλεξε να αποχωρήσει. Η ευθύνη δεν εί¬ 
ναι μόνο της ΣΒΕΟΔ, γιατί τα όρια του συνδικαλισμού δεν είναι μόνο δικά της όρια. Το ξα- 


18 Μέχρι τότε οι ανακοινώσεις από τη ΓΣΕΕ όλες με τον έναν ή τον άλλο τρόπο λάμβαναν την απάντηση 
που τους άρμοζε. 

νάπαμε: άλλα σωματεία δεν πάτησαν καν το πόδι τους εκεί. Το να εγκαλούν για παράδειγμα 
κάποιοι αριστεριστές την κατάληψη της ΓΣΕΕ ότι τα σωματεία μαζεύονται στη Νομική (με¬ 
ταξύ μας αν ήταν σοβαροί συνδικαλιστές θα είχαν τη στοιχειώδη νοημοσύνη να καλέσουν τα 
σωματεία που ήταν στη Νομική στην κατάληψη της ΓΣΕΕ, αλλά τέλος πάντων...), φανερώ¬ 
νει απλούστατα ότι ουδείς καλός και έντιμος συνδικαλιστής θα αφήσει εύκολα στην άκρη τη 
δουλειά της διαμεσολάβησης. Κατά μία έννοια η ΣΒΕΟΔ έπρεπε να είναι ο φορέας της γενι¬ 
κότερης κατάστασης του συνδικαλισμού. Έτσι, αυτό που επικράτησε είναι ότι προέχει η υπε¬ 
ράσπιση του σωματείου και η ενδυνάμωση του και έπειτα ακολουθεί ένα εξωθεσμικό εγχεί¬ 
ρημα που σε συνθήκες εξέγερσης δεν είχε, αναπόφευκτα, στενά συνδικαλιστικά χαρακτηρι¬ 
στικά. Αυτή την ήττα επιβεβαίωσε η ΣΒΕΟΔ μέσα στην κατάληψη της ΓΣΕΕ. Και όλα τα υπό¬ 
λοιπα σωματεία εκτός της κατάληψης ή ακόμα και εναντίον της. 

Δεύτερον: Τα όρια της πολιτικής ταυτότητας. Καταρχήν μία διευκρίνηση. Όταν μιλάμε για 
πολιτική ταυτότητα μιλάμε για το πολύ απλό γεγονός που συνίσταται στο εξής: Κυριαρχία 
της πολιτικής ταυτότητας σημαίνει ότι κάποιο συλλογικό ή ατομικό υποκείμενο για να κάνει 
κάτι ή ακόμα και απλά να συζητήσει με κάποιο άλλο ατομικό ή συλλογικό υποκείμενο, απαι¬ 
τεί να κυριαρχήσουν κάποιες πολιτικές απόψεις εκ των προτέρων για να ξεκινήσει να κάνει 
ή να συζητήσει οτιδήποτε. Με αυτή την έννοια το πρόβλημα δεν είναι η ύπαρξη πολιτικοποι¬ 
ημένων υποκειμένων, ούτε η ύπαρξη πολιτικών απόψεων, αντιλήψεων ή θεωριών, αλλά το 
πρόβλημα είναι να βάζεις αυτές τις πολιτικές απόψεις σαν προϋπόθεση για να κάνεις οτιδή¬ 
ποτε. Με απλά λόγια: υπάρχουν 10 άνθρωποι σε έναν εργασιακό χώρο. Η κυριαρχία της πο¬ 
λιτικής ταυτότητας σημαίνει ότι αυτά τα υποκείμενα θα πρέπει να λύσουνε από τα πριν τα 
μισά θεωρητικά ζητήματα του πλανήτη πριν αποφασίσουν να κάνουν οτιδήποτε, σε αντίθε¬ 
ση με μια άποψη που λέει ότι σημασία δεν έχει τόσο η ιδεολογική πολιτική συμφωνία, αλλά 
ο από κοινού αγώνας προκειμένου να γίνει κάτι. Και είναι ακριβώς αυτός ο αγώνας ο οποί¬ 
ος είναι το κατάλληλο πεδίο ώστε να συζητηθούν, να τεθούν σε εφαρμογή, να δοκιμαστούν, 
να αποτύχουν ή να ευδοκιμήσουν πολιτικές απόψεις, αντιλήψεις και πρακτικές. Με αυτόν 
τον τρόπο η πολιτική συζήτηση, η αντιπαράθεση επιχειρημάτων, η συμφωνία ή διαφωνία δε 
συμβαίνει στον άυλο κόσμο της παγκόσμιας επαναστατικής βιβλιογραφίας, αλλά στον υλι¬ 
κό κόσμο συλλογικών ή ατομικών υποκειμένων που κάνουν ήδη κάτι για να αλλάξουν αυ¬ 
τόν τον υλικό κόσμο. 

Ουσιαστικά η κατάληψη της ΓΣΕΕ βρέθηκε μπροστά στο δίλλημα: να βγει έξω, να ανοιχτεί, 
να έρθει σε επαφή με εργασιακούς χώρους και υποκείμενα, να κάνει παρεμβάσεις κλπ ή να 
μείνει να υπερασπιστεί τον ίδιο της τον εαυτό σαν κατάληψη και να προσπαθήσει να ντύσει 
με πολιτικά επιχειρήματα το γεγονός της ύπαρξής της; Επιλέξαμε να κάνουμε το δεύτερο. Και 
ο κόσμος της ΣΒΕΟΔ που έφυγε, αλλά και ο κόσμος που έμεινε. Κανείς από τους καταλήψιες 
δεν είχαμε κάποια δομημένη πρόταση για να κάνουμε παραδείγματος χάριν παρεμβάσεις σε 
χώρους δουλειάς όσο πιο μαζικά γινόταν ή ας πούμε για να φτιαχτούν επιτροπές σε χώρους 
εργασίας, κάποιοι θεώρησαν ότι οι στόχοι της κατάληψης τη δεύτερη μέρα είχαν επιτευχθεί, 
κάποιοι άλλοι θεώρησαν ότι ήταν ανάγκη να βγει πιο ξεκάθαρος πολιτικός λόγος, κάποιοι 
τρίτοι προσπάθησαν ανεπιτυχώς την απεμπλοκή και από αυτές τις δύο λογικές. Εκ των πραγ¬ 
μάτων, από τη στιγμή που δεν μπορούσαμε να παρέμβουμε σε εργασιακούς χώρους, ακριβώς 
για να υλοποιήσουμε τα όσα λέγαμε στην πρώτη προκήρυξη έπρεπε να αναπληρωθεί η απου¬ 
σία παρέμβασης μας από έναν πλεονασμό πολιτικού λόγου. Υπήρχε μια συλλογική αδυνα¬ 
μία να δούμε, αλλά και να υλοποιήσουμε, το άνοιγμα της κατάληψης, όχι σαν μορφή απα¬ 
ραίτητα, αλλά κυρίως σαν περιεχόμενο, σαν τους λόγους εκείνους δηλαδή που μας ώθησαν 
στο συγκεκριμένο εγχείρημα. Υπήρχε μία συνολική αδυναμία να δούμε ότι αυτό που κρατά- 
ει τη ΓΣΕΕ σα διαμεσολάβηση δεν είναι το ότι έχει ένα κτήριο στην Πατησίων, αλλά όλο το 
σύμπλεγμα της γραφειοκρατίας και των μικρό- ή μεγαλοσυμφερόντων που τη συντηρεί. Με 
αυτή την έννοια και από τη στιγμή που η ύπαρξη της συνδικαλιστικής διαμεσολάβησης εί¬ 
ναι οχέση, οφείλει και η ύπαρξη της αυτοοργάνωσης των εργατών να γίνει και αυτή σχέαη 
που θα αντιπαλεύει την άλλη τη σχέση, και όχι «μία ακόμα κατάληψη ανάμεσα στην ΑΣΟΕΕ 
και το Πολυτεχνείο» όπως ακούστηκε στη συνέλευση. Από την άλλη, πιθανά για να ισορρο- 
πηθεί το πολιτικάντικο παιχνίδι μέρους της ΣΒΕΟΔ, το οποίο επικαλούνταν τα πολλά προ¬ 
βλήματα της διαχείρισης και της περιφρούρησης του χώρου για να λήξει η κατάληψη, πρέπει 
να πούμε ότι κάποιοι αγνόησαν με παραληρηματικό τρόπο τα όποια υπαρκτά προβλήματα. 
Ψύχραιμες φωνές που επεσήμαναν τα προβλήματα προκειμένου να κάτσουμε να τα συζη¬ 
τήσουμε και να τα λύσουμε, αντιμετωπίστηκαν με καραγκιοζιλίκια, θεατρινισμούς και υστε- 

28 


ρίες. Έτσι, λοιπόν, ακόμα και οήμερα η κατάληψη της ΓΣΕΕ για κάποιους συντρόφους δεν 
είχε διαχειριστικά προβλήματα και δεν είχε κανένα πρακτικό πρόβλημα να λύσει. Όλα ήταν 
καλά, όμορφα και συγκινητικά. Και όλοι μας κολλήσαμε τα γυαλιστερά επαναστατικά πα¬ 
ράσημα μας στο υπερχειλίζων από εξεγερτική υπερηφάνεια στήθος μας. 

Κλείνοντας την επεισοδιακή δεύτερη συνέλευση θα θέλαμε να σημειώσουμε τα εξής: αυτό 
που κατά τη γνώμη μας εξάντλησε και έδιωξε τον κόσμο ήταν το εξαιρετικά χάλια επίπε¬ 
δο της συζήτησης. Ποτά συζήτηση δηλαδή, που μόνο συζήτηση δε γινόταν. Λογικές φοιτητι¬ 
κών συνελεύσεων με τοποθετήσεις πλαίσια που ή τα αποδέχεσαι ολόκληρα ή όχι, καμία ψυ¬ 
χραιμία, και καμία ανταλλαγή απόψεων. Θεατρινισμοί, ψυχόδραμα και προσωπικές επιθέ¬ 
σεις σε αφθονία. Στη συνέχεια, και μετά τις μπόλικες δεδηλωμένες ή μη αποχωρήσεις, η συ¬ 
νέλευση συνέχισε αποφασίζοντας ότι θα πραγματοποιούνταν τέσσερις δραστηριότητες μέσα 
στις επόμενες ημέρες: μια εκδήλωση για την ιστορία της ΓΣΕΕ και τη σχέση της με τους εργα¬ 
τικούς αγώνες, μια συνάντηση εργατικών συλλογικοτήτων, με την κάπως αόριστη θεματική 
της «προώθησης της αυτοοργάνωσης στους χώρους δουλειάς», που δεν πραγματοποιήθηκε 
ποτέ, με την προβολή ενός ντοκιμαντέρ για τους ταξικούς αγώνες και με την οργάνωση κά¬ 
ποιων παρεμβάσεων σε χώρους εργασίας. Στη διαχειριστική συνέλευση που θα ακολουθήσει 
οι έντονες διαφωνίες σχετικά με τα διαχειριστικά προβλήματα της κατάληψης και την προ¬ 
οπτική συνέχισής της θα επανεμφανιστούν, δυστυχώς με τον ίδιο αδιέξοδο τρόπο. Τελικά, 
λίγο πριν επικρατήσει η πλήρης σωματική και διανοητική κατάρρευση όσων συμμετείχαμε, 
θα φτιαχτεί ένα «πρόγραμμα» της κατάληψης στο οποίο θα προστεθεί και μια εκδήλωση για 
τους συλληφθέντες της εξέγερσης. 


Οι τρεις τελευταίες μέρες 


Την επόμενη μέρα θα πραγματοποιηθεί η τρίτη και τελευταία γενική συνέλευση της κατά¬ 
ληψης της ΓΣΕΕ. Παρόλο που είναι αλήθεια ότι συγκριτικά με τις δύο προηγούμενες συνε¬ 
λεύσεις η συζήτηση ήταν πιο εποικοδομητική, οι συνέπειες από το κομφούζιο και τις έντονες 
λεκτικές αντιπαραθέσεις των δύο προηγούμενων συνελεύσεων ήταν εμφανείς: ο κόσμος που 
συμμετείχε ήταν πολύ λιγότερος. Επιπλέον και η ποιοτική σύνθεση των συμμετεχόντων στη 
συνέλευση είχε περιοριστεί: κατά κύριο λόγο πολιτικοποιημένος κόσμος, η πλειοψηφία του 
οποίου κινείται εντός του «αντιεξουσιαστικού χώρου». Στη συνέλευση της Παρασκευής θα 
ληφθεί και η οριστική απόφαση για λήξη της κατάληψης την Κυριακή. 

Το Σαββατοκύριακο θα πραγματοποιηθούν οι δύο εκδηλώσεις μέσα στην κατάληψη. Η εκ¬ 
δήλωση για τη ΓΣΕΕ θα γίνει το απόγευμα του Σαββάτου. Αν λάβει κανείς υπόψη τον ελάχι¬ 
στο χρόνο προετοιμασίας η εισήγηση κινήθηκε σε πολύ καλό επίπεδο, καταδεικνύοντας τον 
υπονομευτικό ρόλο της ΓΣΕΕ ενάντια στους ταξικούς αγώνες, σχεδόν από τα πρώτα βήματά 
της μέχρι σήμερα. Δυστυχώς, η συμμετοχή του κόσμου στην εκδήλωση ήταν μικρή και η συ¬ 
ζήτηση που ακολούθησε αρκετά σύντομη, γεγονός που αναδεικνύει ότι η επιλογή του θέμα¬ 
τος μάλλον ήταν εκτός κλίματος. Το πιο εντυπωσιακό στοιχείο της εκδήλωσης ήταν η πρότα¬ 
ση κάποιων δημοσιογράφων να γίνει έλεγχος των βιβλίων της ΓΣΕΕ από τους καταλήψιες, 
ώστε να αποδειχθεί ότι οι εργατοπατέρες τρώνε τις εισφορές των εργαζομένων! Την Κυρια¬ 
κή έγινε η εκδήλωση για τους συλληφθέντες της εξέγερσης, η οποία ήταν ουσιαστικά η πρώ¬ 
τη οργανωμένη κίνηση για αυτό το θέμα. Η προσέλευση του κόσμου ήταν μεγάλη και υπήρ¬ 
ξε πολύ αναλυτική ενημέρωση από τρεις δικηγόρους. Η πρόταση των δικηγόρων ήταν να συ¬ 
γκροτηθεί μια επιτροπή αλληλεγγύης που θα ασχοληθεί με το θέμα των συλληφθέντων. Ωστό¬ 
σο, η συνέλευση έκρινε τελικά ότι το ζήτημα της αλληλεγγύης στους συλληφθέντες πρέπει να 
αντιμετωπιστεί με κινηματικό τρόπο: αποφασίστηκε η δημιουργία μιας ανοιχτής συνέλευσης 
αλληλεγγύης και η πραγματοποίηση μιας πορείας την παραμονή των Χριστουγέννων από το 
Μοναστηράκι στο Σύνταγμα διαμέσου του εμπορικού πεζόδρομου της Ερμού. 

Όσον αφορά στις τρεις τελευταίες μέρες της κατάληψης νομίζουμε ότι πρέπει να σταθούμε 
σε δύο γεγονότα. Το πρώτο είναι η παρέμβαση στο τηλεφωνικό κέντρο του ΟΤΕ. Χαρακτηρι¬ 
στικό δείγμα του τι θα μπορούσε να είχε κάνει η κατάληψη και του πως εμείς οι ίδιοι υποτι¬ 
μήσαμε τους εαυτούς μας. Το πρωινό της πρώτης ημέρας της κατάληψης θα γίνει μια απόπει¬ 
ρα να μοιραστούν προκηρύξεις στους εργαζόμενους στο 11888, στο κτήριο του ΟΤΕ στη Βι- 
κτώρια. Αυτή η πρώτη απόπειρα έληξε άδοξα μιας και οι λίγοι σύντροφοι και συντρόφισσες 
δεν κατάφεραν να περάσουν τους σεκιουριτάδες. Την Παρασκευή το απόγευμα, έπειτα από 

πρωτοβουλία που είχαν αναλάβει από την προηγούμενη μέρα ορισμένοι σύντροφοι από την 
ΑΣΟΕΕ που είχαν έρθει στην κατάληψη της ΓΣΕΕ, ένας μεγαλύτερος αριθμός καταληψιών 
καταφέρνει να μπει μέσα, να διακόψει την παραγωγή, να μοιράσει κείμενα σχετικά με τις 
συνθήκες εργασίας στα τηλεφωνικά κέντρα και να συζητήσει με τους συναδέλφους. Οι αντι¬ 
δράσεις των συναδέλφων στο τηλεφωνικό κέντρο ήταν γενικά θετικές, ενώ αρκετό ενδιαφέ¬ 
ρον παρουσιάζει και ο τρόπος με τον οποίον αντιμετωπίστηκε μια τέτοια παρέμβαση μέσα 
σε συνθήκες εξέγερσης: αμέσως μετά, σε λιγότερο από μισή ώρα, μία διμοιρία των ΜΑΤ βρι¬ 
σκόταν στην είσοδο του κτηρίου να το προφυλάσσει για παν ενδεχόμενο... Αν μπορούσαμε 
σαν κατάληψη της ΓΣΕΕ να δουλέψουμε από κοινού και όχι να φαγωνόμαστε στο να περά¬ 
σει το πλαίσιο-πρόταση μας, αν στ' αλήθεια είχαμε επεξεργαστεί μερικές πρακτικές προτά¬ 
σεις για την, έστω μικρή με βάση τις δυνατότητες μας, εξάπλωση της εξέγερσης στους εργασι¬ 
ακούς χώρους, αν στην τελική μπαίναμε στη διαδικασία να απαντήσουμε και πρακτικά στα 
δύο τελευταία ερωτήματα των εργατοπατέρων περί σχέσεων και περί καλέσματος γενικής 
απεργίας, πιστεύουμε ότι η κατάληψη θα είχε αφήσει πιο έντονο το στίγμα της στη φλέγόμε¬ 
νη Αθήνα και οι δυνατότητες που θα ανοίγονταν για το μέλλον θα ήταν πολύ περισσότερες. 

Το δεύτερο γεγονός συνδέεται και με τα όσα συνέβησαν το βράδυ του Σαββάτου και σχετί¬ 
ζεται με τις κατηγορίες για κινδυνολογία και συνωμοσιολογία απέναντι σε όσους έλεγαν ότι 
υπάρχει ζήτημα με την περιφρούρηση του κτηρίου. Το βράδυ εκείνο βρισκόταν στην κατά¬ 
ληψη πάρα πολύς κόσμος, κυρίως στο χώρο του τοοί §εσάθπ. Στα δικά μας μάτια ήταν μια 
από τις ελάχιστες ωραίες «στιγμές» όπου πράγματι η κατάληψη λειτούργησε σα χώρος συνά¬ 
ντησης και επικοινωνίας. Κάποια στιγμή ξεκίνησαν οι συγκρούσεις έξω από το κατειλημμένο 
Πολυτεχνείο και λίγο μετά μια διμοιρία ΜΑΤ έκανε την εμφάνιση της στην Πατησίων, λίγα 
μέτρα από την πλαϊνή είσοδο του κτηρίου της ΓΣΕΕ. Σε αυτές τις συνθήκες μια ομάδα κατα¬ 
ληψιών παίρνει την απόφαση να κλείσει η πόρτα του κτηρίου ενημερώνοντας όσους βρίσκο¬ 
νταν μέσα στην κατάληψη. Η όλη κατάσταση έχει σαν αποτέλεσμα η πλειοψηφία του κόσμου 
να αποχωρήσει μέσα σε λίγη ώρα. Όμως, παρότι η απόφαση να κλείσει η πόρτα πράγματι δε 
λήφθηκε από τη διαχειριστική συνέλευση, το να αποδίδεται η αποχώρηση του κόσμου στον 
υποτιθέμενο εκβιασμό «να μείνει μέσα σε ένα κλειδωμένο κτήριο» που άσκησαν επάνω του 
κάποιοι καταλήψιες είναι τουλάχιστον άστοχο. Νομίζουμε ότι τα πράγματα εξηγούνται πιο 
απλά. Δυστυχώς ή ευτυχώς η ΓΣΕΕ δεν έχει άσυλο. Δυστυχώς ή ευτυχώς στην κατάληψη ήταν 
εργαζόμενοι και εργαζόμενες που η εξέγερση δεν τους είχε εξασφαλίσει το να μπορούν να 
απουσιάζουν για 4 μέρες από τη δουλειά τους. Ακόμη, εκείνες τις μέρες είχε συμβεί το γεγο¬ 
νός του πυροβολισμού των μπάτσων στο Περιστέρι όπου τραυματίστηκε και ένας μαθητής, 
ενώ η εμφάνιση των μπράβων της ΓΣΕΕ την πρώτη μέρα της κατάληψης ήταν σε όλους γνω¬ 
στή. Αυτά είναι γεγονότα, και είτε μας αρέσει είτε όχι, μπορούν να προκαλούν και φόβο σε 
κάποιο κόσμο που βρισκόταν μέσα στην κατάληψη εκείνο το βράδυ. Σίγουρα, πάντως, τα 
προβλήματα μιας κατάληψης δε λύνονται σφυρίζοντας αδιάφορα στην ύπαρξη τους ή δηλώ¬ 
νοντας παθιασμένα ότι όλα θα τα λύσει η εξέγερση (μα και εμείς μέρος της εξέγερσης δεν ήμα¬ 
σταν;). Τα προβλήματα λύνονται όταν, σα συλλογικότητα, τα κοιτάς στα μάτια. 

Κλείνοντας, θα θέλαμε να απαντήσουμε σε ένα ουσιώδες ερώτημα: θα μπορούσε η κατάλη¬ 
ψη της ΓΣΕΕ να αποτελέσει την αφορμή για την επέκταση της εξέγερσης στους χώρους της 
μισθωτής εργασίας; Καταρχάς, μέσα στις συνθήκες της εξέγερσης, όπου όλα φαίνονται δυνα¬ 
τά, σωστά επιλέξαμε να δοκιμάσουμε μια τέτοια προοπτική. Κρίνοντας εκ των υστέρων, και 
μόνο εκ των υστέρων, διαπιστώνουμε ότι ο στόχος της επέκτασης της εξέγερσης στους χώρους 
εργασίας ήταν πρακτικά ανέφικτος. Ο λόγος δε θα πρέπει να αναζητηθεί τόσο στην ίδια την 
εξέγερση, στη δυναμική της ή στην ταξική της σύνθεση, αλλά στο τι συνέβαινε πριν την εξέ¬ 
γερση. ©α πρέπει δηλαδή να θυμηθούμε ότι πριν την 6η Δεκεμβρίου το επίπεδο και το περι¬ 
εχόμενο των μεμονωμένων ταξικών αγώνων που συνέβαιναν ήταν αναντίστοιχο με την κα¬ 
τάληψη του κτιρίου της ΓΣΕΕ. ©α πρέπει, ακόμη, να θυμηθούμε ότι παρά τα σαφή βήματα 
προόδου που έχουν γίνει τα τελευταία 5-6 χρόνια, οι μορφές συλλογικής οργάνωσης στους 
χώρους δουλειάς είναι είτε ανύπαρκτες (στους χώρους όπου επικρατεί η εργασιακή επισφά¬ 
λεια), είτε παγιδευμένες σε μια παραδοσιακή συνδικαλιστική λογική (στους χώρους όπου επι¬ 
κρατεί η σταθερή εργασία), είτε αδύναμες (στους λίγους χώρους όπου υπάρχουν πιο αυτόνο¬ 
μες μορφές παρέμβασης). Με άλλα λόγια: στην κατάληψη της ΓΣΕΕ, εκτός από τους εργάτες 
και τις εργάτριες που συμμετείχαν στην εξέγερση, ήταν παρούσες και οι συνολικές αδυναμί¬ 
ες της τάξης και των αγώνων της. Η κριτική που ασκούμε, λοιπόν, στην κατάληψη δεν αφο¬ 
ρά στο ότι δεν καταφέραμε να πετύχουμε έναν ανέφικτο στόχο. Αφορά στο ότι δεν καταφέ- 

ραμε, παρεμβαίνοντας προς τα έξω, να δημιουργήσουμε εκείνες τις προϋποθέσεις ώστε, μαζί 
με τους συναδέλφους μας, να δώσουμε τις μικρές και μεγάλες μάχες ενάντια στα αφεντικά 
από καλύτερη θέση. Αφορά επίσης στο ότι δεν καταφέραμε να δώσουμε μια ακόμα ευρύτερη 
κινηματική προοπτική για το άμεσο μέλλον στα εργασιακά ζητήματα, εντείνοντας τις αντι¬ 
στάσεις και τις συγκρούσεις στους χώρους δουλειάς. 

Στην περίοδο αμέσως μετά το Δεκέμβρη η κατάληψη της ΓΣΕΕ λειτούργησε και σα θετι¬ 
κό αλλά και σαν αρνητικό παράδειγμα. Σα θετικό στο βαθμό που κατέδειξε νέες δυνατότη¬ 
τες μέσα στα πλαίσια της εξέγερσης, σαν αρνητικό στο βαθμό που οι διαδικασίες της λειτούρ¬ 
γησαν σαν παράδειγμα προς αποφυγή. Με αυτή την έννοια, ήταν τόσο σημαντική, όσο και 
χρήσιμη. Η κατάληψη της ΓΣΕΕ δεν ήταν ούτε νίκη ούτε ήττα. Το γεγονός ότι μετά το τέλος 
της, ούτε από τη συνέλευση αλληλεγγύης στην Κ. Κούνεβα, ούτε από την εργατική συνέλευ¬ 
ση που διοργάνωσε την πρωτομαγιάτικη πορεία, δεν προέκυψαν κάποιες μόνιμες δικτυώ¬ 
σεις συλλογικοτήτων που να παρεμβαίνουν σε χώρους εργασίας, σημαίνει σίγουρα ότι δεν 
κατανοήσαμε τις δυνατότητες που ανοίχτηκαν από την εξέγερση του Δεκέμβρη. Όμως, ευτυ¬ 
χώς, η νίκη ή η ήττα είναι ακόμα στα μυαλά και τα χέρια μας... 


Βα.αλ. 

Α.Α. 

Ι.Β. 

Ηοί>ο 


ΥΓ. Θα θέλαμε να σημειώσουμε το εξής: οι τέσσερις υπογράφοντες αυτό το κείμενο κράτησαν 
3 διαφορετικές στάσεις στο όλο το εγχείρημα και ειδικά κατά την δεύτερη «κρίσιμη» μέρα. 
Με αυτή την έννοια το κείμενο εμπεριέχει σε πολλά σημεία και την αυτοκριτική μας για λάθη 
που κάναμε. 







ΜΚιϊιμ 








Για την Κατάληψη της 


ΕΣΗΕΑ 




Το συλλαλητήριο, λοιπόν, εκείνης της ημέρας, κι η κατάσταση που 
θα διαμορφωνόταν τις επόμενες μέρες θα έρχονταν να απαντήσουν 
στο ερώτημα αν ο «Δεκέμβρης» συνεχίζεται και πώς. Η ιστορία, βέ¬ 
βαια, δεν έχει μάθει να απαντάει με ένα ναι ή όχι σε τέτοιου είδους 
ερωτήσεις... Από τη μία η στοιχειώδης ρεαλιστική ανάγνωση της κοι¬ 
νωνικής κατάστασης έδειχνε ότι η εξέγερση, υπό την κυριολεκτική 
της έννοια (σπασίματα, συγκρούσεις, απαλλοτριώσεις, καθημερινές 
μαζικές διαδηλώσεις και κεντρικές καταλήψεις) είχε ήδη ξεθυμάνει/ 
τελειώσει μέσα στο Δεκέμβρη, από την άλλη, δεκάδες χιλιάδες αν¬ 
θρώπων σε όλη την Ελλάδα αψήφησαν το κλίμα τρομοκρατίας και 
ξαναβγήκαν στους δρόμους και εκατοντάδες εξ' αυτών στην Αθή¬ 
να για άλλη μια φορά ξήλωναν πεζοδρόμια και πετροβολούσαν τα 
ΜΑΤ. Από τη μία το πανεκπαιδευτικό κίνημα που ονειρευόταν η 
αριστερά σίγουρα δεν τραβούσε, από την άλλη υπήρχε μία μεγάλη 
μάζα νέων ανθρώπων που δεν μπορούσε έτσι απλά να γυρίσει στις 
αίθουσες διδασκαλίας και στην εργασιακή επισφάλεια, σα να μη συ¬ 
νέβη τίποτα. Τέλος, υπήρχαν κάποιες μειοψηφικές ομάδες εργαζο¬ 
μένων που από τη μία βίωσαν στο πετσί τους την αδυναμία να στα¬ 
ματήσουν την παραγωγική κανονικότητα εν μέσω εξέγερσης, από την άλλη μέσα από την 
κατάληψη της ΓΣΕΕ και τις κινήσεις αλληλεγγύης στην Κούνεβα, ένοιωσαν ότι η ώρα είναι 
τώρα για να μιλήσουν κι αυτές. 

Μια τέτοια εργατική ομάδα ήταν αυτή που πήρε την πρωτοβουλία να καταλάβει το κτίριο 
της ΕΣΗΕΑ στις 10/1. Αφορμή γι' αυτή την κίνηση ήταν η αστυνομική καταστολή απέναντι 
στο συλλαλητήριο της προηγούμενης και κυρίως η εικόνα των ΜΑΤ να χτυπάνε δικηγόρους 
και (φωτο)ρεπόρτερ στην προσπάθεια τους να προχωρήσουν σε ομαδικές συλλήψεις διαδη¬ 
λωτών στην οδό Ασκληπιού. Τα ΜΜΕ δεν μπορούσαν, για άλλη μια φορά, να διαχειριστούν, 
όπως θα θέλανε, το ζήτημα της επιστροφής σε μια θεαματική κανονικότητα όπου υπάρχουν 


Την Παρασκευή 9/1 του 2009 πραγματοποιήθηκε ένα αρκετά μα¬ 
ζικό και μαχητικό συλλαλητήριο, το οποίο είχε προγραμματιστεί κυ¬ 
ρίως από αριστερές οργανώσεις (που πρόσμεναν τη μετατροπή της 
ανεξέλεγκτης εξέγερσης σε «οργανωμένο», δηλ. υπό την καθοδήγη¬ 
ση τους, πανεκπαιδευτικό «κίνημα»), ώστε να αποτελεί, τρόπον τινά, 
την επιστροφή του «κόσμου του Δεκέμβρη» μετά τις Χριστουγεννιά¬ 
τικες διακοπές. Στην πραγματικότητα, μέσα στα Χριστούγεννα, και 
κυρίως στην Αθήνα, δε σταμάτησαν οι διαδικασίες που από τη μία 
συσπείρωναν κόσμο υπό την ταυτότητα του «εξεγερμένου» και από 
την άλλη δημιουργούσαν διαφόρων ειδών κινηματικές δομές· δομές 
που έβαζαν δυο ειδών, συνολικά, επίδικα ή σημεία σύγκρουσης με 
το κράτος: την απελευθέρωση των συλληφθέντων της εξέγερσης και 
την έκφραση αλληλεγγύης στη μετανάστρια/εργάτρια Κωνσταντίνα 
Κούνεβα, μέσω της ανάδειξης της δολοφονικής επίθεσης που δέχτη¬ 
κε εξαιτίας της συνδικαλιστικής της δράοης ενάντια στις επισφαλείς 
μορφές εργασίας στις εταιρείες καθαρισμού. Ταυτόχρονα, το κράτος 
προσπάθησε να βάλει κι ένα τρίτο επίδικο: Συμψηφίζοντας τις σφαί¬ 
ρες της δολοφονίας του Αλέξη με τις σφαίρες που δέχτηκε διμοιρία 
των ΜΑΤ στα Εξάρχεια, να πάρει επιτέλους την πρωτοβουλία των κι¬ 
νήσεων έναντι της πρωτοβουλίας του κόσμου της εξέγερσης, παίζο¬ 
ντας στο γήπεδο που ξέρει να χειρίζεται καλά: αυτό της τρομοκρα¬ 
τίας και του αισθήματος (αν)ασφάλειας που καλλιεργείται μέσω της 
ιδεολογικής παραπληροφόρησης που εξαπολύουν τα τπεάίει. 

«κακοί κουκουλοφόροι» (που εύκολα γίνονται και «τρομοκράτες») και «καλοί αστυνομικοί 
που προστατεύουν την ασφάλεια του πολίτη». Αδυνατούσαν, γιατί υπήρχε μια υλικότατη 
πραγματικότητα που έλεγε ότι αυτοί οι «καλοί αστυνομικοί» είχαν δείρει τους εργαζόμενους 
στις ίδιες τις επιχειρήσεις τους και γενικότερα «πολίτες υπεράνω υποψίας»! Το μόνο που 
μπόρεσε να ψελλίσει ο Πρετεντέρης εκείνη τη μέρα, ήταν ότι «εντάξει μην ασχολούμαστε με 
αυτά» (τους ξυλοδαρμούς των «συναδέλφων» του), «το σημαντικό είναι ότι η μαζικότητα της 
διαδήλωσης δεν ήταν και τόσο μεγάλη». 

Η γλοιώδης εικόνα του Πρετέντερη κι όσα αυτός εκπροσωπεί στα μάτια εργαζόμενων των 
800, 400 και 0 ευρώ που δουλεύουν όπως κι αυτός στα ΜΜΕ, ήταν, λοιπόν, η αφορμή να κι¬ 
νητοποιηθεί η συγκεκριμένη ομάδα. Οι αιτίες όμως ήταν σίγουρα πιο περίπλοκες και προϋ- 
πήρχαν του Δεκέμβρη. Οι ρίζες της βρίσκονταν σε απόψεις, προβληματισμούς και πρακτικές 
που είχαν αναπτυχθεί στο αυτοδιαχειριζόμενο στέκι του τμήματος Επικοινωνίας και ΜΜΕ 
(ΕΜΜΕ) του Πανεπιστημίου Αθηνών όλη την τελευταία δεκαετία. Ένα στέκι που είχε διαφο¬ 
ροποιηθεί από τις πολιτικές απόψεις των περισσοτέρων φοιτητικών στεκιών του αντιεξουσια- 
στικού χώρου περί του «άθλιου ρόλου του φοιτητή» και περί της απαξίωσης των γενικών συ¬ 
νελεύσεων. Μια πολιτική λογική που οδήγησε, την περίοδο των φοιτητικών κινητοποιήσεων 
2006-2007, στο να αρθρωθεί και να επικοινωνηθεί από την κατάληψη των ΕΜΜΕ ένας δια¬ 
φορετικός λόγος, μέσα και ενάντια στα ελεγχόμενα από την (εξωκοινοβουλευτική) αριστερά 
αυτοαναφορικά πλαίσια και περιεχόμενα του φοιτητικού κινήματος. Όσον αφορά στις κινη¬ 
ματικές δομές, είχε προσπαθηθεί/επικοινωνηθεί η αντιγραφειοκρατική λογική (αυτό)οργά- 
νωσης των αγώνων. Όσον αφορά στα περιεχόμενα, είχε ξεκινήσει να «καλλιεργείται» ένας 
λόγος περί των σύγχρονων επισφαλών εργασιακών σχέσεων με τις οποίες έρχονται αντιμέ¬ 
τωποι οι φοιτητές (με επίκεντρο, λόγω και της σχολής, την απλήρωτη πρακτική άσκηση στην 
οποία υπόκεινται όσοι, με πτυχίο ή χωρίς, θέλουν να πιάσουν δουλειά στα ΜΜΕ). 

Με εφόδιο αυτό το φοιτητικό-κινηματικό παρελθόν την περίοδο 2007-2008, κάποιοι από¬ 
φοιτοι της σχολής, που είχαμε αρχίσει να εργαζόμαστε σε διάφορες θέσεις στη βιομηχανία 
των ΜΜΕ (κυρίως συντάκτες και γραφίστες σε εφημερίδες, περιοδικά, τηλεοπτικές εκπομπές 
και δίίεδ/ροτίαΐδ), βιώνοντας πλέον στο πετσί μας την επισφαλή πραγματικότητα μιας βι¬ 
ομηχανίας που γιγαντώθηκε με την άνθηση του νεοφιλελευθερισμού των '90δ (απλήρωτη 
πρακτική άσκηση, μαύρη εργασία, μπλοκάκια, υπερωρίες, απολύσεις, εναλλαγή δουλειών, 
μαζί με την συνεπακόλουθη ανάπτυξη του καριερισμού και της ρουφιανιάς στους εργαζό¬ 
μενους 19 ), αποφασίσαμε να ξεφύγουμε από τα παρεϊστικά πλαίσια και να αρθρώσουμε λόγο 
στο, εν πολλοίς, άγονο συνδικαλιστικό τοπίο των ΜΜΕ. Η συλλογικότητα ονομάστηκε «Νέοι 


19 Η συγκεκριμένη ομάδα αποφάσισε να αντιμετωπίσει το «υπαρξιακό» ζήτημα του πώς παράγουν τα 
ΜΜΕ «αλήτες, ρουφιάνους, δημοσιογράφους» προς στελέχωση των ιδεολογικών προσταγών τους, όχι με 
βάση την αναγωγή σε ηθικές ταυτολογίες (όποιος θέλει να γίνει δημοσιογράφος είναι εξ' αρχής ρουφιά- 
νος), αλλά με βάση τη γενικότερη (κι εκτός ΜΜΕ) εργασιακή εμπειρία, η οποία καταδεικνύει ότι όπου 
υποχωρούν οι ταξικές λογικές και οι συλλογικές αντιστάσεις κερδίζουν έδαφος οι ατομικές λογικές ανέ¬ 
λιξης κι η ρουφιανιά. Ο κλάδος των ΜΜΕ, αποτελεί πρότυπο ανάπτυξης με βάση αυτόν τον άτυπο κα¬ 
νόνα. 

Ο θεσμός της (εντελώς!) άμισθης πρακτικής άσκησης στα ΜΜΕ, συνδεόμενος και με τα παραδοσιακά 
ιδεολογικά σημαινόμενα της δημοσιογραφίας ως «λειτουργήματος» (στην οποία πριν εργαστεί κανείς 
οφείλει να «μαθητεύσει»), αναγνωρίζεται, με βάση αυτήν τη λογική, ως η υλική βάση τόσο του κυρίαρ¬ 
χου μοντέλου εργασιακών σχέσεων, όσο και της κυρίαρχης ιδεολογίας που παράγεται από τα ΜΜΕ. 
Δουλεύοντας σε οποιαδήποτε επιχείρηση χωρίς μισθό, ένσημα, συνδικαλιστικά δικαιώματα, χωρίς να 
αναγνωρίζεσαι καν από τους συναδέλφους σου ως εργαζόμενος (αλλά αντίθετα, στην καλύτερη, «ως 
νέος με φιλοδοξίες», στη χειρότερη ως «παιδί για την λάντζα»), η μόνη διέξοδος για τηνκατάκτηση μιας 
«κανονικής» μ ισθωτής θέσης είναι το να εμπεδώσεις αυτόβουλα τις παραγωγικές και ιδεολογικές νόρμες 
της επιχείρησης. Να κάνεις, δηλαδή, τα αφεντικά να προσέξουν την παραγωγικότητα σου, τον «εθελο¬ 
ντισμό» σου κι όποιο άλλο χαρακτηριστικό αναγνωρίζουν στον «ιδεατό εργαζόμενο», και σίγουρα αυτό 
δεν είναι η απαίτηση μισθών και ενσήμων. 

Τρώγοντας, όμως, ανοίγει η όρεξη για τ' αφεντικά, κι η «μαθητεία» και το «εθελοντικό πνεύμα», συνή¬ 
θως ακολουθούνται όχι από μια «σταδιοδρομία καριέρας», αλλά από ένα συνεκτικό πλέγμα επισφαλών 
εργασιακών σχέσεων, τα οποία, στην πιο μαζική τους εκδοχή, συνοψίζονται στο μοντέλο του εργαζόμε¬ 
νου που δουλεύει 8ωρα και υπερωρίες πίσω από μια οθόνη και δηλώνεται ως «ελεύθερος επαγγελματί- 
ας», αμειβόμενος με 700-800 ευρώ «μπλοκάκι». Να σημειώσουμε, τέλος, ότι κινούμενος ενάντια σε αυτήν 
τη συνθήκη, πέρα από διάχυτες ατομικιστικές νοοτροπίες, δεν μπορεί παρά να έρθεις σε αντιπαράθεση 
με τα στελέχη που κατοχυρώνουν το «αυτονόητο» της αναπαραγωγής της: Στην περίπτωση των ΜΜΕ με 
τους μεγαλοδημοσιογράφους και τους συνδικαλιστές της ΕΣΗΕΑ. 

φωτογραφίες: ρεπόρτερς τον 
Δεκέμβρη απέναντι στην 
αστυνομία 


εργαζόμενοι στη Βιομηχανία των ΜΜΕ» και άρχισε να εκ¬ 
φράζεται μέσω του Β1ο§ της 20 , αλλά και συμμετέχοντας στις 
απεργιακές πορείες του κλάδου των ΜΜΕ (ήταν η περίο¬ 
δος των κινητοποιήσεων ενάντια στον ασφαλιστικό νόμο 
της Πετραλιά). 

Η άρθρωση ενός διαφορετικού συνδικαλιστικού λόγου, 
που έβαζε στο επίκεντρο του την κριτική στη συνδικαλιστι¬ 
κή γραφειοκρατία/συντεχνία της ΕΣΗΕΑ και την πραγμα¬ 
τικότητα των επισφαλών εργασιακών σχέσεων, είχε προ- 
καλέσει εντύπωση στο συνδικαλιστικό χώρο των ΜΜΕ και 
μας είχε φέρει σε επαφή με μια άλλη πρωτοβουλία μπλοκά- 
κηδων, η οποία είχε βάλει ως στόχο τη συγκρότηση σωμα¬ 
τείου που να μπορεί να καλύπτει όλους τους εργαζόμενους 
στα ΜΜΕ. Η συγκεκριμένη πρωτοβουλία 21 ναυάγησε, τόσο 
λόγω έλλειψης μαζικότητας και συμμετοχικότητας στο εσω¬ 
τερικό της, όσο και γιατί η ίδρυση ενός ακόμα σωματείου 
μέσα στο πολυδιασπασμένο συνδικαλιστικό τοπίο του κλά¬ 
δου των ΜΜΕ θεωρήθηκε πανάκεια για όλες τις προβλημα¬ 
τικές που έμπαιναν, τη στιγμή που δεν υπάρχουν συλλο¬ 
γικές εμπειρίες αγώνα των ίδιων των επισφαλών. Το καλό 
ήταν ότι κάτι είχε αρχίσει να κινείται και είχαν οικοδομη- 
θεί σχέσεις με άλλα σωματεία κι αγωνιστές αυτού του εργα¬ 
σιακού χώρου που ενεργοποιήθηκαν ακριβώς τη στιγμή της 
κατάληψης της ΕΣΗΕΑ. 

Μετά την αποτυχία της «πρωτοβουλίας για τη συγκρό¬ 
τηση σωματείου στα ΜΜΕ», η «συλλογικότητα των 'Νέων 
εργαζομένων” είχε αποφασίσει να συνεχίσει τη δραστηριο- 
ποίησή της με παρεμβάσεις στους εργασιακούς χώρους που 
θα έβαζαν στο επίκεντρο τους τις απολύσεις στα ητεάίει, οι 
οποίες αυξάνονταν με ταχείς ρυθμούς λόγω της οικονομι¬ 
κής κρίσης (και της παράλληλης κρίσης του Τύπου). Κάπου 
εκεί ήρθαν τα «Δεκεμβριανά» και η συλλογικότητα προ¬ 
φανώς διασκορπίστηκε μεταξύ καταλήψεων, οδοφραγμά¬ 
των και εργασιακής κανονικότητας (με τους απολυμένους 
ή τους επισφαλείς, χωρίς λεφτά αλλά με ελεύθερο χρόνο, 
να νοιώθουμε πιο τυχεροί εκείνες τις μέρες). Η έκφραση 
οποιοσδήποτε συνδικαλιστικού λόγου εν μέσω εξέγερσης 
έμοιαζε το λιγότερο παράταιρη, μέχρι που τα εργατικά ζη¬ 
τήματα ξανάνθιζαν στην κατάληψη της ΓΣΕΕ, όπου η συλ- 
λογικότητα αποφασίζει να επαναδραστηριοποιηθεί. Πολύ 
γρήγορα, βέβαια, οι πολιτικοί ανταγωνισμοί που αναπτύ¬ 
χθηκαν στη ΓΣΕΕ έριξαν τον ενθουσιασμό, αλλά τουλάχι¬ 
στον εκεί μπήκε για πρώτη φορά η ιδέα για αντίστοιχη κα¬ 
τάληψη στην ΕΣΗΕΑ. 

Η ιδέα επανέρχεται εσπευσμένα μετά τα γεγονότα τις 
09/01. Το ίδιο βράδυ ερχόμαστε σε επικοινωνία με φοιτη¬ 
τές/τριες του στεκιού ΕΜΜΕ και συζητάμε τα χαρακτηρι¬ 
στικά της κατάληψης. Θέλουμε να κινηθούμε σε δυο άξο¬ 
νες: έναν ευρύτερα κινηματικό, που να έχει να κάνει με την 
κινηματική αντιπληροφόρηση, και έναν πιο «στενά» εργα¬ 
τικό, ενάντια στις απολύσεις και στις εργασιακές συνθήκες 
στα ΜΜΕ. Απευθυνόμαστε οπότε σε δυο διαφορετικά υπο¬ 
κείμενα, στον κόσμο του κινήματος και στον εργασιακό κό¬ 
σμο της δημοσιογραφίας και του θεάματος, γνωρίζοντας 
πολύ καλά ότι οι πρώτοι θεωρούν α ρήοή τους δεύτερους 
«αλήτες-ρουφιάνους» και ότι εμείς είμαστε η μόνη σύνδεση 
ανάμεσα σε αυτούς τους δυο κόσμους, όπως και τα κοινά 

προτάγματα περί απελευθέρωσης των συλληφθέντων και 
αλληλεγγύης στην Κούνεβα. Παίρνουμε, λοιπόν, το ρίσκο 
και εισβάλλουμε την επόμενη μέρα το απόγευμα στο κτί¬ 
ριο της ΕΣΗΕΑ, δημοσιοποιώντας το κάλεσμα μας για συ¬ 
νέλευση το βράδυ. 

Πράγματι, το αμφιθέατρο γεμίζει τόσο από δημοσιο¬ 
γράφους κι εργαζόμενους στα ΜΜΕ, αρκετούς (αλλά όχι 
όλους) από τους οποίους τους είχαμε γνωρίσει στη συνδικα¬ 
λιστική δραστηριοποίηση της προηγούμενης χρονιάς, όσο 
κι από «κόσμο του Δεκέμβρη», αρκετούς από τους οποίους 
τους ξέραμε από κινηματικές διαδικασίες. Άλλους, πάλι, 
τους συναντούσαμε πρώτη φορά, όπως άτομα που είχαν 
πάρει την πρωτοβουλία για την ολιγόλεπτη κατάληψη της 
ΕΡΤ το Δεκέμβρη ή εργαζόμενους γενικά στο χώρο του θεά¬ 
ματος (π.χ. σκηνοθέτες, μοντερ και τεχνικούς θεάματος, κά¬ 
ποιοι εκ των οποίων έχουν έχουν αρχίσει να δραστηριοποι¬ 
ούνται μέσω της εργατικής ομάδας "διακόπτες" 22 ). Ιδιαίτε¬ 
ρα μαζική ήταν η συμμετοχή του σωματείου των φωτορε¬ 
πόρτερ, οι οποίοι τονίζουν ότι τον τελευταίο ένα μήνα βρί¬ 
σκονται σε πόλεμο με την αστυνομία, αλλά και με την ερ¬ 
γοδοσία, όσον αφορά στην κάλυψη των γεγονότων. Πράγ¬ 
ματι, πέρα από τους επιδέσμους στα πρόσωπα από τις κλο- 
μπιές μέσα στο Δεκέμβρη (και πιο πριν στα «φοιτητικά»), ο 
συγκεκριμένος κλάδος αντιμετώπισε και την απόλυση ενός 
μέλους τους, του φωτογράφου Κ. Τσιρώνη, ο οποίος τράβη¬ 
ξε την περίφημη φωτογραφία με τους μπάτσους που σηκώ¬ 
νουν τα όπλα τους στην Αλεξάνδρας μια μέρα μετά τη δο¬ 
λοφονία του Αλέξη, εξαιτίας της οποίας απολύθηκε από τον 
«Ελεύθερο Τύπο» (βλ. φώτο σελ. 32). 

Η πρώτη συνέλευση, παρά τους φόβους μας, κινείται σε 
αναγνωριστικό μεν (και με αρκετές δόσεις καχυποψίας, 
αλίμονο), αλλά υγιές επίπεδο, μέσα από το οποίο εγκρίνε- 
ται το διττό πολιτικό σκεπτικό της πρωτοβουλίας που προ¬ 
χώρησε στην κατάληψη, ενώ προκρίνεται ένα μοντέλο λει¬ 
τουργίας μέσα από ομάδες εργασίας που θα έχουν ως στό¬ 
χο την πραγμάτωση των στόχων της κατάληψης. Ταυτό¬ 
χρονα, αποχωρούν οικειοθελώς άτομα που διατυπώνουν 
την εχθρότητα τους προς τους εργαζόμενους στα ΜΜΕ, όσο 
και δημοσιογράφοι-επιχειρηματίες, όπως ο Στ. Κούλογλου, 
όταν ακούγεται στη συνέλευση ότι δεν έχουμε τίποτα κοινό 
με αριστερά και «προοδευτικά» αφεντικά, αντίθετα έχουμε 
πολλά εργασιακά προβλήματα μαζί τους 23 . 

Όσον αφορά στα εργασιακά ζητήματα πραγματοποιεί¬ 
ται ξεχωριστή συνέλευση την επόμενη μέρα με τη συμμε¬ 
τοχή και κάποιων αριστερών συνδικαλιστών, οι οποίοι αν 
και τοποθετούνται θετικά ως προς την κίνηση της κατάλη¬ 
ψης προσπαθούν να στρέψουν την όλη κινητοποίηση σε 
πλαίσια «συνδικαλιστικού ρεαλισμού», περί αλλαγής συ¬ 
σχετισμών μέσα στην ΕΣΗΕΑ, δηλαδή μέσα από την άσκη¬ 
ση πίεσης αυτή να ανοίξει τις πόρτες της στους επισφαλείς. 
Εντέλει, επικρατεί η λογική ότι η ΕΣΗΕΑ είναι μια εχθρική 
συντεχνιακή δομή (γι' αυτό άλλωστε έχει καταληφθεί) και 
προκρίνεται η λογική της αυτόνομης δράσης, μέσω της πα¬ 
ρέμβασης σε έναν εργασιακό χώρο που αντιμετωπίζει προ¬ 
βλήματα με την εργοδοσία. 

Οργανώνεται, έτσι, κινητοποίηση για την Τρίτη 13/1 στα 
γραφεία του «Ελεύθερου Τύπου». Έξω από τα γραφεία της 

22 β\. τντνχν.άίαΕορΙεΒ. 
&1θ£8ροίχοη ι 

23 Προβλήματα που κατα- 
δείχθηκαν, ένα χρόνο μετά, 
από την «επίσκεψη» στα γρα¬ 
φεία του ΤνΧ,5 στην οποία 
προχώρησαν μέλη της συνέ¬ 
λευσης που προέκυψε από 
την κατάληψη της ΕΣΗΕΑ, 
βλ. και ΗΗρ://ΕαΙαίϊρΒίεΒίεα. 
όΐοξδροΐ.οοτη/2009/12/ 
Ινχ8§τ.ά{ιη1 



η παρέμβαση στα γραφεία 
του "Ελεύθερου Τύπου" 








24 Ήταν προφανές ότι οι αρι¬ 
στεροί είχαν κινητοποιηθεί με 
σκοπό να δείξουν ότι ιιρόοκει- 
νται φιλικά στην όλη κίνηση, 
για να αποχωρήσουν συντε¬ 
ταγμένα μετά από αυτήν τους 
την παρουσία. Ήθελαν, έτσι, 
να είναι «ξεκάθαροι» απένα¬ 
ντι στις καταγγελίες των συν¬ 
δικαλιστικών τους αντιπάλων 
περί στήριξης των «κουκου- 
λοφόρων» ή των «παιδιών με 
τους υπνόσακους» όπως μας 
αποκαλούσε ο Σόμπολος, αφή¬ 
νοντας υπόνοιες ότι εκ τελούμε 
εντολές υποκινούμενες από τα 
«αόρατα επαναστατικά» γρα¬ 
φεία τηςΚομμουνδούρου... Με 
αυτά τα δεδομένα, η συμπερι¬ 
φορά των αριστερών συνδικα¬ 
λιστών απέναντι στην κατά¬ 
ληψη δεν μπορεί παρά να εί¬ 
ναι διπλοπρόσωπη και υπο¬ 
κριτική. Πέρα από την κατά¬ 
ληψη, η συμπεριφορά τους κι¬ 
νείται σε πλαίσια ενσωμάτω¬ 
σης του ριζοσπαστικού λόγου 
που εκπέμπουμε, ενσωμάτωση, 
όμως, που δυσχεραίνεται από 
τη θέση που πολλάκις έχου¬ 
με εκφράσει περί της εργοδο- 
τικής και συντεχνιακής φύσης 
της ΕΣΗΕΑ. Αυτή η θέση μας 
αποκλείει οποιαδήποτε πρόθε¬ 
ση «ο ντι-Σομι ιολικής» συμμα- 
χίας, ώστε να αλλάξουν οι συ¬ 
σχετισμοί στο εσωτερικό μιας 
δομής που την κρίνουμε ως 
εχθρική, όχι μόνο επειδή λει¬ 
τουργεί γραφειοκρατικά κι όχι 
αυτοοργανωμένα, αλλά επειδή 
αυτή η δομή έχει ως όρο ύπαρ¬ 
ξης το συνδικαλιστικό απο¬ 
κλεισμό της μεγάλης πλειοψη- 
φίας των εργαζομένων στη βι¬ 
ομηχανία των ΜΜΕ. 

25 Μία φιλοδοξία που υπήρ¬ 
χε περί μετατροπής του κτιρί¬ 
ου της ΕΣΗΕΑ σε προσωρινό 
κινηματικό κέντρο αντιπλη- 
ροφόρησης,σκόνταψε στις τε¬ 
χνολογικά απαρχαιωμένες 
υποδομές που συναντήσαμε 
στις αίθουσες των γραφειο¬ 
κρατών. 

26 Το όΐοβ λειτουργεί μέχρι 
σήμερα ως χώρος αντιπληρο- 
φόρησης που αποτελεί τη δι- 
αδικτυακή έκφραση της συ¬ 
νέλευσης εργαζομένων ΜΜΕ 
που προέκυψε από την κατά¬ 
ληψη, ενώ κατά τη διάρκεια 


Γιάννας διαδηλώνουμε 40 περίπου καταλήψιες, ενώ μια 
ομάδα συνεννοείται με την συνδικαλιστική εκπρόσωπο, 
ώστε να εισέλθει στο φρουρούμενο κτίριο για να μοιράσει 
κείμενα στους εργαζόμενους. Αυτοί όλη τη μέρα άκουγαν 
την ιδιοκτησία να τους αναφέρει ότι έρχονται οι «κουκου- 
λοφόροι» για να κάψουν την εφημερίδα, λάσπη που ανα- 
παρήγαγε κι ο ρ/σ (Ιίίγ (με την πολύτιμη βοήθεια της «συ¬ 
ναδέλφου» Λιάνας Κανέλλη). Ο διευθυντής της εφημερί¬ 
δας, εις μάτην, προσπάθησε να μας πείσει να έρθουμε σε δι¬ 
άλογο μαζί του. Σε γενικές γραμμές, ήταν μια ελάχιστη ερ¬ 
γατική απάντηση απέναντι στην εργοδοτική πολιτική απο¬ 
λύσεων και ελαστικής εργασίας στο συγκεκριμένο ΜΜΕ 
(κάτι που θα φανερωθεί και με την απόλυση όλων των ερ¬ 
γαζομένων μετά από 5 μήνες), ήταν όμως ταυτόχρονα μια 
αυτοοργανωμένη κίνηση έκφρασης συναδελφικής, αλλά 
και εν μέρει κινηματικής αλληλεγγύης, πρωτόγνωρη για τα 
συνδικαλιστικά δεδομένα των ΜΜΕ. 

Παρ' όλα αυτά, ο υπαρκτός διαχωρισμός των δυο δια¬ 
φορετικών υποκειμένων που συμμετείχαν στην κατάλη¬ 
ψη ήταν αδύνατον να ξεπεραστεί ως δια μαγείας, κάτι που 
αποδείχτηκε και στη συνέλευση της Δευτέρας 12/1, όπου 
ήταν προγραμματισμένες να δημιουργηθούν ομάδες ερ¬ 
γασίας για να δουλέψουν το ζήτημα της αντιπληροφόρη- 
σης. Εκείνη την ημέρα προσήλθαν μαζικά μέλη των αριστε¬ 
ρών συνδικαλιστικών παρατάξεων που συμμετέχουν στην 
ΕΣΗΕΑ, μετατοπίζοντας έτσι τη συζήτηση στο συνδικαλι¬ 
στικό έδαφος που τους απασχολούσε, στην αντιπολιτευτι¬ 
κή καταγγελία της πολιτικής της πλειοψηφίας της ΕΣΗΕΑ 
(Σόμπολος και ΣΙΑ) 24 . Πολιτικά παιχνίδια, που αν και αντι¬ 
μετωπίστηκαν εν μέρει από τον «συνδικαλιστικά έμπειρο» 
κόσμο της κατάληψης, ήταν τελείως ξένα για κόσμο του κι¬ 
νήματος που είχε συνηθίσει Δεκεμβριανές συνελεύσεις χω¬ 
ρίς «συνδικαλιές». Όπως ήταν λογικό, μεγάλη μερίδα του 
κινηματικού κόσμου απογοητεύτηκε από τις απόψεις στις 
οποίες δόθηκε χώρος να εκφραστούν εκείνη τη μέρα στην 
κατάληψη καθώς και την όλη «συντεχνιακή» τροπή που 
πήρε η κουβέντα. 

Όσον αφορά στο ζήτημα της αντιπληροφόρησης, λίγα 
πράγματα έγιναν, πρακτικά, σε σχέση με τις πάμπολλες 
τεχνολογικά αισιόδοξες 25 προτάσεις που ακούστηκαν. Το 
ύ1ο§ της κατάληψης (ννινιν.Ιοί&Ηρδίεδίεα.οοιη) φιλοξένη¬ 
σε αρκετά κείμενα αντιπληροφόρησης και αποδόμησης θε¬ 
αματικών στερεότυπων, 26 κάποια από τα οποία, μαζί με τις 
ανακοινώσεις της κατάληψης, εκδόθηκαν σε μορφή περιο¬ 
δικού και μοιράστηκαν σε εκατοντάδες αντίτυπα σε διαδη¬ 
λωτές. Πραγματοποιήθηκε μια αρκετά ενδιαφέρουσα ενη¬ 
μερωτική συζήτηση με μέλος της ΠΕΚΟΠ, η οποία κινημα- 
τογραφήθηκε. Επίσης, από μέλη της κατάληψης γυρίστη¬ 
καν δυο βιντεάκια: Το ένα περιείχε πλάνα από το εκπαιδευ¬ 
τικό συλλαλητήριο της Πέμπτης 15/1 μαζί με τοποθετήσεις 
διαδηλωτών, το άλλο γυρίστηκε μετά τη λήξη της κατάλη¬ 
ψης με θέμα τις κινητοποιήσεις ενάντια στη μετατροπή του 
πάρκου Κύπρου και Πατησίων σε πάρκινγκ. 

Την ημέρα του εκπαιδευτικού συλλαλητηρίου, στις 15/1, 
επίσης εξασκήθηκε μία, αν μη τι άλλο, ενδιαφέρουσα ιδέα 
περί κινηματικής αντιπληροφόρησης: Στην ίδια λογι¬ 
κή που λειτουργούν οι ομάδες ιατρικής/νομικής βοήθει- 

ας συγκροτήθηκε μια ομάδα αντιπληροφόρησης (αποτε- 
λούμενη τόσο από εργαζόμενους/ρεπόρτερ όσο και από 
μη-δημοσιογράφους), η οποία θα είχε ως κύριο σκοπό την 
οργανωμένη παρουσία στο δρόμο, εκεί όπου η καταστολή 
μπορεί να αντιμετωπιστεί και με την καταγραφή των αστυ¬ 
νομικών πράξεων βίας και αυθαιρεσίας. Το υλικό είχε συμ- 
φωνηθεί να έχει αποκλειστικά κινηματική και αντιεμπο- 
ρευματική χρήση, ενώ μια ομάδα ατόμων θα βρισκόταν 
πίσω από υπολογιστές να ενημερώνει οπ-ΐίπε για την εξέ¬ 
λιξη της διαδήλωσης. Τέλος, κατά τη διάρκεια της κατάλη¬ 
ψης οργανώθηκε μια επίσης ενδιαφέρουσα συζήτηση γύρω 
από το θέμα «ταμπού» της χρήσης βίντεο και εικόνας από 
το κίνημα. Ούτε αυτή η κουβέντα, δυστυχώς, μπόρεσε να 
απεγκλωβιστεί από την αντιπαράθεση μεταξύ εργαζόμενων 
φωτορεπόρτερ που προσπαθούσαν να υπερασπιστούν την 
εργασιακή τους θέση και αξιοπρέπεια, και κινηματικού κό¬ 
σμου, που είχε είτε μια τεχνοφοβική άποψη, είτε μια άποψη 
«αντιεμπορευματικής καθαρότητας», γύρω από το ζήτημα 
των φωτογραφιών και των νίάθο κατά τη διάρκεια των δια¬ 
δηλώσεων/ συγκρούσεων. 

Πέρα όμως από τα πρακτικά ζητήματα, τις γενικεύ¬ 
σεις 27 και τις αγκυλώσεις του «χώρου», η αλήθεια είναι 
ότι ο Δεκέμβρης έβαλε πάμπολλα ερωτήματα και στον το¬ 
μέα της αντιπληροφόρησης, στα οποία ούτε η Κατάληψη 
της ΕΣΗΕΑ, ούτε ευρύτερα το κίνημα κατάφερε να δώσει 
απάντηση. Τα θετικά χαρακτηριστικά του Δεκέμβρη πάνω 
στην αποτελεσματικότητα της αντιπληροφόρησης εντοπί¬ 
ζονται εύκολα: Τα ΜΜΕ έχασαν από την πρώτη στιγμή τη 
μπάλα, λόγω τόσο της ίδιας της κοινωνικής κίνησης που ξε- 
περνούσε τους κατασκευασμένους θεαματικούς διαχωρι¬ 
σμούς στους οποίους αρέσκονται, όσο και γιατί το ίδιο το 
κίνημα βρίσκεται σε πλεονεκτική θέση σε σχέση με το πα¬ 
ρελθόν, όσον αφορά στη χρήση μέσων αντιπληροφόρη- 
σης. 28 Ακόμα κι η ίδια η αποτυχία του ίπάγιπεάίει 29 να στα¬ 
θεί στα πόδια του τις πρώτες μέρες της εξέγερσης, καλύφθη¬ 
κε από την αποκέντρωση της αντιπληροφόρησης μέσω των 
δεκάδων Ε1ο§ που φτιάχτηκαν από τα ίδια τα υποκείμενα 
της εξέγερσης. 

Όμως, αυτή η κοινωνικά κατοχυρωμένη δυναμική της κι¬ 
νηματικής αντιπληροφόρησης δυσκολεύει την εμβάθυνση 
της συζήτησης/πρακτικής, γύρω από την ίδια την έννοια 
της αντιπληροφόρησης. Κατ' αρχήν, δημιουργείται ο κίν¬ 
δυνος η όλη αντιπαράθεση να εξελιχθεί με όρους «παρα¬ 
δοσιακών» τεχνοφοβικών/εικονοφοβικών του α/α/α χώ¬ 
ρου και «τεχνοφρικιών» που παντού και πάντα θεωρούν 
ότι χρειάζεται η καταγραφή της πραγματικότητας σε «δί¬ 
κιά μας» εικόνα. Έπειτα, υπολανθάνει συνεχώς μια αντί¬ 
ληψη για την αντιπληρφόρηση που αντιμετωπίζει μανιχαϊ- 
στικά το σύνολο των πληροφοριών που κινούνται στον κα¬ 
πιταλισμό. Από τη μία «τα ΜΜΕ που λένε ψέματα» και από 
την άλλη «το κίνημα που λέει την αλήθεια». Το μόνο πρό¬ 
βλημα που εντοπίζει αυτή η ασπρόμαυρη αντίληψη είναι 
ότι τα ΜΜΕ είναι πιο δυνατά από εμάς, με αποτέλεσμα «η 
κοινωνία να μη γνωρίζει την αλήθεια». Στην πραγματικό¬ 
τητα, πρόκειται για μια τεχνολογικά εκμοντερνισμένη λε- 
νινιστική αντίληψη περί της δυναμικής της ταξικής συνεί¬ 
δησης, η οποία θα εισαχθεί στις μάζες, όταν η «κινηματι- 

της κατάληψης λειτουργούσε 
και ως ένα ανοιχτό ύ1ο§ δημο¬ 
σιοποίησης θέσεων από μέλη 
της κατάληψης. 

27 Καταλαβαίνουμε όλοι βέ¬ 
βαια ότι η γενίκευση περί 
«αλητών- ρουφιάνων- δημο¬ 
σιογράφων» πατάει πάνω σε 
πραγματικές στάσεις και συ¬ 
μπεριφορές (μιας πλειοψη- 
φίας αν μη τι άλλο ) δημοσιο¬ 
γράφων απέναντι στον α/α/α 
χώρο και στην αυτονόητη δι¬ 
αστρέβλωση των κινηματικών 
γεγονότων στην οποία επιδί¬ 
δονται τα ΜΜΕ, ως αστικοί θε¬ 
σμοί κατασκευής της συναίνε¬ 
σης. Η γενίκευση δημιουργεί- 
ται, όταν η απέχθεια προς τους 
ρουφιάνους και τα ΜΜΕ εκ¬ 
φράζεται εναντίον οποιοσδή¬ 
ποτε κατέχει κάμερα, ανεξάρ¬ 
τητα της στάσης του και των 
επιλογών του (π.χ. αν επιλέγει 
να τραβάει τους διαδηλωτές 
πίσω από τα ΜΑΤ ή τα ΜΑΤ 
μαζί με τους διαδηλωτές). 

28 Αναφερόμαστε στην κινη¬ 
ματική χρήση του διαδικτύ¬ 
ου, στις θετικές πτυχές του 
Ιηάχτηεάία ως κεντρικού κόμ¬ 
βου άμεσης αντιπληροφόρη- 
σης, στα ί>1ο§8, στους αυτοδια- 
χειριζόμενους ραδιοσταθμούς, 
στις εικόνες, στα νίάβο, στα 
κείμενα που κυκλοφορούν στη 
«δημόσια σφαίρα» και αντι- 
παρατίθενται στην διαστρέ¬ 
βλωση/ απόκρυψη των ΜΜΕ, 
στην ευκολότερη και γρηγορό¬ 
τερη επικοινωνία μεταξύ απο¬ 
μακρυσμένων κινηματικών 
συνιστωσών, με τη βαρύτητα 
που αυτή έχει για όσους δρουν 
στην επαρχία, ή στην αλληλε¬ 
πίδραση με το εξωτερικό κτλ. 
Μην ξεχνάμε, άλλωστε, τη ση¬ 
μασία που είχε για την εξέλι¬ 
ξη της εξέγερσης του Δεκεμ¬ 
βρίου η, από την πρώτη στιγ¬ 
μή, κυκλοφορία του τραβηγμέ¬ 
νου από κινητό νίάοο της δο¬ 
λοφονίας. 

29 Έχουμε την αντίληψη ότι 
δεν πρόκειται μόνο για μια 
τεχνολογικής φύσεως αδυνα¬ 
μία, λόγω του μεγάλου όγκου 
της επισκεψιμότητας σε περι¬ 
πτώσεις όπως του Δεκεμβρί¬ 
ου, αλλά και για μια πολιτική 




αδυναμία οποιουδήποτε δια- 
δραστικού, αλλά κεντρικού, 
κόμβου να παρακολουθήσει 
και να παρουσιάσει τον όγκο 
των πληροφοριών που παρά- 
γονται από τη διάχυτα αποκε¬ 
ντρωμένη φύση μιας εξέγερ- 
σης. 

30 Και τα δυο βιντεάκια που 
δημοσιεύτηκαν από την «Κα¬ 
τάληψη ΕΣΗΕΑ» δεν κατάφε- 
ραν να ξεπεράσουν αυτά τα 
πλαίσια της δημοσιογραφικής 
κι εργαλειακής προσέγγισης 
της αντιπληροφόρησης, (εμπε¬ 
ριέχοντας π.χ. συνεντεύξεις δι¬ 
αδηλωτών και μια γενικότερα 
καταγραφική προσέγγιση των 
κινητοποιήσεων που θα μπο¬ 
ρούσε άνετα να εκφραστεί κι 
από «φιλικά προσκείμενα» σε 
αυτές ΜΜΕ, όπως το «ΤΥΧδ»), 


κή πρωτοπορία» της αντιπληροφόρησης καταφέρει να τις 
πείσει για το «δίκαιο» και την «αλήθεια» των πράξεων της. 
Κάποια παράπλευρα αλλά καθόλου ασήμαντα αποτελέ¬ 
σματα αυτής της, ας την ονομάσουμε, «εργαλειακής αντι- 
πληροφόρησης», είναι η μετάδοση από το κίνημα ενός λό¬ 
γου που δεν αντιπαρατίθενται κριτικά στις ίδιες τις διαμε- 
σολαβημένες από το εμπόρευμα κοινωνικές σχέσεις. Ενός 
λόγου που αναπαραγάγει πτυχές της αστικής ιδεολογίας, 
την οποία υποτίθεται ότι καταπολεμά, και εντέλει ενός λό¬ 
γου που επανεισάγει, από την «πίσω πόρτα», ρόλους και 
διαχωρισμούς που δημιουργούνται κατά τη μετάδοση πλη¬ 
ροφοριών ανάμεσα σε πομπούς και δέκτες. 30 

Συμπερασματικά, να πούμε ότι η «Κατάληψη ΕΣΗΕΑ» 
στη μια εβδομάδα που κράτησε κατάφερε μόνο να ανοί¬ 
ξει μια κουβέντα γύρω από το ρόλο των ΜΜΕ, των εργα¬ 
ζόμενων σε αυτά, και του ζητήματος της αντιπληροφόρη- 
σης, μια κουβέντα που συνεχίζεται και μέσα από τη δρα¬ 
στηριότητα της «Συνέλευσης εργαζομένων, άνεργων, 'μαύ- 
ρων', μπλοκάκηδων, φοιτητών ΜΜΕ». Η συγκεκριμένη συ¬ 
νέλευση δημιουργήθηκε μετά την κατάληψη, κυρίως από το 
κομμάτι της που έχει εργασιακή σχέση με τα ΜΜΕ. Το άλλο 
κομμάτι της κατάληψης, σε μεγάλο βαθμό, βρήκε εύφορο 
έδαφος να εκφραστεί μέσα από άλλα (λιγότερο ή περισσό¬ 
τερο) συγγενικά εγχειρήματα όπως η Κατάληψη της Λυρι¬ 
κής Σκηνής και το Αυτοδιαχειριζόμενο Πάρκο της Ναυαρί- 
νου. Τέλος, ας σημειωθεί ότι η (σχετική) επιτυχία της κατά¬ 
ληψης, στο εργασιακό επίπεδο που την αφορά, βρίσκεται 
στο ότι έχει ανοίξει ένα κάρο ζητήματα γύρω από την επι¬ 
σφάλεια και τη δυνατότητα ταξικής/συνδικαλιστικής έκ¬ 
φρασης στις σύγχρονες εργασιακές συνθήκες, τα οποία ελ¬ 
πίζουμε ότι θα τα δούμε να επικοινωνούνται και να γίνο¬ 
νται αντικείμενα διαπραγμάτευσης (και γιατί όχι και αγώ¬ 
να), στις βιομηχανίες των ΜΜΕ, αλλά και ευρύτερα στις, 
διαφόρων ειδών, βιομηχανίες υπηρεσιών και θεάματος του 
τριτογενή τομέα. 





Εξεγερμένη Λαϊκή Σκηνή 


Το στοιχείο που διαφοροποιεί εξαρχής την κατάληψη της 
Λυρικής Σκηνής από τις καταλήψεις της ΓΣΕΕ και της 
ΕΣΗΕΑ ήταν ότι σ' αυτή την περίπτωση υπήρξε μια δια¬ 
δικασία προετοιμασίας της κατάληψης με οαφώς μεγαλύ¬ 
τερη διάρκεια. Προτού όμως αναφερθούμε σ' αυτή τη δια¬ 
δικασία, καθώς και στην ίδια την κατάληψη, πρέπει να ξε¬ 
καθαρίσουμε κάτι που αφορά στη συμμετοχή μας στο εγχεί¬ 
ρημα. Συμμετείχαμε σε κάποιες από τις συζητήσεις προετοι¬ 
μασίας, στις γενικές συνελέυσεις της κατάληψης καθώς και 
σε ένα μεγάλο μέρος της καθημερινής ζωής της κατάληψης 
και των δράσεών της. Όμως επιλέξαμε συνειδητά, για λό¬ 
γους που σχετίζονται με το σεβασμό στη συλλογική αυτο¬ 
νομία των κοινωνικών υποκειμένων, να μην συμμετάσχου- 
με σε μόνιμη βάση στην διαχειριστική συνέλευση της κατά¬ 
ληψης, χωρίς αυτό να σημαίνει ότι ήμασταν παρατηρητές 
ή ότι δεν μοιραστήκαμε με τους συντρόφους που αποτελού¬ 


σαν τον «πυρήνα» του εγχειρήματος τις ευθύνες της κατά¬ 
ληψης. Ως εκ τούτου, το παρακάτω κείμενο φιλοδοξεί να εί¬ 



ναι μια, αναπόφευκτα υποκειμενική αλλά ταυτόχρονα κρι¬ 
τική, καταγραφή της εμπειρίας μας κατά τη διάρκεια των 
9 ημερών της κατάληψης και σίγουρα δεν μπορεί να είναι 
μια συνολική αποτίμησή της. 


Οι πρώτες συζητήσεις για την ενδεχόμενη κατάληψη ενός 
δημόσιου κτιρίου του καλλιτεχνικού κατεστημένου ξεκίνη¬ 
σαν μέσα στις γιορτές, στον άμεσο απόηχο της εξέγερσης 
του Δεκέμβρη. Η πρωτοβουλία άνηκε αρχικά σε μια ομά¬ 
δα χορευτών-χορογράφων που συμμετείχε ενεργά στις πο¬ 
ρείες και στις συγκρούσεις του προηγούμενου μήνα και δι¬ 
ατηρούσε σχέσεις με το αντίστοιχο πρωτοβάθμιο σωμα¬ 
τείο. Γρήγορα βέβαια η σύνθεση του κόσμου που συμμετεί¬ 
χε στις συζητήσεις διευρύνθηκε, τόσο από άλλους καλλιτέ¬ 
χνες, όσο και από ανθρώπους που δεν έχουν άμεση σχέση 



με τον καλλιτεχνικό χώρο. Μετά τις πρώτες 2-3 συζητήσεις 

αρχίζει πλέον να μορφοποιείται αυτό που στη συνέχεια θα μετεξελιχθεί στον «πυρήνα» της 
κατάληψης της Λυρικής Σκηνής. Υπάρχουν λοιπόν δύο στοιχέια που κρίνουμε ως πολύ ση¬ 
μαντικά σε σχέση με την σύνθεση αυτού του «πυρήνα». Το πρώτο στοιχείο αφορά στην πα¬ 
ρουσία ανθρώπων που συμμετείχαν σε συλλογικά εγχειρήματα το αμέσως προηγούμενο δι¬ 
άστημα: άλλοι στην κατάληψη της ΓΣΕΕ, άλλοι στην κατάληψη της ΕΣΗΕΑ, άλλοι στις πα¬ 
ρεμβάσεις που είχαν πραγματοποιηθεί το Δεκέμβρη έξω από διάφορα θέατρα, άλλοι στην 
ολιγόλεπτη «κατάληψη» της ΕΡΤ. Αυτό είχε σαν αποτέλεσμα να υπάρξει μια αρκετά εποι¬ 
κοδομητική μεταφορά εμπειρίας, τόσο στο άμεσα πρακτικό επίπεδο της πραγματοποίησης 
της κατάληψης όσο και στο πολιτικό επίπεδο. Με αυτό τον τρόπο αποφεύχθηκε, για παρά¬ 
δειγμα, το λάθος του να καλεστεί την πρώτη μέρα της κατάληψης μια αόριστη γενική συνέ¬ 
λευση και αντίθετα επιλέχθηκε όχι μόνο να καλεστεί συνέλευση με ένα κάπως πιο συγκεκρι¬ 
μένο θέμα (η σχέση της τέχνης με την κοινωνία, η σχέση της τέχνης με την πρόσφατη εξέγερ¬ 
ση), αλλά και να έχουν προετοιμάσει οι καταλήψιες συγκεκριμένες προτάσεις για εκδηλώ¬ 
σεις και δράσεις που θα μπορούσαν να πραγματοποιηθούν μέσα στην κατάληψη. Το δεύτε¬ 
ρο στοιχείο αφορά στην παράλληλη παρουσία μη πολιτικοποιημένου κόσμου που κυριολε¬ 
κτικά συμμετείχε για πρώτη φορά σε μια συλλογική κοινωνική διαδικασία. Είναι ενδεικτι¬ 
κό το γεγονός ότι στις αρχικές συζητήσεις ένα σημαντικό τμήμα του κόσμου που προέρχεται 
από τον καλλιτεχνικό χώρο δεν αισθάνεται καθόλου εξοικειωμένο με την διαδικασία των ξε- 

χωριστών τοποθετήσεων στη συζήτηση και διατυπώνει έντονες ενστάσεις! Σε κάθε περίπτω¬ 
ση το συνεκτικό στοιχείο για τους περισσότερους συμμετέχοντες είναι η έντονη επιθυμία της 
«διάχυσης της εξέγερσης» στο χώρο της τέχνης, μια διαδικασία που ξετυλίγεται σε διάφορα 
κοινωνικά πεδία μετά την ολιγοήμερη «διακοπή» των γιορτών. Όπως διατυπώθηκε στη δεύ¬ 
τερη προκύρηξη της κατάληψης: 



«Η εξέγερση του Δεκέμβρη δημιούργΐ]σε το έδαφος για να γεννηθούν 
μικρές ομάδες σε διάφορα μέτωπα. Αυτές με την σειρά τους ένιωσαν την 
ανάγκη για αλληλοϋποστήριξη και αλληλεγγύη μεταξύ τους και κυρίως για 
μια διεύρυνση της δράσης προς τα έξω.» 


Οι συζητήσεις προετοιμασίας της κατάληψης, που δεδομένης και της έλλειψης εμπειρί¬ 
ας αρκετών από τους συμμετέχοντες, ήταν αρκετά δύσκολες στο αρχικό τους στάδιο, επικε¬ 
ντρώθηκαν τελικά σε ορισμένα ζητήματα. Το πρώτο ζήτημα που απασχόλησε αρκετά τις συ¬ 
νελεύσεις αφορούσε την ταυτότητα των ίδιων των καταληψιών. Από τη στιγμή που η σύνθε¬ 
ση του κόσμου είχε διευρυνθεί και δεδομένης της άρνησης πολλών να αποδεχτούν το χαρα¬ 
κτηρισμό του «καλλιτέχνη», τέθηκε το αναπόφευκτο ερώτημα: πώς θα αυτοπροσδιοριστού- 
με εμείς που κάνουμε την κατάληψη; Ως «καλλιτέχνες», ως «εργάτες τέχνης», ως «εξεγερμέ- 
νοι»; Η σύγχηση που επακολούθησε ήταν μεγάλη, με κάποιους να φτάνουν στο σημείο να 
υποστηρίζουν ότι οι καταλήψιες πρέπει να ξεπεράσουν τις «ταμπέλες» και να αυτοπροσδιο- 
ριστούν ως... «άνθρωποι»! Το ερώτημα είχε ενδιαφέρουσες προεκτάσεις και έθετε προβλήμα¬ 
τα που εμφανίστηκαν και κατά τη διάρκεια της κατάληψης: πώς,για παράδειγμα, επικαλού¬ 
μαστε την «ταυτότητα» του εξεγερμένου, ενώ η εξέγερση έχει ήδη αρχίσει να διαχέεται; Προ- 
κειμένου πάντως να προχωρήσει η διαδικασία επιλέχθηκε μια συμβιβαστική λύση που απο- 
τυπώνεται και στο πρώτο κείμενο της κατάληψης: «Μια πρωτοβουλία ανθρώπων των τεχνών (θε¬ 
ωρώντας τέχνη την ζωή του καθενός)...». Παράλληλα, συζητήθηκε και το ερώτημα του εάν η κα¬ 
τάληψη αποτελεί επίθεση στην αστική τέχνη ή όχι, όπου επίσης υπήρχαν αρκετά διαφορετι¬ 
κές εκτιμήσεις από τους συμμετέχοντες. Έπειτα, τέθηκε το ζήτημα του περιεχομένου και των 
στόχων της κατάληψης. Κάποιοι από τους καταλήψιες έδιναν περισσότερο βάρος στην κατά¬ 
ληψη ως συνέχεια της εξέγερσης του Δεκέμβρη, και άρα ως ένα ακόμη μέσο ώστε να τεθούν τα 
«ανοιχτά ζητήματα» της εξέγερσης, όπως η υπόθεση της δολοφονικής επίθεσης ενάντια στην 
Κωνσταντίνα Κούνεβα και η ύπαρξη εκατοντάδων συλληφθέντων από τις πορείες του Δεκέμ¬ 
βρη. Κάποιοι άλλοι έδιναν έμφαση στην κατάληψη ως μέσο για το άνοιγμα του «ζητήματος 
της τέχνης» στην κοινωνία και την πραγματοποίηση εναλλακτικών καλλιτεχνικών δρώμε¬ 
νων, που θα έδιναν μια διέξοδο για ελεύθερη καλλιτεχνική δημιουργία. 

Τελικά, αποφασίστηκε, πάλι μετά από επίπονη διαδικασία, η κατάληψη να υιοθετήσει ταυ¬ 
τόχρονα και τους δύο άξονες. Όμως στις συζητήσεις για το περιεχόμενο της κατάληψης εμ¬ 
φανίστηκε και ένα άλλο ζήτημα που, κατά τη γνώμη μας, θα αποδειχθεί καίριας σημασίας 
στη συνέχεια. Ορισμένες χορεύτριες αναλαμβάνουν την πρωτοβουλία να θέσουν το θέμα της 
καλλιτεχνικής δραστηριότητας ως εργασίας και να επιμείνουν στο ότι η κατάληψη της Λυρι¬ 
κής Σκηνής θα πρέπει να αναδείξει και τα πρακτικά ζητήματα που αντιμετωπίζει ο «εργάτης 
τέχνης». Παρότι έγινε αρκετή συζήτηση, η προσπάθεια αυτή δεν προχώρησε, για λόγους που 
θα προσπαθήσουμε να ανιχνεύσουμε στη συνέχεια. Προς το παρόν, μπορούμε να αναφέρου¬ 
με ένα λόγο που σχετιζόταν με την ίδια τη σύνθεση των συμμετεχόντων στις συζητήσεις προ¬ 
ετοιμασίας. Στο καθεστώς εργασίας των χορευτών για παράδειγμα εμφανίζεται το εξής πα¬ 
ράδοξο: το ίδιο άτομο που σε μια παράσταση έχει τον «εκτελεστικό» ρόλο του χορευτή, πι¬ 
θανόν σε μια άλλη να δουλεύει ως χορογράφος, πράγμα που σημαίνει ότι σε ορισμένες περι¬ 
πτώσεις έχει «διευθυντικό» 31 όλο αναφορικά με την επιλογή των χορευτών ή τα χρήματα της 
επιχορήγησης. Επιπλέον, στις συναντήσεις συμμετείχαν χορευτές που είχαν λάβει μέρος σε 
παραστάσεις κάποιων χορογράφων, οι οποίοι επίσης ήταν παρόντες. Το να ανοίξει λοιπόν σε 
μια πρώτη φάση το ζήτημα της καλλιτεχνικής δραστηριότητας ως εργασίας σήμαινε αναπό¬ 
φευκτα την δημιουργία σοβαρών προστριβών στο εσωτερικό της συλλογικότητας που προ¬ 
ετοίμαζε την κατάληψη! Έτσι, επιλέχθηκε να ανοιχτεί το ζήτημα πρωτοβουλιακά μέσα στην 
κατάληψη και να μην περιλαμβάνεται στους άμεσους στόχους της. Το τελευταίο ζήτημα που 
μπήκε ήταν, προφανώς, αυτό της επιλογής του κτιρίου. Η Λυρική Σκηνή επιλέχθηκε αφενός. 


31 τα εισαγωγικά μπαίνουν ελλείψει πιο δόκιμων όρων από τη μεριά μας 

γιατί το σαββατοκύριακο που προγραμματιζόταν να ξεκινήσει η κατάληψη δεν πραγματο¬ 
ποιούταν εκεί κάποια παράσταση, οπότε οι καταλήψιες θα είχαν μια απαραίτητη άνεση χρό¬ 
νου και αφετέρου, γιατί βρισκόταν σε αρκετά κεντρικό σημείο, πράγμα που διευκόλυνε πολύ 
την παρέμβαση στο δρόμο. 

Στην τελευταία συζήτηση πριν την κατάληψη υπάρχει και μια ευχάριστη έκπληξη: εμφανί¬ 
ζεται οχεδόν από το πουθενά μια συλλογικότητα καλλιτεχνών με το όνομα «άγνωστοι καλ¬ 
λιτέχνες», η οποία ανακοινώνει ότι εδώ και κάποιο καιρό συζητά το ενδεχόμενο μιας μόνι¬ 
μης κατάληψης για τη δημιουργία ενός εναλλακτικού χώρου καλλιτεχνικής δημιουργίας και 
ότι είναι διατεθιμένη να στηρίξει έμπρακτα την σχεδιαζόμενη κατάληψη! Στο τέλος της ίδιας 
συζήτησης συμβαίνει ένα γεγονός που για την παραδοσιακή πολιτική σκέψη θα ήταν ανά¬ 
ξιο λόγου αλλά, τουλάχιστον στα δικά μας μάτια, ανέδειξε με συμβολικό τρόπο την δυνα¬ 
μική αλλαγής της ίδιας μας της ύπαρξης που εμπεριέχεται οε μια κοινωνική εξέγερση: αφού 
έχουν ουμφωνηθεί και οι τελευταίες λεπτομέρειες της κατάληψης πολλοί από τους ουμμετέ- 
χοντες οε όλη τη διαδικασία των συζητήσεων, και ειδικά όσοι δεν είχαν προηγούμενη κινη¬ 
ματική εμπειρία, ξεσπούν κυριολεκτικά οε πανυγηρισμούς... Έτσι το πρωινό της Παρασκευ¬ 
ής 30/1/09 όσοι τηλεφωνούν στην Λυρική Σκηνή για να κλείσουν εισητήρια για την επερχό- 
μενη παράσταση της «Ζιζέλ» θα μείνουν με το ακουστικό στο χέρι: «το κτίριο τελεί υπό κα¬ 
τάληψη»! 

Η πρώτη κίνηση των καταληψιών, μετά την αυτονόητη διευθέτηση κάποιων άμεοων ζητη¬ 
μάτων διαχείρισης του χώρου, ήταν το μοίρασμα του πρώτου κειμένου της κατειλημένης Λυ¬ 
ρικής Σκηνής στο δημόσιο χώρο. Σε αυτό το κείμενο γίνεται φανερή η ύπαρξη των δύο αξό¬ 
νων που προαναφέραμε: 



«Εξέγερση στους δρόμους, στα σχολεία, στα πανεπιστήμια, στα εργατικά 
κέντρα, στους δήμουςκαι σταπάρκα. Εξέγερση και στην τέχνη... Ενώνουμε τις 
φωνές μας με όσους αγωνίζονται. Είμαστε αλληλέγγυοι στην Κωνσταντίνα 
Κούνεβα και στους συλληφθέντες της εξέγερσης... Μια πρωτοβουλία των 
ανθρώπων των τεχνών οικειοποιείται έναν χώρο για την τέχνη της ζωής 
του καθενός θέτοντας το ζήτημα της αναδημιουργίας της κουλτούρας σε μια 
νέα βάση. Επιδιώκουμε μια τέχνη αδιαμεσολάβητη, ανοιχτή σε όλους που ο 
καθένας μπορεί να είναι φορέας της. Απελευθερώνουμε την Εθνική Λυρική 
Σκηνή γιατί εξ'ορισμού μας ανήκει... Μέσα από διαδικασίες αυτοοργάνωσης 
προτείνουμε ελεύθερες δημιουργικές δράσεις από όλους και για όλους 
όσους θεωρούν τον πολιτισμό προϊόν συλλογικής δημιουργίας». 


Η πρώτη μέρα της κατάληψης θα αφιερωθεί οχεδόν εξ'ολοκλήρου στην πρακτική οργάνω¬ 
ση του εγχειρήματος: η διευθέτηση και η περιφρούρηση του χώρου, η γνωστοποίηση της κα¬ 
τάληψης προς τη διέυθυνση της Λυρικής Σκηνής αλλά και προς τα έξω, το στήσιμο της μικρο- 
φωνικής, η δημιουργία του ύ1ο§ της Εξεγερμένης Λαϊκής Σκηνής... Το βράδυ θα πραγματο¬ 
ποιηθεί η πρώτη γενική συνέλευση της κατάληψης, όπου ο κόσμος που συμμετέχει είναι ήδη 
ευρύτερος από όσους προετοίμασαν την κατάληψη, στην οποία αποφασίζονται και οι πρώ¬ 
τες καλλιτεχνικές και πολιτικές δράσεις για την επόμενη μέρα. 

Σ'αυτό το σημείο θα πρέπει να ανοίξουμε μια μικρή παρένθεση. Η κατάληψη της Λυρι¬ 
κής Σκηνής ήταν σαφώς μεγαλύτερη σε διάρκεια τόσο από την κατάληψη της ΓΣΕΕ, όσο και 
από την κατάληψη της ΕΣΗΕΑ. Όμως αυτό δεν ήταν κάτι που υπήρχε στις αρχικές προθέσεις 
των καταληψιών. Ο «πυρήνας» της κατάληψης οίγουρα ξεκίνησε τις πρώτες συζητήσεις με 
τη «φόρα» και τον ενθουσιασμό που προέκυψε από την εξέγερση του Δεκέμβρη. Παράλλη¬ 
λα όμως, επειδή αρκετά μέλη αυτού του «πυρήνα» προέρχονταν από τον καλλιτεχνικό χώρο, 
υπήρχε σαφής επίγνωση της οχεδόν ολοκληρωτικής έλλειψης συλλογικών αντιστάσεων στο 
χώρο αυτό τα τελευταία χρόνια. Έτσι, η αρχική εκτίμηση των καταληψιών δεν ήταν και τόσο 
αισιόδοξη: αυτό που συζητούσαν ήταν μια κατάληψη που θα διαρκούοε περίπου τρεις μέ¬ 
ρες και πιθανότατα θα προσέλκυε την προσοχή και τη συμμετοχή λίγου κόσμου. Ούτε επί¬ 
σης περίμεναν ότι θα κατάφερναν να αναβάλλουν την παράσταση της «Ζιζέλ» που είχε προ¬ 
γραμματιστεί για το Σάββατο 7/2. Τα πράγματα, ευτυχώς, εξελίχθηκαν διαφορετικά. Κατά 
την διάρκεια της πρώτης ημέρας της κατάληψης ενεργοποιούνται τα κοινωνικά δίκτυα σχέ¬ 
σεων που έχουν δημιουργηθεί μέοα στην εξέγερση του Δεκέμβρη και η ύπαρξη της κατειλη- 
μένης Λυρικής γίνεται γνωστή, είτε από στόμα οε στόμα, είτε μέοω του διαδικτύου. Αυτό που 

θα επακολουθήσει το βράδυ του Σαββάτου 31/1 και της Κυριακής 1/2 ξεπερνά κυριολεκτικά 
κάθε προσδοκία. Ο κόσμος που έρχεται για να συμμετάσχει στη γενική συνέλευση δε χωράει 
πλεόν στην κεντρική σκηνή και «απλώνεται» στο χώρο του φουαγιέ, ενώ στον μουσικό αυτο- 
σχεδιασμό-πάρτυ που θα ακολουθήσει κλείνει και ολόκληρη η Ακαδημίας, στο ύψος του κτι¬ 
ρίου της Λυρικής, για αρκετές ώρες... Η εικόνα εκατοντάδων ανθρώπων στο δρόμο που γλε¬ 
ντούν, χορεύουν και φωνάζουν συνθήματα απέναντι από σαστισμένους ΜΑΤάδες θα είναι η 
επιβεβαίωση ότι η κατάληψη έχει πλέον ξεπεράσει τις προθέσεις όσων την ξεκίνησαν. Η εντυ¬ 
πωσιακή συμμετοχή του κόσμου τις δύο αυτές μέρες είναι λοιπόν ο καταλυτικός παράγοντας 
που θα οδηγήσει στην απόφαση να συνεχιστεί η κατάληψη. Ποιά ήταν όμως η σύνθεση του 
κόσμου που πλαισίωσε την κατάληψη της Λυρικής Σκηνής και πώς λειτουργούσαν οι ίδιες οι 
διαδικασίες της κατάληψης; 

Το γεγονός ότι η κατάληψη της Λυρικής Σκηνής είχε και καλλιτεχνικά χαρακτηριστικά, 
μαζί με τη φαντασία και τη δημιουργικότητα που εκδηλώθηκε στις περισσότερες δράσεις της, 
είχε σαν αποτέλεσμα να τίθενται λιγότερα «πολιτικά προαπαιτούμενα» στη συμμετοχή κά¬ 
ποιου. Έτσι, ο κόσμος που πλαισίωσε ή/και συμμετείχε ενεργά στην κατάληψη ήταν πραγ¬ 
ματικά πολυσύνθετος. Στις 9 ημέρες της κατάληψης συναντήσαμε καλλιτέχνες, φοιτητές, ερ¬ 
γαζόμενους, ανθρώπους κυρίως νέους σε ηλικία αλλά και μερικούς μεγαλύτερους, πολιτικο¬ 
ποιημένο κόσμο που συμμετείχε ενεργά στην εξέγερση, αλλά και αρκετό κόσμο που κινεί¬ 
ται στους εναλλακτικούς χώρους διασκέδασης και είχε μια πιο χαλαρή συμμετοχή σ'αυτήν... 
Κατά την γνώμη μας ήταν μια από τις πλέον ανοιχτές/ κοινωνικές καταλήψεις. Υπάρχει μά¬ 
λιστα ένα στιγμιότυπο που επιβεβαιώνει συμβολικά τον ανοιχτό/κοινωνικό χαρακτήρα της 
κατάληψης: στη βραδυνή παράσταση κουκλοθεάτρου που πραγματοπουήθηκε την Τετάρτη 
4/2 αντικρίσαμε το φουαγιέ της κεντρικής σκηνής κυριολεκτικά γεμάτο από οικογένειες με 
πιτσιρίκια που είχαν έρθει από διάφορες περιοχές του κέντρου! Η πολυσυλλεκτικότητα του 
κόσμου που πλαισίωνε την κατάληψη μαζί με την έλλειψη κινηματικής εμπειρίας αρκετών 
καταληψιών είχε βέβαια συνέπειες και στην «κεντρική» διαδικασία της κατάληψης που ήταν 
η καθημερινή γενική συνέλευση. Από τη μια ήταν πραγματικά σημαντικό να ακούει κανείς 
τις τοποθετήσεις ανθρώπων που συμμετέχουν ίσως για πρώτη φορά σε συλλογική διαδικασία 
και ο λόγος τους δεν πάσχει από την αρρώστια της ιδεολογίας. Από την άλλη, όταν η συζή¬ 
τηση ξέφευγε από τα πρακτικά ζητήματα της κατάληψης, ο αρκετά «αυθόρμητος» χαρακτή¬ 
ρας της συνέλευσης είχε σαν αποτέλεσμα είτε να επικρατεί ασυννενοησία, και άρα αδυναμία 
σύνθεσης, είτε να ανοίγονται ζητήματα με έναν αόριστο τρόπο. Χαρακτηριστικό παράδειγμα 
αποτελεί το ζήτημα του ρόλου του καλλιτέχνη και της σχέσης του με την κοινωνία, που απα¬ 
σχόλησε αρκετά τη συνέλευση. Όπως σημειώνει εύστοχα ένας από τους καταλήψιες σε κείμε¬ 
νο κριτικής που μοίρασε στην κατάληψη: 



«Πρέπει να καταλάβουμε ένα πολύ απλό πράγμα: οι καλλιτέχνες, και γενικά 
οι άνθρωποι, δεν χωρίζονται σ'αυτούς που εμπλέκονται και σ'αυτούς που 
δεν εμπλέκονται στην κοινωνική ζωή, όλοι εμπλέκονται! Οπότε δεν είναι 
σωστό να αναλωνόμαστε στο να συζητάμε γύρω από το αν εμπλεκόμαστε 
ή όχι, όταν μπορούμε να συζητήσουμε για το ποιος είναι ο τρόπος με τον 
οποίο εμπλεκόμαστε... Αυτό που για μένα διακρίνει τις καλές από τις κακές 
μέρες, τις άσχημες από τις όμορφες περιόδους της κοινωνικής ιστορίας 
δεν είναι ότι τίθενται γενικώς και αορίστως ζητήματα, γιατί αυτό γίνεται 
σχεδόν πάντα, αλλά ότι τίθενται και αντιμετωπίζονται ως προβλήματα με 
συγκεκριμένο τρόπο...». 

Παρόλα αυτά ένα από τα πλέον θετικά χαρακτηριστι¬ 
κά της γενικής συνέλευσης ήταν ότι υπήρξε ελάχιστη ασυ¬ 
νεννοησία ή αοριστολογία όσον αφορά τις δράσεις που θα 
πραγματοποιούσε η κατάληψη. Ήδη από την τρίτη μέρα 
γίνεται φανερό ότι ο μόνος τρόπος για να προχωρήσει το 
πρακτικό κομμάτι της κατάληψης είναι να δημιοργηθούν 
ομάδες εργασίας. Έτσι, ο καθένας που είχε μια πρακτική 
πρόταση την έθετε οτη γενική συνέλευση και, αν δεν υπήρ¬ 
χε κάποια σοβαρή διαφωνία, αναλάμβανε ο ίδιος να σχη¬ 
ματίσει μια ομάδα εργασίας που θα υλοποιούσε την πρότα¬ 
ση. Μετά το τέλος της γενικής συνέλευσης καταρτιζόταν το 
πρόγραμμα δράσεων για την επόμενη μέρα. Αυτή η διαδι¬ 
κασία χρησιμοποιήθηκε και για τις απλές προτάσεις, όπως 
η πραγματοποίηση δωρεάν μαθημάτων σύγχρονου χορού, 
αλλά και για τις πιο σύνθετες, όπως η πρόταση της συλλογι- 
κότητας των «άγνωστων καλλιτεχνών» για αναζήτηση χώ¬ 
ρου για μόνιμη κατάληψη. Παράλληλα, πριν από κάθε γε¬ 
νική συνέλευση συνεδρίαζε η διαχειριστική συνέλευση της 
κατάληψης, οτην οποία και συγκεντρώνονταν κατά κύριο 
λόγο όσοι αποτελούσαν τον «πυρήνα» 32 της κατάληψης. 
Τα ζητήματα εδώ ήταν συνήθως διαχειριστικού χαρακτή¬ 
ρα, όμως όσο περνούσαν οι μέρες και αυξάνονταν οι πιέ¬ 
σεις για λήξη της κατάληψης υπήρξε μια σαφής και αναπό¬ 
φευκτη «πολιτικοποίηση» της διαδικασίας... 

Οι δράσεις που πραγματοποιήθηκαν στο πλαίσιο της κα¬ 
τάληψης ήταν πολλές, υπήρχαν μέρες όπου κάποιες προτά¬ 
σεις δεν χωρούσαν στο πρόγραμμα, αν και σίγουρα δεν εί¬ 
χαν όλες τον ίδιο βαθμό συμμετοχής. Δωρεάν μαθήματα χο¬ 
ρού και πολεμικών τεχνών, κινητικοί αυτοσχεδιασμοί, προ¬ 
βολές ταινιών, εικαστικά εργαστήρια, συναυλίες,... Μπο¬ 
ρούμε βάσιμα να υποστηρίξουμε ότι οι καταλήψιες της Λυ¬ 
ρικής Σκηνής, παρά την έλλειψη εμπειρίας, συνειδητοποί¬ 
ησαν πιο γρήγορα και σε μεγαλύτερο βαθμό την αξία χρή¬ 
σης του κατειλημμένου κτιρίου σε σχέση με τους καταλήψι¬ 
ες της ΓΣΕΕ για παράδειγμα. Αυτό δεν σημαίνει ότι ήταν 
όλα τέλεια: υπήρξαν για παράδειγμα αρκετά βάσιμες κριτι¬ 
κές στο εσωτερικό της κατάληψης για την έλλειψη μιας εξω- 
στρεφούς κίνησης που θα είχε πιο σαφή πολιτικό χαρακτή¬ 
ρα. Θα πρέπει λοιπόν να σταθούμε σε τρεις «στιγμές» της 
δράσης της κατάληψης που, καθόλου τυχαία, ήταν και οι 
πιο εξωοτρεφείς κινήσεις της. Η πρώτη αφορά στη σχεδόν 
καθημερινή παρουσία των «εξεγερμένων μπαλέτων» στον 
δρόμο. Η περιγραφή των ίδιων των καταληψιών στο δεύτε¬ 
ρο κείμενο τους είναι αποκαλυπτική για το πώς αυτή η γε¬ 
μάτη φαντασία κίνηση δημιουργούσε ένα δίαυλο επικοινω¬ 
νίας με τους περαστικούς: 



«Σε άτακτα χρονικά διαστήματα 
ΐ] Ακαδημίας καταλήφθηκε από τα 
εξεγερμένα μπαλέτα και κύκλους 
παραδοσιακών χορών, που την μετέτρεφαν 
σε ένα ζωντανό και ελεύθερο χώρο, 
σπάζοντας την κανονικότητα. Οι οδηγοί 
χάζευαν απορημένοι, άλλοι έφευγαν 
εκνευρισμένοι γιατί καθυστέρησε για δύο 
λεπτά η ρομποτική τους καθημερινότητα, 
άλλοι κοίταζαν με συνωμοτικό χαμόγελο 
και βέβαια πολλοί μπήκαν στο χορό!». 

32 Προς αποφυγή παρανοή¬ 
σεων: ο «πυρήνας» της κατά¬ 
ληψης δεν αποτελούταν μόνο 
από όσους την προετοίμασαν 
αλλά και από όσους στη συνέ¬ 
χεια την στήριξαν ενεργά και 
σε καθημερινή βάση. Επίσης, 
η διαχειριστική συνέλευση 
ήταν, σε γενικές γραμμές, μια 
ανοιχτή διαδικασία η σύνθε¬ 
ση της οποίας παρουσίαζε μια 
σχετική ρευστότητα από μέρα 
σε μέρα 









Η δεύτερη αφορά την παρουσία των καθαριστριών μελών της ΠΕΚΟΠ στη γενική συνέ¬ 
λευση της Τρίτης 3/2 και η συζήτηση που επακολούθησε για την υπόθεση της Κωνσταντίνας 
Κούνεβα. Η συνάντηση και η επικοινωνία του κόσμου της κατειλημμένης Λυρικής με ένα 
μαχόμενο κομμάτι της εργατικής τάξης ήταν από μόνη της σημαντική, όπως και το γεγονός 
ότι συγκεντρώθηκε ένα αξιόλογο ποσό για την στήριξη της Κωνσταντίνας. Ίσως ακόμη πιο 
σημαντικό όμως ήταν το γεγονός ότι δεν έλλειψαν οι φωνές που υποστήριξαν ότι αυτό που 
βασικά ενώνει τους καλλιτέχνες με τις καθαρίστριες είναι οι επισφαλείς σχέσεις εργασίας. 

Τέλος, η τρίτη «στιγμή» είναι η παρέμβαση της κατάληψης στο έντυπο της ΑΐΗθπβ νοίεε. 
Μία ομάδα εργασίας θα αναλάβει να συντάξει ένα κείμενο κριτικής στα ίτεε ρτεδδ έντυπα 
και την Τετάρτη 4/2 το βράδυ, με την πολύιτμη συνεργασία των εργαζόμενων στη διανομή 
της εφημερίδας, το κείμενο θα μπει ένθετο στην ΑΐΚεηβ νοίεε και θα φτάσει στα χέρια χιλιά¬ 
δων αναγνωστών την επόμενη μέρα. Η παρέμβαση ήταν όντως εντυπωσιακή, όχι όμως μόνο 
γιατί αποτελούσε ένα έξυπνο «καταστασιακό σαμποτάζ». Περισσότερο γιατί ανέδειξε, κατά 
την γνώμη μας, την τεράστια διαφορά δυνατοτητών που χωρίζει μια κοινωνική κινηματική 
διαδικασία από τις μειοψηφικές πολιτικές διαδικασίες που έχουμε συνηθίσει. Εκείνο το βρά¬ 
δυ, με την ενεργό συμμετοχή όλων, η κατάληψη θα μετατραπεί σε ένα «εργοστάσιο» γρήγο¬ 
ρης ένθεσης εντύπων με αποτέλεσμα μόνο μέσα σε 45 λεπτά να «αλλοιωθούν» παραπάνω από 
10000 εφημερίδες! 

Καθώς περνούν οι μέρες και παγιώνεται η κατάληψη, τίθεται στους καταλήψιες το ζήτη¬ 
μα της σχέσης τους με τον «έξω κόσμο». Μιλάμε εδώ αφενός για τη σχέση με τους εργαζόμε¬ 
νους και τους καλλιτέχνες της Λυρικής Σκηνής και αφετέρου για τη σχέση με τον κόσμο που 
απλά πλαισίωνε την κατάληψη χωρίς να συμμετέχει ενεργά. Από την Δευτέρα 2/2 και μετά, 
δεδομένου ότι το ενδεχόμενο αναβολής της προγραμματισμένης παράστασης «Ζιζέλ» ήταν 
πλέον ορατό, ξεκινούν οι καθημερινές πρωινές επισκέψεις των εργαζομένων και των καλλι¬ 
τεχνών στην κατειλημένη Λυρική Σκηνή. Στις συνήθως έντονες συζητήσεις τους με τους κα¬ 
ταλήψιες γίνονται γρήγορα εμφανείς τριών ειδών στάσεις. Η πρώτη αφορά στους τεχνικούς 
του θεάτρου, οι οποίοι εκφράζουν χαλαρά την συμπαράστασή τους στην κατάληψη και φυ¬ 
σικά χαίρονται που θα απουσιάσουν από τη δουλειά. Κάποιοι από αυτούς μάλιστα θα έρ¬ 
θουν στη γενική συνέλευση και θα μας μεταφέρουν το τι έλεγε στους εργαζόμενους η διεύ¬ 
θυνση του θεάτρου. 

Η δεύτερη αφορά στους συνδικαλιστές εκπροσώπους των εργαζομένων στο θέατρο. Ανα- 
θρεμένοι από την ιδεολογία της σοσιαλδημοκρατίας ζητούσαν επίμονα τη λήξη της κατάλη¬ 
ψης επιστρατεύοντας ένα παλιό και δοκιμασμένο επιχείρημα: το κράτος ήδη σχεδιάζει το 
κλείσιμο του θεάτρου και τη μεταφορά της Λυρικής Σκηνής σ' ένα νέο πολυχώρο στο φαληρι- 
κό δέλτα, οπότε η κατάληψη απαξιώνει ακόμη περισσότερο το θέατρο και... «ρίχνει νερό στο 
μύλο της αντίδρασης»! Αν και η αντιπαράθεση με τους συνδικαλιστές ήταν έντονη, οι κατα¬ 
λήψιες προσπάθησαν παράλληλα να ανοίξουν και έναν δίαυλο επικοινωνίας προτείνοντάς 
τους να προβάλλουν τα διεκδικητικά τους αιτήματα μέσω της κατάληψης. Όπως ήταν ανα¬ 
μενόμενο οι συνδικαλιστές αρνήθηκαν γιατί δεν ήθελαν να νομιμοποιήσουν την κατάλη¬ 
ψη, αναιρόντας με αυτό τον τρόπο το διαμεσολαβητικό τους ρόλο απέναντι στη διεύθυνση. 

Επιπρόσθετη στη πίεση των συνδικαλιστών ερχόταν η στάση των χορευτριών της Λυρικής 
Σκηνής. Σ'αυτή την περίπτωση μιλάμε για τη σχεδόν απόλυτη απώλεια «γείωσης» με αυτά 
που συμβαίνουν στον πραγματικό κόσμο. Ποιά εξέγερση; Ποιά επίθεση στην Κούνεβα; Ποιά 
αυτοοργάνωση της καλλιτεχνικής δραστηριότητας; Το μόνο ζήτημα που υπάρχει είναι ότι 
κάποιοι «αγενείς» καταλήψιες δεν τους επιτρέπουν να χορέψουν την «Ζιζέλ» και άρα τους 
απαγορεύουν το δικαίωμα να «αυτοπραγματωθούν»! Και πάλι, ταυτόχρονα με την αντιπα¬ 
ράθεση, οι καταλήψιες πρότειναν στις χορεύτριες να έρθουν στην κατάληψη και να προσφέ¬ 
ρουν δωρεάν μαθήματα χορού. Οι χορεύτριες της Λυρικής Σκηνής όχι μόνο δεν δέχθηκαν, 
αλλά μία από αυτές ανέλαβε την πρωτοβουλία να έρθει στη γενική συνέλευση της Τρίτης 3/2 
και να ζητήσει δημόσια τον τερματισμό της κατάληψης, λαμβάνοντας την κατάλληλη απά¬ 
ντηση... 33 Υπάρχει πάντως ένα επιπλέον σημείο που πρέπει να διευκρινίσουμε σε σχέση με 
την προαναφερόμενη κόντρα, ειδικά απέναντι σε όσους εξωτερικούς παρατηρητές θεωρούν 


33 Είναι εντυπωσιακό το γεγονός ότι, παρόλο που αρκετοί καταλήψιες δεν της απάντησαν ιδιαίτερα «ευ¬ 
γενικά» σε εκείνη τη συνέλευση, συναντήσαμε τη συγκεκριμένη χορεύτρια το επόμενο βράδυ να πίνει τη 
μπάρα της στην κατάληψη! 




ότι η κατάληψη της Λυρικής ήταν «ακέτος εναλλακτιαμός». Για όαους/ες καταλήψιες ασχο¬ 
λούνται με το χορό, η συγκεκριμένη αντιπαράθεση είχε και πολύ συγκεκριμένο κόστος: κά¬ 
ποιοι/ ες από αυτούς/ες έχουν δουλέψει στο παρελθόν σε παραστάσεις της Λυρικής Σκηνής ή 
κάνουν μαθήματα χορού στα παιδιά των μόνιμων χορευτριών της. Με απλά λόγια, δεν ήταν 
λίγοι οι καταλήψιες που εκτέθηκαν στον άμεσο χώρο δουλειάς τους. 

Όσον αφορά στη σχέση της κατάληψης με όσους απλά την πλαισίωναν, ήδη από την τρίτη 
μέρα εμφανίζεται το πρόβλημα που είναι διαχρονικά γνωστό σε εγχειρήματα καταλήψεων. 
Ο κόσμος που μένει το βράδυ για να κοιμηθεί ή βρίσκεται στην κατάληψη τις δύσκολες πρω¬ 
ινές ώρες που πραγματοποιείται η κόντρα με τους συνδικαλιστές ή τη διεύθυνση της Λυρικής 
είναι πολύ λιγότερος από τον κόσμο που έρχεται στις συνελεύσεις και στις δράσεις της κατά¬ 
ληψης. Μπορεί κανείς να φανταστεί εύκολα τα πρακτικά προβλήματα που προκύπτουν όταν 
το πρωί 30-40 άτομα καλούνται π.χ. να καθαρίσουν ότι άφησαν πίσω τους 800 άτομα που πέ¬ 
ρασαν από την κατάληψη το προηγούμενο βράδυ, ενώ ταυτόχρονα πρέπει να τσακώνονται 
με τους συνδικαλιστές του θεάτρου! Το πρόβλημα τίθεται από τον «πυρήνα» της κατάληψης 
στη γενική συνέλευση και, ευτυχώς, αντιμετωπίζεται. Από ένα σημείο και μετά σε κάθε συνέ¬ 
λευση κυκλοφορεί ένα χαρτί, όπου όλοι οι παρόντες σημειώνουν ποιές ώρες μπορούν να στη¬ 
ρίξουν με την παρουσία τους την κατάληψη το ίδιο βράδυ ή την επόμενη μέρα. Το συγκεκρι¬ 
μένο μέτρο λειτούργησε ιδιαίτερα αποτελεσματικά το πρωινό της Τετάρτης 4/2, οπότε και η 
διεύθυνση της Λυρικής Σκηνής αποφάσισε να εντείνει την πίεση στέλνοντας τα φορτηγά με 
τα σκηνικά της «Ζιζέλ» προκειμένου να ξεφορτώσουν στο θέατρο. Η σχετικά μαζική παρου¬ 
σία των καταληψιών απέτρεψε την έμμεση απόπειρα ανακατάληψης και αναγκασε την διεύ¬ 
θυνση να ανακοινώσει ότι τελικά η παράσταση της «Ζιζέλ», που αρκετά είχε ταλαιπωρήσει 
τις συνελεύσεις, αναβάλλεται. 

Ένα άλλο πρόβλημα που προκύπτει είναι ότι τις τρεις πρώτες ημέρες, λόγω και της εντυπω¬ 
σιακής συμμετοχής του κόσμου, η κατάληψη «μένει ανοιχτή» μέχρι το ξημέρωμα. Αυτό όμως 
έχει σαν αποτέλεσμα οι άνθρωποι του «πυρήνα» της κατάληψης να κοιμούνται από καθό¬ 
λου ως ελάχιστα. Η διαχειριστική συνέλευση της κατάληψης παίρνει λοιπόν την απόφαση να 
κλείνει η κατάληψη στις 3 μετά τα μεσάνυχτα. Όταν όμως αυτή η απόφαση ανακοινώνεται 
στη γενική συνέλευση και, ακόμη χειρότερα, όταν κάποιοι καταλήψιες προσπαθούν να την 
εφαρμόσουν υπάρχουν σοβαρές αντιδράσεις, κυρίως από ανθρώπους που απλά «αράζουν» 
το βράδυ στην κατάληψη. Τελικά, μετά και τις σχετικές λογομαχίες, η απόφαση εφαρμόζεται, 
εξασφαλίζοντας έναν ελάχιστο χρόνο ξεκούρασης σε όσους έμεναν στην κατάληψη το βρά¬ 
δυ. Παράλληλα όμως, αναδεικνύεται ότι ένα μέρος του κόσμου που πλαισιώνει την κατάλη¬ 
ψη την αντιμετωπίζει ως μια εναλλακτική «καλή φάση» χωρίς να αντιλαμβάνεται την συλ¬ 
λογική ευθύνη που αυτή συνεπάγεται. 

Όπως είδαμε το ζήτημα της καλλιτεχνικής δραστηριότητας ως εργασίας δεν συμπεριλήφθη- 
κε αρχικά στους άμεσους στόχους της κατάληψης, ούτε τέθηκε στο δημόσιο λόγο της στη συ¬ 
νέχεια. Μια μειοψηφία των καταληψιών, αναγνωρίζοντας αυτή την έλλειψη, θα διοργανώ- 
σει μέσα στην κατάληψη μια συζήτηση με θέμα «καλλιτέχνης, εργάτης τέχνης ή τι άλλο;» , 
την Τετάρτη 4/2. Παρόλο που πάλι δε θα αποφευχθούν οι αόριστες τοποθετήσεις για «το πε¬ 
ριεχόμενο και την αναγκαιότητα της τέχνης στον καπιταλισμό» θα κατατεθούν χοντρικά δύο 
απόψεις. Η πρώτη προέρχεται κυρίως από καλλιτέχνες, που έχουν μια «επαγγελματική» σχέ¬ 
ση με τον καλλιτεχνικό χώρο, και θα υποστηρίξει ότι υπάρχουν εργασιακά ζητήματα μέσα 
στην καθημερινή δραστηριότητα των καλλιτεχνών που μπορούν να αποτελόσουν ένα πεδίο 
αντιπαράθεσης. Η δεύτερη προέρχεται από μια καλλιτεχνική κολλεκτίβα, που ανήκει στον 
αντιεξουσιαστικό χώρο, και θα υποστηρίξει ότι η «επαγγελματική» εμπλοκή με την τέχνη εί¬ 
ναι εξολοκλήρου αλλοτριωμένη και η μόνη δυνατή μορφή αντίστασης βρίσκεται στη δημι¬ 
ουργία καλλιτεχνικών κολλεκτιβών που έχουν σαφή πολιτικά χαρακτηριστικά και κινούνται 
«έξω από το εμπόρευμα». 

Από την αντιπαράθεση των δύο απόψεων δεν προέκυψε κάποια σύνθεση. Ακόμη χειρό¬ 
τερα, η κατάληψη δε δημοσίευσε κάποιο κείμενο σχετικό με το περιεχόμενο της συζήτησης. 
Αυτό όμως που μας προκάλεσε τη μεγαλύτερη εντύπωση είναι ότι στο κάλεσμα των εισηγη¬ 
τών της συζήτησης να κατατεθούν οι υποκειμενικές εμπειρίες, και από εκεί να εξεταστεί αν ο 
καθένας αντιλαμβάνεται τον εαυτό του ως «καλλιτέχνη» ή «εργάτη τέχνης», ανταποκρίθη- 
καν μόνο δύο άτομα. Η αντίφαση σ'αυτό το σημείο είναι ιδιαίτερα σοβαρή, γιατί ταυτόχρο¬ 
να τα «εργασιακά ζητήματα» αποτελούσαν ένα σημαντικό μέρος των συζητήσεων που γίνο¬ 
νταν στα «πηγαδάκια» της κατάληψης! Επειδή θεωρούμε ότι αυτή η αντίφαση αξίζει ερμη- 

34 Δεν έχουμε τη διάθεση 
αφορισμών πάντως: ακό¬ 
μη και το γεγονός ότι κλήθη¬ 
κε μια συζήτηση για αυτό το 
ζήτημα, δείχνει ότι έχουν γί¬ 
νει βήματα προς την αντίθετη 
κατεύθυνση 



νείας, αλλά και επειδή πιστεύουμε ότι η μη ανάδειξη του ζητήματος 
της εργασίας αποτελεί την πιο σημαντική αδυναμία της κατάληψης 
της Λυρική Σκηνής, θα καταθέσουμε μερικές πρώτες σκέψεις. 

Καταρχάς, δεν έχει νόημα να αναρωτιέται κανείς για το αν η τέχνη 
έχει «διακοσμητικό ρόλο» στον καπιταλισμό. Η τέχνη είναι απαραί¬ 
τητη στον καπιταλισμό για πολλούς λόγους, αλλά κυρίως για έναν: 
αποτελεί μια ανθρώπινη δραστηριότητα από την οποία παράγονται 
τεράστια κέρδη! Γι'αυτόν ακριβώς το λόγο εμφανίζεται η αλλοτρίω¬ 
ση στην καλλιτεχνική δραστηριότητα. ΓΓαυτόν ακριβώς το λόγο είναι 
που οι καλλιτέχνες είναι μέρος της εκμεταλλευόμενης υποκειμενικότη¬ 
τας, και όχι γιατί μπορεί να είναι αλληλέγγυοι με τους «κανονικούς» 
εργάτες την τάδε χρονική στιγμή. Φυσικά, το ζήτημα δεν εξαντλείται 
τόσο εύκολα: μιας και μιλάμε για ένα είδος εργασίας που έχει πολλές 
ιδιαιτερότητες, με πρώτη και καλύτερη τη σχέση του εργάτη τέχνης με 
την ίδια του τη δραστηριότητα, μιλάμε δηλαδή για ένα ιδιόμορφο εί¬ 
δος εκμετάλλευσης. Απέναντι σ'αυτή την εκμετάλλευση, και στην αλ¬ 
λοτρίωση που τη συνοδεύει, η ίδια η καλλιτεχνική κοινότητα έχει συ¬ 
νηθίσει, εδώ και χρόνια, να μην αντιστέκεται κατά μέτωπο αλλά έμμε¬ 
σα, με τη δημιουργία εναλλακτικών καλλιτεχνικών εγχειρημάτων: θε¬ 
ατρικές ομάδες και ομάδες χορού, μουσικά συγκροτήματα, εικαστικές 
κολλεκτίβες, Ιοτν-ύπά^θί κινηματογράφος,... Ένα μωσαϊκό προσπαθει¬ 
ών που επιτρέπει να ανακτηθεί ένα μέρος του χαμένου ελέγχου του 
δημιουργού πάνω στο καλλιτεχνικό προϊόν. Η εμπειρία που αποκομί¬ 
ζει ο εργάτης τέχνης μέσα από αυτά τα εγχειρήματα είναι, από πολιτι¬ 
κή άποψη, σαν το δίκοπο μαχαίρι. Από την μια, η θετική όψη του να 
εκπαιδεύεσαι στην άμεση ικανοποίηση της ανάγκης για έκφραση, στη 
συνεργασία και στην ομαδική δουλειά. Μια όψη που νομίζουμε ότι 
εξηγεί και την αναντιστοιχία ανάμεσα σε αυτά που κατάφερε η κατά¬ 
ληψη και στην έλλειψη πολιτικής/κινηματικής εμπειρίας πολλών κα¬ 
ταληψιών. Από την άλλη, η αρνητική όψη του να έχεις εγκαταλείψει 
το άμεσο πεδίο της ταξικής αντιπαράθεσης και να μη μπορείς να αντι- 
ληφθείς τον εαυτό σου σαν εργάτη τέχνης. 34 

Την ίδια στιγμή η πρόταση των συντρόφων της αντιεξουσίας να 
φτιάξει ο καθένας τη δική του πολιτική/καλλιτεχνική κολλεκτίβα «έξω 
από το εμπόρευμα» είναι αρκετά προβληματική. Πρώτα απ'όλα για¬ 
τί, όσο υπάρχει καπιταλισμός, κυριολεκτικά έξω από το εμπόρευμα εί¬ 
ναι μονάχα οι αμοιβάδες. Κατά δεύτερον γιατί, ενώ, υποτίθεται, ότι η 
δημιουργία της κολλεκτίβας απαντά στο ζήτημα της αλλοτρίωσης που 
βιώνει ο καλλιτέχνης μέσα στο εμπορικό κύκλωμα, η ρημάδα η αλλο¬ 
τρίωση επιστρέφει από την πίσω πόρτα: αφού το ζήτημα της επιβίω¬ 
σης δεν έχει λυθεί θα αναγκαστείς να κάνεις παράλληλα μια «κανο¬ 
νική δουλειά»! Επίσης γιατί είναι λάθος η δημιουργία εναλλακτικών 
καλλιτεχνικών εγχειρημάτων να τοποθετείται αντιθετικά στην πρακτι¬ 
κή της συλλογικής διεκδίκησης (αλλά αυτό είναι μια μεγάλη κουβέ¬ 
ντα...). Από την άλλη, θα ήταν εξίσου λάθος στη συγκεκριμένη χρονι¬ 
κή συγκυρία, και σίγουρα μακριά από τις επιθυμίες των ίδιων των κα¬ 
ταληψιών, η κατάληψη της Λυρικής Σκηνής να έχει «συνδικαλιστικό 
χαρακτήρα» με συγκεκριμένα αιτήματα. Τι θα μπορούσε να γίνει λοι¬ 
πόν; Κατά τη γνώμη μας θα μπορούσε να γίνει ένα πρώτο βήμα: να συ¬ 
ζητηθεί συστηματικά μέσα στην κατάληψη το ζήτημα της καλλιτεχνι¬ 
κής δραστηριότητας ως εργασίας και των ιδιαίτερα επισφαλών σχέσε¬ 
ων εργασίας που επικρατούν στον καλλιτεχνικό χώρο και όσοι κατα¬ 
λήψιες είναι εργάτες τέχνης να εκφράσουν δημόσια λόγο για την ίδια 
την εργασιακή καθημερινότητα τους. Έτσι ώστε, να δημιουργηθεί μια 
βάση για τη δημιουργία συλλογικών αντιστάσεων μέσα στη βιομηχα¬ 
νία του θεάματος στο κοντινό μέλλον. 

Η λήξη της κατάληψης της θα γίνει κυρίαρχο ζήτημα τις δύο τελευταίες μέρες. Οι άνθρω¬ 
ποι που αποτελούσαν τον «πυρήνα» της κατάληψης θα προτείνουν την λήξη της για μια σει¬ 
ρά από λόγους. Αρχικά, είναι βέβαιο ότι όσοι έχουν στηρίξει ενεργά την κατάληψη από την 
αρχή έχουν αρχίσει να φτάνουν στα όρια της φυσικής τους αντοχής - μην ξεχνάμε ότι πα¬ 
ράλληλα με την κατάληψη «έτρεχαν» και όλες οι υπόλοιπες καθημερινές υποχρεώσεις. Υπάρ¬ 
χει ακόμη η ολοένα αυξανόμενη πεποίθηση ότι η κατάληψη έχει πετύχει πολύ περισσότερα 
από τα αναμενόμενα και δεν μπορεί να βρεθεί πολιτικό περιεχόμενο στη συνέχισή της. Επι¬ 
πλέον, η πίεση της διεύθυνσης της Λυρικής Σκηνής έχει αρχίσει να αυξάνεται. Εκτός από την 
έμμεση απόπειρα ανακατάληψης που αναφέραμε, την Πέμπτη 5/2, λίγο πριν την γενική συ¬ 
νέλευση, οι καταλήψιες θα βρούν διαρρηγμένο το χώρο όπου φύλαγαν τα προσωπικά τους 
αντικείμενα όσοι έμεναν εκεί και το βράδυ. Το περιστατικό αυτό, που έμοιαζε υπερβολικά με 
ασφαλίτικου τύπου «προειδοποίηση», θα προκαλέσει σοβαρή αναστάτωση στον «πυρήνα» 
της κατάληψης και θα γείρει τη ζυγαριά υπέρ του να προταθεί η λήξη της κατάληψης. Στις 
2-3 τελευταίες γενικές συνελεύσεις τα πράγματα δεν θα είναι όμως τόσο απλά: υπάρχει ένα 
σημαντικό κομμάτι της συνέλευσης που επιθυμεί να συνεχιστεί η κατάληψη καθώς και αρκε¬ 
τοί που αμφιταλαντέυονται. Η κόντρα που έλαβε χώρα ήταν έντονη με αποτέλεσμα η ίδια η 
διαδικασία της συνέλευσης να «παραλύσει». Σ'εκείνη τη φάση έγινε εμφανές ότι η ομοφωνία 
ως τρόπος λήψης αποφάσεων δεν μπορεί να είναι λειτουργική παντού και πάντα, ιδιαίτερα 
όταν τίθενται «οριακά» ζητήματα. Η διαδικασία ήταν ψυχολογικά εξαντλητική για όποιον 
την παρακολουθούσε, αφού μετά την πάροδο 5 ή 6 ωρών η συνέλευση αδυνατούσε να πάρει 
οποιαδήποτε απόφαση! Επίσης, ήταν εμφανές ότι όσοι πρότειναν τη συνέχιση της κατάλη¬ 
ψης δεν είχαν κάποια σαφή πρόταση για το ποτά θα ήταν η αξία χρήσης τριών ή τεσσάρων 
ημερών κατάληψης ακόμη, ούτε είχαν και την αντίστοιχη πρακτική διαθεσιμότητα. Τελικά, η 
επιμονή των ανθρώπων που αποτελούσαν τον «πυρήνα» της κατάληψης οδήγησε στην από¬ 
φαση της λήξης. 

Η κατάληψη της Λυρικής Σκηνής θα λήξει το απόγευμα του Σαββάτου 7/2: αφού πραγμα¬ 
τοποιηθεί μια ολοήμερη γιορτή δρόμου στην Ακαδημίας, θα ακολουθήσει μια πορεία περί¬ 
που 1000 ατόμων προς το πάρκο Κύπρου και Πατησίων. Στο τελικό τους κείμενο οι καταλή¬ 
ψιες της Λυρικής θα γράψουν: 



«Για 9 μέρες ένα μωσαϊκό ανθρώπων που συναντηθήκαμε το Δεκέμβρη, 
ζυμωθήκαμε μέσα από αμεσοδημοκρατικές διαδικασίες και ενώσαμε 
πολιτική και τέχνη. Δεν διαχωριζόμαστε σε καλλιτέχνες και μη, είμαστε 
ο ανθός της ζωής... Όποιος νομίζει ότι η λήξη της κατάληψης σημαίνει το 
τέλος της ανυπακοής, τζάμπα χαίρεται... Για μας η τέχνη είναι ένα πεδίο 
σύγκρουσης». 


Η «συνέλευση της Λυρικής» θα συνεχίσει να λειτουργεί για τους επόμενους δύο περίπου μή¬ 
νες, προσπαθώντας να δώσει μια συνέχεια στη δράση της κατάληψης, μέχρι την οριστική 
της διάλυση για λόγους που δε γνωρίζουμε. Πάντως, το κατά πόσο η κατάληψη της Λυρικής 
Σκηνής δημιούργησε τις προϋποθέσεις ώστε η τέχνη να γίνει ένα πεδίο σύγκρουσης είναι ένα 
ερώτημα που μένει να απαντηθεί στο μέλλον... 


Α.Α. 

Η εμπειρία της συνέλευσης για 
την Υγεία 


Έχουμε μάθει να αντιλαμβανόμαστε τα ιστορικά φαινόμενα 
ως φωτογραφικά στιγμιότυπα, όχι ως ολοκληρωμένα θέματα. Σαν 
στιγμές κι όχι σαν διαδικασίες. Είναι κι αυτό μια επίδραση πάνω 
μας της αστικής σκέψης. Μιας σκέψης που άσχετα από τις παρα¬ 
φυάδες που ξεφυτρώνουν εδώ και κει από τον κεντρικό της κορμό, 
αμφισβητώντας βασικές ή επιμέρους παραδοχές της, διατηρεί συ¬ 
μπαγή τον προσανατολισμό αυτού του κορμού, δηλαδή την απο¬ 
σπασματικότητα. Με γενικότερους όρους: τον προσανατολισμό 
στο είναι και όχι στο γίγνεσθαι. Στην υπόσταση ως συντελεσμέ¬ 
νο γεγονός, κι όχι στην ύπαρξη που υπόκεται σε διαρκή μετασχη¬ 
ματισμό. Από τη σκοπιά τη δική μας, από τη σκοπιά του κοινωνι¬ 
κού ανταγωνισμού, ένας τέτοιος τρόπος προσέγγισης της κοινωνι- 
κο-ιστορικής πραγματικότητας είναι λάθος (κάτι «χειρότερο κι από 
το έγκλημα», όπως έγραψε κι ένας Κάρολος). 

Πίσω, δίπλα, γύρω και πάντως πριν, από κάθε συλλογική δρα¬ 
στηριότητα, υπάρχουν χιλιάδες μικρές και μεγάλες διαδικασίες, χι¬ 
λιάδες συλλογικά πράττειν, συμπυκνωμένα σε σχέσεις, σε αλληλε¬ 
πιδράσεις, σε συγκρούσεις θεωρητικές και πρακτικές, σε ρήξεις και 
τελικά σε μια ανώτερη σύνθεση πολλών διαφορετικών πραγμάτων. 



Φαινομενικά, η ιστορία της Συνέλευσης για την Υγεία, αρχίζει σε μια μεταμεσονύχτια συ¬ 
ζήτηση μιας ομάδας εργασίας στην κατειλλημένη ΑΣΣΟΕ που ασχολούνταν με την παρέμ¬ 
βαση σε εργασιακούς χώρους. Εκεί μπαίνει για πρώτη φορά στη διάρκεια του Δεκέμβρη το 
ζήτημα της παρέμβασης στους χώρους υγείας: τόσο στους εργαζόμενους στην υγεία, όσο και 
στους ασθενείς. 

Στην πραγματικότητα, η ιστορία αυτής της Συνέλευσης έχει τις ρίζες της σε διάφορες συλλο¬ 
γικές διαδικασίες. Η σημαντικότερη από αυτές συγκροτείται ενάμιση χρόνο πριν, γύρω από 
μια ομάδα γιατρών και τις κόντρες που κάνει ενάντια στη διεύθυνση και στους ρουφιάνους 
της σε ένα κέντρο υγείας στην Αθήνα, σε σχέση με ζητήματα που αφορούν στο χρόνο εργα¬ 
σίας, στο ποιος αποφασίζει σχετικά με την κατανομή καθηκόντων μέσα στην μονάδα υγεί¬ 
ας κλπ. 

Αυτή η ομάδα που κάνει μια πρώτη απόπειρα να βάλει κάποια ζητήματα που αφορούν 
στο ζήτημα της υγείας και της ασθένειας, στο ζήτημα μετανάστες και υγεία, κλπ, αποτελεί τον 
πρώτο πυρήνα ανθρώπων γύρω από τον οποίο θα συγκροτηθεί και θα δουλέψει συστηματι¬ 
κά κάποιους μήνες η «Συλλογικότητα εργαζομένων στην υγεία δειίΐιιε ΒθΠιιιη». Αυτή η συλ- 
λογικότητα, θα καταφέρει να πιάσει πολλά ζητήματα που αφορούν στο χρόνο εργασίας των 
υγειονομικών, στις σχέσεις μεταξύ των διαφόρων κλάδων μέσα στα νοσοκομεία, στα ζητήμα¬ 
τα της επιστημονικής και διοικητικής ιεραρχίας μέσα στους χώρους υγείας, στο ζήτημα της 
έμπρακτης αντιμετώπισης του χρηματισμού, στο ζήτημα της μορφής και του περιεχομένου 
των αγώνων των υγειονομικών, κ.α.(Κάποια από αυτά τα ζητήματα περιλαμβάνονται στην 
προκήρυξη που κυκλοφόρησε λίγες μέρες πριν την αρχή της εξέγερσης του Δεκέμβρη, με τίτ¬ 
λο: Έχουμε πόλεμο, μην το γελάς μωρό μου 35 ). Κι όλα αυτά ενώ υπάρχει σε εξέλιξη μια κινη¬ 
τοποίηση των νοσοκομειακών γιατρών τα τελευταία δύο χρόνια, που μέρος της θέλει να είναι 
η συγκεκριμένη συλλογικότητα, ασκώντας παράλληλα μια άγρια κριτική σε πολλές όψεις 
αυτής της κινητοποίησης 36 . Στο πλαίσιο αυτής της συλλογικότητας (πράγμα που αποτυπώ- 
νεται και στην προκήρυξη που δημοσιεύει, για να τονιστεί πόσο κεντρικό θεωρούσε αυτό το 
ζήτημα), μπαίνει για πρώτη φορά το ζήτημα του αποκλεισμού των ταμείων του νοσοκομείου 
ως μορφή αγώνα, στη διάρκεια των κινητοποιήσεων των γιατρών και του υπόλοιπου υγειο¬ 
νομικού προσωπικού, αντί για τη μέχρι τότε συνήθη πρακτική που χρησιμοποιείται να κλεί- 

νουν οι πόρτες του νοσοκομείου για τους ασθενείς («κλείσι¬ 
μο εφημερίας») και να ανταλλάσουν οι γιατροί μπουνιές με 
τους ασθενείς μπροστά στις πόρτες για το ποιό είναι το επεί¬ 
γον περιστατικό και ποιό όχι (υποτίθεται κλείνει η εφημε¬ 
ρία και εξυπηρετούνται μόνο τα πολύ επείγοντα περιστατι¬ 
κά που επισκέπτονται το νοσομείο). 

Η λογική προώθησης μιας τέτοιας μορφής αγώνα (κατά¬ 
ληψη των ταμείων των νοσοκομείων και άρα δωρεάν είσο¬ 
δος για ασφαλισμένους και -κυρίως-ανασφάλιστους ασθε¬ 
νείς, και μη χρέωση καμιάς εξέτασης) είναι ότι αφενός αυτή 
η κινητοποίηση χτυπάει στη ρίζα της την οικονομική λει¬ 
τουργία του κρατικού θεομού της υγείας, άρα ασκεί πίε¬ 
ση στο κράτος να υποχωρήσει στα αιτήματα των απεργών, 
κι αφετέρου ανοίγει διαύλους επικοινωνίας με τους εργα¬ 
ζόμενους ασθενείς, κάνοντας τους φανερό ότι ο αγώνας 
των υγειονομικών δεν είναι αγώνας μιας συντεχνίας, αλλά 
αγώνας μιας κοινωνικής ομάδας που θέλει να συνδεθεί με 
το κοινωνικό σύνολο, που θέλει να ικανοποιήσει ανάγκες 
όλων των εκμεταλλευόμενων και συλλογικά ταξικά συμφέ¬ 
ροντα, άρα γι'αυτό ζητάει την αλληλεγγύη των χρηστών 
των υπηρεσιών υγείας. 

Δηλαδή, ως μία μορφή/περιεχόμενο αγώνα, που θα συ¬ 
γκρούεται με τις συντεχνιακές λογικές, που θα εφαρμόζει 
την εντολή της συλλογικής απόφασης οε ένα τμήμα της λει¬ 
τουργίας του θεσμού και που θα καταργεί τη λογική της 
υγείας-εμπόρευμα έστω και για κάποιες ώρες. Αυτό εμείς το 
αντιλαμβανόμαστε ως κομμουνισμό στην πράξη, δηλαδή 
ταυτόγχρονα ως αυτονομία και κοινοκτημοσύνη. 

(Ειρρήσθω εν παρόδω: η εξωκοινοβουλετική αριστερά 
που κυριαρχεί στον συνδικαλισμό των γιατρών, επιλέγει 
να προτείνει ως «ακραία» μορφή κινητοποίησης σε διάφο¬ 
ρες απεργίες των γιατρών, αυτό που περιγράψαμε παρα¬ 
πάνω: «να κλείνει τις εφημερίες». Δηλαδή, να κλείνει την 
πόρτα των νοσοκομείων τη μέρα της γενικής εφημερίας 
με γιατρούς που στέκονται μπροστά, περνώντας από κό¬ 
σκινο τους ασθενείς που έρχονται στο νοσοκομείο. Όσους 
από αυτούς τους ασθενείς, οι γιατροί τους αντιλαμβάνο¬ 
νται ως «επείγοντα περιστατικά», τους επιτρέπεται η είσο¬ 
δος οτο νοσοκομείο, στους υπόλοιπους δεν τους επιτρέπε¬ 
ται να εισέλθουν. Με αυτόν τον τρόπο, που υποτίθεται ότι 
χρησιμοποιείται για να στρέψει τους ασθενείς ενάντια στην 
κυβέρνηση, στην πραγματικότητα τους στρέφει ενάντια 
οτους απεργούς γιατρούς. Κι έτοι αποδεικνύει στην πράξη 
την πραγματική της κοινωνική θέση, το ότι αντιλαμβάνε¬ 
ται το ρόλο του γιατρού ως στέλεχος της κρατικής μηχανής 
που θέλει να νέμεται ένα κομμάτι της υπεραξίας που απο¬ 
σπά το κράτος από τους εργαζόμενους, και βέβαια την έλ¬ 
λειψη ευφυΐας που την χαρακτηρίζει (επειδή φυσικά ΜΜΕ 
και ασθενείς στρέφονται τελικά ενάντια στην απεργία). Εν¬ 
νοείται ότι το ζήτημα του κλεισίματος των ταμείων, όπο- 
τε το βάλαμε στις γενικές συνελεύσεις των γιατρών, αντιμε¬ 
τωπιστήκαμε με διάθεση θυμηδίας έως υποκρισίας από τα 
συνδικαλιστικά στελέχη του συνόλου της αριστερός, ανά¬ 
λογα με τους συσχετισμούς δύναμης που είχαμε τη συγκε¬ 
κριμένη στιγμή). 

Μέλη αυτής της συλλογικότητας εργαζομένων στην υγεία, 
είναι αυτά που θα βάλουν το ζήτημα του αποκλεισμού των 

35 Η προκήρυξη αυτή μπο¬ 
ρεί να βρεθεί στην διεύθυν¬ 
ση: ιννντν.τηαΐΒΠ ήαζβ.ΒΙοβεροΙ. 
εοητ/ 2008 / 12 /δ 1 ο§-ρο 3 ΐ.ά 1 πύ 

36 Τα σημαντικότερα ζητήμα¬ 
τα αυτής της κινητοποίησης 
ήταν αυτό του χρόνου εργασί¬ 
ας και των εφημεριών και αυτό 
του μισθού. Στο όνομα μιας δι¬ 
άταξης της ευρωπαϊκής ένω¬ 
σης για τη ρύθμιση του ωρα¬ 
ρίου εργασίας επί δύο χρόνια 
ένα κομμάτι των νοσοκομεια¬ 
κών γιατρών βρέθηκε να κινη¬ 
τοποιείται διεκδικώντας μεί¬ 
ωση του εβδομαδιαίου χρό¬ 
νου εργασίας (που στην συ¬ 
γκεκριμένη περίπτωση μπο¬ 
ρεί να φτάνει και τις 90 ώρες 
την βδομάδα) και των εφημε¬ 
ριών και αύξηση των αποδο¬ 
χών των γιατρών (πραγματι¬ 
κή αύξηση των αποδοχών είχε 
να υπάρξει πάνω από 20 χρό¬ 
νια). Τελικά για διάφορους λό¬ 
γους που δεν είναι του παρό¬ 
ντος να αναλυθούν εδώ, οι νο¬ 
σοκομειακοί γιατροί (με πρω¬ 
τοστατούσα τη συνδικαλιστική 
γραφειοκρατία τους), «αντάλ¬ 
λαξαν» (σε μεγάλο βαθμό) τη 
μείωση των εφημεριών και του 
χρόνου εργασίας με μια αύξη¬ 
ση των αποδοχών τους, κατα¬ 
νεμημένη ιεραρχικά. 




ταμείων του νοσοκομείου στην εν λόγω συζήτηση στην ΑΣΣΟΕ, και μετά στις συνελεύσεις 
που γίνονται στην Βίλα Αμαλίας. Σ'αυτές τις συνελεύσεις, που καλούνται και μέσω των ιντι- 
μίντια, συμμετέχουν τόσο σύντροφοι και συντρόφισσες των ομάδων εργασίας της ΑΣΣΟΕ, 
συνάδελφοι της συλλογικότητας εργαζομένων στην υγεία και γνωστοί τους, άλλοι υγειονο¬ 
μικοί που τις μαθαίνουν από τα ιντιμίντια και διάχυτος κόσμος της εξέγερσης, πολιτικοποι¬ 
ημένος, ή μη, που τον παρέσυρε το ρεύμα των ημερών. 

Προσπαθώντας να οργανωθεί το χάος των ζητημάτων σχετικά με την υγεία και την ασθέ¬ 
νεια, που τίθενται στις πρώτες συζητήσεις, ζητήματα που δεν είχαν τύχει επεξεργασίας παρά 
μόνο στο πλαίσιο μικρών ομάδων, ψηφιακών σελίδων ενημέρωσης (όπως η ιστοσελίδα του 
ημιορόφου που αν και ψηφιακή ιστορία, υπήρξε ένας πυρήνας μιας διαδικασίας που συνέ¬ 
βαλε στη διαμόρφωση και στην εξέλιξη της συνέλευσης για την υγεία), ή στο πλαίσιο αγώνων 
όπως αυτός των υγειονομικών και κατοίκων στο Ζαγκλιβέρι, που αποτέλεσε άλλη μια διαδι¬ 
κασία σημαντικής επίδρασης σε ένα μέρος κόσμου που πάλευε μέσα στους χώρους υγείας, γί¬ 
νεται απόπειρα να συζητηθούν πρακτικές παρεμβάσεις σ'αυτούς τους χώρους από το σύνολο 
του κόσμου που έρχεται μ'αυτό το σκοπό στις συνελεύσεις, αφήνοντας στην άκρη ένα σωρό 
άλλα ζητήματα που αφορούσαν περισσότερο υγειονομικούς ή μέλη των συνελεύσεων με ει¬ 
δικό ενδιαφέρον για τα ζητήματα της υγείας και της ασθένειας 

Από κει και πέρα, πέρα από το καθαρά «τεχνικό» κομμάτι που αφορά στην πρακτική εφαρ¬ 
μογή της ενέργειας (από το ποιο νοσοκομείο είναι «καταλληλότερο» για μια τέτοια ενέργεια, 
μέχρι σε ποιο νοσοκομείο έχουμε σχέσεις συντροφικές ή φιλικές που θα βοηθήσουν τις ενέρ¬ 
γειες μας, κοκ), δύο είναι τα ζητήματα που απασχολούν περισσότερο από κάθε άλλο τις προ¬ 
παρασκευαστικές συζητήσεις των ενεργειών που σχεδιάζουμε. 

Το ένα αφορά το ζήτημα του «τι είμαστε εμείς που θέλουμε να παρέμβουμε στους χώρους 
υγείας;». Είμαστε «υγειονομικοί», είμαστε «εξεγερμένοι», είμαστε «ασθενείς», είμαστε «αναρ¬ 
χικοί», είμαστε «αυτόνομοι», τι είμαστε; 

Το δεύτερο που αρθρώνεται διαλεκτικά με το προηγούμενο, είναι το «ποιο είναι το νόημα 
που δίνουμε σ' αυτή την παρέμβαση μας;». Είναι μια «παρέμβαση που θα φέρει το πνεύμα 
του Δεκέμβρη σε ένα χώρο εργασίας», είναι μια «μορφή αλληλεγγύης στον αγώνα των υγει¬ 
ονομικών», είναι ένας «ακτιβισμός», είναι μια «μορφή διαμαρτυρίας ασθενών ενάντια στην 
εξουσία του γιατρού και στην εμπορευματοποίηση της υγείας», είναι «κάτι που θέλει να πάει 
παρακάτω από τον ακτιβισμό», τι είναι; 

Οι απαντήσεις -κυριολεκτώντας: οι μη-απαντήσεις ή οι μισοπαντήσεις- που δώσαμε ως συ¬ 
νέλευση για την υγεία, σ'αυτά τα δύο ζητήματα καθόρισαν σε μεγάλο βαθμό και το εύρος των 
παρεμβάσεων μας και πολύ περισσότερο την περαιτέρω εξέλιξη αυτής της διαδικασίας. Επει¬ 
δή στην πραγματικότητα οριστικές απαντήσεις δε δώσαμε σ'αυτά τα ζητήματα. Αυτό που 
επιλέξαμε ως συνέλευση ήταν να βρούμε εκείνες τις κοινές τομές της θεωρητικοπρακτικής 
δραστηριότητας που θα διατηρούσαν τον αά-Κοε χαρακτήρα της αρχικής διαδικασίας (που 
μην ξεχνάμε, συγκροτήθηκε με σκοπό να διαχύσει την εξέγερση στους χώρους υγείας), και τη 
συνοχή της στη βάση αυτού του στόχου, τομές που αφορούσαν περισσότερο ένα συγκερασμό 
καμιά φορά και αντιθετικών και αντιφατικών απόψεων (π.χ λέγανε κάποιοι γιατροί «εμένα 
δεν με ενδιαφέρει ο αγώνας των γιατρών γιατί είναι συντεχνιακός, θέλω να παρέμβω ως χρή¬ 
στης υπηρεσιών υγείας στο νοσοκομείο»), παρά μια συνδιαμόρφωση μιας συνθετικής θέσης 
στην βάση της εξαντλητικής συζήτησης. Στην προκήρυξη που μοιράζαμε στη διάρκεια των 
αποκλεισμών, αποτυπώνεται καταφανώς το πνεύμα αυτής της κατάστασης 37 . 

Για παράδειγμα κάποιοι από μας θελήσαμε να παρέμβουμε στα νοσοκομεία -ειδικά στο 
δεύτερο αποκλεισμό των ταμείων που συνέπεσε με ακόμα ένα επεισόδιο της κινητοποίησης 
των γιατρών- ως υγειονομικοί, ως αγωνιζόμενοι γιατροί (σε σχέση πάντα με την κριτική στά¬ 
ση που διατηρούσαμε για τη συγκεκριμένη κινητοποίηση), αναδεικνύοντας μια διαφορετική 
μορφή αγώνα, βάζοντας το ζήτημα αυτής της μορφής και του περιεχομένου του αγώνα, στις 
γενικές συνελεύσεις των νοσοκομείων και παλεύοντας το ενάντια στη γραφειοκρατία των 
συνδικαλιστικών οργάνων των γιατρών, προπαγανδίζοντας κατόπιν αυτές μας τις ενέργει¬ 
ες με αφισοκολλήσεις και μοίρασμα προκηρύξεων οε όλους τους χώρους υγείας της Αθήνας 
(δημόσιους και ιδιωτικούς), κι όλα αυτά στην βάση της λογικής που αναλύσαμε παραπάνω, 
σε σχέση με τη συγκεκριμένη μορφή/περιεχόμενο αγώνα. Σκοπός μας ήταν να μην μείνουν 
αυτές οι ενέργειες ως κάτι θεαματικό, ή έστω ως ένας «καλός ακτιβισμός» κάποιων -λίγο έως 


37 Στην διεύθυνση : ΗΟρ://δ-γβθίαδ.Μο^ΒροΙεοιη, μπορούν να βρεθούν οι προκηρύξεις που μοιράστη¬ 
καν κατά την διάρκεια των αποκλεισμών των ταμείων των νοσοκομείων. 

πολύ- πολιτικοποιημένων, αλλά να γίνουν στο μέλλον μια συλλογική κατάκτηση ενός κομ¬ 
ματιού των εκμεταλλευόμενων που αγωνίζονται μέσα στα νοσοκομεία. 

Το κομμάτι που αφορά στην εκτέλεση των αποφάσεων της κατάληψης των ταμείων των νο¬ 
σοκομείων, θα το πιάσουμε συνοπτικά. Αυτοί που είναι δρώντα κοινωνικά υποκείμενα, κομ¬ 
μάτι του ανταγωνισμού, μπορούν να κατανοήσουν τι χρόνος και τι δέσμευση κρύβεται πίσω 
από ένα πανό που γράφει «Δεν πληρώνω, δεν πληρώνω» μπροστά σ'ένα ταμείο νοσοκομεί¬ 
ου, τι συλλογική ευφυΐα προϋποθέτει μια ενέργεια μερικών ωρών κι όχι ένας ακτιβισμός κά¬ 
ποιων λεπτών, τι ικανότητες οργάνωσης και επικοινωνίας απαιτούν ζητήματα που αφορούν 
από την οργάνωση της περιφρούρησης της ενέργειας μέχρι την εύρυθμη λειτουργία όλων 
των άλλων λειτουργιών του νοσοκομείου -πλην της οικονομικής-, από το να κερδηθεί η συ¬ 
μπαράσταση και άρα η συμμετοχή των εργαζομένων στο νοσοκομείο (μέρα γενικής εφημε¬ 
ρίας, μην το ξεχνάμε), μέχρι να προπαγανδιστεί στους ασθενείς αυτή η ενέργεια όχι ως έργο 
κάποιων «πολιτικοποιημένων τσακαλιών», αλλά ως πρακτική κάποιων εκμεταλλευόμενων, 
που θέλησαν να πάρουν στα χέρια τους την υπόθεση που αφορά στην υγεία και στην ασθέ¬ 
νεια τους, έστω σε κάποιο κομμάτι της, έστω για μερικές ώρες. 

Οι ασθενείς, οι εκμεταλλευόμενοι χρήστες υγείας, υποδέχτηκαν με ενθουσιασμό αυτό που 
κάναμε. Βρήκαμε την ευκαιρία να πιάσουμε πολλές συζητήσεις, έστω και σε προσωπικό επί¬ 
πεδο και μάλιστα σε δύσκολες συνθήκες: φανταστείτε κάποιον συνοδό ασθενή την ώρα της 
αναμονής στον αξονικό τομογράφο με την προσμονή μιας απάντησης αν έχει καρκίνο στον 
εγκέφαλο ο συγγενής του, να συζητάει για το «πώς θα μπορέσουμε να ξαναεπινοήσουμε το 
σχέδιο της κοινωνικής απελευθέρωσης, εφόσον η έμπρακτη εφαρμογή ενός κάποιου κομμου¬ 
νισμού πήγε κατά διαόλου στο ανατολικό μπλοκ». Βρήκαμε την ευκαιρία να ανοίξουμε πολ¬ 
λά ζητήματα από το φακελάκι μέχρι τις εργασιακές συνθήκες στα νοσοκομεία, βρήκαμε την 
ευκαιρία να νομιμοποιήσουμε στην πράξη το σύνθημα : οι ανάγκες μας πάνω από τις ανά¬ 
γκες του κράτους και του κεφαλαίου. Πολλοί εργαζόμενοι επίσης είδαν θετικά αυτές τις πα¬ 
ρεμβάσεις μας: και γλιτώνανε δουλειά και στο κάτω-κάτω δεν διαφωνούσαν μ'αυτά που λέ¬ 
γαμε. Αντίθετα, συνδικαλιστικά στελέχη από όλο το φάσμα του πολιτικού σώματος, ακόμα 
και της άκρας αριστερός ή της αντιεξουσίας, είτε αδιαφόρησαν, είτε δε συμμετείχαν όντας 
εργαζόμενοι στα νοσοκομεία που παρεμβήκαμε, είτε μας επιτέθηκαν λεκτικά. Δεν περιμένα¬ 
με κάτι διαφορετικό, αυτός είναι ο ρόλος τους. Επίσης, αρκετοί γιατροί, ιεραρχικά ανώτεροι, 
αλλά όχι μόνο, πέρα από την αμηχανία ενώπιον αυτού που εκτυλισσόταν μπροστά τους, μας 
αντιμετώπισαν εχθρικά. Ήταν απόλυτα λογικό. Έχουμε διαφορετικά ταξικά συμφέροντα, η 
διαμαρτυρία μας στρεφόταν και εναντίον τους. 

Δεν θα χαρακτηρίζαμε παράδοξο το γεγονός ότι ακόμα και άνθρωποι που συμμετείχαν σε 
όλη την έκταση αυτών των εγχειρημάτων δεν κατάφεραν να συλλάβουν τη σημασία τους, τα 
αντιμετώπισαν ως απλώς «μια καλή φάση». Έτσι γίνεται συνήθως. Σπανίως οι άνθρωποι, τα 
ιστορικά υποκείμενα, μπορούν να συλλάβουν μέχρι τέλους αυτό που οι ίδιοι κάνουν συλλο¬ 
γικά μια συγκεκριμένη ιστορική στιγμή. 

Η συνέλευση για την υγεία δεν μπόρεσε να κάνει έναν πλήρη απολογισμό των πεπραγμέ¬ 
νων της. Μέσα στη δίνη του Δεκέμβρη που συνεχιζόταν το Γενάρη, το Φλεβάρη και το Μάρ¬ 
τη, βρέθηκε να προσπαθεί να αποσαφηνίζει τον προσανατολισμό της, ενώπιον εξελίξεων που 
έτρεχαν. 

Τα δύο κεντρικά ερωτήματα που την ταλάνιζαν ενώπιον των ενεργειών κατάληψης των 
νοσοκομείων, απέκτησαν μια νέα υλική υπόσταση, μετά από αυτές τις ενέργειες, πάνω οτην 
προβληματική του «τι κάνουμε από εδώ και πέρα». Μετασχηματιζόμαστε σε μια συνέλευση 
εργαζομένων οτην υγεία και αλληλέγγυων που προσπαθούμε να παρέμβουμε στους αγώνες 
που γίνονται στους χώρους υγείας, που προσπαθούμε να πιάσουμε ζητήματα που αφορούν 
οτην υγεία και στην ασθένεια αλλά όχι μέσα από το συνήθη ακαδημαϊκό αυνανισμό του επα¬ 
ναστατικού χώρου, αλλά ανοίγοντας τα ως έμπρακτα ζητήματα, ως ζητήματα ζωτικά για την 
ζωή των εκμεταλλευόμενων; Ή μετασχηματιζόμαστε οε μια διαδικασία ανθρώπων που θέ¬ 
λουν να πάρουν την υγεία τους στα χέρια τους, που θα προσπαθήσει να βάλει τα ζητήματα 
της υγείας και της ασθένειας σε μια εναλλακτική προοπτική, ανοίγοντας ένα «κοινωνικό ια¬ 
τρείο», και προσπαθώντας να παρέμβει μέσα σε μια κοινότητα; 

Στην πραγματικότητα, οι προβληματικές αυτές δε στάθηκε δυνατό να συζητηθούν οε βά¬ 
θος. Ρόλο σ'αυτό παίξανε τόσο μικροπολιτικές σκοπιμότητες, χειρισμοί κλπ 38 που γίνανε 


38 Περισσότερα σε σχέση με αυτό το ζήτημα μπορεί να βρεθούν σε ένα κείμενο με τίτλο : «Σχετικά με 
την διάσπαση της Συνέλευσης για την υγεία», το οποίο κυκλοφορεί σε αυτοδιαχειριζόμενουςχώρους. 

μέοα στην συνέλευση, όσο όμως και η ροπή ενός κομματιού της συνέλευσης που απέμεινε μετά τις ενέρ¬ 
γειες στα νοσοκομεία, προς τον εναλλακτισμό και προς την ιδεολογική αντιμετώπιση της πραγματικό¬ 
τητας. Ενός κομματιού που ο σκληρός πυρήνας του υπήρχε και πριν το Δεκέβρη ως φιλικές πιο πολύ 
σχέσεις, παρά σαν πολιτική διαδικασία, και που είχε γνωριστεί γύρω από την ιστορία Μη-κυβερνητικών 
οργανώσεων, όπως οι γιατροί χωρίς σύνορα, και που η ιδεολογία και η πρακτική του, ταίριαζε σε μεγά¬ 
λο βαθμό με τον ιδεολογικό προσανατολισμό ενός μέρους της συνέλευσης. 

Αν και τα πράγματα είναι αρκετά πιο πολύπλοκα από αυτά που προσπαθούμε να συμπυκνώσουμε 
σ'αυτές τις γραμμές, ο λόγος που το πιο κινηματικό και λιγότερο ιδεολογικό κομμάτι αυτής της συνέ¬ 
λευσης ηττήθηκε, σχετίζεται με το γεγονός ότι δεν είχε πριν το Δεκέμβρη διαμορφώσει τους όρους ενός 
συνεκτικού συνόλου σχέσεων, που την κρίσιμη στιγμή θα κατέφασκαν στο δύσκολο και μη-ιδεολογικό 
προσανατολισμό της συνέλευσης. 

Επειδή, αν κάποιος το δει με ευρύτερους όρους, και εμείς, ως κομμάτι που επέλεξε την πρώτη επιλο¬ 
γή μετασχηματισμού, δεν είχαμε καμιά εχθρικότητα απέναντι στην παρέμβαση στην κοινότητα, απένα¬ 
ντι στην εμπλοκή των ίδιων των ασθενών στις διαδικασίες που αφορούν στην υγεία και στην ασθένεια 
τους. Αντίθετα, είμασταν απέναντι σε μια λογική που έλεγε «κλεινόμαστε μέσα σε μια κατάληψη πολι¬ 
τικοποιημένων υποκειμένων, που έχει σαν παράρτημα της ένα χώρο υγείας, και περιμένουμε τους αν¬ 
θρώπους να έρθουν για να τους δείξουμε την αυτοοργάνωση στην υγεία». Μια ιδεολογική κατά βάση 
λογική, που δεν έχει τη στοιχειώδη ευφυΐα να αντιληφθεί ότι οι εκμεταλλευόμενοι δεν θα έρθουν ποτέ 
σε εμάς για τις όμορφες ιδέες μας -αντίθετα: πρέπει εμείς να πάμε για να συνδεθούμε μαζί τους-, αλλά 
επειδή έχουμε να τους προτείνουμε κάτι που θα αλλάζει την καθημερινότητα τους, κάτι που ικανοποιεί 
ανάγκες και επιθυμίες τους (όπως και τις δικές μας άλλωστε). 

Η συνέλευση για την υγεία, περιορισμένη στο μισό της αρχικής της σύνθεσης, που αποφάσισε, σχέδι¬ 
ασε, οργάνωσε και εκτέλεσε την κατάληψη στα ταμεία των νοσοκομείων, διασπάστηκε. Το ένα κομμάτι 
έμεινε στην κατάληψη Πατησίων και Σκαραμαγκά και το μεγαλύτερο κομμάτι της πήγε στην κατάλη¬ 
ψη του ΠΙΚΠΑ στα Πετράλωνα. Ακολουθώντας το καθένα το δικό του δρόμο. 

Που θα τον κρίνει κάποτε η ιστορία του ανταγωνισμού, ας μην γελιώμαστε. 


ΗοΒο 
I. Β. 


52 


Συμπεράσματα 


"Οι προλεταριακές επαναστάσεις [...] 
κάνουν αδιάκοπη κριτική στον ίδιο τον 
εαυτό τους, διακόπτουν κάθε στιγμή την 
πορεία τους, γυρίζουν πάλι σε κείνο που 
φαίνεται πως έχει πραγματοποιηθεί για να 
το ξαναρχίσουν από την αρχή, χλευάζουν με 
ωμή ακρίβεια τις ασυνέπειες, τις αδυναμίες 
και τις ελεεινότητες που παρουσιάζουν 
οι πρώτες δοκιμές τους, φαίνονται πως 
ξαπλώνουν κάτω τον αντίπαλο τους μόνο για 
ν' αντλήσει καινούριες δυνάμεις από τη Γη 
και να σηκωθεί μπροστά τους πιο γιγάντιος, 
οπισθοχωρούν ολοένα μπροστά στην 
απροσδιόριστη απεραντοσύνη των ίδιων των 
σκοπών τους, ώσπου να δημιουργΐ]θούν οι 
όροι που κάνουν αδύνατο κάθε ξαναγύρισμα 
και οι ίδιες περιστάσεις φωνάζουν: 

IIία ΚΙιοάιΐΒ, Ηίε $αΙΙα 
Ηίετ 131 άίε Κόβε, Ιιίετ ίαιιζε» 39 

Καρλ Μαρξ, 
«Η 18η Μπρυμαίρ του Λουδοβίκου 
Βοναπάρτη» 



39 «Ιδού η Ρόδος, ιδού και το πήδημα 
Εδώ είναι το ρόδο, εδώ χόρεψε» 


Εισαγωγή 


Υπάρχουν οτιγμές μέοα οτην κίνηοη του κοινωνικού ανταγωνισμού που μπορούν να χα¬ 
ρακτηριστούν ιστορικές με όλη τη σημασία της λέξης. Μια τέτοια ιστορική στιγμή ήταν η εξέ¬ 
γερση του Δεκέμβρη. Το πρόβλημα, βέβαια, με αυτές τις ιστορικές στιγμές είναι ότι μπορεί 
να «γίνουν ιστορία», δηλαδή παγωμένες στιγμές, αποκομμένες από την υπόλοιπη ιστορική 
κίνηση. Ιστορία, ιστορική κίνηση... αν δούμε πίσω από το βαρύγδουπο χαρακτήρα τέτοιων 
εκφράσεων, θα δούμε ότι τελικά η ιστορία δεν είναι παρά η κίνηση των εκμεταλλευόμενων 
μέσα και ενάντια στις σχέσεις εκμετάλλευσης και κυριαρχίας, εν τέλει το αποτέλεσμα της δρα¬ 
στηριότητας πραγματικών υποκειμένων που αγωνίζονται, γνωρίζουν νίκες και ήττες, αδρα¬ 
νούν, οπισθοχωρούν, για να πάρουν άλλοι τη θέση τους στο πεδίο του αγώνα με νέα όπλα 
κοκ. Συστατικό στοιχείο αυτής της κίνησης θα πρέπει να είναι ο συλλογικός αναστοχασμός, 
η κριτική επεξεργασία και η αντιπαράθεση απόψεων και ερμηνειών, ώστε τέτοιες ιστορικές 
στιγμές, όπως ο Δεκέμβρης, να έχουν ανταγωνιστική αξία χρήσης και στο μέλλον και να μη 
μετατραπούν σε ιστορικά απολιθώματα, σε ψηφίδες στο «πάνθεον της εξέγερσης», που «πα¬ 
ντού και πάντα» περιμένει να έρθει στο προσκήνιο της ιστορίας. 

©α είναι ήδη σαφές για όποιον/ α έχει αντέξει την ανάγνωση μέχρι εδώ ότι η μέθοδος που 
επιλέξαμε είναι η καταγραφή και κριτική συζήτηση βιωμένων εμπειριών από διάφορες φά¬ 
σεις και τόπους της εξέγερσης. Πάνω στη βάση αυτών των συζητήσεων προσπαθήσαμε να 
εξάγουμε ορισμένα πιο γενικά συμπεράσματα, σε σχέση με το τι έγινε και τι δεν έγινε το Δε¬ 
κέμβρη, ποιες ήταν οι ελλείψεις και τα όρια, ποιες νέες μορφές και περιεχόμενα αγώνα γεν¬ 
νήθηκαν, αλλά και ποιες παλιές αντιλήψεις και νοοτροπίες (δεν) πέθαναν. Πρέπει να έχου¬ 
με πάντα στο μυαλό μας ότι από την πλευρά του ανταγωνιστικού κινήματος, ο Δεκέμβρης 
ήταν μια τομή μέσα στη συνέχεια. Ως συνέχεια, μεγέθυνε, ως φακός, ήδη υπαρκτές δυνατότη¬ 
τες, αλλά και αδυναμίες. Ως συνέχεια, τα αίτια του Δεκέμβρη θα πρέπει να αναζητηθούν στη 
συγκεκριμένη κοινωνικοϊστορική φάση του ανταγωνισμού στην οποία βρισκόμαστε. Ταυτό¬ 
χρονα, όμως, ως τομή ανέδειξε νέες δυνατότητες, έθεσε καινούρια προβλήματα, δημιούργησε 
το έδαφος για αμφισβήτηση καθιερωμένων αντιλήψεων και πολιτικών στάσεων. 

«...Ψάξε, ψάξε, δε θα το βρετς»: Περί της ανυπαρξίας αιτημάτων 


Μια από τις κύριες κατηγορίες που εκτοξεύθηκαν εναντίον της εξέγερσης ήταν η «απουσία 
περιεχομένου και λόγου» που συνήθως ταυτίζεται με την «απουσία συγκεκριμένων στόχων ή 
αιτημάτων». Γι' αυτό στην καλύτερη περίπτωση επιχειρήθηκε η «πολιτικοποίηση» της εξέγερ¬ 
σης με αιτήματα όπως ο «αφοπλισμός της αστυνομίας» και το «κάτω η κυβέρνηση», τα οποία 
δε βρήκαν απήχηση πέρα από αυτούς που τα έλεγαν, ενώ στη χειρότερη η εξέγερση λοιδωρή- 
θηκε ως «τυφλή», «άναρθρη» κοκ. 

Καταρχήν, θα πρέπει να ξεδιαλύνουμε αυτή τη σύγχυση. Η απουσία αιτημάτων, δηλα¬ 
δή ρητών και εκπεφρασμένων απαιτήσεων προς τους διαχειριστές της εξουσίας, δεν ταυτίζε¬ 
ται με την απουσία περιεχομένου. Γενικά μιλώντας, τα αιτήματα που αναδύονται μέσα από 
τους κοινωνικούς αγώνες αποτυπώνουν συνήθως, έστω και τεθλασμένα τις περισσότερες φο¬ 
ρές, τις επιθυμίες και τις ανάγκες των αγωνιζόμενων σε μια δεδομένη συγκυρία, συμπυκνώ¬ 
νουν ένα συσχετισμό δυνάμεων εντός του κινήματος. Από εκεί και πέρα, όμως, σε κινήμα¬ 
τα, σε αγώνες, αναπτύσσεται στο εσωτερικό τους, έστω και μειοψηφικά, ένας πλούτος κοινω¬ 
νικών σχέσεων που συχνά ξεπερνά τα συγκεκριμένα αιτήματα του αγώνα. Πέρα από τα αι¬ 
τήματα, συχνά περισσεύει ένα ριζοσπαστικό υπόλοιπο που ούτε ανάγεται ούτε εγκλωβίζεται 
σε αυτά. Σε πολλές περιπτώσεις αυτό το μη αιτηματικό περιεχόμενο είναι που καθορίζει και 
τη ριζοσπαστικότητα ενός αγώνα, χωρίς αυτό να σημαίνει ότι τα αιτήματα έχουν προσχη¬ 
ματικό χαρακτήρα ή ότι δεν έχει σημασία η ικανοποίησή τους. Για παράδειγμα, το πρόσφα¬ 
το φοιτητικό κίνημα είχε ως κύρια αιτήματα το «Όχι στο Νόμο - Πλαίσιο» και το «Όχι στην 
αναθεώρηση του άρθρου 16». Από την άλλη, όμως, βλέπαμε ότι σε επίπεδο δρόμου και δρά¬ 
σεων, σε επίπεδο καταλήψεων και συνελεύσεων, αναπτύσσονταν μια πληθώρα συμπεριφο¬ 
ρών και επιθυμιών, εκφραζόταν μια οργή, που μπορεί να μην έπαιρνε τις περισσότερες φο¬ 
ρές μια σαφή και ρητή μορφή, αλλά ήταν πάντως κάτι περισσότερο από ένα απλό «όχι στο ν. 
πλαίσιο». «Αυτός ο νόμος είναι μόνο η αφορμή, ενάντια σε ένα σύστημα που κλέβει τη ζωή», 
φωνάζαμε μαζί με άλλους στις διαδηλώσεις του 2006-7. 

Υπάρχει, όμως, και η αντίστροφη παγίδα. Η ταύτιση, η μέτρηση της ριζοσπαστικότητας ή 
μη ενός αγώνα με την απουσία αιτημάτων. Ούτως ή άλλως, μία από τις αντιλήψεις που επι¬ 
κρατούν σε τμήμα του ριζοσπαστικού χώρου είναι η απόρριψη των μερικών αιτημάτων ως 
ρεφορμιστικών, αντίληψη που στον ένα ή τον άλλο βαθμό ενισχύθηκε με την εξέγερση. Αν 
και μια τέτοια στάση είναι κατανοητή μετά από μια εξέγερση ως συναισθηματική αντίδρα¬ 
ση στην επιστροφή στην κανονικότητα, στη «συνηθισμένη ταξική πάλη», σε πολιτικό επίπε¬ 
δο αποτελεί πηγή παραγωγής ψευδοδιπόλων (αγώνες με αιτήματα νδ αγώνες χωρίς αιτήμα¬ 
τα) και ιδεολογικών διαχωρισμών. Το ζήτημα της σύνδεσης του μερικού με το γενικό, το ζή¬ 
τημα της ριζοσπαστικοποίησης των καθημερινών αγώνων, που θα ξεφεύγει από τη Σκύλλα 
της πρωτοποριακής λογικής, της εμφύτευσης έτοιμων συνολικών προταγμάτων με ιδεολογι¬ 
κούς όρους και τη Χάρυβδη της υποτίμησης των αγώνων χάριν της...«επανάστασης» παρα¬ 
μένει ένα ανοικτό ζήτημα, το οποίο σε καμία περίπτωση δε θεωρούμε ότι «έκλεισε» με την εξέ¬ 
γερση . Και στις δύο περιπτώσεις η συζήτηση περί της κεντρικότητας της ύπαρξης ή ανυπαρξί¬ 
ας αιτήματος αφενός παραμένει σε ένα τυπικό επίπεδο χάνοντας το ουσιαστικό στοιχείο που 
είναι οι πραγματικές κοινωνικές σχέσεις που αναπτύσσονται στο εσωτερικό ενός κινήματος, 
αφετέρου έχει ως οδηγό όχι το τι πραγματικά κάνουν οι εκμεταλλευόμενοι μέσα στην αντι¬ 
φατική τους κίνηση, αλλά το τι θα έπρεπε να κάνουν, με βάση το σχέδιο που έχουν καταστρώ- 
σει οι πολιτικές «πρωτοπορίες» στο κεφάλι τους. 

Ο Δεκέμβρης δε διατύπωσε κάποιο αίτημα γιατί δεν υπήρχε η επιθυμία για κάτι τέτοιο. Δη¬ 
λαδή, δεν εξέφρασε κάποιο ρητό αίτημα, επειδή ήταν μια αντιθεσμική μορφή πολιτικής και 
δεν ήθελε να μιλήσει με τη γλώσσα των θεσμών. Η υποκειμενικότητα της εξέγερσης ήταν δι¬ 
άχυτη και κοινωνικά διευρυμένη, κάτι που, ούτως ή άλλως, καθιστούσε δύσκολη έως αδύνα¬ 
τη τη διατύπωση αιτημάτων που συνήθως έχουν μερικό, κλαδικό ή τοπικό υποκείμενο απεύ- 
θυνσης. Επιπλέον, όταν ένας μπάτσος σκοτώνει ένα παιδί σε συνθήκες καθόλου άσχετες με 
κινηματικές αντιπαραθέσεις (Εξάρχεια, μηδενική ανοχή και καταστολή απέναντι στους αγώ¬ 
νες της νεολαίας) δημιουργούνται οι συνθήκες μιας οξείας σύγκρουσης που δεν μπορεί να εκ¬ 
φραστεί με κάποιου είδους κεντρικό αίτημα. Οι μπάτσοι σκοτώνουν έναν από εμάς και εμείς 
απαντάμε καταστρέφοντας, καίγοντας και λεηλατώντας τα εμπορευματικά κέντρα των πό¬ 
λεων. Ποτό θα μπορούσε να είναι το αίτημα; «Απαιτούμε από το κράτος να μη μας σκοτώ¬ 
νει»; Δεν ακούγεται γελοίο; Αυτό δε σημαίνει ότι μια εξέγερση δεν έχει διακυβεύματα, αιτίες 


54 



και περιεχόμενα. Το αν αυτά εκφράζονται και μέσω αιτημάτων εξαρτάται από τις ιδιαίτερες 
συγκυρίες της κάθε περίπτωσης. Μπορεί τις πρώτες μέρες της εξέγερσης του Δεκέμβρη να μην 
είχαμε αιτήματα, όσο υποχωρούσε όμως ο πόλεμος στους δρόμους, διαμορφώθηκαν δυο δια- 
κυβεύματα κι ας μην ονομάστηκαν ακριβώς αιτήματα: 1. Απελευθέρωση των συλληφθέντων 
της εξέγερσης. 2. Αλληλεγγύη οτην Κ. Κούνεβα. 

Οι εξεγερμένοι, με τη δράση μας καταφέραμε να ανοίξουμε ένα ρήγμα στη ροή της κανο¬ 
νικότητας, να απελευθερώσουμε έδαφος από την εξουσία δημιουργώντας τις προϋποθέσεις 
για συνάντηση και πραγματική επικοινωνία. Τις μέρες της εξέγερσης ήταν διάχυτη η αίσθη¬ 
ση ότι μετά από τόσα χρόνια σιωπής και βουβής απομόνωσης υπάρχει επιτέλους η απελευθε¬ 
ρωτική δυνατότητα να τεθούν επί τάπητος όσο το δυνατόν περισσότερα ζητήματα της καθη¬ 
μερινότητας. Βλέποντας εκ των υστέρων την κατάσταση εκείνων των ημερών (και τονίζουμε 
το «εκ των υστέρων», για να μην το παίζουμε «μετά Χριστόν προφήτες»), ένα «έλλειμμα» της 
εξέγερσης, αν επιτρέπεται ο όρος, ήταν η αδυναμία να αρθρωθούν συγκεκριμένα οι επιθυ¬ 
μίες και οι ανάγκες, να οριστούν τα επίδικα ζητήματα, να προκύψουν κοινωνικά ριζώματα 
με τέτοια διάρκεια και έκταση που θα επέτρεπαν να δώσουμε τις μικρές και μεγάλες μάχες 
ενάντια στα αφεντικά από καλύτερη θέση μετά την υποχώρηση της εξέγερσης. 

Εν τέλει, θα μπορούσαμε να πούμε ότι ο Δεκέμβρης δε ζητούσε τίποτα, αλλά ταυτόχρονα 
ζητούσε τα πάντα. Αυτή ήταν μια αντίφαση, η οποία δεν επιλύθηκε μεν, αλλά τουλάχιστον 
οι όροι της τέθηκαν πρακτικά δε, προς γνώση και συμμόρφωση της ανταγωνιστικής υποκει¬ 
μενικότητας στο μέλλον. 


Η εξέγερση ως κριτική: δημόσια τάξη - εμπόρευμα - πολιτική 


Η εξέγερση, λοιπόν, όχι μόνο είχε λόγο και γλώσσα, αλλά είπε και πάρα πολλά. Η γλώσ¬ 
σα της εξέγερσης εξαπλώθηκε ταχύτατα και όσα είπε έγιναν κατανοητά τόσο στους εκμεταλ¬ 
λευόμενους, όπως φαίνεται και από τις δεκάδες κινήσεις αλληλεγγύης σε πολλές χώρες του 
κόσμου, όσο και οτην εξουσία. Τόσο σε εθνικό επίπεδο - η αντιεξέγερση αποτελεί τον καμβά 
που φωτίζει πολλές από τις κινήσεις του ελληνικού κράτους από το Δεκέμβρη και μετά - όσο 
και σε παγκόσμιο - όπως φαίνεται για παράδειγμα από την απόσυρση του νέου νομοσχεδί¬ 
ου για τη δευτεροβάθμια εκπαίδευση στη Γαλλία τον περασμένο χειμώνα λόγω του φόβου 
εξάπλωσης της εξέγερσης και στη γαλλική κοινωνία. Το περιεχόμενο του λόγου θα πρέπει να 
αναζητηθεί τόσο στην πληθώρα των προκηρύξεων που κυκλοφόρησαν εκείνες τις μέρες όσο 
και γενικότερα στην κριτική που άσκησαν οι εξεγερμένοι με τις πρακτικές τους. 

Η εξέγερση ήταν μια διευρυμένη επίθεση και απαξίωση της ιδεολογίας της ασφάλειας. 
Η διάχυση μαζικών συμπεριφορών απείθειας και πρακτικών συλλογικής, κοινωνικής αντιβί- 
ας ξέφυγε από τα στερεότυπα των «ειδικών της βίας» ή από τη βεντέτα «αστυνομίας-χώρου», 
όπως έχει κωδικοποιηθεί ο πόλεμος χαμηλής έντασης μεταξύ μιας μερίδας της νεολαίας της 
μητρόπολης και της αστυνομίας. Η ασφάλεια, ήδη από την προηγούμενη δεκαετία με τη δαι- 
μονοποίηση/ποινικοποίηση των μεταναστών, αλλά και με μεγαλύτερη ένταση από τις αρ¬ 
χές αυτής της δεκαετίας ως «πόλεμος κατά της τρομοκρατίας» είναι από τους κύριους υλι¬ 
κούς και ιδεολογικούς μηχανισμούς του σύγχρονου κράτους για τη διαχείριση των κοινω¬ 
νικών σχέσεων. Έρχεται να υποκαταστήσει τους μηχανισμούς διαμεσολάβησης/ελέγχου της 
σοσιαλδημοκρατίας που έχουν περιπέσει σε σχετική αχρηστία, να διασπείρει την ανασφά¬ 
λεια αναλαμβάνοντας ταυτόχρονα τη διαχείριση της με στόχο τον έλεγχο ενός προλεταριά¬ 
του που γίνεται όλο και πιο κινητικό, όλο και πιο υποτιμημένο, όλο και πιο απρόβλεπτο στις 
κινήσεις του. 

Με την εξέγερση, η στρατηγική της ασφάλειας είναι που δέχτηκε καταλυτική, έμπρακτη 
κριτική και τέθηκε σε κρίση -αφού τις μέρες του Δεκέμβρη, η δημόσια τάξη ήταν ουσιαστικά 
ανύπαρκτη-και όχι τόσο τα υποτιθέμενα αντιδημοκρατικά κατάλοιπα της ελληνικής αστυ¬ 
νομίας, όπως θέλουν να παρουσιάζουν το Δεκέμβρη ορισμένες από τις αριστερές τάσεις του 
πολιτικού φάσματος (αν και οφείλουμε να πούμε ότι η φιλολογία περί μεμονωμένων περι¬ 
στατικών από τη μεριά της εξουσίας από τη μία ή η αποδεδειγμένη ατιμωρησία των αστυνο¬ 
μικών «αυθαιρεσιών» από την άλλη συνετέλεσαν οτη νομιμοποίηση της εξέγερσης οτα μάτια 
ενός τμήματος της κοινωνίας). Ορισμένες από τις πρακτικές απολήξεις αυτής της στρατηγι¬ 
κής, όπως η μηδενική ανοχή σε μετανάστες και σε «αποκλίνουσες» νεολαιίστικες συμπεριφο¬ 
ρές, ή οι έκδηλες - ακόμη και για τους πλέον ανυποψίαστους - περιπτώσεις συνεργασίας της 
αστυνομίας με φασιστικές συμμορίες τα τελευταία χρόνια, αποτέλεσαν ως ένα βαθμό το κα- 

τασταλτικό υπόβαθρο πάνω στο οποίο ήρθε και απάντησε η εξέγερση. Όμως, ήταν μια εξέ¬ 
γερση που απαντώντας (ποιοτικά και ποσοτικά) στον ίδιο βαθμό καταπίεσης που δεχόταν η 
κοινωνία, δεν άφησε περιθώρια νομιμοποίησης μιας «άλλης πολιτικής για την ασφάλεια του 
πολίτη». Κανένα εξεγερσιακό κοινωνικό υποκείμενο (πλην των αριστερών πολιτικών υπο¬ 
κειμένων με τα αιτήματα τους για αφοπλισμό της αστυνομίας) δε φάνηκε να πιστεύει ότι εί¬ 
ναι εφικτή «μια άλλη αστυνομία». Δεν ήταν μόνο η άποψη κάποιων αναρχοαυτόνομων, δεν 
ήταν απλά τα χιλιάδες στόματα που φώναξαν «το σύνθημα που όλους μας ενώνει», ήταν η 
γενικότερη αίσθηση αποτυχίας των κινημάτων να εκφραστούν σε θεσμικό επίπεδο, πετυχαί¬ 
νοντας ουσιώδεις ρεφορμιστικές αλλαγές, που άνοιξε το δρόμο σε μια συνολικότερη αντισυ- 
στημική λογική. Αντισυστημική λογική την οποία είδαμε και ακούσαμε να εκφράζεται εκεί¬ 
νον το Δεκέμβρη και σίγουρα σημάδεψε (ή ίσως και να έκλεισε) την ιστορία των μεταπολι¬ 
τευτικών κοινωνικών/ταξικών αγώνων στην Ελλάδα. 

Η ισχυρότητα του πλήγματος φαίνεται και από τις κινήσεις του κράτους και ολόκληρου 
του ιδεολογικού μηχανισμού της ασφάλειας τον τελευταίο χρόνο, που στοχεύουν στο κλεί¬ 
σιμο των κοινωνικών ρηγμάτων που άνοιξαν. Σε πρώτο χρόνο, η συντηρητική εκδοχή της 
αντιεξέγερσης στόχευε στην επανασυσπείρωση των πιο συντηρητικών κομματιών της κοινω¬ 
νίας, στην ανανέωση της εμπιστοσύνης τους στο κράτος, ενώ τώρα η «νεοσοσιαλδημοκρατι- 
κή» εκδοχή αναλαμβάνει ένα πιο δύσκολο έργο. Η προβολή μιας αστυνομίας αποφασιστι¬ 
κής, αλλά με δημοκρατικές και αντιρατσιστικές ευαισθησίες επιχειρεί να προλάβει την επα¬ 
νεμφάνιση αυτής της ιδιότυπης, υλικής και ηθικής, στήριξης, της ανοχής που επέδειξαν μειο- 
ψηφικά μεν, σημαντικά από αριθμητικής άποψης δε, τμήματα του πληθυσμού στις πιο ριζο¬ 
σπαστικές πρακτικές των εξεγερμένων. 

Οι απαλλοτριώσεις και οι καταστροφές εμπορευμάτων ήταν κριτική της εμπορευματικής 
σχέσης και κριτική της μορφής χρήμα. Σε μια ολοένα και πιο ασφυκτική καθημερινότητα, 
όπου η ικανοποίηση των αναγκών έχει υπαχθεί σχεδόν ολοκληρωτικά στη σφαίρα του εμπο¬ 
ρεύματος, η επίθεση στους ναούς της κατανάλωσης εξέφρασε - έστω και μοριακά - την απόρ¬ 
ριψη ενός κόσμου, όπου το χρήμα είναι η καθολική διαμεσολάβηση των κοινωνικών σχέσε¬ 
ων, την απόρριψη ενός κόσμου που μοιράζει μαζικά υποσχέσεις καταναλωτικής ευτυχίας 
ενώ ταυτόχρονα μειώνει δραστικά τα περιθώρια εκπλήρωσης αυτών των προσδοκιών, ειδι¬ 
κά εν μέσω κρίσης. Από την άλλη, αν λάβουμε υπόψη ότι το εμπόρευμα ως καθολική μορφή 
του κοινωνικού πλούτου είναι η άλλη όψη της γενίκευσης της μισθωτής εργασίας, δηλαδή 
της πώλησης της εργατικής δύναμης με στόχο την απόκτηση της αναγκαίας ποσότητας χρή¬ 
ματος ώστε να είναι δυνατή η πρόσβαση στον παραγόμενο πλούτο, θα μπορούσαμε να πού¬ 
με ότι η έμπρακτη κριτική του εμπορεύματος, όπως εκφράστηκε στην εξέγερση, ήταν, έμμε¬ 
σα και άρρητα, και κριτική της μισθωτής εργασίας. Βέβαια, η κριτική αυτή ήταν αντιφατι¬ 
κή. Ένα όριο της υπήρξε το γεγονός ότι ήταν μη συνειδητή στην πλειοψηφία των περιπτώ¬ 
σεων και συχνά συνοδευόταν από λογικές ατομικής αξιοποίησης και όχι συλλογικού μοιρά- 
σματος. Επίσης, δε γενικεύτηκε στο σύνολο της κοινωνικής διαδικασίας παραγωγής και κυ¬ 
κλοφορίας ώστε να μετατραπεί σε ρητή κριτική της μισθωτής εργασίας, με αποτέλεσμα η εξε- 
γερμένη υποκειμενικότητα να χαρακτηρίζεται από αντιφάσεις και σχιζοειδείς συμπεριφορές 
(«το πρωί εργαζόμενος-το βράδυ απαλλοτριωτής»), 

ΕΙ εξέγερση ήταν κριτική της διαχωρισμένης πολιτικής και κριτική της μορφής κράτος. 
Στη φιλελεύθερη πολιτική θεωρία και πρακτική, το κράτος αναγνωρίζεται ως ο ουδέτερος τό¬ 
πος όπου επιλύονται οι κοινωνικές συγκρούσεις, διαχωρίζοντας έτσι την πολιτική ως διακρι- 
τή σφαίρα του κοινωνικού. Με άλλα λόγια, οι κοινωνικές συγκρούσεις και αντιθέσεις «οφεί¬ 
λουν» να λαμβάνουν μορφές και περιεχόμενα συμβατά με την αντιπροσώπευση τους στο πε¬ 
δίο του κράτους, διαμέσου των επίσημων (κομματικών και συνδικαλιστικών), και εναλλακτι¬ 
κών (π.χ. ΜΚΟ) θεσμικών μορφών. Η πρακτική των εξεγερμένων, με την απουσία κάποιου 
οργανωτικού ή πολιτικού κέντρου, δεν άφησε περιθώρια για, ούτε επιδίωξε την πολιτική δια- 
μεσολάβηση/αντιπροσώπευση. Η κριτική στην πολιτική ως διαχωρισμένη σφαίρα δεν ήταν 
μόνο αρνητική, αλλά είχε και θετικά περιεχόμενα. Μπορεί να μη δημιουργήθηκε κάτι ανά¬ 
λογο όπως τα σοβιέτ ή τα εργατικά συμβούλια στο παρελθόν, αλλά στο δρόμο και στις συνε¬ 
λεύσεις που προέκυψαν εν μέσω εξέγερσης μπορούμε να δούμε τη δημιουργία μιας δημόσιας 
σφαίρας πέρα από και ενάντια στις θεσμικές μορφές διαμεσολάβησης, την ανάγκη ξεπερά¬ 
σματος της ατομικοποίησης και την επιθυμία δημιουργίας νέων κοινωνικών σχέσεων. Ήδη 
τα υπόλοιπα κείμενα επιχειρούν μια καταγραφή και ερμηνεία των εμπειριών μας από πολ¬ 
λές από αυτές τις συνελεύσεις. Εδώ θα θέλαμε να καταθέσουμε ορισμένα ερωτήματα και έναν 

προβληματισμό οχετικά με αυτές. 

Κατά πόοο ξεπεράστηκαν διαχωρισμοί «πολιτικοποιημένων» και μη, ή τα διαφορετικά επί¬ 
πεδα συμμετοχής στην εξέγερση σε αυτές τις συνελεύσεις; Κατά πόσο δημιουργήθηκε το πε¬ 
δίο, το εύφορο έδαφος για άνθιση πρωτοβουλιών και δράσεων από τα κάτω χωρίς να τίθε¬ 
νται προαπαιτούμενα ιδεολογικής συγγένειας; Ποιές είναι οι θεσμίσεις που ανταποκρίνο- 
νται καλύτερα σε τέτοιου είδους μαζικές διαδικασίες; Κατά πόσο τα οργανωτικά μοντέλα των 
ομαδοποιήσεων του «χώρου» (ομάδες συγγένειας, συνελεύσεις συντρόφων, κλειστές συλλογι- 
κότητες) επαρκούν σε κατάσταση εξέγερσης; Το ζήτημα των δομών είναι πολιτικό και όχι τε¬ 
χνικό ζήτημα και ως τέτοιο θα πρέπει να το αντιμετωπίσουμε. Από τη μία, με αυτά τα ερωτή¬ 
ματα δεν ψάχνουμε να ανακαλύψουμε το κατάλληλο «οργανωτικό μοντέλο» για την επόμε¬ 
νη εξέγερση, κάτι που θα ήταν αφελές στην καλύτερη περίπτωση και γραφειοκρατικό στη χει¬ 
ρότερη. Από την άλλη, όμως, ο αναστοχασμός πάνω στις ανταγωνιστικές εμπειρίες του πα¬ 
ρελθόντος είναι αναγκαία συνθήκη για την ανασύνθεση του ανταγωνισμού σε καλύτερες βά¬ 
σεις στο παρόν και στο μέλλον. 

Ο προβληματισμός σχετικά με τις τοπικές συνελεύσεις αφορά τη σχέση τοπικού και γενι¬ 
κού με ορίζοντα την κρίση. Ο θεσμός των τοπικών συνελεύσεων γειτονιάς πηγαίνει πολύ πιο 
πίσω από την εξέγερση του Δεκέμβρη και εξηγεί ως ένα βαθμό και την ευκολία με την οποία 
αυτές επεκτάθηκαν εν μέσω εξέγερσης, ειδικά σε περιοχές όπου υπήρχε ήδη ένα ιστορικό το¬ 
πικής παρέμβασης, όπως ο Αγ. Δημήτριος, η Καισαριανή και το Χαλάνδρι, για να αναφέρου¬ 
με ορισμένα παραδείγματα. Επίσης, η αποκέντρωση και η διάχυση των δράσεων ήδη από τις 
πρώτες μέρες της εξέγερσης, με κύριο συστατικό τις επιθέσεις των μαθητών (και όχι μόνο) στα 
αστυνομικά τμήματα, θεωρούμε ότι συνέβαλλε σε σημαντικό βαθμό στη/και άνοιξε το δρό¬ 
μο για την «κατά τόπους» συνάντηση με τη διάχυτη υ ποκειμενικότητα που εκείνες τις μέρες 
ήταν στους δρόμους. Το σκεπτικό πίσω από την κίνηση προς τις γειτονιές ήταν η επέκταση 
της εξέγερσης σε αυτές, ένα ποιοτικά νέο στοιχείο, αφού έως τότε η «αρμοδιότητα» των συ¬ 
νελεύσεων γειτονιάς ήταν τα λεγάμενα «τοπικά ζητήματα», για παράδειγμα η αντίσταση σε 
αναπλάσεις ή στην κατασκευή αυτοκινητόδρομων. Δε θα εξετάσουμε εδώ το βαθμό επιτυχί¬ 
ας αυτής της κίνησης, κάτι που πρέπει να γίνει ανά περίπτωση. Αυτό που θέλουμε να επιση- 
μάνουμε είναι ότι αυτή η απόπειρα σύνδεσης του γενικού ή του «κεντρικού πολιτικού» («εξέ¬ 
γερση») με το ειδικό, το «τοπικό» («τοπικές συνελεύσεις») μπορεί να είναι μια χρήσιμη παρα¬ 
καταθήκη για το μέλλον. Πιο συγκεκριμένα, αυτή η εμπειρία του τοπικού ριζώματος και της 
παραγωγής κοινοτήτων αγώνα θα μπορούσε να αξιοποιηθεί από τους εκμεταλλευόμενους 
για τη δημιουργία κέντρων αγώνα ενάντια στην κρίση (π.χ. συνελεύσεις ανέργων γειτονιάς). 
Δε θα επεκταθούμε περισσότερο εδώ, αφού κάτι τέτοιο ανοίγει μια άλλη συζήτηση, απλά θέ¬ 
λαμε να κάνουμε κάποιες νύξεις για τις νέες δυνατότητες που ανοίγονται μπροστά μας. 

Η εξέγερση δεν μπορεί να αποδοθεί σε μια συγκεκριμένη κοινωνική κατηγορία του πλη¬ 
θυσμού. Συμμετείχαν μαθητές και φοιτητές, εργαζόμενοι επισφαλείς και «εξασφαλισμένοι», 
ντόπιοι και μετανάστες, άνεργοι και λούμπεν, πολιτικοποιημένοι και μη. Όλα αυτά τα υπο¬ 
κείμενα, όμως, δε συναντήθηκαν πάνω στη βάση των ιδιαίτερων ταυτοτήτων τους, αλλά δη¬ 
μιούργησαν κοινότητες αγώνα όπου αυτοί οι διαχωρισμοί, κοινωνικοί και πολιτικοί, έστω 
και κατά τάση, έστω και σε μειοψηφικά πλαίσια, ξεπεράστηκαν. Όπως έχει επισημανθεί και 
από άλλους, αυτό ήταν και ένα ποιοτικά διαφορετικό στοιχείο σε σχέση με άλλες σύγχρονες 
εξεγέρσεις, όπως αυτή των γαλλικών προαστίων το Νοέμβριο του 2005, όπου η εξέγερση δεν 
εξαπλώθηκε πέρα από τα προάστια. Αυτή η παραγωγή του «εμείς και αυτοί», ενός λίγο ως 
πολύ ταξικού «εμείς και αυτοί» 40 , ήταν ουσιαστικά και το σημαντικότερο στοιχείο της εξέγερ¬ 
σης, καθιστώντας σαφή την δυνατότητα ρήξης όχι ως ουτοπία ή ως μεσσιανική υπόσχεση, 
αλλά ως υπαρκτή δυνατότητα στο παρόν. 


Αντχνεύοντας τα όρια της εξέγερσης 


Ο Δεκέμβρης ήταν μια αυθόρμητη -στον ένα ή στον άλλο βαθμό- εξέγερση, ενός μειοψη- 
φικού- αυτό δεν πρέπει να το ξεχνάμε ποτέ- κομματιού της ελληνικής κοινωνίας, σε κάποιες 
πόλεις της ελληνικής επικράτειας. Αυτή η μετοψηφική εξέγερση 41 κατάφερε ωστόσο να βγά¬ 
λει στους δρόμους ένα μεγάλο, μπορεί και το μεγαλύτερο μέρος των μαθητών των σχολείων 
της Αθήνας και των άλλων πόλεων, τη Δευτέρα το πρωί και τις επόμενες δύο ημέρες, κατά 
την επίθεση στα αστυνομικά τμήματα, ένα σημαντικό μέρος των φοιτητών και ένα μικρό μέ¬ 
ρος των νέων εργαζόμενων, μικρό σε σχέση με την πλειοψηφία των εργαζομένων που δεν κα- 

40 Αντιλαμβανόμενοι την 
τάξη όχι ως μια κοινωνική κα¬ 
τηγορία (αν και πηγάζει από 
συγκεκριμένες κοινωνικές κα¬ 
τηγορίες), αλλά ως διαδικα¬ 
σία σύνθεσης συλλογικών υπο¬ 
κειμενικοτήτων μέσα από τον 
ανταγωνισμό 

41 Το τι συνιστά μειοψηφικό 
και τι όχι είναι μεγόιλη συζή¬ 
τηση, που αποκτά περισσότερο 
ενδιαφέρον αν μιλήσουμε με 
ιστορικούς όρους. Αυτή τη συ¬ 
ζήτηση δεν μπορούμε όμως να 
την κάνουμε τώρα. Αντίθετα, 
αυτό που μπορούμε να πού¬ 
με για το Δεκέμβρη, είναι ότι, 
παρά το γεγονός ότι ένα μικρό 
μέρος - σε σχέση με το συνολι¬ 
κό αριθμό τους - εκμεταλλευό¬ 
μενων κατέβηκε στο δρόμο και 
συμμετείχε στις διαδικασίες 
της, ωστόσο στην πραγματικό¬ 
τητα στην εξέγερση εκφράστη¬ 
κε μια πλειοψηφική δυναμι¬ 
κή. Γιατί, εκτός των (άλλων, ας 
έχουμε στο μυαλό μας ότι αυ¬ 
τός που κατεβαίνει στο δρόμο, 
ή συμμετέχει π.χ. σε μια συνέ¬ 
λευση, δεν «εκπροσωπεί» ποτέ 
μόνο τον εαυτό του, αλλά ένα 
ολόκληρο πλέγμα κοινωνικών 
σχέσεων. 



τέβηκε στους δρόμους, ή δε συμμετείχε στις διαδικασίες της 
εξέγερσης. Εδώ ας λύσουμε μια πρώτη παρεξήγηση: το ότι 
η πλειοψηφία των εργαζομένων δεν κατέβηκε στους δρό¬ 
μους, δε σημαίνει φυσικά ότι δεν πήρε και θέση απέναντι 
στα γεγονότα. Απέναντι σε τέτοιου βεληνεκούς ιστορικές 
στιγμές, με τον ένα ή με τον άλλο τρόπο, όλος ο πληθυσμός 
παίρνει θέση, όπως και να το κάνουμε. Γιατί όσο είναι θέση 
το να κάθομαι και να βλέπω τηλεόραση και να λέω «μαζέψ- 
τε αυτούς που τα σπάνε», άλλο τόσο είναι θέση να συζητάω 
στο μεσημεριανό τραπέζι με την οικογένεια μου, ή το πρωί 
στην δουλειά με τους συναδέλφους μου, και να τους λέω : 
«καλά το κάνανε και τα σπάνε». Μπορεί να μην είναι αυτή 
η θέση που επιθυμεί κάποιος από τους εκμεταλλευόμενους, 
με την έννοια ότι αξίζει πολύ περισσότερο η ενεργός συμμε¬ 
τοχή τους στις διαδικασίες της εξέγερσης, αλλά ας είμαστε 
σίγουροι ότι κι αυτή η θέση παίζει ένα σημαντικό ρόλο στην 
ιστορία: είναι αυτή η θέση της μαζικής «σιωπηλής» πλειο- 
ψηφίας, που δεν επέτρεψε στο κράτος να τελειώσει με την 
εξέγερση από την πρώτη, τη δεύτερη ή την τρίτη μέρα της. 
Που δεν της επέτρεψε να κατεβάσει το στρατό στους δρό¬ 
μους, να κηρύξει τη χώρα σε κατάσταση έκτακτης ανάγκης, 
να απαγορεύσει τις διαδηλώσεις, να αναστείλει την εφαρ¬ 
μογή του άρθρου 48 του Συντάγματος, πράγματα που με 
τον ένα ή τον άλλο τρόπο συζητιόταν τις πρώτες τουλάχι¬ 
στον ημέρες. 

Ένα πρώτο στοιχείο που θα μας επιτρέψει να ορίσουμε 
τα όρια του Δεκέμβρη, είναι η μελέτη της σύστασης της 
ανταγωνιστικής υποκειμενικότητας που έδρασε κατά 
την διάρκεια του. Δηλαδή η κατανόηση της κοινωνικής/ 
ταξικής σύνθεσης του κόσμου που κατέβαινε στους δρό¬ 
μους, που επιτέθηκε στα αστυνομικά τμήματα, που συμμε¬ 
τείχε στις συγκρούσεις, που κατέστρεφε μαγαζιά, που πή¬ 
γαινε στις συνελεύσεις στις διάφορες γειτονιές της πόλης, 
που συμμετείχε στις καταλήψεις, που πλαισίωνε τις παρεμ¬ 
βάσεις στα νοσοκομεία, στα ΜΜΕ, στα θέατρα, στο μετρό, 
στις πορείες αλληλεγγύης, κτλ 

Παρόλο που πρόκειται για ένα πολύπλοκο ζήτημα, ένα 
ζήτημα που απαιτεί περαιτέρω έρευνα, μπορούμε με μια 
καλή προσέγγιση να υποστηρίξουμε ότι χοντρικά τρεις κοι¬ 
νωνικές φιγούρες συναντήθηκαν στις περισσότερες από αυ¬ 
τές τις δράσεις: η πρώτη είναι οι μαθητές, μετανάστες ή μη. 
Η δεύτερη είναι οι νέοι εργαζόμενοι, σε συνθήκες επισφά¬ 
λειας, ή όχι, αλλά πάντως σε σαφώς χειρότερη κοινωνική/ 
οικονομική θέση από τους αντίστοιχους παλιότερων γε¬ 
νιών. Η τρίτη είναι οι μετανάστες εκμεταλλευόμενοι, κυρί¬ 
ως οι βαλκάνιοι δεύτερης γενιάς (που έχουν γεννηθεί δηλα¬ 
δή στην Ελλάδα και έχουν κατακτήσει πολλά από αυτά που 
απολαμβάνουν και οι ντόπιοι εκμεταλλευόμενοι, και πολ¬ 
λοί από αυτούς ανήκουν στις δύο πρώτες κοινωνικές φιγού¬ 
ρες της εξέγερσης) και οι πρώτης γενιάς ασιάτες. Ειδικά οι 
τελευταίοι είναι αυτοί που βιώνουν τις χειρότερες συνθήκες 
εκμετάλλευσης και περιθωριοποίησης από το κράτος της 
ασφάλειας, ειδικά μετά την 11η Σεπτεμβρίου και τις νέες 
ρυθμίσεις του κράτους που αφορούν στη γκετοποίηση ολό¬ 
κληρων περιοχών, όπως το λιμάνι της Πάτρας ή η περιοχή 
του Αγίου Παντελεήμονα στην Αθήνα, για να αναφέρουμε 
δύο χοντρά παραδείγματα... Είναι προφανές ότι εδώ μιλά- 

με για την πλειοψηφία του κόομου της εξέγερσης, δε μιλάμε για όλο τον κόσμο της εξέγερσης. 
Γιατί είναι επίσης προφανές ότι αυτή αγκάλιασε ευρύτερες κοινωνικές κατηγορίες, κάποια 
στρώματα της σταθερής εργασίας στο δημόσιο, κάποιες μάζες οπαδών ποδοσφαίρου (που συ¬ 
νήθως είναι στην ίδια θέση της διάχυτης, επισφαλούς, μαύρης εργασίας) και βέβαια ένα μέ¬ 
ρος του περιθωρίου της μητρόπολης, για να αναφέρουμε μόνο κάποιες από αυτές.. 

Είναι επίσης προφανές, πράγμα που πολλές φορές ξεχνάμε στις αναλύσεις μας, ότι στις κα¬ 
τηγορίες που αναφέρουμε εμπεριέχεται και η συντριπτική πλειοψηφία των πολιτικών υπο¬ 
κειμένων που συμμετείχαν στην εξέγερση, αντιεξουσιαστές και αριστεροί. Ή τουλάχιστον οι 
περισσότεροι από αυτούς, άσχετα αν οι ίδιοι πολλές φορές, αντιλαμβάνονται τον εαυτό τους 
περισσότερο ως πολιτικά υποκείμενα, ως φορείς μιας ιδεολογικής ταυτότητας (π.χ. αντιεξου- 
σιαστικής), παρά ως κοινωνικά υποκείμενα, ως κομμάτια μιας συγκεκριμένης κοινωνικής/ 
ταξικής θέσης (π.χ. ως εργαζόμενοι, δηλαδή ως εκμεταλλευόμενοι). 

Ωστόσο αυτή η ανάλυση, αν μείνει εδώ, μένει στο επίπεδο της φαινομενολογίας. Πρέπει 
προφανώς να πάμε βαθύτερα, πρέπει να αντικρίσουμε την υποκειμενικότητα της εξέγερσης, 
από μια προοπτική διαφορετική από τη φαινομενολογική για να βρούμε, καταρχήν ποια 
κοινά χαρακτηριστικά είχε αυτός ο κόσμος που συμμετείχε στην εξέγερση, κατά δεύτερον τι 
ήταν αυτό που τον έφερε μαζί στο δρόμο, που τον έκανε να δημιουργήσει κοινότητες αγώ¬ 
να, και που εν τέλει δεν ήταν αρκετό για να τον κάνει να μείνει μαζί για περισσότερο διά¬ 
στημα. Με αυτό τον τρόπο, θα μπορέσουμε να απαντήσουμε τελικά στο περιβόητο ερώτημα 
«γιατί η εξέγερση δεν κατάφερε να αγκαλιάσει ευρύτερες κατηγορίες των εκμεταλλευό¬ 
μενων;». Διατυπωμένο αλλιώς: γιατί δεν κατάφερε να επεκταθεί σε όλη την έκταση της πα¬ 
ραγωγικής διαδικασίας; 

Προφανώς, αυτό που συνδέει όλο τον κόσμο της εξέγερσης είναι η κοινή συνθήκη εκμετάλ¬ 
λευσης και καταπίεσης που βιώνει: η συνθήκη της επισφάλειας όχι μόνο με όρους υλικούς 
(ρεπί-ίίιηε εργασία, 3ία§θ, κλπ), αλλά και με όρους υπαρξιακούς. Σα δυσκολία αντιμετώπισης 
της καθημερινότητας, σαν ανασφάλεια μπροστά σε ένα μέλλον αβέβαιο, θολό. Η επικράτηση 
της νεοφιλελεύθερης μορφής κράτους, η διάχυση σε κάθε τομέα του κοινωνικού του καθεστώ¬ 
τος της ασφάλειας, αποτέλεσε την αντίστοιχη μορφή δικαίου σε αυτό το μοντέλο εργασιακών 
και κοινωνικών σχέσεων. Σε αυτό το μοντέλο, που η κρίση θέλησε να κάνει ακόμα πιο οξείες 
τις συνιστώσες του, δεν επιτρέπεται να αντιμιλάς στο μπάτσο τόσο εύκολα, ή τουλάχιστον δεν 
επιτρέπεται να το κάνεις αυτό ατιμώρητα. Η αστυνομία, στην αναβαθμισμένη εκδοχή της 
νεοφιλελεύθερης δημόσιας τάξης, αποκτά ειδικό ρόλο στη σημερινή φάση του κοινωνικού- 
ιστορικού. Έτσι, μια σφαίρα στο κορμί ενός παιδιού, ενώ μπορεί να φαντάζει σαν η ακραία 
εκδοχή μιας πολιτικής, δεν παύει όμως να εγγράφεται μέσα στο σώμα αυτής της πολιτικής. 

Λέγεται καμιά φορά ότι το Δεκέμβρη κατέβηκαν στο δρόμο οι εκμεταλλευόμενοι, χωρίς 
να κρατάνε μαζί τους την εργατική τους ταυτότητα. Με την έννοια ότι δεν αγωνίστηκαν με 
τα παραδοσιακά μέσα πάλης των εργατών, αλλά με την πέτρα, με τη μολότοφ, με την επίθε¬ 
ση στην αστυνομία. Αυτό είναι εν μέρει σωστό. Γιατί είναι επίσης σωστό ότι αυτοί που δώσα¬ 
νε τον τόνο στην εξέγερση ήταν κυρίως οι μαθητές, παιδιά κατά κύριο λόγο εκμεταλλευόμε¬ 
νων, αλλά που οι ίδιοι δεν έχουν ακόμα ζήοει την εμπειρία της εκμετάλλευσης στο πετσί τους, 
τουλάχιστον στη μορφή της μισθωτής εργασίας (προφανώς έχουν βιώσει βέβαια τι σημαίνει 
μισθωτή εργασία μέσα στην οικογένεια). Έχουν όμως ζήοει πολύ καλά την αλλοτρίωση της 
σχολικής εργασίας και έχουν δοκιμάσει τη γενικότερη εμπειρία της καταπίεσης: στο σχολείο 
που δεν επιτρέπονται πια οι κοπάνες, στη νέα οργάνωση του σχολικού χρόνου που επέβαλ¬ 
λε η τάξη του φροντιστηρίου, στο μαραθώνιο των εξεταστικών που ακύρωσαν στην πράξη τις 
μακρόχρονες καταλήψεις των λυκείων (ειδικά μετά την εφαρμογή του νόμου Αρσένη), στην 
εντατικοποίηση συνολικά της μαθητικής ζωής μέοα και έξω από τις σχολικές αίθουσες. Στους 
δρόμους, στις πλατείες και στα γήπεδα, που είναι αναγκασμένοι να τρώνε στη μάπα τη βία 
(ψυχολογική τις περισσότερες φορές, σωματική κάποιες) των μπάτσων, για όσους διαφέρουν 
από τα κυρίαρχα πρότυπα ένδυσης και συμπεριφοράς. Στο σπίτι και στην οικογένεια, που η 
συνθήκη της κρίσης την κάνει ακόμα πιο μίζερη και συμβάλλει στο να κλείσει όλο και περισ¬ 
σότερο η οχέση της με το «έξω». 

Ο κόσμος που κατέβηκε το Δεκέμβρη κατέβηκε κυρίως ως η μάζα των καταπιεζόμενων που 
ήθελε να εναντιωθεί στην συνθήκη της εκμετάλλευσης και της καταπίεσης που βίωνε και που 
μια έκφραση της ήταν η δολοφονία του Ιδχρονου. Γι' αυτό επιτέθηκε με σφοδρότητα σε όλες 
τις εκφράσεις της δημόσιας τάξης. Γι' αυτό οι μαθητές την τρίτη και την τέταρτη μέρα κάνα¬ 
νε πορείες προς τα αστυνομικά τμήματα και γι' αυτό επιτέθηκαν στους μπάτσους. Επειδή κα- 

τάλαβαν πολύ καλά ότι υπεύθυνος για τη δολοφονία αυτή δεν ήταν ο ένας, τυχαίος, ανεγκέ¬ 
φαλος μπάτσος, αλλά συνολικά η δημόσια τάξη του νεοφιλελεύθερου κράτους της μηδενικής 
ανοχής. Κατάλαβαν ότι υπεύθυνη δεν ήταν τόσο μια ψυχολογία ανδρικού τσαμπουκά, αλλά 
μια κοινωνική σχέση που ευνοεί αυτή τη συνθήκη της «έλλειψης ψυχραιμίας». 

Ας αφήσουμε στην άκρη τους μαθητές κι ας αναρωτηθούμε ποια είναι τα χαρακτηριστι¬ 
κά του υπόλοιπου κόσμου της εξέγερσης. Πρόκειται, στην πλειοψηφία, για νέους εργαζόμε¬ 
νους, επισφαλείς ή όχι. Ένα κοινωνικό υποκείμενο διάσπαρτο, διάχυτο, κινητικό. Ένα υπο¬ 
κείμενο υπό τη διαρκή πίεση των αφεντικών, που απαιτούν να γίνει λάστιχο και που ταυ¬ 
τόχρονα, το ίδιο δε δημιουργεί σταθερούς δεσμούς και σχέσεις με την εργασία του. Κι επει¬ 
δή τις περισσότερες φορές έχει κατανοήσει βαθιά την προσωρινότητα της θέσης του, κι επει¬ 
δή έχει χάσει κάθε ψευδαίσθηση μιας θετικής νοηματοδότησης αυτής της εργασίας, αυτό το 
υποκείμενο, που σε μεγάλο βαθμό είναι ανασφάλιστο, δεν είναι καν γραμμένο σε σωματεία 
(όχι μόνο επειδή δεν εμπιστεύεται τον παραδοσιακό συνδικαλισμό, αλλά κυρίως επειδή δεν 
υπάρχουν καν σωματεία στους χώρους που δουλεύει ή επειδή η μορφή «σωματείο» δεν μπο¬ 
ρεί καν να εκφράσει διάφορες διάχυτες μορφές επισφαλούς εργασίας, π.χ. άίΐύγ-δίηίη^, δι¬ 
ανομή φυλλαδίων, κ.α.), δεν έχει μάθει να αγωνίζεται με παραδοσιακούς τρόπους πάλης, 
αλλά κυρίως δεν μπορεί να αγωνιστεί με αυτούς τους τρόπους, επειδή π.χ. σε μια επιχείρηση 
με δύο εργαζόμενους η έννοια της απεργίας φαντάζει ουτοπία. Έξω από παραδοσιακούς θε¬ 
σμούς ενσωμάτωσης των εκμεταλλευόμενων, ο μόνος τρόπος για να αντιδράσει είναι συνή¬ 
θως η παρέα του, οι φίλοι του, κλπ, γι' αυτό και η παρέα υπήρξε μια από τις βασικές μορφές 
που αναδείχθηκαν από αυτή την εξέγερση. Αυτή η άτυπη μορφή οργάνωσης αναδύθηκε από 
προϋπάρχοντα τυπικά ή άτυπα δίκτυα, πολιτικών, προσωπικών ή κοινοτικών σχέσεων και 
πρωταγωνίστησε σε επίπεδο δρόμου και δράσεων. Ουσιαστικά μιλάμε για μια διάχυτη «μη- 
οργάνωση» δικτυακού χαρακτήρα, που έδρασε όμως συντονισμένα και κατάφερε να θέσει σε 
αχρηστία το λόγο και το ρόλο των ΜΜΕ, ειδικά τις πρώτες μέρες, αξιοποιώντας μαζικά τις 
νέες τεχνολογίες, από τα ύ1ο§5 και το διαδίκτυο μέχρι τα κινητά τηλέφωνα. Μορφή οργάνω¬ 
σης, ωστόσο, που ναι μεν αναδύεται πρωτογενώς μέσα από τις σύγχρονες κοινωνικές σχέσεις, 
όπως συνέβαινε και παλιότερα δηλαδή (συχνά ο συνάδελφος θα κάνει παρέα με το συνάδελ¬ 
φο, ο παλιός συμμαθητής με το συμμαθητή από το σχολείο, κλπ), αλλά που γίνεται η κυρί¬ 
αρχη μορφή οργάνωσης στην εξέγερση του Δεκέμβρη, στη βάση της απουσίας οργανωμένων 
πολιτικών μορφών ικανών να εκφράσουν τη διάχυτη υποκειμενικότητα της εκμετάλλευσης. 
Με άλλα λόγια, η παρέα λειτουργεί ως πρωτογενής μορφή οργάνωσης σε μια φάση που όλες 
οι άλλες μορφές οργάνωσης των εκμεταλλευόμενων έχουν ενσωματωθεί, αλλοτριωθεί, ή εκ¬ 
φράζουν μια έκδηλη ανικανότητα να γίνουν πόλος έλξης για τη μεγάλη πλειοψηφία τους. 

Από την άλλη, υπάρχει και κάτι άλλο. Υπάρχει, για παράδειγμα, κι ένας άλλος τρόπος για 
να αντιδράσει αυτό το υποκείμενο. Να ενταχθεί σε μια ευρύτερη πολιτική διαδικασία είτε 
αυτή αφορά την εργασία του, είτε αφορά τον ελεύθερο χρόνο του, είτε την καθημερινότητα 
του, π.χ. την γειτονιά του. Τέτοιες όμως διαδικασίες στην πραγματικότητα δεν υπήρξαν πολ¬ 
λές πριν το Δεκέμβρη, ή υπήρξαν σ' ένα βαθμό περιορισμένο. Κι εδώ πάμε σε ένα όριο της 
εξέγερσης από την άποψη της πολιτικής υποκειμενικότητας που έδρασε στο πλαίσιό της. Για¬ 
τί αυτό που φαντάζει σαν η μόνη πρακτική σύνδεση της διάχυτης υποκειμενικότητας της εκ¬ 
μετάλλευσης, δηλαδή η ύπαρξη κοινωνικών διαδικασιών που στη βάση της αυτοοργάνωσης, 
της αυτονομίας από θεομισμένες μορφές της κυριαρχίας (συνδικάτα, και κόμματα, ΜΚΟ 
κλπ), και της αμεσοδημοκρατίας, θα μπορούσαν να γίνουν πόλος έλξης και κόμβος επικοι¬ 
νωνίας αυτού του κόσμου, αυτό το πράγμα έλειπε τραγικά από πριν. 

Να το κάνουμε πιο λιανά; Αν αντί να υπήρχαν δύο-τρία πρωτοβάθμια σωματεία (κούρι- 
ερ, βιβλιοϋπάλληλοι, σερβιτόροι) στην Αθήνα που δουλεύουν σε συνθήκες αμεσοδημοκρα¬ 
τίας και παλεύουν στην καθημερινότητα τους τη συνθήκη της μισθωτής σκλαβιάς, υπήρχαν 
10-100-200 πρωτοβάθμια σωματεία, εργατικές συλλογικότητες, εργατικές συνελεύσεις, κλπ. 
Αν αντί να υπάρχουν 5-6 επιτροπές κατοίκων και πρωτοβουλίες γειτονιάς που παλεύουν το 
ζήτημα της καθημερινής ζωής στην μητρόπολη, υπήρχαν 10-100-200 συνελεύσεις, επιτροπές 
γειτονιάς, πρωτοβουλίες κατοίκων, συντονιστικά αγώνα, με ευρύτερη συμμετοχή ανθρώπων, 
που θα λειτουργούσαν σαν κύτταρα κοινωνικότητας και παρέμβασης στα τοπικά προβλήμα¬ 
τα και δρώμενα (όπως π.χ. ήταν για την ιστορική αριστερά οι πολιτιστικοί σύλλογοι παλιό¬ 
τερα, αλλά όχι μόνο). Αν αντί να υπάρχουν μερικές μόνιμες διαδικασίες στα πανεπιστήμια, 
που βάζουν σα ζητήματα πάλης όλα τα προβλήματα της φοιτητικής καθημερινότητας, από 
το συσσίτιο και τη στέγη, μέχρι τα υλικά, το άσυλο και πολύ περισσότερο το ζήτημα της ίδιας 

της γνώοης, υπήρχαν πολλές διαδικασίες με αυτά τα χαρακτηριστικά. Αν υπήρχαν σταθε¬ 
ρές διαδικασίες ριζωμένες μέσα σε διάφορους χώρους που θα προσπαθούσαν να επαναδια- 
πραγματευτούν όλα τα ζητήματα που αφορούν την καθημερινή ζωή και να επεξεργάζονται 
ριζοσπαστικές προτάσεις αντιμετώπισης τους μέσα στην καθημερινότητα των εκμεταλλευό¬ 
μενων 42 . Αν υπήρχαν όλες αυτές οι διαδικασίες, τότε θα μπορούσε η εξέγερση του Δεκέμβρη 
να θεσμιστεί σαν κάτι άλλο, ©α μπορούσε να υπάρχει η επεξεργασία και η προώθηση ενός θε¬ 
τικού προτάγματος, όχι με την έννοια της διάδοσης κάποιων ιδεών, αλλά με την έννοια μιας 
υλικής/πρακτικής πρότασης που θα αγκαλιάσει τους εξεγερμένους, θα καταφέρει να συνδέ¬ 
σει τα διαφορετικά κοινωνικά υποκείμενα και τους αγώνες τους και να τα κάνει να πιστέ¬ 
ψουν ότι είναι δυνατή μια διαφορετική θέσμιση της κοινωνίας. Αν υπήρχαν όλα τα παρα¬ 
πάνω, τότε ο Δεκέμβρης θα ήταν κάτι άλλο και εμείς σήμερα θα μιλούσαμε με διαφορετικούς 
όρους και από διαφορετική θέση γι' αυτόν. 

Με αυτό τον τρόπο απαντάμε στο περιβόητο ερώτημα που τίθεται και ξανατίθεται από δι¬ 
άφορες πλευρές: γιατί ο Δεκέμβρης δεν πήγε παρακάτω; Και απαντάμε σε αυτό το ερώτημα 
επανατοποθετώντας τον τρόπο που τίθεται. Γιατί κατά την γνώμη μας ο τρόπος που τίθεται 
είναι εγκλωβισμένος στα παραδοσιακά σχήματα ερμηνείας της ιστορικής κίνησης. Ένα τέ¬ 
τοιο παράδειγμα εγκλωβισμού σε αυτά τα σχήματα συμπυκνώνεται στο ερώτημα «γιατί ο Δε¬ 
κέμβρης δεν επεκτάθηκε στην (και δεν μπλόκαρε την) παραγωγική διαδικασία;». Εδώ το ίδιο 
το ερώτημα είναι λάθος. Επειδή αγνοεί, ότι ο Δεκέμβρης στον ένα ή στον άλλο βαθμό μπό¬ 
ρεσε να μπλοκάρει τμήματα της παραγωγικής διαδικασίας (με την ευρύτερη της έννοια, όχι 
μόνο σαν παραγωγή υλικών πραγμάτων, αλλά σαν παραγωγή της κυκλοφορίας τους, σαν 
παραγωγή της πώλησης τους, σαν παραγωγή υπηρεσιών. Τελικά: σαν παραγωγή κέρδους). 
Αυτό το γνωρίζουν πολύ καλά οι έμποροι του κέντρου της Αθήνας, που είδαν την υποψήφια 
πελατεία τους να συρρικνώνεται όχι τόσο λόγω της καταστροφής των μαγαζιών τους, αλλά 
λόγω της καθημερινής έντασης από τις πορείες, τις διαδηλώσεις, κλπ και λόγω του φόβου που 
είχε αυτή προκαλέσει στους υποψήφιους πελάτες τους. 

Από την άλλη, μπλοκάρισμα της παραγωγικής διαδικασίας δε σημαίνει μόνο απεργία σε κά¬ 
ποιο τομέα 43 . Αν οι εξεγερμένοι ήθελαν, αν είχαν φανταστεί, συνευρεθεί, συντονιστεί, αν εί¬ 
χαν μια έμπρακτη υλική πρόταση, μπορούσαν να μπλοκάρουν κι αλλιώς την παραγωγική 
διαδικασία: κλείνοντας, για παράδειγμα, τα λιμάνια και τα αεροδρόμια της χώρας για μερι¬ 
κές ημέρες, ή μπλοκάροντας τις εθνικές οδούς. Στη σημερινή συνθήκη της ισχυρής διασύνδε¬ 
σης των κοινωνικών διαδικασιών, μπλοκάρισμα σε ένα κόμβο του παραγωγικού κυκλώμα¬ 
τος, μπορεί να προκαλέσει ολικό μπλοκάρισμα όλων των κοινωνικών διαδικασιών. Οπότε εί¬ 
ναι απαραίτητο να θέτουμε τα ερωτήματα με το σωστό τρόπο. Επίσης, είναι ενδιαφέρον να 
αναφέρουμε την παραδοσιακή απάντηση που δίνεται από διάφορες συνιστώσες του κινήμα¬ 
τος, στην ερώτηση τους («γιατί ο Δεκέμβρης δεν επεκτάθηκε στην παραγωγική διαδικασία;»). 
Ποια είναι η απάντηση που δίνουν; «Μα επειδή δε συμμετείχε η πλειοψηφία της εργατικής 
τάξης/κοινωνίας στην εξέγερση». Θαυμάστε αναλυτική ικανότητα: «Στην εξέγερση δε συμ¬ 
μετείχε η πλειοψηφία της εργατικής τάξης/κοινωνίας, επειδή η εργατική τάξη/κοινωνία δε 
συμμετείχε στην εξέγερση». Αυτό λέγεται καταρχήν ταυτολογία. Κατά δεύτερο, ιδεολογική 
αντιμετώπιση της πραγματικότητας. Και κατά τρίτο, αδυναμία αυτοκριτικής σε σχέση με το 
τι έκανε η κάθε πολιτική συλλογικότητα πριν την εξέγερση του Δεκέμβρη. 

Λέγεται ταυτολογία επειδή προβάλλει σαν αίτιο ενός φαινομένου, το ίδιο το αποτέλεσμα 
του. Λέγεται ιδεολογική αντιμετώπιση της πραγματικότητας επειδή αγνοεί την πραγματική 
κατάσταση του ανταγωνιστικού κινήματος πριν το Δεκέμβρη, και φαντασιώνεται την κοινω¬ 
νική απελευθέρωση σαν ένα ιστορικό άλμα και όχι σα μια διαδικασία, πράγμα που δεν έχει 
συμβεί ποτέ μέσα στην ιστορία. Λέγεται τέλος αδυναμία αυτοκριτικής επειδή κατά τη γνώμη 
μας η έλλειψη όλων των διαδικασιών, των συλλογικοτήτων, των συνελεύσεων γειτονιάς κλπ. 


42 Γράφοντας όλα αυτά δεν ξεχνάμε ότι κάθε εξέγερση συνιστά μια τομή και δεν υπάρχει μια γραμμική 
σύνδεση των διαδικασιών που υπάρχουν με αυτές που θα προκόψουν μέσα στην εξέγερση. Όσο, δηλα¬ 
δή, υπάρχουν κάποιες διαδικασίες που θα ξεπεράσουν τον εαυτό τους και θα συμβάλλουν στην επέκτα¬ 
ση της εξέγερσης, άλλο τόσο θα υπάρχουν κάποιες που θα την μπλοκάρουν. 

43 Πράγματι, πέρα από τις απεργίες (ελάχιστες) διάφορων κλάδων εργαζομένων στη διάρκεια του Δε¬ 
κέμβρη, γίναμε μάρτυρες μορφών ατομ ικών και αόρατων αρνήσεων και «στάσεων» εργασίας, ως πραγ¬ 
ματικών συμπεριφορών μειοψηφιών εργαζομένων, που συμμετείχαν στην εξέγερση και τα χαρακτηρι¬ 
στικά της εργασίας τους, τους επέτρεπαν τέτοιου είδους συμπεριφορές και στάσεις. 

που έλειψαν κατά το Δεκέμβρη και που σηματοδότησαν τα όρια του, είναι και δική μας ευθύ¬ 
νη. Κι όσο πιο γρήγορα την αντιμετωπίσουμε σαν τέτοια και συμμετέχουμε στη δημιουργία 
τέτοιου είδους κινήσεων, τόσο πάει να πει ότι κάτι καταλάβαμε από την εξέγερση, ότι μπο¬ 
ρέσαμε να ανιχνεύσουμε τα όρια της, ότι ασκήσαμε μια έντιμη και γόνιμη κριτική τόσο στην 
εξέγερση, όσο και στους εαυτούς μας, ως πολιτικά υποκείμενα, ως υποκείμενα του κοινωνι¬ 
κού ανταγωνισμού. Όσο πιο γρήγορα κατανοήσουμε ότι ο ρόλος μας είναι να συμμετέχου¬ 
με στην κοινωνική κίνηση, στους μικρούς και μεγάλους αγώνες που ξεσπάνε εδώ κι εκεί, 
να προσπαθούμε να τους κατανοήσουμε, να τους ερμηνεύσουμε και να συμβάλλουμε στη 
σύνδεση τους, τόσο περισσότερο πάει να πει ότι έχουμε καταλάβει τι έλειψε το Δεκέμβρη. 

Ωστόσο πολιτικά μορφώματα υπήρχαν μέσα στο Δεκέμβρη και σε διάφορες μορφές. Υπήρ¬ 
χαν λίγες εργατικές συλλογικότητες, υπήρχαν αυτοδιαχειριζόμενα στέκια, υπήρχαν πρωτο¬ 
βουλίες κατοίκων και επιτροπές γειτονιών που παλεύανε και πριν διάφορα ζητήματα, υπήρ¬ 
χαν μόνιμες καταλήψεις σε πανεπιστημιακούς χώρους, υπήρχαν με άλλα λόγια κοινωνικό- 
πολιτικές διαδικασίες που παρέμβαιναν σε διάφορους χώρους και με διάφορους τρόπους και 
πριν το Δεκέμβρη. Αδύναμες και μειοψηφικές πρωτοβουλίες λίγων ανθρώπων κάποιες φο¬ 
ρές, με όλη την κριτική που τους αναλογεί, αλλά φορείς υπαρκτών κοινωνικών σχέσεων, αυ¬ 
τές οι διαδικασίες υπήρξαν σημαντικές. Γιατί όπου υπήρχαν τέτοια μορφώματα, όπου είχαν 
αναπτυχθεί το προηγούμενο διάστημα αυτές οι διαδικασίες, εκεί κατάφερε να επεκταθεί 
πιο εύκολα η εξέγερση (π.χ. στέκι των ΕΜΜΕ και κατάληψη ΕΣΗΕΑ, στέκι Πικροδάφνη και 
κατάληψη Δημαρχείου Αγίου Δημητρίου, κ.α.), σε αυτούς τους χώρους κατάφερε να ανοίξει 
ζητήματα, σε αυτούς τους χώρους κατάφερε να βρει ευκολότερα προσωρινά ριζώματα. Θα 
λέγαμε μάλιστα ότι το βάθος και η ποιότητα αυτών των πολιτικών μορφωμάτων και των δι¬ 
αδικασιών που προϋπήρχαν, μπόρεσε να αντανακλαστεί στο βάθος, στην ποιότητα, ακόμα 
και στη σύνθεση του κόσμου που πλαισίωσε αυτές τις διαδικασίες στη διάρκεια της εξέγερσης 
και που συμμετείχε στις παρεμβάσεις τους. 

Και δεν είναι λίγα αυτά τα ζητήματα. Αντίθετα, ο Δεκέμβρης κατάφερε, με τον ένα ή τον 
άλλο τρόπο, να αναδείξει ένα σύνολο ζητημάτων σε ένα μεγάλο εύρος του κοινωνικού πεδί¬ 
ου, βάζοντας τα θεμέλια μιας έμπρακτης κριτικής στην υπάρχουσα τάξη πραγμάτων. Ζητή¬ 
ματα όπως αυτό της διαχείρισης της πληροφορίας, της υγείας και της ασθένειας, των δημόσι¬ 
ων μεταφορών, της τέχνης μέσα στον καπιταλισμό, της εμπορευματοποίησης και επανοικειο- 
ποίησης των δημόσιων χώρων, του ρόλου της μεταναστευτικής εργασίας και τόσα άλλα, που 
αφορούν πολλές πτυχές της ζωής των ανθρώπων και της καθημερινότητας μέσα στον καπι¬ 
ταλισμό και τα οποία ζητήματα δεν θίχτηκαν με ένα τρόπο λίγο πολύ ακαδημαϊκό, θεωρητι¬ 
κό, αλλά με τρόπο που ενέπλεκε αρκετές μειοψηφίες εκμεταλλευόμενων εδώ κι εκεί, έμπρα¬ 
κτα. Από την άλλη πλευρά, κι εδώ είναι ένα σημαντικό όριο αυτής της εξέγερσης, παρόλο 
που αυτή κατάφερε να διεισδύσει σε διάφορες πτυχές του κοινωνικού, να τις ανοίξει, να τις 
εκθέσει, να τις κάνει ζήτημα της καθημερινότητας αρκετών ανθρώπων, όλα αυτά τα έκανε με 
ένα τρόπο επιφανειακό. Επειδή απούσιαζαν οι όροι ώστε αυτά τα ζητήματα να γίνουν αντι¬ 
κείμενο διαπραγμάτευσης ισχυρών μειοψηφιών και - γιατί όχι - ενεργών πλειοψηφιών. Επει¬ 
δή δεν είχαμε φροντίσει να έχουμε από πριν σοβαρά ριζώματα σε όλους αυτούς τους χώρους, 
να έχουμε δίκτυα επικοινωνίας αρθρωμένα σε κοινωνικές σχέσεις (για όλους αυτούς τους λό¬ 
γους) ήταν αναπόφευκτο όλα αυτά να μην μπορούν να πάνε σε μεγαλύτερο βάθος. Δηλα¬ 
δή, να μην καταφέρουν να δημιουργήσουν καινούργιους θεσμούς μέσα στο κέλυφος των πα¬ 
λιών, για να προτείνουν καινούργια πράγματα στους εκμεταλλευόμενους και για να τους 
δώσουν ένα όραμα αλλαγής αυτής της καθημερινότητας και μια έμπρακτη προοπτική για τη 
συμμετοχή τους σε τέτοια εγχειρήματα. 

Ακριβώς αυτή η έλλειψη όλων αυτών των προϋποθέσεων στα περισσότερα από τα εγχειρή¬ 
ματα που δημιουργήθηκαν, που είναι και τα όρια αυτών των μορφωμάτων, τα όρια συνολι¬ 
κότερα του χώρου της αμφισβήτησης, ήταν η κύρια αιτία που, παρόλο που στη διάρκεια της 
εξέγερσης δημιουργήθηκαν κοινότητες αγώνα, δεν κατάφεραν παρά ταύτα να συνεχίσουν 
να υπάρχουν και μετά από αυτή, παρά μόνο σα μικρή ανανέωση της μέχρι τότε σύνθεσης 
τους (εκτός από ελάχιστες εξαιρέσεις όπως τα δύο αυτοδιαχειριζόμενα πάρκα στην Αθήνα). 

Για παράδειγμα, η έλλειψη πραγματικών διαδικασιών συζήτησης, διαλόγου και παρα¬ 
γωγής ανταγωνιστικής πολιτικής στις διαδικασίες, στις ομαδοποιήσεις και στις συλλογι- 
κότητες του επαναστατικού χώρου και δη της αντιεξουσίας (που όπως και να το κάνουμε εί¬ 
ναι αυτή που είχε την ιδεολογική ηγεμονία και πήρε τις περισσότερες πρωτοβουλίες για την 
επέκταση της εξέγερσης) είναι ένα από αυτά τα σημαντικά όρια. Αποτέλεσμα αυτής της κα- 

τάοταοης, είναι η έλλειψη μιας στρατηγικής παρέμβασης, που θα μπορεί να βάζει επιμέρους 
στόχους και να τους πραγματοποιεί και που θα μπορεί να συνδέει τον επιμέρους πολιτικό 
στόχο με το γενικότερο ζήτημα της κοινωνικής απελευθέρωσης. Γενεσιουργός αιτία, αλλά και 
αποτέλεσμα αυτής της έλλειψης είναι αφενός η στροφή προς τον ακτιβισμό, δηλαδή η λί- 
γο-πολύ αντανακλαστική αντίδραση στα κοινωνικά δρώμενα και η λογική του αλεξιπτωτι- 
σμού που χαρακτηρίζει τις παρεμβάσεις του χώρου, όπως και η στροφή προς τον εναλλακτι- 
σμό, προς τη δημιουργία «οάσεων μέσα στον καπιταλισμό», υποτίθεται απελευθερωμένων 
από την κυριαρχία και το εμπόρευμα. Αυτές οι πρακτικές ενός μέρους του χώρου, όχι μόνο 
ενισχύουν μια λογική αυτοαναφορικότητας, πράγμα που μεταφράζεται στην κυριαρχία μιας 
λογικής πρωτοπορίας κατά τη διάρκεια της όποιας συμμετοχής του στους κοινωνικούς αγώ¬ 
νες («να εκτρέφουμε»), αλλά κυρίως τον αποκόπτει από τα κοινωνικά υποκείμενα της εκμε¬ 
τάλλευσης, αφού θεσμίζεται ως κάτι ριζικά διαφορετικό από αυτά, ως κάτι άλλο («εμείς δεν 
είμαστε σαν τους υπηκόους, σαν τους μισθωτούς σκλάβους, είμαστε κάτι άλλο»). 

Αυτές οι συνθήκες γεννούν και ενισχύουν τη λογική της πολιτικής ταυτότητας που είδα¬ 
με να αναδύεται πάλι μέσα στην εξέγερση, τη λογική της ιδεολογικής καθαρότητας. Αυτή τη 
λογική, ορίζοντας την όχι σαν επίδραση κάποιων ιδεών, αλλά ως εμμονή σε μια ιδεολογική 
αυτοναφορικότητα και στις αρχές της, άσχετα από τη δυναμική της κοινωνικής κίνησης, την 
αναγνωρίζουμε επίσης ως ένα όριο της εξέγερσης. Αν και είναι αλήθεια ότι όσο οι διαδικασί¬ 
ες ήταν μαζικές, όσο η λάβα της εξέγερσης έλιωνε στο πέρασμα της τα παραδοσιακά σχήμα¬ 
τα ερμηνείας και τις ιδεολογικές βεβαιότητες, η πολιτική ταυτοποίηση υποχωρούσε, εκφρα¬ 
ζόταν αδύναμα. Για παράδειγμα, παρόλο που στην κατάληψη της ΓΣΕΕ εκφράστηκε ισχυρά 
και, στον ένα ή στον άλλο βαθμό, κατάφερε να διώξει όλον αυτόν τον κόσμο της εκμετάλλευ¬ 
σης που ήρθε για πρώτη φορά σε πολιτικές διαδικασίες και προσπάθησε να εκφραστεί μέσα 
σ' αυτές (να θυμίσουμε ότι η Κούνεβα και οι άλλες καθαρίστριες του σωματείου της ΓΊΕΚΟΠ 
ήταν κάποιες από αυτές που ήρθαν στην πρώτη συνέλευση της ΓΣΕΕ και μάλιστα έμεινε μέ¬ 
χρι αργά το βράδυ), αντίθετα σε άλλες διαδικασίες δεν κατάφερε να επικρατήσει. Αυτή η λο¬ 
γική της πολιτικής ταυτότητας εκδηλώθηκε με διάφορους τρόπους και όποιος διαβάσει με 
λίγη προσοχή τις αφηγήσεις των συντρόφων και των συντροφισσών από τα διάφορα εγχει¬ 
ρήματα που περιέχονται σε αυτό τον τόμο, θα καταλάβει τι εννοούμε. 

Στην πραγματικότητα, η λογική της ιδεολογικής καθαρότητας και της πολιτικής ταυτότη¬ 
τας κατάφερε πολύ γρήγορα να επικρατήσει σε διάφορες διαδικασίες απαξιώνοντας, περι¬ 
φρονώ ντας, απομονώνοντας και τελικά διώχνοντας όλο αυτό τον κόσμο που ήρθε στις δια¬ 
δικασίες για πρώτη φορά με διάθεση να συμμετάσχει στα εγχειρήματα που πραγματοποι¬ 
ούνταν σε διάφορους χώρους. Σ' αυτό το σημείο πρέπει να τονίσουμε κάτι σημαντικό: όσο 
υποχωρούσε η εξέγερση και απομαζικοποιούταν οι διαδικασίες, τόσο περισσότερο ενισχυό- 
ταν η λογική της ταυτότητας και μάλιστα όλο και περισσότερο αναδυόταν η ταυτότητα του 
«εξεγερμένου», για να εγκατασταθεί ως ένα καινούργιος διαχωρισμός στην πολιτική πρακτι¬ 
κή των νέων συλλογικοτήτων που γεννήθηκαν μετά το Δεκέμβρη (είναι χαρακτηριστικό ότι 
ακόμα και σήμερα υπάρχουν εγχειρήματα που αυτοχαρακτηρίζονται με το επίθετο «εξεγερ- 
μένοι», ένα χρόνο μετά την εξέγερση). 

Θα αναφέρουμε τέλος ένα όριο που τέμνει διαγώνια πιο καθαρά από αυτά που μέχρι τώρα 
αναφέραμε, τόσο την αντικειμενική συνθήκη, δηλαδή την κοινωνικό-ιστορική συγκυρία που 
υπήρχε το Δεκέμβρη, όσο και την πολιτική υποκειμενικότητα που εκφράστηκε εντός της και 
που, όπως και να το κάνουμε, υπήρξε στον ένα ή στον άλλο βαθμό, γέννημα και θρέμμα αυ¬ 
τής της συγκυρίας, προσπαθώντας να τη μετασχηματίσει. Το λέμε αυτό για να τονίσουμε για 
άλλη μια φορά, πως οι παραδοσιακές κατηγορίες σκέψης (όπως αυτή που αναφέραμε πα¬ 
ραπάνω: μορφή/περιεχόμενο, ή πολιτικό/κοινωνικό, ή υποκειμενικό/αντικειμενικό, κλπ), 
πρέπει να διευρυνθούν, πρέπει να ανοίξουν και να επεκτείνουν τη νοηματική τους επικρά¬ 
τεια για να γίνουν ξανά χρήσιμα εργαλεία της ανταγωνιστικής σκέψης και πρακτικής. Όσα 
πολιτικά μορφώματα μπήκαν στον κόπο να αναλύσουν την εξέγερση του Δεκέμβρη, και εί¬ 
χαν τη στοιχειώδη εντιμότητα να δουν - έστω και ελάχιστα - με κριτικό μάτι την ύπαρξη τους 
μέσα σε αυτήν, τόνισαν ότι η εξέγερση τους ξεπέρασε. Για να πούμε την αλήθεια αυτό το «μας 
ξεπέρασε» σχεδόν κανένας δεν έκανε τον κόπο να το αναλύσει παρακάτω, αφήνοντας μας 
όλους να προσπαθούμε να κάνουμε υποθέσεις για το τι ακριβώς αυτό το «ξεπέρασμα» μπορεί 
να σημαίνει (π.χ. ξεπέρασε το επίπεδο βίας που μπορούσαμε να ανεχθούμε, ή που μπορού¬ 
με να υλοποιήσουμε, ξεπέρασε την αντίληψη μας για την ιστορική κίνηση, ξεπέρασε την ικα¬ 
νότητα μας να παρέμβουμε, ξεπέρασε την δυνατότητα μας να «καθοδηγήσουμε», κλπ, κλπ). 

Μην μπορώντας να δώοουμε απάντηση για τους άλλους, θα δώσουμε την απάντηση που 
αντιστοιχεί στη δική μας ιστορική εμπειρία. 

Συνθήκες εξέγερσης με την ένταση τους, τη δριμύτητα τους, την τρομερή πυκνότητα των γε¬ 
γονότων, τη διαλυτική επίδραση πάνω στις παραδοσιακές σχέσεις και παράλληλα τη συνθε¬ 
τική επίδραση στη δημιουργία νέων σχέσεων, δηλαδή, τελικά, το συλλογικό και ατομικό βί¬ 
ωμα μέσα σε μια θυελλώδη συνθήκη εξεργετικής κρίσης, αναγκαστικά μας ξεπερνάνε. Μας 
ξεπερνάνε για όλα τα παραπάνω και πάνω από όλα για τη μαζικότητά τους. Μας ξεπερνά¬ 
νε στο δρόμο («πως μπορούμε να σταθούμε σε μια πορεία 5.000 ανθρώπων, όταν η εμπειρία 
ήταν να κατεβαίνουμε σε μαχητικές πορείες των 1000;»), μας ξεπερνάνε στην αντίληψη και 
στη διαχείριση των συμπεριφορών («είναι επαναστατικό το να σπας φανάρια;», «είναι ριζο¬ 
σπαστικό το να κλέβεις έξω από την κατάληψη του πολυτεχνείου;», κλπ), μας ξεπερνάνε στις 
διαδικασίες («πως δε θα γίνει χάβρα η συνέλευση στη ΓΣΕΕ», «βάσει ποιας αρχής θα απο¬ 
φασίσουν 1000 άνθρωποι και πως θα υλοποιήσουν αυτή την απόφαση;» κλπ), μας ξεπερνάνε 
στην ικανότητα ανάλυσης της πραγματικότητας που υπάρχει μπροστά στα μάτια μας (π.χ. 
θυμόμαστε συζητήσεις μεταξύ συντρόφων τις πρώτες μέρες της εξέγερσης, που μη μπορώντας 
να πιστέψουν αυτό που συνέβαινε, λέγανε «αυτό είναι κοινωνική αναταραχή, δεν είναι ακό¬ 
μα εξέγερση», λες και υπάρχει διαφορά μεταξύ των δύο...),κλπ, κλπ. Και το αμείλικτο ερώ¬ 
τημα, βέβαια, που τίθεται στη συνέχεια ενός τέτοιου συλλογισμού, είναι εξαιρετικά απλό: θα 
μπορούσε ποτέ να είναι διαφορετικά; 

Θα απαντούσαμε πως αν εννοεί κάποιος με αυτό, ότι θα μπορούσε να προβλέψει την εξέ¬ 
γερση, τη σύνθεση της, τη φύση της, τα ειδικά χαρακτηριστικά της, την τροπή που πήρε, η 
απάντηση είναι όχι. Αν από την άλλη, όμως, εννοεί ότι οι μορφές και τα περιεχόμενα της εξέ¬ 
γερσης θα μπορούσαν να γίνουν αντικείμενο έρευνας, συζήτησης και πειραματισμού στην 
καθημερινή δουλειά των πολιτικών διαδικασιών, τουλάχιστον στα γενικά χαρακτηριστικά 
τους, η απάντηση είναι ναι. Ανάμεσα στην κανονικότητα και την εξέγερση μεσολαβεί μια 
αναγκαία απόσταση. Σε τέτοιες περιπτώσεις, η συνείδηση της κατάστασης, η επίγνωση του 
«τι πραγματικά είναι αυτό που ζούμε», συνήθως έρχεται λιγότερο ή περισσότερο καθυστερη¬ 
μένα, υπό την έννοια ότι αποκτάται εντός αυτής της κίνησης, εντός αυτής της ρήξης και όχι 
εκ των προτέρων. Αναγκαία προϋπόθεση για την «κατάκτηση» αυτής της συνείδησης είναι 
η ετοιμότητα των υποκειμένων να αναπροσαρμόσουν τα αναλυτικά και πολιτικά τους εργα¬ 
λεία, τις μορφές και τα περιεχόμενα της δράσης τους. Για παράδειγμα, θα μπορούσε να πει 
κανείς ότι δε χρειαζόταν η κατάληψη της ΓΣΕΕ για να καταλάβουμε ότι δε θα μπορούσε μια 
συνέλευση 600 ανθρώπων που δεν είχαν ποτέ ξανασυναντηθεί μεταξύ τους σε συνελευσια- 
κές διαδικασίες (ή που ένας μικρός μόνο αριθμός τους είχε συναντηθεί σε τέτοιες διαδικασί¬ 
ες), να πάρει αποφάσεις με ομοφωνία; Εκ των πραγμάτων, όμως, φάνηκε ότι χρειαζόταν. Αν 
συντρέχουν αυτές οι προϋποθέσεις, τότε θα μπορούμε να προτείνουμε και να δοκιμάσουμε 
μέσα στην εξέγερση μορφές και περιεχόμενα που έχουν δοκιμαστεί και στην κανονικότητα 
και έχουν λειτουργήσει και να απορρίψουμε μορφές και περιεχόμενα που δε μας κάνουν. Κι 
όλα αυτά σαν προτάσεις στον κόσμο που εξεγείρεται, όχι σαν επιβολή δοκιμασμένων μοντέ¬ 
λων μιας «πρωτοπόρας» διαδικασίας. 

Να ολοκληρώσουμε το κεφάλαιο των ορίων, παραδεχόμενοι κάτι: τα όρια του Δεκέμβρη εί¬ 
ναι τα όρια μιας κοινωνικό-ιστορικής συνθήκης και των υποκείμενων που διαμόρφωσε αυτή 
η συνθήκη και που με τη σειρά τους προσπάθησαν να την αλλάξουν (και την άλλαξαν σ' ένα 
βαθμό). Η κριτική που κάνουμε στην πολιτική υποκειμενικότητα που έδρασε το Δεκέμβρη, 
δεν είναι μια κριτική απ' έξω, ούτε είναι μια κριτική για τους άλλους (και μια δική μας αυτο- 
επιβεβαίωση). Είναι μια κριτική και μια αναφορά των ορίων που αφορά συνολικά στην εξέ¬ 
γερση και στα συλλογικά υποκείμενα που έδρασαν στη διάρκεια της, έστω κι αν τα τάδε ή δεί¬ 
να σημεία της, δεν τα αφορά όλα στον ίδιο βαθμό. Και πάντως αφορά εμάς που υπογράφου¬ 
με αυτό το κείμενο. Είναι, δηλαδή, η κριτική στην εξέγερση και μια αυτοκριτική μας, και 
τα όρια της εξέγερσης και τα δικά μας όρια. Αυτά που πρέπει να προσπαθήσουμε να ξεπε- 
ράσουμε για να κάνουμε ένα βήμα μπροστά. Χωρίς αλαζονεία, χωρίς κούφια λόγια και φαν¬ 
φάρες, χωρίς απαισιοδοξία. Αλλά με απλότητα, με τόλμη, με ευφυΐα, με καθημερινή πολιτι¬ 
κή δουλειά. Και πάνω από όλα με χαρά. 


Συνέλευσΐ] ρα την Κυκλοφορία των Αγώνων 

Υπάρχουν στιγμές μέαα στην κίνηση σου κοινωνικού 
ανταγωνισμού που μπορούν να χαρακτηριστούν 
ιστορικές με όλπ τη σημασία της λέξης. Μια τέτοια 
ιστορική στιγμή ήταν η εξέγερση του Δεκέμβρη. Το 
πρόβλημα, βέβαια, με αυτές πς ιστορικές στιγμές 
είναι ότι μπορεί να «γίνουν ιστορία», δηλαδή 
παγωμένες στιγμές, αποκομμένες από την υπόλοιπη 
ιστορική κίνηση. Ιστορία, ιστορική κίνηση... 
αν δούμε πίσω από το βαρύγδουπο χαρακτήρα 
τέτοιων εκφράσεων, θα δούμε ότι τελικά π ιστορία 
δεν είναι παρά η κίνηση των εκμεταλλευόμενων 
μέσα και ενάντια στις σχέσεις εκμετάλλευσης 
και κυριαρχίας, εν τέλει το αποτέλεσμα τηε 
δραστηριότητας πραγματικών υποκειμένων που 
αγωνίζονται, γνωρίζουν νίκες και ήττες, αδρανούν, 
οπισθοχωρούν, για να πάρουν άλλοι τη θέση τους 
στο πεδίο του αγώνα με νέα όπλα κοκ. Συστατικό 
στοιχείο αυτής τηε κίνησης θα πρέπει να είναι ο 
συλλογικός αναστοχασμόε, η κριτική επεξεργασία 
και η αντιπαράθεση απόψεων και ερμηνειών, ώστε 
τέτοιες ιστορικές στιγμές, όπως ο Δεκέμβρης, να 
έχουνανταγωνιστική αξία χρήσης και στο μέλλον 
και να μη μετατραπούν σε ιστορικά απολιθώματα, 
σε ψηφίδες στο «πάνθεον τηε εξέγερσης», που 
«παντού και πάντα» περιμένει να έρθει στο 


προσκήνιο τηε ιστορίας. 











